
Call of Di so kocke. za sestavljanje s katerimi lahko sestaviš pristna vozila, 
čolne, .... Zbirateljske figurice z izjemno artikulacijo telesa in detajli. 

Naročniki imajo 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


tiskarna Sehwarz Print 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Ha d nim 


Vsak dan. Lahko večkrat na dan. Tako bomo od 
oglaševalcev, ki se do medijev obnašajo precej 
nepošteno, dobili vsaj kakšen fičnik. Hvala. 


CIT a 


Pa smo v 23. letu obstoja. V podporo našemu 
projektu, ki vas stane le par sekund truda, kli- 
kajte na lepe reklamice na naši spletni strani. 

Uvodnjak Jokerplov 

Uma Turban zi Kražka si 
Črkožer 80 Štorija 89 
Slikosuk 81 Crtič deluks 90 


Da rasizem obstaja, je jasno, in redkokdo bi 
oporekal mnenju, da ga je vedno več. Po eni 
strani je razlikovanje na podlagi porekla oziro- 
ma barve kože stvar žlehtnobe in priročen iz- 
govor, da lahko nekoga popredalčkaš ter se 
nad njim zneseš. Po drugi pa izhaja iz praktič- 
nih razlogov, kajti včasih je z nekom zaradi nje- 
govega porekla težko shajati. Grdo se sliši, 
ampak stoodstotno proti rasizmu so običajno 
tisti, ki niso bili prisiljeni v sobivanje s krepko 
drugačnimi ljudmi iz dodobra tujih krajev. Kar 
velja za obe strani, domačo in priseljensko! 

A na načelni ravni zaradi grozot, ki so jih pri- 
fuknjenci počeli z izgovorom čistoče ras, do 
rasizma velja ničelna toleranca. Upoštevaje ži- 
valske težnje večine ljudi bi rekel, da upraviče- 
no. Tako je v Evropi, ki je izkusila nacistični 
horor, in v ZDA, kjer je sužnjelastniška pretek- 
lost še kako živa. Na rovaš protičrnskih izpa- 
dov jo je zato v preteklih tednih skupilo kar ne- 
kaj osebkov. Prvi je bil nogometni navijač Da- 
vid Campayo Lleo, ki je na nogometni tekmi 
temnopoltemu igralcu Barcelone Daniju Alvesu 
vrgel banano. Alves jo je hladno kot špricer 
načel, malo pojedel, jo odvrgel in nadaljeval z 
žogobrcom. UEFA in oblasti so bile bistveno 

manj neprizadete, saj Lleu grozijo tri leta v čuzi. 
Taka kazen sicer ne čaka voditelja avtomobili- 
stično-zabavne oddaje Top Gear Jeremyjua 
Clarksona, ki je besedo 'nigger' v znani izšte- 
vanki Eeny, meeny, miny, moe le zamomljal in 
še to ne v eter. So pa ga britanski mediji ne- 
mudoma pribili na križ. Tretji 'kukluxklanovec' 
je lastnik ameriškega košarkaškega moštva LA 
Clippers Donald Sterling, ki je od svojega de- 
kleta — ironično, mulatke — v posnetem zaseb- 
nem pogovoru terjal, naj na srečanja Clipper- 
sov ne vodi zamorskih prijateljev. Od lige NBA 
je skupil kazen 2,5 milijona dolarjev in do- 
smrtno prepoved prihajanja na tekme, prodati 
pa naj bi moral tudi klub, ki je zaradi njegovih 
besed utrpel odhode številnih pokroviteljev. 
Prav s Sterlingom je povezan primer iz naše 
branže, ki je kljub načelnosti malo pretiran. 
Možak Josh Olin iz Turtle Rock Studios, kjer 
nastaja večigralska streljanka Evolve, je na- 
mreč bogatašu na Twitterju izrazil podporo, re- 
koč, da je doma lahko rasist, če mu paše. 
Očitno bi moral držati jezik za zobmi, saj so ga 
v trenutku odpustili in se od kobajagi neza- 
slišane izjave distancirali. A lahko rečemo 
'Nigga PLEASE?" Ups, smo Že. Sneti 

ABC Tour 41  Cenex Lenovo 11  Sisplet 
Avtera 51,61 Cockta 5 Mega Bloks 2  VideoTop m 
Big bang 92  Goblin 65 Samsung 22 


Na naslovnici je zrakoplov, ki pluje po zraku. Nam se zdi posrečena, kaj pa tebi? 

oje špilreporterstvo se je brez kakrš- 
nihkoli pisunskih ali celo novinarskih 
hotenj pričelo v ranih najstniških letih 
za Moj mikro. Konec osemdesetih sem 
se odzval na tistikrat stalni razpis v re- 
viji, privlekel na plan Unisov črkopisni stroj in dvo- 
prstno odtipkal opis nekega zakotnega špila za ZX 
spectrum. Kot večino ostalih sem ga seveda kupil od 
bratapirata, pomenljivo imenovanega Satansoft. Pri 
ustvarjanju besedil sem poleg mehanike uporabljal 
še nekaj malega kemične tehnologije, takisto danes 
izumrte kot dodo. Indigo papir mi je rabil za backup 
oziroma varnostno kopijo, dočim so bili edigs lističi 
analogna ustreznica brisalke. Ker je imel lektor z 
mojimi osnovnošolskimi besedili precej dela, preden 
so šla k črkostavcu, zato sem moral za njegove opo- 
mbe delati dvojne presledke. Nikoli nisem (iz)vedel, 
ali med vrsticami ali med besedami, zato sem za 
vsak slučaj počel oboje. 
Tipkanje z veliko prazninami sem nato osebno dostav- 
ljal v takrat še veličastno Delovo stolpnico. V zameno 
za moje avtorsko delo, katerega navdahnjenost je pri- 
merljiva s teksti na deklaracijah, je založba na fotrov 
žiro račun nakazala par dinarskih kovačev. Te sem 
primaknil izkupičku od nabranega starega papirja in 
preprodaje pasjih bombic ter piksen kokakole na 
bolšjaku. Kot je veleval običaj, sem za prihranke pri 
neki sirni branjevki na tržnici kupil marke ali šilinge. 
Najbrž se veliko Ljubljančanov spomni tistih babušk, 
ki so izmed jozeljnov vlekle zvitke svetih bankovcev 
za 100 DEM. Posel jim je tekel, dokler ni postal pred- 
sednik vlade SFRJ Ante Markovic, ki je odprl legalno 
menjavo valut. 7 dinarjev za marko, če se ne motim. 
Jugoslovani smo zelo hitro pokupili vse devize, ki so 
prišle od posla stoletja, prodaje yugov v ZDA, in fede- 
racija je zdrsnila še globlje v gospodarski prepad. 
Ja, memoari iz nekega drugega časa in iz neke druge 
države so kljub idealizirani, morda celo naivni obliki 
še vedno živi. Naši starši so na plebiscitu decembra 
1990 glasovali za osvoboditev izpod beograjskega 
jarma bratstva i jedinstva, dočim smo se mulci vese- 
lili, da bodo z zamenjavo režima na naše police napo- 
sled prišli nutella, kinder jajčki, lego kocke, Barbika / 
Himen in več kot ena vrsta margarine. In so. Eden od 
produktov zanosa nove države je bila tudi sveža revi- 
ja za sončno stran računalništva, Joker, ki je ekipno 
izšla iz očaka Mojega mikra. Prva, nekam bedna dvo- 
barvna številka je izšla pred točno dvaindvajsetimi le- 
ti, maja 1992. 
Mimogrede, taistega meseca je, frišnosti navzlic že 
padla prva slovenska vlada, Demosova koalicija s Pe- 
terletom kot prvim, Janšo kot obrambnim in Bavčar- 
jem kot notranjim ministrom. Državotvorna sloga po- 
litikov je trajala celo tretjino mandata, kar bi morali, 
če ne bi bili tako zaslepljeni s sanjami, vzeti kot zlo 
slutnjo. Kako sveža je bila takrat naša lipova dežela 
na sončni strani Alp, priča podatek, da smo kljub 
uradni valuti tolarja prvo izdajo revije še vedno proda- 
jali za bone. To so bili nekakšni protobankovci, ki so 
bolj kot na resen denar spominjali na onega iz Mono- 
polyja. Valvazorji, Vege in Prešerni so prišli šele na je- 
sen, Kobilica in Cankar pa še kasneje. 
22 let in 250 številk je za take sorte časopis hvalevre- 
den uspeh, na Slovenskem še toliko večji. Z lojalnim 
sodelavcem Sergejem sva pri projektu že od samega 
začetka, kar je takisto spoštljiva doba. Ob jubileju se 
najbrž pričakuje, da bo izdaja tako ali drugače napha- 
na z obeležji Jokerjeve zgodovine, starimi članki, dav- 
nimi fotografijami in sličnimi, često sami sebi namen- 
skimi elementi. Toda najino dolgo pot in s tem hišto- 
rijo revije sva oziroma smo na raznolike načine popi- 
sali že ob mnogo preteklih okroglostih. Kakršnakoli 
beseda v to smer bi bilo ponavljanje že ponovljenega. 

UVODNJAK 


Taistega meseca, ko je izšel prvi Joker, je friš- 
nosti navzlic že padla prva slovenska vlada, De- 
mosova koalicija s Peterletom kot prvim, Janšo 

kot obrambnim in Bavčarjem kot notranjim mini- 
strom. Državotvorna sloga politikov je trajala 
celo tretjino mandata, kar bi morali, če ne bi bili 
tako zaslepljeni s sanjami, vzeti kot zlo slutnjo. 


Gledanja nazaj v Jokerju itak ne manjka. Rubrike Jo- 
kerplov, Anali in Rumplkamra so stalnice in nemara v 
očeh kakšnega mlajšega bralca z retrospektivami ce- 
lo pretiravamo. Željni kronike računalniškega zabav- 
nika boste morali zategadelj na Stranko prečitat 
uvodnjake v številkah 100, 150 in 200. 

Odveč je poudarjati, kako so igre tehnično napredo- 
vale in se iz kockastopiskajočih priložnostnih hecev 
razvile v pretirano realistične, zasvojljive izkušnje. 
Itak, da so. A ob gledanju v vzvratno ogledalo pod- 
ročja je videti mnogo več od zgolj tehničnega napred- 
ka. Zanimiv fenomen je dvig vrednosti, ki jo dobimo 
za svoj denar. Današnji špili kljub stalnemu vihanju 
nosov nad založniškim nategunstvom resnici na ljubo 
prinašajo več vsebine in igralne količine kot včasih. 
Za približno enako ceno, se razume, saj novi naslovi v 
trgovini koštajo primerljivo onim izpred petnajstih ali 
tridesetih let. Ene zvrsti so odebelile svoje predstavni- 
ke bolj kot druge, toda na pamet mi pride prvi Need 
for Speed, ki je imel šest avtov in prav toliko prog. 
Sodobni vsebuje obojega desetkrat več plus večig- 
ralstvo in še kaj. Glasbeni album ali film se po drugi 
plati skozi čas nista baš podaljšala. 

Spremenilo se je še mnogo elementov, začenši z na- 
činom razvoja. V starem veku je bilo treba izdelek 
pred splovitvijo izpiliti do kraja. Stalna omreženost pa 
je potuha razvijalcem in polizdelki na policah so red- 
na praksa. Tako avtorji prehitijo konkurenco ali ulovi- 
jo nakupovalno mrzlico, nakar pač postopoma flikajo 
in dodajajo. Očitno jim tega nihče ne zameri, kar se je 
pokazalo pri SimCityju, ki je postal normalen šele po 
pol ducata zaplat, a so ga vseeno potržili več milijo- 
nov. Špil po novem lahko celo uradno prodajajo v ne- 
dokončani izvedbi in ga dodelujejo na podlagi ko- 
mentarjev skupnosti. Oziroma nafehtajo denar od 
množic, preden se projekta sploh lotijo. Digitalna di- 
stribucija je nadalje omogočila drobižne razširitve in 
znatno razširila ponudbo, saj se je uveljavil trg manj- 
ših, neodvisnih iger. Dandanes dobiš novo igro za pet, 
deset, dvajset, štirideset ali sedemdeset evrov. Ali 
kratkomalo zastonj in ti potem znotraj zabave teži z 
bolj ali manj obveznimi mikrotransakcijami. 

Za igroljuba so vse te možnosti, ki bogatijo njegov ho- 
bi, kajpakda dobrodošle. Mnoge igre so zaradi neneh- 
nega razvoja in dopolnjevanja bolj dolgožive. Organi- 
zirano in masovno večigranje ter komune, prijateljčki 
in ačivmenti so dodali nov nivo igralskega udejstvo- 
vanja. Internetni servisi so omogočili instantno do- 
stopnost robe. Pojavili so se novi poslovni in vsebin- 
ski modeli, recimo udeleženo spremljanje razvoja ali 
epizodnost. Mobilne platforme nudijo neskončnost 
igranja kjerkoli, od sekretariata do pouka ... 

Z vidika novinarstva, zlasti našega starošolsko-papir- 
natega, pa so ti sodobni pristopi prejkone ovira. Ne- 
nehno nadgrajevanje in patchanje celotnega digital- 
nega področja, ne zgolj videoiger, je že ena od težav. 
Mi namreč te možnosti nimamo in ko revija izide, so 
lahko kakšni očitani felerji špila, programa ali napra- 


ve že popravljeni. To naredi recenziranje za zelo ne- 
hvaležno početje. Mnoštvo vsakomesečnega igrovja 
na desetinah sistemov je takisto konkretna težava, 
prav tako ukvarjanje s free 2 play izdelki, katerih opi- 
sovanje terja drugačen pristop. Tam namreč ne gre 
za nasvet, ali se zadevo splača kupiti, marveč bolj za 
spodbudo k igranju, ako je špil dober, in za informaci- 
jo, kako pošteno je izvedena plačljiva zastonjskost. 
Enak novinarski izziv so kickstarterjevski projekti, 
early access, DLCji, MMOJi in tisto igrovje, ki je mese- 
ce v odprti beti. Kdaj opisati? Ko je naslov javno do- 
stopen? Uradno splovljen? Ali pol leta kasneje, ko je 
približno pokrpan? Pestrost je postala neobvladljiva in 
reči vzniknejo ter crknejo celo znotraj enega meseca. 
Kot na primer Flappy Bird. 

Mesečnik seveda ni združljiv z rednim obveščanjem o 
poslednji novosti, sledenjem zgodbam in popisova- 
njem slehernega koščka panoge. Spletne strani so po 
ažurnosti seveda v prednosti. Lahko pa jim tiskan 
medij parira v kakovosti napisanega. Ne delam si ut- 
var, da smo edini vir informacij in priporočil, kajti zve- 
dav razgledanec se mora ozirati naokoli. A četudi se 
ob splošnem trendu 'itak je vse na internetu' občasno 
počutim nekam nemočnega, menim, da Joker kljub 
obči nizki vrednosti tiskane besede daje s samosvo- 
jim pristopom dovolj dodane vrednosti in dostavlja 
trden povzetek dogajanja. Rad ga počnem. Radi ga 
počnemo. Zato je moja želja ob novi upihnjeni svečki 
enostavna: Bog daj četrtstoletnico! (ln boljšo državo!) 


David Tomšič 

THE ESCAPISTS Mouldy Toof Studios, julija Ne glede na profesionalno ime so Ubežniki projekt enega samega človečka, ki je na Kickstarterju poprosil za skromnih tri | 
tisoč funtov. Dobil jih je sedem jurjev in z izkupičkom kani dostaviti najbolj kreativno bežanje iz zapora, kar smo jih doslej videli v igrah. Vse bo namreč prepuščeno sposobno- (< 
stim načrtovanja. Bomo ušli sami ali nanovačili pajdaše? Vsak dan trenirali mišice ali raje študirali gibanje paznikov? Kopali tunel ozrioma se skrili med umazano perilo? In pred- 
vsem, ali bomo sploh preživeli do pobega? Življenje v zaporu se bo odvijalo po pravilih in do odrešitve bo treba nekako prebiti tedne ali celo mesece. Ter upati, da načrt ne pri- | | 
de do nepravih ušes. Chris je zavoljo preseženega finančnega cilja obljubil še izdelovalnik lastnih keh, in večigralski način, akoprav mu ni čisto jasno, kako naj bi ta deloval. (gt) 

GRID: AUTOSPORT Codemasters za PC, PS3 in 
xbox 360, 27. junija Nenavadno, vendar novi Grid ne h 
bo next-gen. Založba tega ne komentira, obljublja pa , Y 


mnogo več vsebine, kar je bila glavna zamera predhod- 

niku. Omenjajo prek dvajset lokacij s skupno več kot 

sto progami, med katerimi bodo tako mestne kot zare- 

sne piste tipa Yas Marina, Sepang in Hockenheim. Mo- 

dusov bo cela vrsta, od vzdržljivostnih dirk prek drifta do 

razbijaškga derbija. Števila dirkalnikov niso naznanili, 

bodo pa prisotni tako reli specialke kot bolidi. Na žalost 

igra vnovič ne kani vsebovati niti enega resničnega tek- 

movanja. Nekateri dobro pomnimo žlahtnosti prvenstev 

BTCC, DTM in V8 Supercars iz starih delov serije. Mar je 

dandanes res tak križ z licencami, da nam vsi strežejo le 

s ciganskimi golaži? Autosport nadalje vrača kabinski 

pogled in uvaja bolj verodostojno volaniziranje. Kljub te- 

mu igra ne bo simulacija, temveč bo le malo bolj zahte- 

vna od docela arkadnega Grida 2. Velik poudarek bo se- 

veda na večigralstvu, ki bo poleg deljenja izzivov in sple- | 
tnih lestvic ponujalo združevanje v dirkaške klube ter 
streglo z vsakotedenskimi dogodki. Upamo, da bodo 
sankcionirali goljufivo zaviranje v riti spredaj vozečih. (1f) 

SHADOWRUN ONLINE Cliffhanger za PC in 

mobilije, konec leta Frpjka Shadowrun Returns je 

Shadowrun približala tistim, ki niso poznali izvirne na- 

mizne inačice. Postavljena je v vzporedni svet sredi 21. 

stoletja, kjer je prišlo do prebujenja magije. Tvoj or- 

kovski lik lahko iz ene roke pošilja strele, v drugi nosi | zra 

| brzostrelko, s tretjo kibernetično pa heka bližnji komp- b 

juter. Fantazijski kiberpank, torej. Toda Returns ni edi- 

ni Shadowrun s Kickstarterja. Drugi je inačica Online 

spod rok drugega studia. Igralno polje bo v njem po- 

dobno: risano izometrično in s poteznim bojem, zelo 

sličnim XCOMovemu. A ker bo špas internetni, bomo 

vdore v megakorporacije izvajali z drugimi igralci. 

Obljubljajo dinamične kampanje, kjer bodo uspehi ne- 

ke skupine igralcev vplivali na kveste drugih, in PvP, 

kjer si bomo čipe v glavah hekali med seboj. Če vse 

skupaj ne propade, kajti razvoj zamuja. Drek. (ag) 

LICHDOM: BATTLEMAGE Xaviant Games za PC, konec leta Coprniški liki v frpjkah običajno kurijo demone od daleč, ker so oblečeni zgolj v svilnate 
krpice. Tudi moški, brr. Naš mag iz frpja Lichdom takisto ne bo vihtel meča in bo v rokah žongliral le z bliskajočo pirotehniko, a se bo kljub temu moral drgniti 
ob gnusobe. Uroki bodo namreč prefinjeno zastavljeni tako, da bodo najučinkovitejši, če bodo sovragi blizu. S tem želijo avtorji popestriti klasično čarovniško 
igro, kjer nenehno bežiš, da te pošastki ne bi kresnili. Bojevanje bo zato bolj dinamično, saj si bomo s skeletorji zrli iz oči v očesne dupline. To bo šlo skupaj s 
prvoosebnim pogledom, ki spominja na Skyrim, in luštno podobno na osnovi CryEngina. In kakor si soldat skuje lasten oklep, si bomo mi v Lichdomu mogli se- 
staviti lastne uroke iz duš padlih nasprotnikov. Menda se nekaj silijo tudi z zgodbo, ampak nam je jasno, da se bo tod predvsem peklo goblinske zarebrnice. (ag) 


CALL OF DUTY: ADVANCED WARFARE Activision za PC, PS4, 
xbox one, PS3 in xbox 360, 4. novembra V strelski seriji Call of Duty smo fen- 
tali že toliko nacijev, teroristov in ostalih dežurnih krivcev, da jih je kratkomalo 
zmanjkalo. Že lanski Ghosts je postregel z osvajalskimi Brazilci in letošnji, enaj- 
sti CoD po vrsti, bo takisto pošteno domišljijski. Naziv Advanced Warfare daje 
vedeti, da bomo pokukali najdlje v prihodnost doslej - v leto 2054. V kiberpan- - ae 
kovski maniri imajo tedaj megakorporacije v rokah vse več niti modernih družb, (IRAN 
med njimi vojskovalno. Po zgledu Robocopa in serije Metal Gear Solid države 
namesto lastnih armad uporabljajo zasebna obrambna podjetja, med katerimi 
je največje ameriški Atlas. Problem nastane, ker ima njegov šef Jonathan Irons 
božanski kompleks in napoleonske osvajalske domislice. Avtorji so za njegov 
glas in stas najeli jako primernega Kevina Spaceyja in s tem genialno izrabili 
brezobzirni, spletkarski sloves njegovega aktualnega lika politika Franka Un- 
derwooda iz nizike House of CoDs ... House of Calls ... eee, House of Cards. 

Za razliko od nekaterih prejšnjih Call of Dutyjev bomo igrali le kot en lik, sodat 
Mitchell, ki bo na začetku od marincev prestopil k Atlasu. S tem bo dobil v rabo '$ 
napredno eksoskeletno oklepno obleko, ki mu bo omogočala skakati čez zido- —e 
ve, jesti sovražne krogle za malico in boksniti avto. Pridodaj aktivno kamuflažo 
(nevidnost) in dobiš nekaj, kar hudo spomni na Crysis. Za pod rit bomo imeli 
lebdeče mopede (hoverbike) in iz žepov stresali množico eksplozivnih ter robot- 
skih samodejev. Laserski pihalniki bodo pa itak obvezni. 

Advanced Warfare bo prvi CoD s triletnim razvojem. Doslej sta se namreč pri 
delu izmenjevala studia Infinity Ward in Treyarch, dočim se je za enajstico ciklu 
pridružil Sledgehammer Games. Lahko posledično upamo na svežo igralnost in 
več kot šesturno kampanjo? Kdo ve. Brez dvoma pa bo AW najnaprednejši 
CoD po videzu, saj ga snujejo na novem grafičnem pogonu. A to je postranske- 
ga pomena. LASERJI IN KEVIN SPACEY!!! (ag) 

Focus Interactive za PC, maja Nekdaj obilna zvrst realnočasovnih strategij je danes shirana. Ta trend kani ustaviti Etherium, ki obljublja nov 
nivo akcijskih vojaških spopadov. Povest govori o skrivnostni substanci eterij, ki jo je najti na redkih planetih. Zanjo se vojujejo trije raznoliki imperiji, vsak z la- 
stno vojašnico, mašinerijo in sposobnostmi. Igra bo ustrojena kot tovrstnice izpred dobre dekade, torej tri kampanje, gradnja baze, nabiranje surovine, izdelo- 
vanje soldateske, raziskovanje tehnologij in napad na neprijatelja. Različne planete bomo osvajali po svojem zaporedju, svoje pa bosta doprinesla še teren in ej — 
vreme. Otoško ozemlje je že samo po sebi teže obvladljivo, medtem ko bo dodatni izziv dalo nevihtno morje. Moč bo zamrzniti jezero za hrbtom sovražnika ali a 
nadenj sprožiti peščeni vihar. In tanki se znajo na močvirskem planetu izkazati za neuporabne. Enote bodo vseh sort, od pešakov prek mornarice, topništva in 
zrakoplovov do gigantskih bojnih strojev, brez katerih ne gre. Po posnetkih je videti zadeva eksplozivna in spektakularna. Upamo, da se bo tako tudi igrala. (1f) 

TROPICO 5 Kalypso Media za PC, 23. maja Tropico je proslavljena serija graditeljsko-političnih simulacij banana republike in peto poglavje sledi tradiciji. Izdeluje ga isti 
bolgarski studio Haemimont Games, a na novih temeljih, vključno z grafiko. To pot bo naše predsednikovanje karibskemu otoku mnogo daljše, saj bomo s postavljanjem bajt in 
plantaž pričeli že v kolonialnih časih. Sprva se bomo ukvarjali z iztrebljanjem domorodcev in revolucionarstvom, nato z izbiranjem med ZDA in ZSSR ter naposled z ustvarjanjem 
turistične destinacije. Po videnem sodeč se Tropico približuje kompleksnosti in ustroju Sim Cityja, kajti objektov bo veliko in se bodo skozi čas spreminjali, mesto bo živahno ter | 
vplivov nemalo. Še vedno pa igra ohranja oziroma poglablja gospodarske, državniške in predvsem absolutistične elemente. Korupcija, nepotizem in samodrštvo bodo posebej za- 
nimivi v večigralstvu, kajti Tropico 5 prinaša tekmovalnost ali sodelovanje štirih na istem otoku. Poleti latino ritmi in plantaže ananasa pridejo še na xbox 360 in playstation 4. (1f) 

e ko je bil World of Warcraft tako svež kot brhke 

vilinke v njem, ni premogel ravno naprednega 

videza. Že tedaj, pred osmimi leti, so se mnogi 
posmehovali njegovi stilizirani podobi, češ, da je za 
časom, in kazali na svetleče mišice barbarov v Cona- 
nu. Danes vemo, da je Blizzard zadel v črno, toda slog 
so kljub temu posnemale le otroške masovščine, na 
primer Free Realms. Do junija, ko izide Wildstar, prvi 
večji risankasti mmorpg po dolgem času. Kar ni pre- 
senetljivo, ko izveš, da je med njegovimi avtorji og- 
romno Blizzardovcev. Hišo Carbine Studios so na- 
mreč pred sedmimi leti sestavili odpadniki od tam. 
Avtorji stavijo na podobno formulo kot WoW: barvit 
svet z zabavniškim karakterjem, v nasprotju z na pri- 
mer brutalno resnobnostjo Warhammerja. Domišljijs- 
ka prostranost planeta Nexus, prizorišča Wildstarja, 
bo pisana in naphana z neizrekljivostmi. Vesoljsko za- 
plato zemlje civilizacija namreč odkrije nanovo in po- 
vršju še vladajo divje zveri. Pri tem 'zver' ne pomeni le 
kosmatih čekanastih mačk, marveč hodeče gore, 
gromozanske črve in mesojede rastline, ki pohrustajo 
slona. Ja. Na Nexusu bosta hkrati pristali dve frakciji, 
imperij Dominiona in uporniki, Exiles. Ker je prva pri- 
padnike druge spravila ob dom, ponos in še kaj, se ne 
bosta razumeli. Ena nad drugo bosta pošiljali soldate, 
bombe, vesoljske ladje in sovražni govor. Univerzum 
Wildstarja bo tako dobro prevreta čorba vseh mo- 
bodo mešali magija, klepanje tankov, napalm in cvet- 
ličarstvo. 
To lahko malo uvidiš že iz sloga. Ta sledi smernicam 
novejših ameriških risank, ki se ne znajo zediniti, če bi 
bile rade kot Levji kralj ali kak anime. Pri Exilih boš 
tako našel Aurine, dekliške humanoide z zajčjimi 
ušesi in velikimi očmi. Itak. Pri Dominionu pa bodo 
takšno luštkano raso zastopali psihotični čivave. Vseh 
igralnih oblik življa bo sicer osem, po štiri na frakcijo. 
Spočetka boš takisto po stari navadi izbral borbeni 
poklic. Šest jih bo: bojevniški warrior, revolveraški 
mag spellslinger, običajnejši coprnik esper, umorilec 
iz zasede stalker ter podporna lika engineer in medic. 


Vsak od njih bo znal stopiti v dve od treh znanih mmo- 
rpgjskih vlog v druščini: tanka, ubijalca, ali zdravilca. 
Sistem bo torej gradil na uveljavljenih principih in se 
ne bo šel revolucije kot Guild Wars 2. Svežina bo na- 
mesto tega v nadzoru in dinamiki mlatenja, podobni 
akcijskim korejskim naslovom, GW2 in rosno mladim 
nalinijskim Elder Scrollsom. Vsak zamah warriorjeve 
macole ali spellslingerjev strel bo treba nameriti. Pod- 
obno bodo počele sovražne beštije, ki bodo s kratkimi 
kazalci napovedale specialke, da se jim bo moč z ur- 
nim odzivom izmakniti. Pretepanje nosorogov in div- 
jakov v Wildstarju bo zato polno premetov, poskako- 
vanja, metanja urokov levo in desno ter kričanja 
"BLOOD FOR THE BLOOD GOD!" ob warriorjevem 
vrtincu sekljanja z rezilci. Ups, napačen svet. 
Šesterica osnovnih poklicev ne bo predstavljala edine 
smeri napredovanja. Poleg nje boš liku na štartu do- 
delil eno od štirih poti (path), ki bodo sledile znan- 
stveno dognanim tipom mmorpgjskih igralcev: explo- 
rer, scientist, soldier in settler. Explorer in scientist 
bosta dve plati raziskovalnega vidika, koder bo prvi 
plezal na najbolj odročne vršace, drugi pa iskal naj- 
redkejše metulje na Nexusu. Po tej poti bodo odšli ti- 
sti, ki so v WoWu iskali vse mogoče načine, kako pa- 
sti skozi karto. Soldier bo še najbolj premočrtna pot, 
kjer boš za nagrado fasal močnejše šefe, kajti tvoj cilj 
bo najti vrednega izzivalca za premlat, kjerkoli pač že. 
Settler pa bo bržda imel največ prijateljev, saj bo gra- 
dil in krepil stavbe. Sleherna od poti bo ponujala sa- 
mosvoje kveste in s tem nagrade. 

Stavbe da smo omenili? V Wildstarju bo imel igralec 
že v frišni izvedbi becirk na lebdečem kosu kopnega, 
kjer si bo mogel postaviti topel domek. Poleg bo lah- 
ko zgradil vsakovrstne priboljške za rokodelske spret- 
nosti in kveste, posadil bo zelišča za napitke ter izko- 
pal rov za rudarjenje. (V lebdečo planoto, ja. Smeh.) 
Notranjost hiše bo moč poljubno okrasiti in nato vilo 
pokazati soigralcem, ki jih bomo povabili vanjo. A pa- 
zi to: kolegi nam bodo lahko v naši odsotnosti obdelo- 
vali vrt! V tem primeru se bo izkupiček delil napol. Ta- 
ko bodo tudi tisti brez njive lahko pridobili nekaj zelišč. 

Posebna vrsta objektov bodo warploti, utrdbe za štiri- 
deset bojevnikov. Dograjevali jim bomo obrambne 
stolpe, generatorje in slične ojačitve, nakar jih bo na- 
skočilo štirideset nasprotnikov. Warploti bodo sre- 
dišče največjega med modusi boja med igralci (PvP), 
ki bo razen tega poznal še arene in battlegrounde za 
manj igralcev. Skoraj bi prisegli, da smo to nekje že 
videli ... 
Wildstar bo torej v mnogočem povzemal po proslav- 
ljenih mmorpgjih in Carbine namesto na prelomnost 
stavijo na preizkušene metode. Mlatil se boš, kvestal, 
se spuščal v temnice in v battlegroundih preganjal 
druge igralce. Bodo akcijski boj, raziskovanje in pe- 
denanje hiške dovolj za uspeh? Karizme avtorjem ne 
manjka, kajti Nexus in njegova bitjeca so res simpa- 
tična zbirka hecnih pojav. Po resnobnem Elder Scrolls 
Online bo tole spet en bolj hecen mmoprg. A tveganje 
ostaja. Za Wildstar zato niso predvideli zgolj naročniš- 
kega, marveč kombinirani model. Ko boš kupil škat- 
lo, boš mogel bodisi pljuniti 13 evrov za mesečno na- 
ročnino, bodisi za igralni čas barantati na borzi v špi- 
lu. In seveda precej garati na svoji njivi, da boš napra- 
skal dovolj cekinov. Zdaj je samo vprašanje, ali bo 
njiva taprava ali digitalna. (ag) 

NCSoft za PC, 3. junija 

Z Marvelovimi in nebeš- 
kimi junaki do novcev 


Okorelim igralcem se igračke, ki jih postaviš na pie- 
destal in se pojavijo v igri, zdijo trapaste. Toda sp- 
lošna publika je vanje zaljubljena. Activisionovi Sky- 
landerji so že presegli skupno prodajno vrednost mili- 
jarde in pol evrov in se umeščajo med najbolj uspeš- 
ne moderne špile. Jeseni bodo kajpak dobili nov del - 
rečejo mu Trap Team in bo omogočil igranje v vlogi 
negativcev. Te bo moč ujeti in jih poslati v nove vrste 
portal. Tam ne bodo vidni, se bodo pa iz ječe oglašali 
svoji ostudnosti primerno. Nato jih bo moč prenesti 
nazaj v virtualni svet in jih tam uporabiti, kot bi vsa- 
kega drugega junaka. Slednjih bo prav tako nekaj no- 
vih, in sicer v linijah Core Skylanders in Trap Masters. 
Igra izide 10. oktobra za vse konzole za okvirno 70 
evrov. Adijo, denarnice. Spet. 


Stare figurice bodo združljive z novo igrico, zato pa 
bo tu nov portal. Ta bo v navezi z nameščanjem pas- 
ti iz magične snovi traptaniuma omogočal lovljenje 
Kaosovih žlehtnob. Teh bo 40 in Skylanderjev 50. 


Vse prej kot slabo gre tudi konkurenčnemu Disney In- 
finityju, ki namesto Spyra in kolegov uporablja znane 
like iz risank ter filmov, kot so Jack Sparrow iz Piratov 
s Karibov, Neverjetni ter Osamljeni jezdec. Igra je 
kljub enaki figurični zasnovi drugačna od Skylander- 
jev, saj ne gre za lahkoten erpege, marveč za bolj od- 
prto, peskovniško avanturo z dosti pristopi, odprtim 
svetom in izdelavo lastnih stopenj. Disney trdi, da so 
glede na prodajo od lanskega avgusta že prehiteli 
tekmeca in so bili deseta najbolje prodajana fizična 
igra lani v Ameriki. K temu so pripomogle dodatne fi- 
gurice, med njimi Miki Miška iz Fantazije. 

Infinityjev rezultat se bo letos nedvomno še izboljšal. 
V obliki figuric za na podstavek bomo namreč ugleda- 
li Marvelove junake, ki si jih Disney itak lasti. Tako bo- 
do v Disney Infinity: Marvel Super Heroes nastopili 
Iron Man, Hulk, Thor, Black Widow, Captain America 


SUPER HEROES 


Marvelove plastične figurice bodo nedvomno lep 
okras za na polico, ko se bo stranka igre naveliča- 
la. Se bo to zgodilo hitro ali bo špil dolgoročen? 

in Hawkeye. V osnovnem paketu bodo trije (Iron Man, 
Thor, Widow), ostale bo treba dokupiti, kasneje pa 
pridejo še drugi - Spider-Man, Winter Soldier, Loki ... 
Nič čudnega, donosnost vseh teh iger temelji ravno 
na tem, da mali v štacuni terorizira fotra za ekstra kip- 
ce. Na podstavek bo moč razen njih dajati piramidice, 
v katerih bodo 'tematske odprave', obljubljajo pa tudi 
bolj uničljiv svet, sveža vozila, kostume in nasploh 
obilico robe. Mi najbolj upamo na večjo kakovost 
kvestov, ki v izvirnem Infinityju žal ni bila na nivoju, 
saj so se vlekli in ponavljali. Reč pride v listopadnih 
mesecih na PC, PS4, xbox one, PS3, xbox 360, wii U 
in mobilije, cena bo primerljiva s Skylanderji. 


Swatting, slaboumna 
oblika igrifikacije 


Zafrkantsko klicanje na policijo je bržda staro točno 
toliko kot sama telefonija. Pri nas se te dni o pote- 
gavščinah ne govori, pred časom pa je bilo kar nekaj 
interventnih prijav podtaknjenih bomb na sodiščih in 
šolah. Ker se morajo možje postave odzvati na vsak 
klic, je učinek zagotovljen in kontrolka oziroma ob- 
ravnava je prestavljena. V ZDA je takih primerov 
mnogo več in ker se tamkaj folk v resnici bombardira 
ter strelja, so akcije ob vsaki grožnji temu primerno 
resnejše in spektakularnejše. Početje je dobilo celo 
svojo besedo: swatting, poimenovano po oddelku 
specialcev SWAT. 

Zdaj je ta pojem postal priljubljen pri odklonskem de- 
lu igralcev Call of Dutyja, ki eden na drugega na tak 
način naščuvajo policaje. Ne le to: objestneži pri tem 
tekmujejo, kako veliko uzbuno jim bo uspelo narediti. 
Na skrivnih kotičkih interneta, koder se nebodijihtre- 
ba zbirajo, nato objavljajo filmčke in točkujejo uspeš- 
nost oziroma število jurišnikov. Bonus točke dobiš, če 
uleti oklepnik ali če vdrejo v hišo, dočim je še neiz- 
polnjena postavka priklic helikopterja. 


Najnovejša pogruntavščina igralcev Call of Dutyja: 
nasprotniku na vrata pokličeš specialce. 4-5 za rea- 
lizem, -5 za zdravje družbe. 


Zadnjič se je taka neumnost primerila v neki soseski 
na Long Islandu. Neko malo bajturino je obkolilo 70 
oboroženih varuhov reda s posebno enoto in pogajal- 
cem vred, kajti nekdo naj bi pobil familijo in grozil s 
še večjim pokolom. V hiši so potem naleteli le na pre- 
strašeno mater in 17-letnika, ki je s slušalkami na 
buči še vedno streljal vojačke in sploh ni slišal doga- 
janja. Policija je kmalu spregledala ukano in javno 
komentirala početje zdolgočasenih najstnikov ter za- 
pravljanje davkoplačevalskega denarja. Taka opera- 
cija namreč košta več deset tisočakov, dobiti pa je 
storilca glede na anonimne internetne prijave zelo 
težko. Četudi mali kao ni bil nič kriv, mu je roditeljica 
prepovedala nadaljnje igranje in ga poslala iskat 
službo. Krasna družba. 


Next-gen NHL bo 

Electronic Artsov NHL 15 bo to (Take-Two je hokej- 
sko serijo obesil na klin) in bo izšel tudi za PS3 in 
xbox 360, a žarometi bodo definitivno usmerjeni v na- 
slednjegeneracijsko inačico za PS4 ter xbox one. Bla- 
zne igralne revolucije ni opaziti, izboljšave na rovaš 
pogona Ignite se tičejo predvsem grafike in v njenem 
okviru življenjske animacije ter naprednejše fizike. 
Oboje naj bi bilo seveda, logično, najbolj realistično 
doslej, kar namiguje, da bo NHL 15 še bolj simulacija 
kot doslej. Igralci bodo (raz)padali najbolj življenjsko, 
Kopitarjev avatar bo zvesto nosil sleherno kocino in 
omenjajo sveže posnet komentar. Septembra. 


Civilization se vrača v vesolje 

En naslov pošteno štrli iz zbirke civilizacijskih stra- 
teških poteznic Sida Meierja: Alpha Centauri. V na- 
sprotju z zgodovinsko podlago Civilizacij se namreč 
ukvarja z naseljevanjem tujskega planeta. Po petnaj- 
stih letih bomo vnovič osvobojeni spon Zemlje, kajti 
špil bo dobil naslednika! Ker se imena še vedno okle- 
pa Electronic Arts, to ne bo Alpha Centauri 2, marveč 
Sid Meier's Civilization: Beyond Earth. Firaxis jo gradi 
na osnovah Civilizationa V, kar pomeni šestkotniško 
karto. Kolonizirali bomo oddaljeni planet, pri čemer 
nas bodo napadali gigantski črvi in gobe, mi pa se jim 
bomo zoperstavili z genetsko modificiranimi polro- 
botskimi letečimi supersoldati. Če bo vse po sreči, 
bomo človeštvo na PCju odvedli v vesolje že to jesen. 


Umrl je Mario 
Ne tisti tapravi, seveda, ta bo živel večno ali vsaj dok- 
ler ga končno ne zgrabi Bowser. Je pa pod rušo šel 
Bob Hoskins, igralec, ki je vodoinštalaterskega brkača 
upodobil v razvpito slabem filmu Super Mario Bros iz- 
pred, ja, enaindvajset let je že odtihmal. Dosti kasneje 
je Bob v intervjujih povedal, da je bilo snemanje kata- 
strofa, in SMB izpostavil kot tisto, kar bi najraje izbri- 
sal iz svoje preteklosti. Hoskins je 
nastopanje obesil na klin pred 
dvema letoma, ko so mu 
prepoznali Parkinsonovo 
bolezen, umrl pa je zara- 
di pljučnice pri 71 letih. 

Čeprav nas od filma SMB 

še zmeraj bolijo oči, mu 
ne zamerimo ničesar. Naj 
počiva v miru. 


Indiejanci zavzemajo konzole 

Neodvisnice so v očeh konzolnih velikanov pridobile 
na pomembnosti. Sony jih čisla tako na PS3 kot viti in 
PSA ter jih podpira finančno in tehnično. Domačim 
razvijalcem razdaja zmogljiv in prenosljiv pogon Phy- 
re, s katerim je moč isto kodo poganjati na vsej druži- 
ni playstation in še računalnikih. Tako bo poleti na 
PS4 v 1080p zaorala rogue ploščadnica Spelunky, ki 
jo bodo kupci na viti ali PS3 dobili zastonj. Kmalu pri- 
dejo še The Witness avtorja Braida, pobijalnica Hotli- 
ne Miami 2 (na sliki) in bliskovita skakalna arkada 
Nat, potem skupek obtelevizorskih tekmovalnih iger 
Sportfriends in še več predelav s PCja, kot so odlična 
sabljačina Nidhogg, hecna strategija Skulls of the 
Shogun ter arkadna puzlaščina Escape Goat 2. 


Podobno ljubezen indiejancem izkazuje Microsoft, ki 
mu je v program ID«2Xbox uspelo zvabiti 250 neod- 
visnih studiev. Ti bodo lahko na xboxu one igre zala- 
gali brez pretiranih stroškov za razvojno okolje in po- 
pravke. Oboje je bilo na xboxu 360 jako drago, kar je 
neodvisneže odgnalo. Zamere so zdaj menda prete- 
klost, tako da bomo na XBO dobili zajebano arkado 
1001 Spikes (na sliki), kjer imaš na začetku tisoč živ- 
ljenj in nobenega zagotovila, da je to dovolj za konča- 
nje. Pa Contrast, CastleStorm in Guacamelee. 


Neversofta ni več 

Dobra novica je sicer, da članov nekdaj znanega stu- 
dia lastnik Activision ni poslal na cesto, temveč jih je 
le vsrkala druga tamkajšnja velika skupina, Infinity 
Ward. Tista, ki za Call of Duty skrbi. Vseeno pa je to 
konec neke dobe, saj je bil Neversoft, kamor je pred 
petimi leti pokukal tudi Joker, podpisan pod dobre 
igre. Dolgo, od 1999 do 2007, so delali serijo Tony 
Hawk, vključno s čislanim prvencem in naposled fali- 
ranim Proving Ground. Nato so prevzeli niz Guitar He- 
ro - njihovi so trojka, Metallica, petica, Van Halen in 
Warriors of Rock. Morda je bil ravno zaton Kitarskega 
heroja kriv, da jih je lastnik po tistem delegiral v vlogo 
kovačev enega od večigralskih modusov v CoD: 
Ghosts. Pri Klicu dolžnosti bodo nadalje tudi ostali. 


Epic snuje nov Unreal Tournament 

Oziroma ga bomo lahko snovali vsi, kajti razvoj na- 
slednjega dela v legendarni seriji večigralskih prvoo- 
sebnih streljank bo povsem odprt. Od najbolj rosne 
predalfa inačice deathmatcha naprej bo koda na voljo 
v preizkus in kritiko sleherniku. Za nameček naj bi bil 
končni izdelek brezplačen. Ne free 2 play, marveč v 
slogu Team Fortressa 2, kjer prihodke Valvu zagota- 
vlja štacunca Steam Workshop, ki jo z vsebino zalaga- 
jo zgolj moderji! Spričo tega podatkov o igri ali izidu 
še ni, zainteresirani pa več podatkov najdete na MW/iki. 
unrealengine.com/Unreal Tournament. 


Pokuk v igralne navade 
Steamovih uporabnikov 


S pomanjkanjem podatkov o prodaji in igranju špilov 
je križ. Založniki neradi dajo številke, mi pa zato ne 
moremo povedati, ali se Goat Simulator igra bolj kot 
Hello Kitty Island. Nepoboljšljivo stiskaški je tudi Val- 
ve, ki ne mara povedati, kaj ljudje poganjajo na Stea- 
mu. Ki je največja digitalna platforma sploh! 

Možem pri Ars Technici je bilo skrivnostnosti dovolj in 
so se Paro namenili razkaditi na lastno pest. Zgruntali 
so, da je mnogo bistvenih podatkov, kot so posedova- 
ne igre in igralni časi, prosto dostopnih v uporabniških 
profilih! Napravili so spletnega pajka nalik Googlo- 
vemu, da jih je prebrskal. Ne vseh, kajti računov je 
več kot 170 milijonov, od tega naj bi bilo 75 milijonov 
rednih igralcev. Amazonov zakupljeni grozd jih je us- 
pel pregledati okrog sto tisoč na dan in po nekaj no- 
čeh so imeli reprezentativen vzorec, ki so ga potrdili z 
dostopnimi številkami, denimo s prodajo DayZja. To 
pomeni, da imamo prvič na voljo razmeroma zanesljiv 
vpogled v igranje na Steamu! Kaj poreče? 

Najprej, zgornje število uporabnikov ima skupno 781 
milijonov izvodov iger - toda 37 odstotkov teh ni bilo 
nikdar pognanih! Torej je res, da špilavci kompulzi- 
vno pokupijo ogromno naslovov na razprodajah sa- 
mo zato, da jih lahko zbirajo kot pokemone. Neprese- 
netljivo so najbolj posedovani Valvovi free to play na- 
slovi. Daleč na prvem mestu je Dota 2 s 26 milijoni, 
nato Team Fortress 2 in še kup ventilarskih iger, 
ostale pa so daleč zadaj. Seveda predvsem zato, ker 
jih je studio talal levo in desno. 


NAJBOLJ PRILJUBLJENI NASLOVI NA STEAMU 
(v milijonih lastnikov) 


NAJBOLJ IGRANI NASLOVI NA STEAMU 
(v milijonih ur igranja od marca 2008) 


Prevlada Valvovih špilov na Steamu je grozljiva. 
Potemtakem ni čudno, da Dota 2 nese zlata jajca, 
četudi ima zelo mehak free 2 play način. 

Povprečni igralni čas je v tem smislu boljše merilo. Si- 
cer tudi ta na prvo mesto postavi Doto 2, TF2 in 
Counter-Strike, a se poleg pririnejo Skyrim, Civiliza- 
tion 5, Modern Warfare 2 ... Ko smo ravno pri Call of 
Dutyjih: v resnici več uporabnikov Steama igra samo- 
tarski kot večigralski del, toda nalinijski špilavci v igre 
vložijo nekajkrat več ur. Katera igra ima pa najbolj za- 
nesenjaško igralsko bazo? Sodeč po tej raziskavi Fo- 
otball Manager 2014, kamor je povprečni igralec 
vložil največ ur - prek sto. 

Za konec še ena streznitvena številka: zgornja petina 
naslovov pobere več kot 83 % zaslužka. To pomeni, 
da je večjih uspešnic zares le peščica, dočim ostale 
pobirajo drobtine. Prav vse pa jih pobirajo za Doto 2. 
Vanjo so igralci zmetali celokupno štiri milijarde ur. 
Koliko zdravil za raka bi lahko s tem delom odkrili ... 


Našli starodavni 
grob Atrijevih iger a] 


V igralskem mezozoiku leta 1983 obeležujemo zlogla- 
sno sesutje trga, ki je pod rušo spravilo marsikatero 
tvrdko in močno spremenilo krajino. Vzrok ni bil pa- 
dec meteorita, marveč zasičenost z zanič igricami, ki 
so jih velikani, kot je bil Atari, štancali kot po te- 
kočem traku za polno ceno 50 dolarjev. Čeprav še 
zdaleč ni šlo za edino ščiš igro tiste dobe, je obraz te 
katastrofe postal licenčni naslov po Spielbergovem 
vesoljcu s svetlečim prstom. E.T. Podjetje je napravi- 
lo štiri milijone kartuš, a nejevoljni kupci so tega go- 
vna srečoma kupili 'le' poldrugi milijon kosov. Tedaj 
se je rodila legenda, da je Atari še isto leto presežek 
odpeljal na smetišče poleg malega mesteca Alamo- 
gordo v Novi Mehiki in ga zalil z betonom. Znalcem ni 
dala miru, toda zanesljive potrditve ni bilo. Takratni 
poseg je bil za javnost zaprt, kravatarji pa niso hoteli 
veliko povedati. Avtor E.T.ja, Howard Scott Warshaw, 
je celo zatrdil, da gre za mit. 


Ob uzretju plastičnih okostnjakov se je nekdanjim 
Atarijevcem le razvezal jezik. Povedali so, da tam- 
kaj leži dobrih 700.000 kartuš in še nekaj hardvera. 


Kanadčane pri studiu Fuel Entertainment je tajinstve- 
nost tako pritegnila, da so uspeli izposlovati dovolje- 
nje za prekopavanje. Pridružil se jim je še Microsoft, ki 
v navezi s podjetjem Lightbox o tem izkopu produci- 
ra dokumentarni film. 26. aprila so zapeli krampi in 
po treh urah rovarjenja so na plano privlekli prvo 
E.T.jevo kartušo. Legenda je bila po enaintridesetih 
letih naposled potrjena. Alienski špil ni bil edini v tem 
množičnem grobu, saj so našli še kakih trideset osta- 
lih naslovov tistega časa, od Pac-Mana do Centipeda, 
Defenderja in Yar's Revenga. Duše zavrženih kartuš 
lahko sedaj dokončno odidejo na počitek in nas ne- 
hajo strašiti v spanju. Film, ki bo le prvi v seriji doku- 
mentarcev o igrah, dospe pozneje letos. 

EVE Fanfest pester in z 
najavo nove streljanke 


Vesoljski mmorpg EVE Online je tako kulten, da ima 
svojo konvencijo, majski EVE Fanfest. Ta se je v 
islandskem Reykjaviku letos odvil že enajstič in tokrat 
je bil program najbolj odpuljen doslej. Že prvi dan se 
je deseterica članov studia CCP ekshibicijsko stepla s 
profesionalnim MMA borcem iz lige UFC Gunnarjem 
Nelsonom. Kljub temu, da so bili med njimi dolgoletni 
vaditelji borilnih veščin, 
so vsi do zadnjega do- 
bili po pički. Sledilo je 
odkritje pravcatega spo- 
menika EVE Online in 
njenim igralcem. Skul- 
ptura stoji v reykjaviš- 
kem zalivu in ima vgra- 
virana imena vseh maj- 
skih naročnikov na špil. 
Žal je trajalo le petnajst 
minut, preden je prvi 
bumbar v zameri do 
drugega igralca šel pra- 
skat njegovo ime s sez- 
nama. CCP je poseg ta- 
koj prijavil organom, 
krivce pa so našli in jih 
doživljenjsko banali iz 
špila. Pravilno! 

Na dogodku je studio 
naznanil novo igro: prvoosebno streljanko Project Le- 
gion, postavljeno v Evin svet. En tak FPS studio že 
ima, Dust 514. A dotični je ekskluziva za PS3, ker je 
Sony mastno plačal. Ne le, da bo Legion za PC, mar- 
več bo imel bolj odprt svet, po katerem bomo svo- 
bodno harali s tanki in topnjačami, podobno kot v 
Planetsidu 2. Kakšna prihodnost čaka Dust 514, še ni 
gotovo. Zaenkrat ga podpirajo dalje, a čutiti je bilo, 
da jim je v breme - priznali so, da z njim niso napravi- 
li prav dobre igre. Vesoljsko nažigačino za Oculus rift, 
EVE: Valkyrie, odslej gradijo na Unreal Enginu 4, za 
govorance pa so pridobili Katee Sackhoff, ki v Battle- 
star Galactici igra stotnico Starbuckovo. Nad izkušnjo 
je bila tako navdušena, da je bila vsaka njena druga 
beseda 'fucking'. Kar naj se nadeja, mi imamo babe. 


Spomenik Evu je petmet- 
rska, abstraktna skulptu- 
ra iz železa in kamna. 


Project Legion bo po videzu podoben Dustu 514 in 
ga dela ista šanghajska podružnica CCPja. Bil pa 
naj bi manj neposredno povezan z EVE Online. 


Niso pa bile vse najave vedre. CCP se je tako dokonč- 
no odrekel projektu znanstvenofantastičnega mmo- 
rpgja World of Darkness, ki se je vlekel osem let. Od- 
slej so zgolj 'studio za EVE'. Kar je dovolj - tako zagri- 
zene privržence imajo, da je ena od korporacij iz igre, 
Burning Napalm, vsem prisotnim na prireditvi dala za 
rundo piva. Pravega islandskega z nazivom gull, ne 
digitalnega. 


hormonikaš 2014 


HkemMoOvo roR 


THOSE . 
WHO DO. 


Lenovo B550 je namizni računalnik vse v enem, 

ki oživi vaše igre. 

23-palčni računalnik B550 z zaslonom na dotik v 
elegantni, prostorsko varčni obliki združuje 
pametni procesor, zmogljivo grafiko in živahen 
zvok. Zato je idealna nadgradnja za digitalni dom. 


inside 
CORE'i5 


Lenovo B550 poganja 
procesor 4. generacije 
Intel? CoreTM ;5. 


www.lenovo.si 


Lenovo nš odgovorno za napake na slikah ali tipografske napake, Blagovne znamke: Lenovo, Lenovo logo, 
For Thase Who Do, Lenovo Care, IdeaPad, OneKey in VeriFace so at sej znamke oziroma registrirane 
»plagovne znamke podjetja Lenovo: Intel, Intel Logo, Intel Core; Intel Inside, Intel Inside oba, Peokum, 
Pentium Inside so blagovne znamke oziroma Mi HP bena blagovne: znamke Intel! Corporation v Z 
Misrosoft in Windows in Windows B' so registrirane blagovne: znamke. Microsoft Corporation: Druda. 


podjetja, izdelki ali imena storitev solahko blagovne znamke drugih. O2014 Lenovo. Vse pravice pridržane" 

Facebook predstavil ano- 
nimno prijavo 

Facebook, ki je v zadnijh 
letih opravil konkretno de- 
lo, kar se tiče varovanja za- 
sebnosti uporabnikov, je 
predstavil novo orodje za 
razvijalce: anonimno prija- 
vo. Ko prideš na spletno stran ali aplikacijo, ki bi jo 
rad preizkusil, si ponavadi ne želiš takoj ustvariti upo- 
rabniškega računa. Anonimni vpis ti omogoči vpo- 
gled, nakar boš, če ti je reč všeč, za prijavo uporabil 
Facebookov račun. Glede na to, da se trend internetne 
rabe usmerja k mobilnim aplikacijam, bi znala ideja 
Zuckove ekipe pasti na plodna tla. Facebook pa bi se 
mogel iz družabnega omrežja počasi preleviti v tvojo 
spletno osebno izkaznico. 


Microsoft naposled izdelovalec mobitelov 
Septembra je Microsoft najavil pričetek nakupa mo- 
bilniškega oddelka družbe Nokia, konec aprila pa je bil 
posel dokončno sklenjen. Amerikanci so za 7,2 mili- 
jarde dolarjev oziroma za dobrih 5 gigaevrov od Fin- 
cev dobili vse intelektualne in proizvodnje zmogljivo- 
sti, ki se tičejo mobilnikov. Nova veja se poslej imenu- 
je Microsoft Mobile in ima štab v Nokijinem kraju 
Espoo. Matična Nokia kajpakda s svojimi poslovnimi 
rešitvami, izdelavo zemljevidov in mobilniško infra- 
strukturo deluje še naprej. Pod Microsoftovo marelo 
je prišel tudi Nokijin šef Stephen Elop, ki po novem 
vodi divizijo Devices 8 Services. Sem sodijo tako mo- 
bilniki kot table surface in celotna znamka xbox. Nove 
lumie bodo imele torej le še logotip Malega mehkega, 
bodo pa pod novo streho ohranile všečen dizajn in 
raznobarvnost. Mimogrede, Windows Phone kljub 
navidez pičli podpori pridobiva tržni delež, ki je v Ev- 
ropi okoli 8-odstoten. 


Sony v čedalje hujših težavah 

Japonski elektrotehnični gigant je v krizo zašel že 
koncem prejšnjega desetletja. Tokijci so zaspali na lo- 
vorikah, se prepozno in premlačno vključili v mobil- 
niški biznis, niso se pravočasno odzvali na svetovno 
recesijo, nakar jim je zavdal še potres leta 2011. Odt- 
lej so kljub velikemu trudu karizmatičnega vodje Kaza 
Hiraija vsako leto v večjem minusu, odpuščanja pa 
potekajo v tisočglavih svežnjih. Na televizorskem po- 
dročju, kjer so mnogo leto nesporno vladali, sta jih 
H Korejca prehitela po desni, 
pa tudi drugod so daleč od 
nekdanje slave. Tako zelo 
so zavozili, da so morali 
prodati dve osrednji in iko- 
nični hiši svojega biznisa: 
ameriški center družbe na 
Manhattnu, znameniti 37- 
nadstropni Sony Tower 
(na sliki), in stari tokijski 
glavni štab. 

V začetku maja pa je finan- 
čno poročilo vnovič poka- 
zalo, kako globoka je kriza. 
Prihodek je bil debelih 70 % 
nižji od predvidevanega in izguba je narasla na krep- 
kih 130 milijard jenov, kar je skoraj milijardo naših. 
Razlog za slabši rezultat je tudi v ukinitvi PC-divizije, 
saj so blagovno znamko vaio prodali konzorciju Japan 
Industrial Partners. Zdaj so na vrsti nova krčenja pro- 
grama in med delničarji se govori celo o odprodaji 
oddelka za igre, ki naj bi po kdo ve kakšni statistiki že 
nekaj časa prinašal izgubo. Skratka, nič ni še določe- 
nega, samo da se ne boste čudili, če bo firma čez noč 
sprejela kakšno neobičajno odločitev. 


Glasba kjerkoli za 
7 evričev mesečno 


Mnogim ni do iskanja sandokanskih mp3jev, niti ne 
do kupovanja (precenjenih) digitalnih albumov. Prav- 
zaprav večini sploh ni do posedovanja digitalne glas- 
be, saj se jim ne ljubi luščiti CDjev, urejati zbirk in ko- 
pirati na telefon. Bi pa radi poslušali. Takim je name- 
njena muzika na zahtevo, ki za drobižen pavšal omo- 
goča predvajanje želenih ali naključnih melodij. Za- 
hodnjaki imajo vrsto tovrstnih servisov tipa Spotify, 
Xbox Music, Pandora in iTunes Radio, naša ponudba 
pa je skromna. Dosegljive so nam bodisi nezaložene 
knjižnice brez slovenske popevke, bodisi sivinski in 
mobilniško neprikladni Grooveshark. Pred desetletjem 
je Mobitel sicer štartal PC-storitev Zabavaj.se, ki pa je 
očitno prehitevala trende, zato je kmalu crknila. 

Telekom zdaj poskuša v drugo, in sicer v španoviji s 
francoskim ponudnikom pretočne glasbe Deezerjem. 
Ta ima v zbirki prek 30 milijonov komadov, ki jih je 
moč za mesečno naročnino 6,90 evra poslušati na 
PCju, telefonu ali pametnem televizorju. Osrednja je 
seveda mobilniška aplikacija, ki nudi celo pretočitev 
pesmi ali albumov v napravo za uživanje v nepoveza- 
nem načinu. Pri tem gre za kakovostne posnetke s to- 
kom 320 kbps. Nadalje si lahko uporabnik ustvari 
playliste ali posluša tiste, ki so jih zložili glasbeni ured- 
niki oziroma izbere enega od mnogih tematskih ra- 
diev. (To niso radijske postaje v poznanem pomenu, 
marveč neskončni nizi podobne muzike.) Bera je ena 
najpestrejših in vključuje mnogo slovenskih izvajalcev 
za vse okuse. Najti je moč od Iztoka Mlakarja in He- 
lence prek Čukov ter Sidharte do Muff in Trkaja. 


Telefonski Deezer postavi hitro dosegljive koman- 
de tako v roletni meni kot na zaklenjen zaslon. Se- 
veda ima servis vključeno tudi družabno kompo- 
nento, tako da vselej veš, kaj sluhajo prijateljčki. 


Hiba programa je, da nima pregleda po posameznih 
državah, le po regijah. Ko klikneš na vzhodno Evro- 
po, je v množici finskih, turških in poljskih pesmi ne- 
mogoče odkrivati naključne slovenske. Lahko bi vk- 
ljučili vsaj kakšen slovenski tematski sklop, prav tako 
pa sem pogrešal naše otroške pesmice in pravljice. 
Dotični servis je resda samostojen in se je lahko vanj 
vsakdo prijavil že prej. A naveza z našim operaterjem 
prinaša korist. Na prvem mestu je prepoznavnost in 
širša uporabnost tovrstnega načina poslušanja, ki ju 
brez promocije ne bi bilo. Nadalje Telekom za preta- 
kanje glasbe v Sloveniji ne zaračunava podatkov, na- 
ročnina pa pride na mesečni položnici. V nekaterih 
paketih je storitev celo že všteta v obstoječo ceno. In 
za nameček je Deezer dosegljiv tudi na Siolovih TV- 
škatlah. Vsi Mobitelovi uporabniki imate pravico do 
15-dnevnega zastonjskega preizkusa, nakar bo vsak 
sam presodil, ali je to vredno sedmaka. 

Prenovljeni Dellovi 
oklepljeni prenosniki 


Prenosni računalniki so mnogih pasem in oblik: za 
igralce, hipsterje (oni z jabolkom), poslovneže in - 
soldate. Slednji potujejo po peščenih deželah in se st- 
reljajo s teroristi, zato posegajo po okrepljenih inači- 
cah, ki so navzven videti kot kovinski kovčki za radio- 
aktivni material. Zvečine prihajajo spod izvijačev spe- 
cializiranih podjetij, a uspešni liniji imata tudi Panaso- 
nic in Dell. Slednji je predstavil že četrti rod tovrstnih 
naprav, odkar jih je pred sedmimi leti pričel snovati. 
Zastopata ga dva člana: rugged extreme 12 in 14. 


Odpornost ima ceno v večji masi: mali dell vaga 
2,72 kilograma, večji pa tri in pol. To je točno toli- 
ko kot prazna in polna avtomatska puška. 


Imenu primerno prvi počez meri slabih dvanajst in- 
čev, drugi pa štirinajst. Malemu se da zaslon razen te- 
ga obrniti in ga preobraziti v tablico. Znotraj tiktakajo 
Intelovi procesorji zadnjega roda - haswelli, sparjeni s 
16 gigabajti pomnilnika. Diskovje v celoti sestavljajo 
trdninski pogoni do velikosti 512 GB, saj bi šli sučni 
diski ob padcih hitro v maloro. 

Zdaj pa zanimivejše podrobnosti. Ovoj iz kovine in 
gume obema zagotavlja stopnjo zaščite IP65, kar po- 
meni imunost na prašne delce (prva od cifer) in od- 
pornost na curke vode (druga cifra). Posledično se ti 
mora nanju zliti reees ogromno kečapa, da ju pokva- 
riš. Preživita padce z do dveh metrov, kar bi prav 
prišlo mladim staršem. Ni pa znano, koliko sta odpor- 
na na krogle. Bržda ne kaj prida, ker so kalašnikovke 
boljše od vseh kapitalističnih iznajdb. 

Žilavost zaslonoma zagotavlja gorila glass. Pod njim 
sta dotikabilni plasti na osnovi spremembe upornosti, 
torej fizičnega pritiska, in ne kapacitivni kot v večini 
običajnih naprav. To je zato, ker ju bo mnogo uporab- 
nikov šlatalo v delovnih rokavicah. Posebna pozor- 
nost v tovrstnih izdelkih je namenjena trajanju bateri- 
je. Dvanajstka deluje slabih deset, štirinajstka pa štiri- 


Napravi preživita med minus 29 ter plus 63 stopi- 
njami Celzija, zato ju gasilci ne morejo vlačiti v 
ogenj. Ju pa lahko po pomoti malo pošpricajo. 

najst ur. Za primer, če si na tajni misiji v Eritreji in te 
poveljstvo pusti samega za sovražno črto. V tem pri- 
meru ti prav pride vdelani sprejemnik GPS, če pa ti zli 
teroristi napravo slučajno zasežejo, se morajo prebiti 
skozi več slojev strojne enkripcije. 

Najznačilnejši uporabniki takih laptopov so v vojski, 
pri gasilcih, na gradbiščih in tisti, ki romajo v divjino 
raziskovat nosoroge. Za njune dobrote bodo odšteli 
precej, saj koštata od 3500 evrov navzgor. To je pri- 
merljivo s prejšnjo Dellovo serijo latitude XFR, dočim 
so Panasonicovi toughbooki kanček cenejši. Ampak 
gotovo rugged extrema preživita napad besa, ko te v 
Dark Souls Il fentajo dvestošestinpetdesetič. To bi lah- 
ko dali med uradne podatke. 


Dve generaciji v zasedbi 
sedme Vojne zvezd 


Odkar so naznanili sedmo epizodo Vojne zvezd, so 
domači jediji križali plastične svetlobne meče v disku- 
sijah, kateri igralski obrazi bodo nadaljevali legendo. 
Vprašanje ni šala, saj bo filmsko nadaljevanje naj- 
uspešnejše zabavniške franšize vseh časov bržkone 
nora stvar, jediji in Sithi iz sedmice pa novi idoli tiso- 
čev geekov širom sveta. Studio Lucasfilm, ki podvig 
snuje pod Disneyjevim okriljem, je kanil zasedbo obe- 
lodaniti na letošnji Star Wars Day. Tega privrženci Si- 
le in Jabbinega vampa praznujejo vsak četrti maj, da 
lahko izjavijo 'May the 4th be with you' (prava oble- 
tnica izida četrte epizode je sicer 25. maja). A napos- 
led so filmarji imena izdali že nekaj dni prej. 


Mi 
Disney je Lucasfilm pohopsal predlanskega oktob- 


ra za dobre štiri milijarde dolarjev. Georga Lucasa 
je na čelu firme nasledila Kathleen Kennedy. 


Pri novincih izstopajo Gollum Andy Serkis, pa Oscar 
Isaac, zvezda nedavne uspešnice Inside Llewyn Da- 
vis, ter Max von Sydow, ki še ni umrl. Iz serije Girls so 
potegnili Adama Driverja, za katerega vemo, da bo 
špilal sithovskega zlobca. Tu sta še Irec Domhnall 
Gleeson, poznan kot Billa Weasley od Harryja Potter- 
ja, ter Britanec John Boyega, ki se ga morda spomniš 
kot Mosesa iz hororščine Attack of the Block. Edina 
ženska novinka je neka Daisy Ridley. Nežnejši spol 
ima torej vsega dve predstavnici, se pa predvideva, 
da ena še pride pozneje. V tej zvezi se najbolj šušlja o 
Lupiti Nyong'o, letošnji oskarjevki iz 12 Years a Sla- 
ve. Koga bodo prišleki igrali, nimamo pojma, saj sno- 
valci pripovedi na čelu s scenaristom Lawrencom 
Kasdanom, ki je sospisal peto in šesto epizodo, 
molčijo kot Bobba Fett. Z dobršno sigurnostjo pove- 
mo, da Jar Jar Binksa med liki ne bo. Je pa scenarij 
gotov, kajti filmati so pričeli ravno ta mesec. 


Igralska zasedba se je prvič zbrala koncem aprila v britanskem studiu Pinewood. Na Fordovi desni sta 
režiser J. J. Abrams in scenarist Lawrence Kasdan. R2D2 je bil poreden in je moral v škatlo. 


Vrača se večina obrazov iz druge trilogije. To so Mark 
Hamill, Harrison Ford, Carrie Fisher, Peter Mayhew 
(Chewbacca), ter Anthony Daniels in Kenny Baker 
(oba robota). Manjka pravzaprav le Billy Dee Wil- 
liams kot Lando Calrissian. Staroste bodo igrali po- 
starane inačice originalnih likov, saj bo pripoved sed- 
mice postavljena v čas petintrideset let po Jedijevi 
vrnitvi. No, leta so nekdaj zalim možem in ženi napra- 
vila svoje in ne tolsti Hamill, ne zgubana Fisherjeva 
danes nista videti tako greha vredna kot v tistih cunji- 
cah pred tremi dekadami. Zato jima je režiser J. J. 
Abrams naložil osebnega trenerja z rigoroznim pro- 
gramom, za nameček bodo na snemalnih setih injek- 
cije botoksa (to zadnje ni preverjen podatek). Pa 
Ford? Eh, Han Solo ostaja skoraj tak, kakršnega ima- 
mo v spominu, le uhana se bo moral znebiti. Pa R2D2 
in C3PO sta so nadgradili z DDR2-ramom. Šala. 


hormonikaš 2014 


Ob robu je Disney naznanil nemajhno podrobnost. 
Ekipi se ne da ukvarjati z usklajevanjem detajlov iz 
mnogoterih bukel in iger na vojnozvezdni podlagi. Za- 
to so ta razširjeni univerzum, Star Wars Expanded 
Universe, kratkomalo črtali iz uradnega kanona in ga 
odložili v vzporedni svet, odslej imenovan Legends. 
To pomeni, da na primer admiral Thrawn iz bukel in 
TIE Fighterja ni več tr00. Pravoverna je le še prva 
šesterica filmov, Clone Wars in tiste serije, ki jih je 
produciral Lucasfilm. 

Disney sicer že pospešeno zaganja mašinerijo za 
spremljavo Sedme epizode. Za iOS je splovil prvi del 
(od šestih) interaktivne zgodbene igrice Star Wars 
Journeys, ki bo neznalce, zlasti mlajše, popeljala sko- 
zi dogajanje prvih šestih epizod. Čeprav se gre vpra- 
šati, zakaj jim ne bi pač enostavno predvajali filmov. 
Tako zapleteni spet niso. 

Google Fiber - gigabitni dostop v internet 

Za ZDA velja, da imajo za domače potrebe počasnejše 
(in dražje) internetne povezave. So pa tudi izjeme in 
prvi ponudnik svetlobne hitrosti je bil Google s pro- 
jektom Fiber. Sprva so gigabitno optiko testno povle- 
kli po Kansas Cityju, pred kratkim pa so ponudbo 
razširili še na nekaj deset drugih mest. Cena za dobrih 
100 megabajtov na sekundo je 85 evrov mesečno. 
Obenem so uporabniki dobili njihovo televizijsko sto- 
ritev in terabajt prostora v oblaku. Počasi zgledu sle- 
dijo tudi ostali operaterji, recimo ATA in Verizon. Ve- 
liki G pa je že smelo napovedal, da bodo v naslednjih 
treh letih pričeli ponujati hitrosti do deset gigabitov. 


To so že hitrosti, ob katerih se lahko v Evropi zamisli- 
mo. A vendarle povpraševanje pri naših internetnih 
ponudnikih kaže, da bodo vztrajali pri enakomernem 
povečevanju dostopnih hitrosti in ponujali pakete sk- 
ladno z željami uporabnikov. Fizične stomegabitne 
optične povezave, ki jih že dlje časa tržita tako Tele- 
kom kot T-2, v celoti izkoristi le manjši del obstoječih 
naročnikov. Podobno je s kabelskim internetom, kjer 
po stotki in višjih brzinah posegajo predvsem sando- 
kani. Zato slovenski ISPji menijo, da bodo več paso- 
vne širine ponudili, ko se bo za to izkazala potreba. Ko 
bo recimo zaživel video v ločljivosti UHD ali vsaj ser- 
visi tipa Netflix. Kadarkoli to že bo. 


Še Yahoo z lastno produkcijo 

Potem ko sta uspešno pričela ponujati serije lastne 
produkcije Netflix in Amazon, je isti korak napovedala 
šefica Yahooja Marissa Mayer. Yahoo, ki se je iz iskal- 
nika prelevil v portal najrazličnejših vsebin, bo po no- 
vem vrtel dve lastni humoristični nadaljevanki. Other 
Space se bo ukvarjala z nezgodami vesoljskih popotni- 
kov, za njo pa stoji režiser Paul Feig (Bridesmaids, 
Knocked Up). Druga, Sin Sity Saints, ne bo povezana z 
Millerjevim stripom, marveč s težavami košarkarske 
ekipe. Za povrh so si zagotovili pravice za prenašanje 
različnih glasbenih koncertov v živo. Baje bodo vsak 
dan zavrteli enega. O tem, če bodo nove vsebine ome- 
jene na ZDA, ne govorijo. Bržkone bomo spet izviseli. 


AMD do komolcev v Armih 
Procesorski velikan AMD je sr- 
čike doslej snoval na arhitektu- 
ri x86. Letošnje leto pa je pre- 
lomno, saj se širokopotezno 
usmerja še v čipe na Armovi 
osnovi. Že januarja je naznanil 
osemjedrni opteron A1100, ki pa je strežniški in ne za 
domače računalničarje. Drugače je bilo na tiskovki v 
začetku meseca, kjer je bil v ospredju uporabniški 
segment. Njegov prvi temelj bo skybridge, ki dospe 
prihodnje leto. To bo APU, v katerem bosta združena 
grafično vezje iz radeonov in bodisi Armova CPU-sre- 
dica, bodisi AMDjevo x86-vezje puma«. Podnožji obeh 
izvedenk bosta enaki. Skybridge bo tako AMDjeva 
prva Androidna platforma! Za zahtevnejše uporabnike 
snujejo tudi močnejšo armovsko mrcino, imenovano 
K12. Na čelu razvoja je zopet Jim Keller, ki je zasnoval 
athlone, nato pa odšel k Applu. Lahko to AMD spet 
postavi vštric z Intelom? 


World of Warcraft je dobil resničnostni šov, Azeroth 


Choppers! 


v njem ne uzre polnagih vilink, 


marveč orke na frajerskih ameriških motorjih in 
njihovega snovalca, Paula Teutula mlajšega. 


Pavle mlajši je mastermind za zasnovo obeh moto- 
ciklov. Upamo si trditi, da si je kljub napetostim 
vse zamislil že mnogo pred snemanjem serije. 


reden je bil na Discovery Channelu glavna zvez- 
da medvedji Britanec, ki ob padcu prvega mraka 
pije lastno scalnico, je njegovo mesto zasedal 
Američan Paul Teutul starejši. Bil je stasita po- 
tetovirana pojava v leder jakni in sedlu ameriškega 
dvokolesnika, kot bi pobegnil iz Sinov anarhije. V 
resničnostni nanizanki American Chopper je s fami- 
lijo sestavljal navdušujoče motorje in hrulil na po- 
dobno zajetne sinove. Z enim od njih, Paulom Teutu- 
lom mlajšim, sta se leta 2009 zaradi kregarij napo- 
sled razšla. In ravno Paula ml. je Blizzard Entertain- 
ment najel, da za orkovske ter vilinske riti v World of 
Warcraftu napravi prava, ameriško rohneča konja. 


Metzen je bil pri prvem Wareraftu zadolžen za ris- 
bice in dizajn, pri drugem pa je že prevzel razvoj iz- 
ročila. Njemu greš težit, če ti štorija ni všeč. 


Konji na bencin 


Na prvi pogled bi dejali, da ropotajoči motorji ne spa- 
dajo v WoW. A to ne drži, saj je Warcraftov svet že le- 
ta poln vsakovrstnih industrijskih iznajdb spod kladiv 
škratov, goblinov in palčkov. Raketne rampe in tele- 
porterji v Azerothu niso nobena redkost. Pri obrtniški 
veščini inženirca jih lahko sestavljaš tudi sam in izbi- 
raš med palčjo in goblinsko specializacijo! Gnomi za 
potovanja uporabljajo robotske dvonožce, goblini pa 
od Cataclysma dalje velike chopperje. Ravno tu je ne- 
kdo pri Blizzardu dobil idejo, da pokliče Paula Jr. 


lliCi ZePO! 


Azeroth Choppers je resničnostna serija, ki bo obse- 
gala osem epizod in Paulu v njegovi tvrdki Paul Jr. De- 
signs sledi pri snovanju para dvokolesnikov, po enega 
za Alianso in Hordo. Se pravi resničnih jeklenih žreb- 
cev, ki jih bodo nato Blizzardovi animatorji preslikali v 
igro. Možakar je za nalogo zbral dve moštvi po treh 
mehanikov, ki tekmujeta, kajti gledalci bodo na koncu 
izbrali zmagovalni stroj. Ta hip trdijo, da bo v WoWu 
našel mesto zgolj prvak, ampak naj nas Thrall brene v 
tazadnjo, če ne bosta tam slejkoprej pristala oba. 


Hordina zver bo imela v divjaški maniri vilice v 


obliki čekanov in ostre, ošpičene blatnike. Zmago- 
valna ideja utegnejo biti gosenice na triciklu. 


Ljudje pred špilom 

Pri delu sta jim z nasveti v pomoč nevihtniški moštvi, 
pri čemer zavezniškemu načeluje sam oče Warcrafto- 
vega sveta, Chris Metzen. Glede na to, da je drugače 
privrženec Horde, gre sklepati, da njegovega mesta 
nihče ni hotel in so vlekli slamico. Na Hordini strani 
ima za nasprotnika Sama 'Samwisa' Didierja, dolgola- 
sega frontmana Blizzardove lastne metalske grupe 
Level 90 Tauren Chieftain. Ta se bo ob izidu nasled- 
njega dodatka kajpak preimenovala v Level 100 Tau- 
ren Chieftain. 

Chopperja bosta morala karseda odražati podobo in 
vrednote posamezne frakcije. To pomeni pravičniško 
hrabrost Alianse in surovost ter serijsko žretje svinj- 
skih zrezkov za Hordo. V zgolj in samo učne namene 


Tudi Aliansin chopper bo imel gosenice, a po naše 
idealni shemi, kot je hordina tricikelna. 
Fletno babše na desni je Paulova žena Rachael. 

DRUŽINSKI POSEL 


Teutulova familja navzven nemara daje vtis juž- 
njaških redneckov, kar pa je napačna predstava. 
Pokrajina Orange County, po kateri je družinsko 
podjetje dobilo ime, namreč leži v državi New York! 
Tod je družina v sedemdesetih letih prejšnjega 
stoletja na noge postavila metalurško podjetje 
Orange County Iron Works. Gazda Teutul je za ho- 
bi sestavljal tudi dvokolesnike in pogruntal, da mu 
gre to dobro od rok. Leta 1999 je metalurške pos- 
le prenesel na sina Daniela, sam pa ustanovil fir- 
mo Orange County Choppers. Hitro si je pridobil 
sloves odličnega oblikovalca mopedov po naroči- 
lu. To pomeni, da so snovali zunanjo podobo, do- 
čim so dele dobili od drugod. Pogone na primer 
od SRS Cycla. 

Kdo je boljši dizajner, starešina s sivo habsburško 
brado ali njegov uporniški sin Paul Jr., je bila ena 
glavnih tem resničnostne oddaje American Chop- 
per, ki je na Discoveryju štartala leta 2002. Ce se je 
prva leta še vrtela okoli inženirskih zagat v OCC, se 
je kasneje prelevila v družinski šov. Teutuli — razen 
obeh Paulov je bil zraven še eden od sinov, Mic- 
hael — so brneli po deželi in se imeli fajn. Razen ko 
so se spričkali, kar je bilo nemalokrat. Naposled 
sta si Pavleta leta 2009 tako skočila v lase, da je 
starejši mlajšega odpustil. Slednji je leta 2010 od- 
pri lastno podjetje Paul Jr. Designs. A z očetom sta 
še sodelovala, saj so American Chopperje, to pot 
podnaslovljene Senior vs. Junior, snemali prav do 
decembra predlani, ko so se po desetih sezonah 
zaključili. 

OCC je podpisan pod čuda snovalskih dosežkov. 
Dvokolesnike so napravili tako za pilote bombnika 
B-2 kot lovca F-22, seveda z njuno podobo. Intel 
je dobil chopperja z vgrajenim računalnikom in 
vžigom z branjem prstnih odtisov. Najslavnejši pa 
je bržda fire bike v spomin gasilcem, ki so umrli 
od zrušitvi dvojčkov 11. septembra. Del njegove- 
ga tanka za gorivo je kos World Trade Centra. 


je studio v delavnico privlekel računala in Paulovo 
gardo naučil pleniti temnice. Tu je očitno, da je nizika 
oglas za obe franšizi, igralsko in motorno. A pretežno 
je vseeno osredotočena na ljudi, tako Blizzardovce kot 
Paulove delavce. Nekateri so že stari znanci American 
Chopperja, denimo Cody Connely. 

Najmočnejši vtis, ki ga po polovici šova dobiš, je ta: 
Azeroth Choppers je čistokrvna produkcija ameriške 
šole reality showov. 'Kadri iz telenovel' s približanimi 
obrazi, nenehne prekinitve in obvezne iz rokava stre- 
sene tegobe za ustvarjanje drame. Sprva naj bi imeli 
moštvi za delo na voljo deset tednov, nakar so se pri 
Blizzardu spomnili, da bodo ta čas prepolovili. PANI- 
KAAA! Če verjameš; itak je vse zrežirano. No, nema- 
ra ravno to kaže, da je World of Warcraft že main- 
stream, saj ga lahko spremljaš ob boku Jersey Shore. 
Čeprav se potem vprašamo, zakaj ga ni na televiziji. 
Najdeš ga na Azerothchoppers.com. 

V kombinezon odet in s čelado na glavi 


sede v nebroj 


ih se zapodi po pisti dirkaškega 


rkalnikov. V nji 
še nedokončanih di lanizatorsko izkušnjo. 


simulatorja, ki obljublja 'next-gen' vo 


ondonski razvijalec Slightly Mad Studios 
ima reference s težo. Ne (samo) zaradi 
o Shiftov, ki sta kljub nareku EAja dob- 
o osežili i in dvignili nivo serije Need for 
Z: marveč zavoljo daljšega opusa. Ta 
Nakno še niz GTR in GT Legends, resnej- 
šeVlirkaške simulacije, ki jih je ekipa raz- 
vila pod imenoma SimBin in Blimey. Zato gre do ne- 
ke mere verjeti obljubam, da bo Project Cars prine- 
sel najbolj dodelano, verno in naslednjegeneracijsko 
avtomobilsko vožnjo. V podkrepitev besed so celo 
ukinili razvoj za playstation 3 in xbox 360, kajti 
omenjanje naprednosti v navezi z osem let starim 
hardverom res ni smiselno. Pravijo, da bodo iz play- 
stationa 4, xboxa one in celo wiija U iztisnili posled- 
nji drobec moči, pri čemer pa bo osrednji poudarek 
na PCju. Zanj jamčijo podporo za vse obstoječe in 
bodoče tehnikalije, kot so razločljivost 4K, troje mo- 
nitorjev in čelada oculus rift. 


Za dirkače garače 


Čeprav bo mogoče vklopiti različna pomagala in za- 
dovoljivo šofirati s ploščkom, Project Cars ne bo pri- 
ložnostna, nedeljska vožnja. Bo garanje za idealno li- 
nijo slehernega ovinka, za vsako prehitevanje in za 
poslednjo desetinko sekunde. Dober volan, tak s sk- 
lopko, bo za normalno izkušnjo domala nuja, to sem 
se lahko prepričal v demonstracijski verziji. Avtorji ne 
skrivajo, da ciljajo na zahtevne dirkače, tiste, ki so 
svojčas drgnili GTR in rFactor, danes pa jim je dolg- 
čas. Taki bodo čislali izčrpne nastavitve podvozja in 
prenosa moči, napredno obrabo gum, vpliv poškodb, 
dirke polne dolžine, kvalifikacije, prehitevanje iz zave- 
trja, različen oprijem asfalta, komunikacijo z boksi in 
karseda verno obnašanje štirikolesnikov. 

Vse našteto smo sicer že mnogokrat slišali, a premik 
nivo više je občuten. Že v zgodnji različici sta umetna 
pamet in podoba boljši od Forze 5, edinega takega 
špila novega rodu. Dim, dež, spreminjajoča se svetlo- 

ba tekom dneva, nesterilna okolica proge, žive tribu- 
ne, odsevi, do vijaka podrobno zmodelirani avtomo- 
bili, strti plastični deli - grafika osupne že na slikah, 
kaj šele v gibanju. Zlasti pritegne vzdušen, tresoč po- 
gled iz čelade, nadgrajena inačica onega, ki so ga 
predstavili v Shiftu. Skupaj z odlično oblikovano kabi- 
no in orokavičenimi rokami na volanu je vožnja videti 
kot posnetek iz resnične dirke. Še en element, na ka- 
terega so ustvarjalci sila ponosni, so boksi. Postanki v 
garaži bodo namreč živahni in naravni v sliki in zvoku, 
ter ne statično umetni, kakršne smo izkusili doslej. 


S kosilnice na 24 ur Le Mansa 


Razvijalci pravijo, da v številu avtov ne bodo tekmo- 
vali z Gran Turismom, da pa jih bo gotovo več kot sto 
različnih. Osredotočajo se na orenk dirkalnike in res- 
nične piste, četudi bo takisto priložen kak vsakdanji 
model in izmišljena mestna ali obalna cesta. Vseeno 
majhen hendikep v zvezi s prizorišči ostaja. Ovinki so 
resda pravi, a imena so povečini spremenjena. Spa je 

Belgijski gozd, Suzuko so preimenovali v Sakitto in 
Hockenheim je Badenring. Del poudarjanja 'resnič- 
nosti' s tem orenk počepne. Ravno tako ne bo licenc 
posameznih prvenstev, le zmešanica razredov z vseh 
vetrov, od gokartov prek vseh sort turnih specialk in 
prototipov do različnih bolidov. Sem sodijo tudi kosci 
lig DTM, Nascar, GT in formula 1. Mnogo bo legend, 
kot so Lotusova cigara iz leta 1967, BMWjev procar 
M1 in mečka 190E 16 evo 2. Seveda ne bodo manj- 
kali niti aktualni superšportniki tipa pagani huayra in 
mcelaren 12c. Ferrarijev in lambotov zaenkrat ni vide- 
ti, niti ne relija. Za slednjega še razmišljajo, ali bi ga 
dostavili kot DLC oziroma se ga lotili kot samostojne- 
ga projekta. 

K temu, da bodo imeli stroji avtentičen videz, zvok in 
vedenjske vzorce, pomagajo avtomobilske tovarne. 
Slightly Mad na svoji strani neprestano objavljajo, kdo 
vse sodeluje. Zadnji navedeni partnerji so Radical, 
Renault, McLaren in Bentley. V razvoj je prav tako 
vključena dirkaška srenja. Za veren hendling skrbijo 
volanizator Nicolas Hamilton (mlajši brat Lewisa), ak- 
tualni voznik razreda ELMS Oli Webb in multidiscipli- 
nist Ben Collins, bolje znan kot prvi Stig. Če se bo kdo 
od njih dejansko pojavil v špilu v obliki inštruktorja, 
pa ni znano. 

Neobičajna bo sestava igre, saj bo mogoče že spočet- 
ka sesti v katerikoli kokpit in se zapoditi po vseh ste- 
zah. Šef lan Bell pravi, da mu gre na živce počasno 
napredovanje, obvezno zmagovanje in kupčkanje ce- 
kinčkov. Če mojster nabavi igro, se lahko takoj zapo- 
di po pisti Nordschleife z bolidom iz leta 1970. Kljub 
temu bo za tradicionaliste na razpolago nekakšna 
kampanja, v kateri bomo pričeli kot juniorski voznik 
gokartov in napredovali vse do audija R18, zmago- 
valca dirke Le Mans. Sicer ustroj še ni zakoličen, a 
želimo, da bi moral kupec po zgledu GT6 vseeno do- 
seči določen nivo v enoigralstvu, preden bi se lahko 
udeležil tekem z živimi nasprotniki. Nihče ne mara ze- 
lencev in levakov, ki zavirajo v riti predhodnika ali se 
celo za šalo vozijo v nasprotno smer. Organiziran 
multiplayer s stalnimi prvenstvi in svetovno lestvico 
bo namreč sredica igre. Poleg tega bodo dodane še 
mnoge družabne komponente v slogu pošiljanja izzi- 
vov, združevanja v moštva, kazanja posnetkov in me- 
njavanja poslikav. 

Edino enega vidika avtorji ne kažejo prav dosti in to so poškodbe. Vi- 
deli smo razbito steklo in odpadel odbijač, upognjenega pleha pa ne. 


Od skupnosti 
s skupnostjo za skupnost 


Pravzaprav je kakovostna skupnost temelj projekta že 
zdaj. Naslov igre sicer namiguje na 'avtomobile', ven- 
dar gre v resnici za kratico, ki pomeni Community 
Assisted Racing Simulator. Ne le, da razvoj financira- 
jo množice, čeprav do neke mere ga. Avtorji prizna- 
vajo, da se takega podjetja z navadnim založniškim 
poslovnim modelom ne da izpeljati. Preveč bi bilo di- 
hanja za ovratnik, teženja z roki, vmešavanja v odlo- 
čitve in drugega kravatništva. A vseeno se niso šli 
klasičnega fehtanja na Kickstarterju, kjer ljudje špil 
plačajo, nakar nemočno čakajo na izdelek. Ideja je 
vključiti fane v sam razvoj, in sicer še bolj, kot to poč- 
ne Steam z early accessom. Celo do te mere, da bodo 
sčasoma soudeleženi pri dobičku, saj naj bi 70 % za- 
služka razdelili nazaj med vlagatelje! 

V ta namen so Slightly Mad Studios postavili lastno, 
Kickstarterju konkurenčno platformo WMD - World of 

Mass Development, za katero trdijo, da je najbolj ko- 
ristna za snovalce in najbolj pravična do podpornikov. 
Zadeva je odprta za vsakogar, a jo očitno slabo rekla- 
mirajo, kajti v poldrugem letu je njihova igra še vedno 
edini objavljen projekt. Ali pa drugim razvijalcem 
enostavno ni v interesu izplačevati deležev in so zado- 
voljni z mastno zaslužkarskim Kickstarterjem, kjer ni- 
si obvezan k domala ničemur. 

Bodi tako ali drugače, Project Cars je na tak način na- 
bral skoraj štiri milijone evrov, pridobil mnogo povrat- 
nih informacij in odlično napreduje. Zelo verjetno mu 
bo uspelo, posebej zaradi večplatformskosti. Raču- 
nalniki bodo sicer v kratkem dobili konkurenčno, zelo 
podobno kao naslednjegeneracijsko simulacijo As- 
setto Corsa, ne pa tudi playstation 4, kjer Gran Turis- 
ma 7 še zlepa ne bo. Wii U pa itak nima ničesar nad 
emuliranim Mario Kartom. 

Kdaj? Pravijo, da jeseni. Upamo le, da zadeva ne bo 
izključno simulator vožnje za ozek krog ljudi. Fino je 
imeti še kaj robne vsebine, recimo občudovanje avto- 
mobilov. Navsezadnje 'next-gen' ne sme biti le grafika 

in matematika. 


"Človečka smo obkolili v razmajani lopi blizu Elek- 
trozavodska. Spustili smo nekaj strelov in prišel je 
ven z rokami nad glavo, čisto presran. Jecljal je in 
lahko si začutil njegov povišani utrip. Vklenili smo 
ga in mu ukazali, da mora zapeti svojo himno ali 
pa ga na mestu ustrelimo. Tip je bil Norvežan in 
njegovo dretje je bilo smešno za popizdit. Ker je 
bil zabaven, ga nismo pihnili, marveč smo ga pri- 
silili, da je pojedel gnile banane. Pozelenel je in se 
onesvestil, vendar ni hotel škripniti. Zato smo ga 
vzeli s sabo, da bo za vabo za morebitne nevarno- 
sti. A potem je bil Joža na helikopterju žleht in ga 
je sredi leta porinil dol. Bili smo previsoko, da bi 
videli, kako se je razmazal po tleh. Smola." 


o je videti kot stran iz dnevnika lokalnega so- 

ciopata, a je stalen pripetljaj v Černarusiji, 

£. domišljijski pokrajini igre DayZ. In to dobe- 

sedno! Bande igralcev silijo druge, da po gla- 

sovni povezavi pojejo in plešejo, drugače jih 

fentajo. Prav zares jih na silo futrajo z gnilo hrano, ki 

jo morajo za povrh poplakniti s strupom. Prigode ce- 

lo posnamejo in dajo na splet kot virtualno inačico 

nasilniških videov. A to so najtemnejše plati igre, ki 
takšnega ravnanja ne zapoveduje. Le dopušča ga. 


V osnovi je DayZ preživetveni tretjeosebni špil. Do- 
mala golega in bosega te vrže v razpadel svet po 
zombijski katastrofi, pa se znajdi, kakor veš in znaš. 
Po pustem ozemlju moraš iskati opremo, hrano in vo- 
do, sicer pogineš od žeje, gladu ali bolezni. Nisi junak, 
marveč uboga para, ki jo lahko pod rušo spravi že 
okužba ob zlomu noge ali pitju umazane vode. Nevar- 
nost preži od povsod in z enim samim strelom te lah- 
ko ubije prvi živi osebek, na katerega naletiš. Pri tem 
izgubiš vse, kajti smrt je dokončna in po njej greš spet 
od začetka, le z baterijo v rokah. A ravno ta brezkom- 
promisnost botruje napetemu vzdušju, s katerim se 
lahko meri malokaj drugega, na primer serija Dark 
Souls. Ne, DayZ ni zaman eden najbolj priljubljenih 
naslovov na peceju ta hip. 


GNILOBNI LJUDJE 


Igra je nastala predlani kot večigralski mod za vo- 
jaško streljanko ArmA 2, nakar je lani decembra 
prišla na Steam v obliki nedokončane plačljive inači- 
ce (early access). V naslovu odzvanja prvotni namen 
igranja: preživeti čimveč dni, katerih števec je v zgor- 
njem kotu. Istočasno 'Z' cika na zombije v izmišljeni 
nekdanji ruski republiki Černarusija, po kateri van- 
draš. Trupelca so napravljena po vzoru novejših zom- 
bijaških filmov in TV-serije Walking Dead. Osamljena 
niso tako nevarna in se jih lahko odkrižaš s sekiro. A 
če te zaznajo iz daljave, denimo ob streljanju, se jih 
hitro nabere cela rajda. Tako si brž v zosu, čeprav 
imaš družbo, kajti streliva ni na pretek. 

A nagniteži so se v DayZ izkazali za postransko nad- 
logo. Največji krvniki popotnikov so zastrupitve, 
poškodbe ob padcih in, jasno, drugi igralci. Ne islam- 
ski teroristi, marveč tvoji sotrpini, drugi preživeli, ki 
jih je na posameznem strežniku do petdeset. Ubijejo 
te za hrano, vodo in zdravila, ki jih vselej manjka, če 
jih skušaš zgolj napaberkovati iz ruševin. Ali pa te 
zaštihajo iz strahu, da imaš nečedne namene, nema- 
lokrat iz čistega nesporazuma, kot ko Willis zmitraljira 
Travolto v Šundu. Podobne dileme gredo vselej po 

glavi tebi. Je možakar, ki si ga srečal ob vodnjaku z 
dragoceno pitno vodo, le še en nedolžen preživeli ali 
pa ti bo poslal kroglo v glavo v trenutku, ko mu boš 
obrnil hrbet? Vsako srečanje z živim igralcem je porok 
za povišan krvni tlak in morebitno dogodivščino, ki se 
je boš spominjal še mesece in o njej navdušeno govo- 
ril ob pijači. Kdor si grize nohte ob kočljivih moralnih 
dilemah v Walking Dead - tu jih ima na pladnju brez 
skriptane pripovedi. Vse je spontano. 


TETANUS IN KROGLE 


DayZ križa dve vrsti že znanih iger. Svobodnjaške 
spletne frpje in preživetvene naslove, kakršen je pra- 
stari Robinson's Reguiem. Toda avtor igre Dean Hall z 
vzdevkom 'Rocket' se pri preživetveni komponenti ni 
zgledoval po katerem od starejših špilov, marveč po 
lastnih izkušnjah. Bil je častnik v novozelandski vojski 
in jo je pri eni od vaj preživetja v divjini pragozda oto- 
ka Borneo slabo odnesel. Močno podhranjen in dehi- 
driran je moral zaradi staknjenih poškodb celo pod ki- 
rurški nož. Izkušnja ga je zaznamovala in po njej se je 
odločil napraviti igro. Ko bi vsi razmišljali tako, bi 
imeli več zanimivih špilov, prmejdun. 

Dvesto dvajset kvadratnih kilometrov Černarusije za- 
to ni polnih skrinj, ki bi ti v naročje bljuvale tortice in 
mitraljeze. Za dober plen se moraš potruditi. ln več- 
krat žrtvovati delček svoje človečnosti, kajti najlažji 
način, da se dobro opremiš, je, da hladnokrvno umo- 
riš prvega veterana, ki prikolovrati mimo. Tega se za- 
veda slehernik, ki je v igro vložil vsaj nekaj dni, zato 
so med seboj vsi sumničavi na kubik. Špil interakcijo 
posrečeno začini z glasovno komunikacijo. Ta je bli- 
žinske sorte: ko se soigralcu dovolj približaš, bo slišal 
tvoj govor v mikrofon. Srečevanje neznancev zato 
obiluje s kriljenjem z rokami in klici "FRIENDLY?" ter 
"ODVRZI ZAGAMANO PUŠKO ALI STRELJAM!'" 
Kljub velikosti ozemlja se stiku z drugimi ne moreš 
izogniti in ga mehanika celo spodbuja. Največ plena 
je v mestih, kjer je istočasno največ zombijev. Da te 
kateri ne nasadi od zadaj, je fajn imeti soborce. 
Najčistejša voda pa pride iz vodnjakov, ki jih zaprmej 
pokrivajo vsaj trije snajperji. Če si sam, se te zna loti- 
ti osamljenost, kajti včasih ure in ure ne doživiš 
ničesar zanimivega. Če imaš družbo, se vsi zbašete v 
en džip in greste gazit zombije. 


BREZ SPON 


A svobodnjaškost ima ceno, kajti učenje v DayZ ne 
zaostaja dosti od preživetja v pragozdu. Nobenega 
ujčkanja ni in še za navodili brskaš po spletu. Če 
vprašaš neznanca, ali je varno pojesti gnil kivi, ti bo 
večina odvrnila, da samo, če čez spiješ razkužilo. 
(Namig: ne prime.) Za nameček Arma 2 že v origina- 
lu ni slovela kot zloščen naslov, mod je pa še dodatno 
hroščat. In poln hackov ter goljufij, saj se mnogo 
računanja odvija v klientu, ne strežniku. Vstop v DayZ 
zna biti za mnogokoga surova streznitvena izkušnja. 
Pa vendarle gre za absurdno popularen in razvpit na- 
slov. Ko je alfa inačica dospela v early access, so je v 
dobrem tednu prodali pol milijona izvodov po 24 
evrov. 24 evrov za še zdaleč ne dokončano igro. V 
čem je skrivnost? Tančica se kanček odgrne ob po- 
gledu na Steamove komentarje: "Uspešno sem zbežal 
dvajsetim zombijem, nakar sem padel z ograje in iz- 
krvavel iz odprtega zloma. 10/10." Ali: "Ubil sem 
Francoza, ki ni bežal. Samo v Day!" Pa: "Crknil sem, 
ker mi ni uspelo odpreti konzerve sardin. Igra rox." 
DayZ ponuja svobodo, ki je visoko skriptani tobogani, 
kot je Call of Duty, ne. Natančneje, svobodo pri inte- 
rakciji z drugimi ljudmi, podobno tisti v najbolj svo- 
bodnjaških MMORPGjih. Le da ti tu ni treba mesece 
bildati lika, saj DayZ (še) nima levelanja statistik. Špil 
pred teboj v naturalistični podobi razgrne človeško 
naravo v dobrem in slabem. Zato najraje igraš z znan- 
ci iz resničnega življenja, da jim lahko v resnični 
krčmi zliješ pir po hlačah, ker so te v špilu ubili za 
konzervo fižola in dva obliža. 


DRUŽBENI! EKSPERIMENT 


Hall je v igro sicer vdelal zelo osnovno kaznovanje 
morilcev. Če pobiješ preveč nedolžnih, postaneš ban- 
dit in dobiš drugačno podobo. Igralci na posameznem 
strežniku se razdelijo na miroljubnejše preživele in 
bandite, ki prve pobijajo za zabavo ter plen. A to je 
imelo drugačne posledice, kot si je avtor zamišljal. 
Razbojniki niso postali osovraženi izobčenci, marveč 
nanje mnogi gledajo s spoštovanjem. Gruče malo- 
pridnežev so običajno sestavljene iz starih mačkov, ki 
pozirajo v maskirnih uniformah, in njihovih vajencev, 
ki tekmujejo, kdo bo na bolj originalen način fental 
kakega preživelega, da bi si pridobil naklonjenost. 

Nekega avstralskega novinarja je zajela skupina takih 
tolovajev in ga prisilila, da je bil njihov suženj. To po- 
meni, da je moral izvidovati za zombiji in sovražnimi 
faloti. V zameno so ga hranili s fižolom in bananami. 

Kljub nagnitim bobničem te zombiji zaslišijo na velikih razdaljah. Streljanje, na primer pri boju med banditi, 
jih urno privabi v množicah. Večinoma se jim raje izogneš in strelivo hraniš za človeške nasprotnike. 


Fasal je Stockholmski sindrom in ko je vsa grupa 
podlegla pod ognjem močnejše enote banditov, se je 
odpravil iskat svoje 'lastnike', da bi bil zopet njihov 
suženj. 

Ta okolja so torej zelo zanimiv socialni eksperiment. 
Hkrati pa je treba biti pri tovrstnih ocenah pazljiv. 
Sklepi, da bi se ljudje takole obnašali po pravi kata- 
strofi, ne držijo vode. Kakor ne greš po seansi Coun- 
ter-Strika streljat na šolo. Bolj ustrezna je primerjava, 
da je Černarusija spletni forum v grafični obliki, kjer 
ljudje počnejo bedarije, ker jim je dolgčas, so ano- 
nimni in imajo občinstvo. Okej, predvsem zato, ker 
jim je dolgčas. Zakaj bi sicer s sekiro lovil nekoga, ker 
ti je rekel, da imaš umazane gate? In ker se zahodna 
gmajna očitno zelo dolgčasi, so te sorte špili v vzpo- 
nu. DayZ je krenil na samostojno pot, tu pa so še dru- 
gi samosvoji konkurentje. Vsi so dostopni na Steamu 
v alfa inačici - early accessu. 


DAVYZ 


Bohemia Interactive, 24 EUR 

Eksplozija moda DayZ na Steamu je kajpak pospešila 
prodajo izvirne Arme 2 in dodatka Operation Arrow- 
head, ki ju nucaš za pogananje modifikacije. Piratske 
inačice gredo pač slabo vkup z večigralstvom. Pri Bo- 
hemiji so ocenili, da se imajo Hallu zahvaliti za več 
kot tristo tisoč prodanih izvodov zgolj poleti 2012! 
Istočasno so tako Čehi kot Rocket navrgli, da bi bilo 
"res v redu, če bi DayZ nekoč postal samostojen 
špil." No, ta nekoč se je pripetil še isti mesec, saj so 


avgusta naznanili, da Hall zanje dela DayZ Standalo- 
ne. Mod se od tedaj dalje razvija ločeno in je še vedno 
dokaj obljuden. 

Novozelandec je sprva optimistično pravil, da bo beta 
samostojne inačice na voljo že do božiča 2012, kar 
pa se ni zgodilo. Naleteli so na mnogo ovir pri preno- 
su igre v posodobljen grafični pogon, ki ni tisti od Ar- 
me 3, marveč od Take on Helicopters. Za povrh jih je 
prizadela aretacija bohemov Ivana Buchte in Martina 
Pezlarja v Grčiji, kjer sta menda vohunila, o čemer 
smo nekoč pisali. Samostojni DayZ je tako luč sveta 
v obliki alfa inačice uzrl šele decembra lani. A kljub 
temu, da je Hall izrecno poudaril grozno hroščatost 
kode, to ljudi ni odvrnilo, da nanjo ne bi navalili kot 
zombiji na sveže možgane. 

Špil v osnovi ohranja recepturo izvirnega moda in 
prav tako černarusko ozemlje. Prve razlike so teh- 
nične plati. Podoba je boljša in občutno manj je golju- 
fij, ki tarejo igralce moda. Uzreš pa tudi igralne novo- 
sti. Ujetnika ti ni treba več suvati pred seboj s puško, 
marveč ga moreš vkleniti v lisice. Iz njih se je moč 
rešiti, kar pa zahteva čas in ni podvig za na zadnji se- 
dež avtomobila, polnega banditov. Nemara v prihod- 
nosti. 

V čim slabšem stanju so lisice, tem laže se jih je osvo- 
boditi, kajti sedaj se pozna obrabljenost opreme. To 
igralce sili v nenehno prečesavanje ozemlja, ker jim 
bo huda snajperica nekoč razpadla v rokah. Srečeva- 
nje drugih je še bolj spodbujano. Vodnjaki so na pri- 
mer pomembnejši za pridobivanje pitne vode kot v 
modu in so prava mala zbirališča. Tako preživelih kot 
cefizljev ... 


V Černarusiji najdeš večino civilnih in vojaških tovornih vozil iz Arme 2, ne pa tudi oklepnikov. Ponavadi jih 
je treba pred rabo popraviti z deli, ki jih zbereš po okoliških lopah. Delujoč terenec je pomembna prednost. 

Kdaj bo DayZ končan, če sploh, ta hip ne ve nihče. 
Niti Hall, ki se je od vsega hudega že malo iztrošil in je 
pred kratkim šel na oddih na Mount Everest. Če to 
pomeni, da bo sredi Černarusije zrasla gora, še ni po- 
vedal. Zato bodi pri nakupu alfe previden in se je raje 
še ne dotikaj, če ti gredo ob hroščih kocine pokonci. 
Mahnjenci na mod jo pa itak že imajo. 


RUST 


Facepunch Studios, 19 EUR 

DayZ je resda fejst peskovnik, a v enem pogledu je 
dokaj plitev: v macgyverjevskem lepljenju žebljev in 
sponk skupaj, da nastane bazuka. Tudi bajt si tamkaj 
ne moreš graditi. Za te potrebe je Garry Newman zas- 
noval Rust. Taisti Garry Newman, ki je napravil ne- 
realno popularni Garry's Mod za Half-Life 2. Onega, v 
katerem lahko G-Manu obraz raztegneš v nasmeh in 
ga naučiš plesati kazačok. 


' zače ča 


Hecen detajl v Rustu je, da si lahko nag in z ople- 
tajočim otepačem strašiš druge ljudi. Ne moreš ga 
pa vihteti kot orožje in z njim upleniti jelena. Je lok 

boljše sredstvo za to. Razen, če si Rus. 


Rust je skoz in skoz prvoosebna preživetvena igra. 
Pleniti moraš divjad, iskati vodo, se dobro obleči, da 
ne stakneš prehlada, in bežati pred medvedi. Začneš 
s cunjo, baklo in kamnom v roki ter s pretečim mra- 
kom, ki prinese tuljenje volkov. Nebogljen ponoči hi- 
tro storiš konec, zato si je treba omisliti zatočišče. S 
kamnom posekaš nekaj drevja (hej, alfa je še!) in si 
napraviš zasilno kolibo. Izdelaš lok in sekiro ter greš 
na lov za divjimi vepri in jeleni. Pogrešal pa boš zom- 
bije, saj jih od februarja ni več. Garry rekši, da so bili 
nepotrebni. Od tu te pot vodi do izgradnje talilne peči 
in nakovala, da udejanjiš ročni topič. In tako dalje do 
avtomatskih pušk. Laserjev še ni. Izdelati si je moč 


kopico opreme, na primer zaščitni jopič iz kevlarja, 
kar liku uspe ustvariti kar iz železa in usnja. 

Rust je posebej zanimiv zaradi trkanja ob soigralce, ki 
je tu kanček drugačne sorte kot v DayZ. Ker imaš 
svoj becirk in bajto, ne kolovratiš čez drn in strn v 
iskanju zadnje konzerve fižola. A karta je tako naba- 
sana, da ti slejkoprej kdo prekriža pot. Tu pride do iz- 
raza človeška teritorialna narava, kajti malokdo do- 
brodušno sprejme, da mu neznanci špancirajo po tra- 
ti pred hišo. Sumničavost je na višku, nemara še bolj 
kot v DayZju. Je pa ubojev malo manj, ker se lahko 
zapreš v domovanje. Ta hip lahko falotje skozi zid pri- 
dejo zgolj z eksplozivom. Takisto je kazen za pogin 
kanec manjša kot v DayZ, saj si moreš z ležiščem na- 
praviti točko za preporod in poleg skrinjo. Tako ob 
smrti izgubiš zgolj nošeno opremo. Je pa res, da je 
tvoja bajta ranljiva za vdor tudi, ko lepo drnjohaš v 
postelji. V resničnem življenju. 

Garry ima z Rustom širokopotezne načrte. Kljub te- 
mu, da je na voljo šele okostje igre, na liniji že opaziš 
zametke spontanih frakcijskih spopadov. Če se ne 
pokoljejo med sabo, večje gruče ljudi gradijo trdnjave 
in se lotevajo obleganj sosednjih utrdb. Vsaj denarnih 
težav pri razvoju ne bo imel. Rust je v namreč v me- 
secu od decembrskega izida v Steamovem early ac- 
cessu zbral pol toliko denarja kot Garry's Mod v deve- 
tih letih. Do danes pa že več kot petindvajset milijo- 
nov evrov! Ljudje so utrgani. 


7 DAYS TO DIE 


The Fun Pimps, 23 EUR 

Ob Rustovem dnevno-nočnem ciklu in rokodelstvu si 
bržkone pomislil na Minecraft. Toda v Rustu ozemlje 
ni sestavljeno iz kockic, ki bi jih odkrampal. Za mine- 
craftovski fiks z zombiji in šotgani moraš oditi v 7 Day 
to Die. Tu so zombiji takšni, kot se spodobi. Ne pisa- 
ne kockave hecnosti, ki jih z mečem rukneš okoli 
ušes, marveč horda, ki te preplavi, če te ponoči zaloti 
na prostem. 

Noč v postapokaliptični zahodnoameriški pokrajini 
Navezgane je hudo nohtegrizna. Zabarikadiran v hiši- 
trdnjavi napeto poslušaš, kaj se dogaja zunaj, in upaš, 
da ti ni katera od nakaz sledila, ko si se zvečer vrnil s 
plenjenja pustinje. Nato raznese prvo nagazno mino. 
Ojoj. Pa drugo in tretjo. Joj prejoj. Slišiš gnusobe, ki 
se natikajo na pasti iz kolov, s katerimi si nabasal 
dvorišče. Prva potrka na vrata, druga jih sune s 
tečajev. Zapoje tvoja brzostrelka, ki pa ji slejkoprej 
zmanjka svinčene hrane. Zbežiš v prvo nadstropje, z 


] 1) 

DayZ, še posebej pa Rust in 7 Days to Die, ne pozirajo z vrhunskim videzom. V nekaterih pogledih so narav- 
nost grdavšasti. A igralcev to ne moti, saj videzne nerodnosti več kot nadomestijo z inovativno igralnostjo. 

Z Lema 
Nemrtvi v 7 Day to Die so vztrajna svojat in ti lah- 
ko razrijejo še tako dodelano bivališče. Z veliko 


vztrajnosti in nekaj sreče ti lahko uspe nastaviti to- 
liko pasti, da jih večina zares umre do smrti. 


grgranjem tesno za teboj. Primakneš mizo, da bi se 
zavihtel na streho, a ti jo zombi spodmakne. Utoneš v 
morju šavsajočih rok. To je 7 Day to Die. 

Dneve preživljaš v iskanju rokodelskega in gradbene- 
ga materiala. Velik del opreme, tudi puške in oklepe, 
je moč izdelati, dočim si utrdbe napraviš z okrepitvijo 
obstoječih hiš. Za razliko od Minecrafta igra simulira 
fiziko, zato ne moreš postavljati v zraku lebdečih kon- 
strukcij. Če zombiju uspe podreti ključni steber v baj- 
ti, pade vse na kup. 

TDD je tretjeosebni špil kot DayZ, je pa v njem neko- 
liko manj poudarka na sodelovanju, saj ga je moč 
igrati samostojno. Kljub temu za najboljše dogo- 
divščine poskrbi srečevanje soigralcev, ki je podobno 
neomejeno, v dobrem in slabem. Najdragocenejša 
'valuta' so trenutno svedri, ki omogočajo hitro kopa- 
nje in jih je težko najti. Zanje ti marsikdo mirne duše 
pošlje kroglo med oči. Drugače je tudi ta igra izšla de- 
cembra lani in je še v alfi. Mali studio The Fun Pimps 
posodobitve izdeluje rafalno in med drugim se gre na- 
dejati vdelave veščin in levelanja lika. 


ao 

THE WAR Z 


Razvpitost DayZ so hitro zvohali zaslužkarji in že 
predlansko jesen, le nekaj mesecev po njegovem 
udaru, je mali studio Hammerpoint najavil prvega 
posnemovalca, The War Z. Obetal je vse, kar je imel 
njegov zgled: veliko ozemlje, umiranje od lakote in 
žeje, štihanje soigralcev v hrbet. In še mnogo več - 
frpjsko razvijanje veščin, modernejšo grafično podo- 
bo, utrdbe, v katerih bi se branili pred valovi smrad- 
cev. Kot State of Decay v večigralski izvedbi. 

A že ob banalnem imenu so se pojavile slutnje, da gre 


The War Z je bil na fotkah videti fleten in ni čudno, 
da je prevaral tako veliko zgodnjih kupcev. Še en- 
krat več se je izkazalo, da sta igralnost in zlošče- 

nost kode pomembnejši lastnosti. 


za nečastno hlepenje po cvenku, vredno najbolj zakr- 
knjenih banditov. Te slutnje so nagnito meso postale, 
ko je The War Z decembra 2012 izšel na Steamu. 
Kupci so jezno pogruntali, da polovice oglaševanih 
pritiklin, vštevši igralčevih veščin, v igri sploh ni! S 
premerjanjem karte so dokazali, da obsega kvečjemu 
deset kvadratnih kilometrov, ne sto, kot je bilo oblju- 
bljeno. Naslov je bil očitno nedokončan, saj je bilo 
žužkov več kot zombakljev. In kot vse to ne bi bilo do- 
volj, ti je v fris porinil še gnusen način free to play. Ko 


Okolica v Netherju je očesu prijazna in spomni na Crysis 2. V ozadju vidiš obzidje varne cone, kamor po- 
šasti ne morejo in je boj med igralci prepovedan. A pot do tja je posejana z zasedami, kot je tale spredaj. 


si krepnil, si moral na preporod čakati dvajset minut - 
razen če si odštel pravi denar! 

Gazda studia Hammerpoint Sergej Titov se je na po- 
misleke odzval z besedami, da kupci očitno ne znajo 
brati. Toda moral se je zresniti, ko se je spričo enega 
največjih slapov pritožb v Steamovi zgodovini na bla- 
mažo ozrl Valve. Ventilom je bilo hitro jasno, koliko je 
ura, in The War Z so za nekaj časa umaknili iz štacu- 
ne. Prvim kupcem pa celo ponudili vračilo denarja, 
kar se pripeti izjemno redko. Igra se je odtlej še nekaj- 
krat vrnila na Steam in zopet poniknila. Danes jo tam 
najdeš pod imenom Infestation: Survivor Stories. Na- 
mesto velikega kupa gnoja je zdaj malo manjši kup fe- 
kalij in še vedno ima vdelan oderuški F2P-pristop. Og- 
ni se ga v karseda velikem loku, z gasmasko na glavi. 


Phosphor Games, 14 EUR 

Nether je od vseh skoraj-so-tu-a-ne-čisto naslovov 
videti najbolj impozanten. Prvoosebna igra je in izgle- 
da domala kot Dead Island. Ali prihajajoči Dying 
Light, če hočeš. Le da te namesto zombijev napadajo 
tujski teleportirajoči se stvori - netherji. Ti moraš pred 
njimi braniti maloštevilne človeške enklave in hoditi 
na plenjenje opustošenega okoliša, da zbereš surovi- 
ne za preživetje ter rokodelstvo. Prav tako z do 63 so- 
igralci povezuješ v frakcije ali jih pobijaš kot bandit. 
Ker lik pozna frpjsko krepljenje statistik, obstaja meh- 
ka smrt, kjer izgubiš zgolj vso opremo, ali hardcore 
strežniki, kjer si kaput za vekomaj! 


Stvori so kolaž onih iz Resistanca in Crysisa 2, s ščepcem S.T.A.L.K.E.R.ja. Ko jih kresneš okrog kepe, se 
teleportirajo proč, zato moraš med bojem nenehno tekati za njimi, če slučajno nimaš puške. 

Pozorni so opazili, da imajo pri produkciji prste vmes 
isti ljudje kot pri The War Z oziroma Infected. Ovbe. 
Razvijalska skupina je sicer druga in Nether po različi- 
ci v early accessu sodeč ni take sorte ščiš kot TWZ. 
Toda kvaliteta špila ne dosega lične prezentacije na 
uradni spletni strani. Mnogo osnovnih mehanizmov, 
med njimi streljanje in mlatenje pošastkov z motikami, 
je še lesenih in neizpiljenih. Okoliš je videti fajn, a seže 
premalo v višino, saj je moč vstopiti le v peščico 
stavb. Zato je raziskovanje okrnjeno. Netherji navduši- 
jo le videzno, v boju pa se posamične vrste skoraj ne 
razlikujejo. Kar igri najbolj zavda, je razmeroma majh- 
na karta, ki povzroči, da te banditi obvezno najdejo, 
kamorkoli greš, ali kampirajo pred vhodi tako imeno- 
vanih varnih območij. Zato je za začetnika igranje celo 
brutalnejše kot DayZ. Razen če, TADA!, pljune prave 
denarce in si omisli opremo takoj na štartu. Tudi Net- 
her ima torej F2P-trgovinico, ki sicer ni tako oderuška 
kot ona v Infected, a daje grenak priokus. 

Nether ni zanič špil in ima potencial, da se razvije v 
zgleden špas. A ta hip se še opoteka. 


HIZI 


DayZjevi noriji zombijskih svobodnjaških iger se 
pridružuje prvo veliko ime, Sony Online Entertain- 
so poimenovali H1Z1, po fiktivnem virusu, ki ve- 
čini človeštva povzroči gnile zobe. Redki imuni 
bodo brskali po ostankih civilizacije za uporab- 
nostmi in gradili postojanke. S skupnimi močmi 
se bodo zoperstavili zombijski nevar ... ahaha, pa- 
jade. V resnici se bodo klali med seboj. SOEjevi 
prednosti pred tekmeci znata biti velikost in iz- 
kušnje, saj so H1Z1 namenili napreden grafični 
pogon, v katerem bo menda moč zaselke in hoste 
požgati do tal. Več izvemo v naslednjih tednih, ko 
naj bi špil po hitrem postopku prišel na Steamov 
early access. Za PCjevo inačico naj bi storili tudi 
ono za PS4, v končni fazi pa bo igra free 2 play. 


Prvi ukrivljeni - 

Namesto da bi se 


na konferenco razvijalcev iger cijazil daleč v anglosaške ali ger- 


manske dežele, je tovrsten dogodek našel takoj čez mejo, v Zagrebu. Obiskal je Reboot 
Develop 2014, kjer se je lokalno zmešalo z mednarodnim in botrovalo zanimivosti(m). 


olitično-medijska gonja zoper Hrvaško se 
najraje obnovi tedaj, ko je treba z zunanjim 
sovražnikom preusmeriti pozornost od 
umazanih domačih rabot. Tedaj so južni sosedje pri- 
ročen grešni kozel, ki nam krade ribe in si lasti ob- 
režja, brez katerih bo države konec. Seveda pri tem 
pozabimo na dolgove Ljubljanske banke in podobne 
malenkosti, ki pravijo, da imamo tudi mi maslo na 
glavi. Pri njih je podobno. Ko je treba pozornost na- 
roda oddaljiti od skorumpiranih oblastnikov in hira- 
jočega gospodarstva, smo Slovenci brž žrtveno ja- 
gnje. Princip 'deli in vladaj' je univerzalen. 

Ja, s Hrvati smo si podobni, sploh če se omejim na 
severni del. V zagrebških nakupovalnih središčih je 
nemalo slovenskih blagovnih znamk in trgovin, od 
Lisce prek Gorenja do Cicibana, videz pokrajine s hi- 
šami vred je identičen in jezik sličen / sličan. Letuje- 
mo pa na Hrvaškem množično ne glede na to, kako 
ugodne ponudbe dajeta Turčin in Grk. Zlahka bi bili 
federacija po vzoru Belgije, ki ne bi bila več tako majh- 
na in občutljiva. Nadvse podobni smo si celo po situ- 
aciji na trgu z igrami. 

A prehitevam. To pride na vrsto v prispevku na na- 
slednjih straneh in mi še ni bilo znano, ko sem ob pri- 
hodu v Zagreb zarjul "KAKO STE, SUSJEDI?!" (ne 
'komšije', to je srbsko) ter se parkiral pod Hiltonovim 
hotelom DoubleTree. Tistim za 150 ojrov na noč, kjer 
mislijo, da je višek kulinarike koruza na kruhu, prepo- 
jenem z olivnim oljem, ne poskrbijo pa za dovolj 
prtičkov za brisanje popacanih ust. Na tej lokaciji se 
je v organizaciji kroatske igralske revije Reboot 26. in 
27. aprila odvilo prvo uradno in veliko srečanje razvi- 
jalcev špilov na adrijanskem območju. 


Tiha voda bregove dere 


No, opazka o velikosti je relativna. Reboot Develop s 
šestindvajsetimi predavatelji in par sto udeleženci iz 
samih majhnih, neodvisnih firmic ni na ravni ogrom- 
nega Game Developers Conference v San Franciscu, 
kamor se je letos marca zgrnilo 24.000 izvedencev. 
Niti evropskega GDCja v okviru sejma Gamescom v 
Koalnu. Temu ustrezno je bilo šova vajenemu očesu 
vse skupaj videti bedno. Štuk hotela, dve predavalni- 
ci, veža s kofetom in Rebootovimi praporji, nekaj 
računalnikov in ipadov z demoti, dve VR-čeladi Ocu- 
lus rift ... To je nekako to. Ramp s skejterji in cos- 
playerjev na tovrstnih srečanjih ni, bedži so bili napi- 
sani na roko, hostese pa bolj simpatično zmedene kot 
joškate in spogledljive. Spektakularne fotke zato od- 
padejo, razen če tripaš na geeke v kavbojkah in sraj- 
cah, ki po gručah debatirajo o posvečenih temah. 

A s tujim kurcem po koprivah opletati je lahko, priča- 
kovati veledogodek v jadranski regiji utopično, GDCji 
pa itak ne stavijo na spektakel. To ni 'trade show' luči 
in trušča, kakršni so E3, Gamescom in jesenski, prav 


tako zagrebški Reboot InfoGamer, temveč miren kraj, 
kjer se družijo ljudje izza zaves. Tisti, ki jih propa- 
gandna mašinerija na oder zvleče šele, ko je treba iz- 
delke povezati s frisi. Nekateri, kot sta Molyneux in 
CIiffyB, s tem nimajo težav. Večina pa jih ostane v 
ozadju in se posveča zamislim, kot so krovni dizajn 
iger, učinkovitost PR-storitev, stres na delovnem me- 
stu in prihodnost AAA-naslovov. 


Pridejo stari znanci 


Ravno to so bile teme enournih predavanj, ki so se z 
daljšim premorom za južino ter kofi brejki vrstila od 
devetih zjutraj do petih popoldne. Kakor na drugih 
GDCjih ali na faksu je znalec stopil na piedestal in z 
glasom ter diapozitivi obdelal izbrano temo, čemur je 
sledila bolj ali manj zanimiva debata z občinstvom. 
Nekatere predstavitve so bile bog se usmili dolgovez- 
ne, na primer Sguare Enixovo snubljenje lokalnih raz- 
vijalcev pod titulo "Why is Sguare Enix helping indie 
game developers?' V monotonem žebranju nismo iz- 
vedeli ničesar novega in vizitke s spletnim naslovom, 
kjer se je moč prijaviti v Sguarov neodvisniški pro- 
gram Collective, so bile same sebi namen. Druga pre- 
davanja so se tikala nišnih področij, ki bore malo po- 
menijo celo žurnalistom iz foha, na primer 'Challen- 
ges of art directing and technical streamlining for ad- 
venture game production' in 'Combat racing game 
development challenges'. Čeprav bi take analize pre- 
našali po YouTubu, kar jih niso, dvomim, da bi bil na- 
nje naval. 

Nadvse specializirana je bila tudi obdelava vizualnih 
učinkov v World of Tanks, kar je predstavil Aleksan- 
der Jacukevič iz Wargaminga. Nivoju prireditve pri- 
merno ni šlo za veliko živino v tej beloruski megafir- 
mi, ki letno dela na milijone evrov dobička. Tip tam 
skrbi za grafiko in se je prišel o tem razgovorit. A ne- 

Srce prireditve so bila predavanja, ki so bila takale — dvi- 
gnjen podij v hotelski konferenčni dvoran(ic)i in kup gee- 
kov na stolih. Tu priča hrvaški avtor iger Mario Mihokovič. 


katerih se take teme direktno tičejo in jim pomagajo 
pri delu. Za tovrstne strokovnosti so plačali kotizacijo 
85 evrov, kolikor je stala dvodnevna udeležba z do- 
stopom do vsega. Za primerjavo: vstopnica iste vrste 
za ameriški GDC velja tisoč evrov za tiste, ki se prija- 
vijo vnaprej, in 1500 na licu mesta. 


Ker se jadranska regija, kar se razvijalcev tiče, 
hitro izpopolnjuje, je prišel tukajšnje talente 
žicat človeček iz Sguare Enixa. Njihovemu pro- 
gramu za sodelovanje z neodvisniki se reče 
Collective in je podoben Greenlightu na Stea- 
mu. Ljudje na spletni strani Collective.sguare- 
enix.com glasujejo za predstavljene projekte in 
najbolj všečne v slogu Kickstarterja iz lastnih 
žepov financirajo skozi platformo Indiegogo. 
Seveda ne zastonj, saj nekaj stane že postopek. 
Sguare je lahko solastnik naslovov, ki so šli 
skozi sito, pri čemer poberejo 10-odstotni de- 
lež, če so distributerji, in dodatnih deset, če si 
lastijo avtorske pravice. Razvijalci bodo verjet- 
no ostali pri utečenih kanalih in čudil se bom, 
če bo skozi Collective pricurljalo karkoli bistve- 
nega. Zaenkrat oglašujejo starokonzolni jrpg 
Pub Master Ouest, tretjeosebno fantazijsko 
avanturo Eternal Desert Sunshine in skrivalni- 
co Crash Dummies. Nič pretresljivega. 

No, na svoj račun smo prišli tudi tisti, ki iger ne razvi- 
jamo, marveč nas zanima stanje v industriji. Kolega 
Ante Vrdelja iz hrvaške revije Bug je denimo ocenje- 
val, 'zakaj opisovalci iger smrdimo' - pod zbadljivim 
nazivom govora se je skrivalo svetovanje firmam, ka- 
ko naj skrbijo za dobre odnose z mediji. "Bodite prija- 
zni, podpirajte manjše revije in strani ter ne skoparite 
z dobrotami." S tem si je pridobil uradni žig "Appro- 
ved by Joker!" Najraje pa smo prisluhnili zvezdniške- 
mu govorcu Guillaumu de Fondaumičru. Ta je v 
zgodnjih devetdesetih z Matjažem Požlepom in Die- 
gom Zancom ustanovil mednarodno grupo Arxel Tri- 
be, v kateri je bila slovenska udeležba nezanemarlji- 
va. Tam so izdelovali tako oglase s 3D-grafiko kot 
računalniške igre, med njimi Ring (1999) po Wagner- 
jevi operi Nibelunški prstan. Ko se je zgodba z Arxlom 
iztekla, se je Fondaumičre pridružil Guantic Dreamu, 
kjer je izvršni producent in sodirektor. V Guanticu so 
nastali naslovi takega kalibra, kot sta Heavy Rain in 
Beyond: Two Souls. Hkrati je predsednik francoskega 
videoigernega sindikata. 

Guillaume de Fondaumičre je bolj poslovnež kot av- 
tor iger in je prvo podjetje ustanovil pri šestnajstih 
letih. Arxel Tribe je sčasoma prodal za 15 milijonov 
evrov in se nato pridružil Ouantic Dreamu. 


Piramidna struktura 


Guillaumovo predavanje 'Are AAA console games a 
thing of the past?' je bilo v prvi vrsti sporočilno za tis- 
te, ki izdelovanje iger jemljejo kot romantično in ume- 

tniško. Saj do neke mere to je. A realnost veli, da gre 
v temelju za posel, kjer moraš biti vsaj na pozitivni 
ničli, sicer greš kmalu na boben. In iger ter s tem raz- 
vijalcev, ki delajo izgubo, je v današnji situaciji veči- 
na. Ni več tako, kot je bilo pred desetimi, dvajsetimi 
leti, ko si lahko naredil špil, ga prodal sto tisoč kosov 
in udobno živel. Zdaj te srednje plasti ni več. Levji de- 
lež denarja zgrabi prgišče največjih, ostali životarijo. 
Kar je tolikanj bolj tragično, če vemo, da se vrednost 
trga iger bliža 70 milijardam evrov. 

Tako je stanje pri klasičnih, težkokategornih konzol- 
nih in računalniških igrah za polno ceno 40 do 70 
evrov. Hiti, kot so Call of Duty, FIFA, Grand Theft Au- 
to, Assassin's Creed in Skylanders, so zaslužni za ve- 
liko večino skupne letne prodaje. Lansko leto je mejo 
milijona prodanih izvodov pri igrah za sobne in ročne 
konzole preseglo 75 naslovov, toda že prve na sezna- 
mu so prodali petkrat več kot desete, nakar številke 
usihajo še hitreje. Po Guillaumovih podatkih stroške 
povrnejo le štirje odstotki večjih iger, ki izidejo. Vse 
ostalo naredi izgubo. 

Situacija pri neodvisnih in brezplačnih (free 2 play) 
špilih, naj gre za mobilne ali spletne, ni nič drugačna. 
Tu imaš kot avtor približno enako malo šans, da boš 
zaslužil. Če se zanašaš le na nakupe v igri, in-game 
purchases, kot so kožice za junaka v League of Le- 
gends, je na ta način profitabilnih 1 do 2 odstotka na- 

Starpoint Gemini 2 je Simulacija vesoljske križarke, 
ki jo izdeluje desetčlanski hrvaški studio Little Gre- 
en Man Games. Ne le to, istočasno delajo inačico 
za VR-kacigo Oculus rift! Občudujoče. 


slovov! Še ena zanimivost je, da tovrstnih iger ne na- 
rediš za desetine milijonov ljudi, marveč za peščico, 
ki ti bo plačevala. 0,15 % uporabnikov namreč pri 
F2P-naslovih prispeva kar 50 % prihodkov! 

Je pa razvoj tovrstnih špilov cenejši in krog potencial- 
nih uporabnikov dosti večji kot tam, kjer zaračunaš 
vnaprej. Zato je po Guillaumovem mnenju tradicional- 
ni model težkokategorne igre, ki na konzoli in PCju 
stane več deset evrov, na trhlih nogah. Razen če naj- 
deš pravo kombinacijo kakovosti, izvedbe in trženja, 
kakor jo je s Sonyjem tesno povezani Guantic Dream, 
ki kljub F2P-ponudbam ostaja na konzolah. Drugače 
pa bo mnogo iger na zahodu postalo brezplačnih po 
azijskem vzoru. Morda se bo tedaj spremenilo kruto 
dejstvo, da ugledamo le petino iger, ki začno razvoj. 
Ali pač ne, glede na to, da na tem enako kompetitiv- 
nem trgu smetano posnamejo veliki plejerji, kot je ki- 
tajski Tencent. Trezna Guillaumova ugotovitev se je 
glasila: "Ljudje večinoma igrajo iste igre." Saj vidiš v 
Sloveniji - Cod, FIFA, WoW, LoL. Takle mamo. 


Iz malega raste veliko 


Če si prisluhnil na pravem koncu, si z Reboot Develo- 
pa nedvomno odnesel nekaj zase. Ne toliko, kot bi v 
ZDA, ampak po drugi strani je bil dogodek veliko 
bliže in bolj domačen, poln ljudi iz regije, s katerimi 
načeloma laže sodeluješ kot s tistimi iz tujine. Po svo- 
je je dosti vredno to, da spoznaš ljudi z istega geo- 
grafskega območja, skupaj kaj spiješ in e-poštnemu 
naslovu primakneš obraz. 

Po izjavah prireditelja so začeli zadevo pripravljati 
pred tremi leti in vse skupaj je stalo kakih 20.000 
evrov. S kotizacijami tega stroška niso pokrili, a pri- 
pravljeni so vzeti v zakup izgubo, saj je bila letošnja 
konferenca šele prva. Tako se bo jadranska razvijal- 
ska srenja na Reboot Developu 2015 za tri dni srečala 
v Dubrovniku, ker Zagreb nima primernega hotela. 
Daenerys z zmaji ne pričakujemo, je bomo pa veseli. 


CHALLENGE,YOUR SKILLS 


Ma 


Furries za iOS je prihajajoči špilčič slovenskega raz- 
vijalca Dawn of Play. Tu se trudiš s frcanjem ob- 
držati pri življenju kosmate velikoučne krogle. Sim- 
patična risankasta reč, upam na čimprejšnji izid. 

BUČI, PROGRAMJE 
ADRIJANSKO 


O jadranski developerski sceni v Sloveniji nimamo 
dosti pojma in Reboot Develop je bil idealna prili- 
ka, da v tej smeri izobrazim. Imel sem kaj čuti. Po 
več kot dvajsetih letih v poslu razen Croteama in 
2x2 Games nisem poznal hrvaških razvijalcev, ki 
pa žanjejo uspehe. Naj gre za Little Green Man Ga- 
mes s serijo Starpoint Gemini ali skrite Cateia Ga- 
mes, ki delajo špilčke za založnike, kot je največji 
izdajatelj casual igric Big Fish. (Na sliki je ena od 
njihovih drobižnih avanturic Tales from the Dra- 
gon Mountain 2.) Studiev z desetimi, dvajsetimi 
ljudmi je na Hrvaškem bojda kakih šestnajst. 

Še bolj sturajo v Srbiji. Za Big Fish poleg Cateie de- 
lata dva studia v Novem Sadu, Eipix in Mad Head, 
v katerih so lani naredili kak ducat hidden object 
špilčkov, letos pa v enem tednu prodali tristo tisoč 
izvodov muzikalične lahkotnice Cadenza. Nadalje 
je pri nas neznano beograjsko podjetje Nordeus. 
Le-to skrbi za Top Eleven Football Manager, eno 
najbolj priljubljenih večigralskih športnih iger 
sploh s petimi milijoni vsakodnevnih uporabnikov. 
Je free 2 play, ima uradno licenco za vse mogoče, 
od Mourinha do Reala, in je narejena tako za brs- 
kalnik in Facebook kot Android ter iOS. Nordeus je 
z njo sesul konkurenco v slogu Fife Managerja in 
zrasel v firmo z več sto zaposlenimi, 50 milijoni 
evrov letnega prometa ter izpostavami po drugih 
državah. Bržda je ne poznaš. No, zdaj jo. 


Prav tako srbska je firma 3lateral, kjer delajo na 
animaciji obrazov za prvorazredne igre, kot so 
Grand Theft Auto V, Ryse: Son of Rome, Star Citi- 
zen in pravkar za dva velika Sonyjeva naslova, ki 
ju niti napovedati še ne smejo. Dvanajst je zapo- 
slenih in za projekt dobijo milijon, milijon in pol 
evrov, na GDCju 2014 v San Franciscu pa so teh- 
nologijo predstavljali skupaj s Crytekom. 


obro je imeti znalske in skulirane sogovor- 
e, kakršen je Damir. V poslu je že dol- 
, podatke o lokalnih posebnostih stresa 
rokava in ve, o čem govori. Če te zani- 

a igričarska soseščina, mu le prisluhni. 


Povej mi najprej o reviji Reboot, ki je našim bral- 
cem dokaj neznana. 

Z Rebootom smo začeli pred kakima dvema letoma 
in je naslednik vseh ostalih revij za igre, ki so izhajale 
na tem prostoru. Prva je bila Hacker leta 1996 in do- 
bršen del naše ekipe je še od tam. Po Hackerju je 
prišel Gameplay, ki je trajal nekaj let pri izdajateljski 
hiši Nacional. Ko je propadel, smo z drugim vlagate- 
ljem zagnali revijo Next Level. Bila je resnejša in ob- 
sežnejša, toda pokazalo se je, da so zadaj finančne 
spletke, in ugotovili smo, da moramo od tam. Z dve- 
ma kolegoma sem vložil lasten denar, vzel kredit in 
začel z Rebootom. Če zdaj ne bo šlo, ne bo- 
mo mogli reči, da nas je nekdo zajebal, tem- 
več bomo krivi sami. Naša prednost je, da 
smo veterani, prirejamo dogodke, kot sta Re- 
boot Develop za razvijalce in InfoGamer za 
splošno publiko. Ponosni smo na oblikovanje, 
imamo šolana dizajnerja, ena od njiju je aka- 
demska slikarka, ki je magistrirala v Ljubljani. 
Pred kratkim smo začeli izhajati v Srbiji, cilja 
sta Črna gora in Bosna in pogovarjamo se z 
drugimi tujimi trgi, morda z Romunijo. 


Tudi s Slovenijo? 

S Slovenijo so težave. Radi bi izhajali tam, ven- 
dar je trg majhen in redkokdo nas bi kupil zara- 
di jezika. V lokalizacijo nismo šli, nismo pre- 
pričani, da bi se splačalo. Je pa res, da v Slove- 
niji razen Jokerja ni ničesar, vse ostalo je pogi- 
nilo. V Srbiji imajo Svet kompjutera, ki mu gre 
dobro, imajo naklado štirideset tisoč kosov, 
čeprav so videti, kot bi bili iz leta 1981. Kar je 
del imidža! 


Sneti na Reboot Developu za mizo posadi 
Damirja Duroviča, urednika hrvaške revije za 
igre, ki je dogodek priredila. Izpraša ga o 
hrvaškem trgu, piratstvu, igricah in še čem. 


BESEDA FRVATA 


Okej, preseliva se na hrvaško igralsko sceno, ki je 
Slovenci ne poznamo. Začneva lahko z vašim tr- 
gom z igrami, za katerega nekateri pravijo, da ima 
enake težave kot nas. Začenši s konkretno količi- 
no piratstva. 

Res je, da na Hrvaškem piratstvo je, vendar to ni glav- 
na težava. Glavna težava pri nas je visoka cena iger v 
trgovini. Igro, ki se pri nas prodaja za blizu 70 evrov, je 
mogoče iz Anglije naročiti za 50 s poštnino vred. V 
trgovinah Dark Souls 2 za PS3 stane 65 evrov, Battle- 
field 4 za PS4 pa 72. Ob tem je treba vedeti, da je trg 
na Hrvaškem zelo konzolastičen. Računalnikov ni toli- 
ko kot pri vas v Sloveniji oziroma se na njih ne igra ta- 
ko veliko, je pa zelo razširjena znamka playstation. 
Trojke se je pri nas prodalo med 150 in 200 tisoč kosi 
in tudi PS4 gre za med. Piratstva na PS3 nekaj je, a ni 
nikdar bil večji problem, ker je trg zadosti velik. Toda 
vse pogosteje se dogaja, da ljudje kupijo konzolo v na- 
ših trgovinah, nakar igre naročajo od zunaj. 

Zato stalno razlagamo distributerjem, da bodo morali 
prilagoditi cene evropski ravni ali zapustiti posel. Ta- 
ko ali tako so lastniki stari trideset in več let in nima- 
jo časa, da bi igrali cele kupe nelegalno pridobljenih 
iger. Hkrati pa prihaja do porasta digitalne distribuci- 
je, naj bo to Playstation Store ali Steam. Tam so cene 
nižje kot v naših trgovinah, igra pa pride po spletni 
povezavi direktno k uporabniku. Ni zares poceni, je 
pa priročno in kode je mogoče kupiti v naših fizičnih 
prodajalnah. 

Drugače so najbolj igrane igre pri nas Call of Duty, 
World of Warcraft, FIFA, Grand Theft Auto, Assas- 
sin's Creed. Podobno kot pri vas, le da se veliko igra 
na playstationu in ne toliko na PCju kot včasih. 


OSVOJI JEDAN OD čak 


Hrvaška revija Reboot je začela izhajati pred kratkim in je bolj kla- 
sičen magazin za igre kot Joker, po kopitu privju — rivju — intervju. 
Od spletnega dela imajo le forum, kjer pa so uporabniki kar dejavni. 

Zanimivo, da PC ni najmočnejši. To je tipično za 
države bivše Juge, kjer si nabavil računalniški 
hardver, nakar si igre veselo kradel. Kakor je še 
danes, vsaj v Sloveniji. 

Tudi v Srbiji je tako, tam je playstation šibek in PC je 
glavni. Pri nas je bilo tako pred kakimi desetimi leti, 
nakar se je playstation prijel. Med drugim zaradi revi- 
je PSX, ki smo jo delali in je bila namenjena tej znam- 
ki. Je pa tudi pri nas na PCju dosti gusarjenja, čeprav 
se to zaradi Steama in raznih Humble Bundlov nekoli- 
ko spreminja. Hrvaški razvijalci imajo celo nekaj lo- 
kalne publike, ki kupuje digitalno. 


Kako je z gaming kulturo, ki jo ima Reboot v geslu? 
Zadnja leta je bil ves ta igralski življenjski slog v senci 
zasičenosti trga s prejšnjo generacijo konzol in težke 
gospodarske situacije. Pred letom pa je začelo spet 
plimovati, od skupnosti, ki prirejajo LAN-turnirje, do 
cosplayerjev, ki jih prej sploh ni bilo, in žensk, ki so 
začele igrati igre. Ne tistih na Facebooku, ampak na- 
predne. Skratka, ni več vse na nivoju "oh, glej čuda- 
ke, ki se nekaj igrajo." Veliki mediji pri nas po novem 
spremljajo razvoj iger, češ, v tem se obračajo konkre- 
tni denarji, zakaj tega oblast ne podpira in tako dalje. 
Tako da bi rekel, da gaming kultura na Hrvaškem ni 
več 'alternativa', temveč postaja mainstream. Smo še 
daleč od tujine, ampak se premika. 


Reciva še kakšno o Microsoftu, Nintendu in japon- 
ski kulturi na Hrvaškem. 
Za Microsoft v igralskem smislu ne obstajamo, se pa 
zna to spremeniti, ko bodo potrebovali nove trge za 
xbox one v tekmi s PS4. Xboxe se da kupiti, vendar 
nimamo uradnega distributerja. Podob- 
no je z Nintendom, ki trga nikdar ni po- 
magal ustvarjati tako, kot se spodobi. 
Nekaj časa je bil priljubljen DS, verjetno 
zaradi kitajskih kartic za piratske igre. 
Kar se tiče animejev in mang, ima to ra- 
do dosti ljudi. V PSXu in Gameplayu 
smo imeli celo poseben del 'Japan re- 
port', ki si obrnil ga pokončno in bral na 
tak način. Imamo tudi prevode mang in 
animejev. Je niša, ampak ne tako majh- 
na in zanikrna, da ne bi nikogar brigala. 


Se reče pri vas še vedno 'igrica' ali ob- 
staja kak odraslejši izraz? :) 

Do pred kratkim je za glavne medije ob- 
stajala le igrica, a se to počasi kruši. Gle- 
de tega naš pisec Dario stalno nori in igri- 
ce primerja s filmčki. ln s seksualnimi igri- 
cami, kao če rečeš igrica, misliš na to 
<smeh>. Ne pa igra, ki jo petdeset ljudi 
dela pet let. 

— Zračne ladje davnih dni 


"Glave tisočev meščanov New Yorka so se dvignile v nebo, ko je na betonsko 
džunglo legla dolga senca. Sonce je zakrila gromozanska zračna ladja, največje 
vozilo, kar jih je kdaj ustvaril človek, mogočnejše celo od najdaljših križark. 
Ni bilo prvič, da se ta nenavadnost pojavila nad mestom. Toda njena preprosta, 
a vseeno tujska podoba, ki je skoraj neslišno drsela čez artdekojevske vrhove 
nebotičnikov na Manhattnu, je vselej znova pritegnila pozornost. Kolosalno 
plovilo je delovalo, kot bi prišlo z drugega sveta, za dodatno strahospoštovanje 
pa so poskrbeli zlovešči simboli njegovega glavnega pokrovitelja: 
kljukasti križi na rdeči podlagi. 

Slika in opis nista vzeta iz Rocketeerja ali kakšnega drugega fikcijskega dela 
oziroma tehnopunkovskega alternativnega vesolja. Ne, dotični prizor je bil 
v tridesetih letih prejšnjega stoletja precej običajen, saj je tak zrakoplov skoraj 
desetletje predstavljal reden in najhitrejši čezatlantski most. To je bila zlata 
doba cepelinov, koščka tehnične zgodovine, ki je hitro poletel v višave, 
veliko obetal, a nato čez noč za vselej padel z neba. 
| ordFebo obudi spomin na izjemno, četudi navidez slepoulično tehnologijo. 


VEDEŽ 


rvikrat je človek prelisičil težnost in se 
uspešno vzpel v višave leta 1783. Pri- 
prava je bila balon, napolnjen z vro- 
čim zrakom, pionir pa Francoz Etien- 
ne Montgolfier. Zamisel je baje dobil, 
ko je opazoval rjuhe, ki so se sušile nad ognjem, 
čeprav so dvigovanje vročega zraka izkoriščali 
Kitajci že tisoč let prej, ko so na tak način po- 
šiljali v nebo lanterne. Niti dve leti nista minili, ko so 
Francozi že prečkali Rokavski preliv. Pogruntavščina 
je seveda pritegnila zanimanje vojske, ki je v noviteti 
videla nove strateške možnosti. A kljub bombaškim 
in desantnim načrtom dlje od izvidništva niso prišli. 
Meh segretega zraka ni bil ne vodljiv, ne zanesljiv. 
Kasneje so balon sicer opremili z motorjem, sprva 
parnim, nato električnim in nazadnje bencinskim, ter 
opravili nekaj uspešnih krajših poletov. Toda princip 
je imel vrsto omejitev. Za večjo uporabnost so se 
morali domisliti nečesa drugega. 
Prgišče inženirjev z različnih koncev Evrope je v drugi 
polovici 19. stoletja prišlo na idejo novega tipa zrač- 
nega plovila. Takega s trdnim (rigidnim) ogrodjem, ki 
bi imel za razliko od balona vedno enako obliko. Na- 
polnjen bi bil z vodikom, najlažjim in dokaj poceni pli- 
nom. Prvi, ki je vložil patent, je bil Francoz Joseph 
Spiess, a mu je zmanjkalo sredstev za izdelavo. Na 
avstrijskem koncu je zamisel razvijal aviator hrvaške- 
ga rodu David Schwarz, vendar je umrl še pred test- 
nim poletom. V anale se je zato vpisal nemški grof 
Ferdinand von Zeppelin, ki mu je uspelo sploviti prvi 
delujoči trden zrakoplov. Pri tem je novi vrsti vozila 
nehote dal ime. 

Ferdinand von Zeppelin, rojen 1838, je bil general 
nemške vojske, ki se je nad zrakoplovi navdušil 
med ameriško državljansko vojno. Severnjaki so 
namreč balone eksperimentalno uporabljali za opa- 
zovanje konfederacijskih premikov. Ob povratku je 
pričel snovati lastne ideje in po upokojitvi prepriče- 
vati morebitne vlagatelje. Njegova največja želja je 
bila preleteti severni pol, a to je zračni ladji uspelo 
šele leta 1931, štirinajst let po njegovi smrti. 


Prvi polet in prvi stevard 


Izdelanim načrtom navzlic je von Zeppelin za izvedbo 
potreboval več kot dvajset let. Naposled je v podvig 
prepričal dovolj investitorjev in partnerjev, med osta- 
limi izdelovalca motorjev Gottlieba Daimlerja in kovi- 
narskega mogotca Carla Berga. S skupnimi močmi 
so zgradili plovilo LZ 1, občudovanja vredno pojavo, 
dolgo kar 128 metrov. Aluminijasta konstrukcija je 
nosila sedemnajst vreč z več kot 11 tisoč kubičnimi 
metri plina, kar je zadostovalo za dvig dvanajstih ton. 
Krstni let je prvi cepelin opravil 2. julija 1900 nad je- 
zerom Bodensee. Pri pristanku je bilo sicer nekaj 
težav, vendar je bil to za tiste čase veličasten podvig. 
Brata Wright sta recimo s svojim čudežnim letalom 
prvikrat poletela šele tri leta kasneje. Vseeno cepelin 
zaradi slabe promocije ni pritegnil želenega zanima- 
nja in projekt je začasno zamrl. 

Vsi 'uradni' cepelini sc so nosil oznake ize Luftschiff Zzabielii zračna ladja Zeppelin. Že početka so TI to 
megalomanski projekti in ne sejemski, cirkusantski poskusi. Prvi primerki, kakršen je LZ 2 na sliki, so imeli 
zvijajočo se strukturo in slabotne motorje ter so bili brez krilc, zaradi česar jih je bilo težko obvladovati. Zato 
so polete pričeli iz plavajočih hangarjev, ki so jih lahko obrnili v smer vetra. A konstruktorji so se hitro učili. 


Z lastnimi sredstvi in izkupičkom od loterije je grof ne- 
kaj let kasneje poskus ponovil z ladjo LZ 2, ampak še 
z manj sreče. Cepelin je moral v sili pristati v gorah, 
kjer ga je neurje nepopravljivo poškodovalo. Četudi 
so vlagatelji obrnili hrbet podjetju, se inženir ni dal in 
je izdelal še dvoje inačic, s katerima je končno vzbudil 
zanimanje vojske. Toda leta 1908 je med demonstra- 
cijo veter plovilo LZ 4 strgal s sidrišča in ga odpihnil v 
drevesa, kjer je pred očmi nekaj desettisočglave 
množice pogorelo do kraja. Dogodek, ki bi lahko pri- 
zemljil Zeppelinove vizije, je naenkrat ustvaril veliko 
zanimanje javnosti in grof je v duhu nacionalnega po- 
nosa pričel dobivati prostovoljne donacije z vseh kon- 
cev Nemčije. Poprej je za svoje poskuse komaj nabral 
nekaj sto tisoč mark, zdaj jih je v dobrem letu dobil 
kar šest milijonov. Testiranje se je pričelo na polno in 
cepelini so romali v serijsko proizvodnjo. 

Leto 1909 je prineslo nov mejnik v zračnem prometu. 
Ko so bili avioni še v fazi trhlih lesenih konstrukcij, je 
von Zeppelin ustanovil prvo zračno prevozniško firmo 
Delag - Deutsche Luftschiffahrts-Aktiengesellschaft. 
Do pričetka vojne so brez ene same smrtne nesreče 
opravili tisoč petsto cepelinskih poletov in med veliki- 
mi nemškimi mesti prepeljali prek 34 tisoč potnikov. 
Delag je že načrtoval povezavo bližnjih držav, kar pa 
je preprečil sarajevski atentat na Franca Ferdinanda. 
Obstranska zanimivost je, da se je prav na cepelinu 
leta 1912 prvič pojavil (zračni) stevard, ki je skrbel za 
dobro počutje potnikov. 


Prvi aeroprevoznik Delag je imel pred veliko vojno 
šest zračnih ladij, od katerih sta največkrat poleteli 
sestri Viktoria Luise (LZ 11) in Hansa (LZ 13). S hit- 
rostjo 65 kilometrov na uro sta dvajset potnikov na 
lesenih stolih skoraj tistočkrat neoporečno prepe- 
ljali iz Berlina v Hamburg, Potsdam in Leipzig. 

Po nesrečah vodikovih cepelinov j je praviloma Gm 
lo le zvita aluminijasta konstrukcija, saj je vse osta- 
lo hitro zgorelo. Tole je razvalina potniškega LZ 10, 
ki ga je veter poškodval na parkirišču, plin pa je 
vnela iskra. Vse do poslednjega leta niso Zeppeli- 
novi zrakoplovi povzročili smrt niti enega potnika. 


Oboroženi cepelini 


Vzporedno s civilnim prevozništvom so cepelini stopili 
tudi v vojaško službo. Zanje se je ogrel celo nemški 
cesar Viljem Il., ki je odobril program oboroženih zrač- 
nih ladij. Toda leta 1913 sta novo vejo vojske zavrli 
dve veliki nesreči, v katerih sta umrli celotni posadki 
in mnogo visokih činov. To je obenem dalo možnost 
konkurentu Zeppelinove firme, navezi profesorja in in- 
dustrialca Schitte-Lanz. Podjetje je za soldatesko iz- 
delalo dva ducata zrakoplovov z oznako SL, ki so bili v 
veliko ozirih naprednejši od cepelinov. Vseeno na dol- 
gi rok zaradi slabšega lobiranja niso uspeli. 

Ko je Evropo zajela vihra prve svetovne vojne, so bile 
vse nezgode pozabljene. Nemška armada je vpoklica- 
la civilne cepeline in oba proizvajalca sta nova plovila 
delala dan in noč. Letala so tedaj resda že obstajala, 
toda njihov doseg in nosilnost sta bila domala neupo- 
rabna. Sto petdeset metrov dolge zračne ladje so se 
po drugi plati z nekaj tonami bomb brez težav vzpele 
visoko nad oblake. Kronisti navajajo več kot sto nem- 
ških bombardiranj na vseh koncih Evrope. Največji 
poudarek je bil na Veliki Britaniji, a kljub grozeči ne- 
varnosti ti podvigi niso bili 
pretirano uspešni. Zadeli ni- 
so niti enega vojaškega ob- 
jekta in bombe so zvečine 
padale na predmestja ter 
vasi, kjer so pobile nekaj sto 

civilistov. Pri tem so cepeli- 

ni nizali nesrečo za nesrečo. 


Kajzer Viljem Il. je bil v 


žlahti z angleškim dvorom, 
zato je prepovedal bombar- 
diranje Londona. Nenatanč- 
ne bombe so padale zveči- 
ne na naselja, zato so cepe- 
linom pravili baby killers. 


ITIS FAR BETTER 
TO FACE THE BULLETS 
THAN TO BE KILLED 
ATHOMEBYA BOMB 
> —o——>— 


JOIN THE ARMYATONCE 


8 HELP To 'O STOPAN AIR RAID 
COD SAVE THE KING | 


Angleži so zoper vodikove balone hitro iznašli učinko- 
vito orožje: zažigalne naboje. Navadna krogla namreč 
kljub luknjanju ni naredila posebne škode, saj ni vnela 
plina. S fosforjem premazani naboji so bili po Sankt- 
petersburški deklaraciji resda prepovedani. Toda pro- 
ti nasprotniku, ki je uporabljal bojne strupe, ni bilo di- 
leme. Nemci so zato pričeli letati više, koder jih ob- 
ramba ni dosegla. Pri tem so uporabljali opazovalno 
gondolo, ki so jo na žici spustili za sto metrov, da je 
pokukala izpod oblakov. Človek v njej je nato javljal 
situacijo navigatorjem in bombašem. A pet kilomet- 
rov visoko so imele zmrznjene in omotične posadke 
preveč dela z vremenskimi neprilikami in upravlja- 
njem, da bi utegnile še uspešno metati bombe. Še naj- 
bolj so se cepelini izkazali v pomorski izvidnici, kjer so 
iskali zavezniške konvoje vse do konca vojne. 


Ko se je LZ 4 na vojaški predstavitvi ponesrečil, je 
profesor Johann Schiitte s študenti zasnoval lasten 
zrakoplov. Njegova izvedenka, ki jo je sponzoriral 
tovarnar Karl Lanz, je imela bolj ubogljivo konstruk- 
cijo iz vezanega lesa in bolj aerodinamično obliko 
od Zeppelinovih. Izdelali so dvajset ladij, ki so delo- 
vale na Balkanu in vzhodni fronti. (Prizor je iz bom- 
bardiranja Varšave.) Skoraj vse so doživele konec v 
nesrečah, od udara strele prek viharja do podrtja 
hangarja, eksplozije in strmoglavljenja. Taka je bila 
pravzaprav splošna usoda cepelinov v vojni. 


V seštevku je bil učinek preletavanja sovražnika ust- 
varjanje strahu, vendar za visoko ceno. V eni največjih 
tovrstnih operacij septembra 1916 je zaradi nevihte 
nad morjem od šestnajstih nemških zrakoplovov Lon- 
don dosegel en sam in še tega so na kraju sestrelili. 
Tekom štirih let jih je Nemčija izgubila skoraj sto, 
večinoma zaradi vremena in okvar. Ker se je letalstvo 
v nekaj letih razvilo, so glavnino bombardiranja prev- 
zeli prvi bombniki. Smele zamisli po napadu na New 
York pa so ostale le v glavah zanesenjaških generalov. 


Angleške in ameriške 
zračne križarke 


Antanta zrakoplovov skorajda ni imela. Par so jih iz- 
delali le Britanci, nekaj sami in nekaj s tehnologijo, ki 
so jo dobili od strmoglavljenih nemških plovil. Z njimi 
so nato letali nad morjem in iskali nemške podmorni- 
ce, toda brez pomembne vloge. Vseeno so takoj po 
vojni zabeležili rekord - njihov zrakoplov R34 je bil le- 
ta 1919 prvi, ki je preletel Atlantik. Proti ZDA je pot- 
reboval 108 ur in nazaj 75. Nemci se takega podviga 
niso smeli lotiti, saj jim je Versajska mirovna pogodba 
prepovedovala posedovanje večjih zračnih ladij. Ob- 
stoječe so v kvoti reparacij izročili zaveznikom oziro- 
ma nekatere v izogib temu uničili. Ker posla ni bilo, je 
delavnica Schiitte-Lanz kratkomalo zaprla vrata. 

Skorajda bi se to zgodilo tudi s Zeppelinovo firmo, 
med drugim zato, ker je grof leta 1917 umrl. Takoj po 
vojni so resda izdelali dva manjša cepelina za potniški 
promet. A ker je vojska sabotirala številne vojaške 
inačice, so ju morali za kazen predati Franciji in Italiji. 


VEDEŽ 


Kako je cepelin letel? 


Zračne ladje delujejo, ker so lažje 
od zraka. Za to je v starih časih 
poskrbel vodik, ki ima na nizkih 
višinah vzgon okoli 1,1 kilograma 
na kubični meter. Tisoč kubikov 
plina (recimo 10 x 10 x 10 met- 
rov) dvigne torej dobro tono. A z 
njim ni bil napolnjen celoten trup, 
marveč je bil plin v številnih veli- 
kanskih vrečah, vpetih na kovin- 
sko ogrodje. V zgornjem delu je 
bilo zato še mnogo prostora, kjer 
so bile kabine, skladišče in rezer- 
voarji za gorivo. Posadka je redno 
tekala po brveh ogrodja, med dru- 
gim zato, da je med letom vzdrže- 
vala in popravljala motorje. Vse- 
eno je sprehajanje med celicami 
zahtevalo pazljivost, kajti vodik je 
marsikdaj uhajal in postal v stiku s 
kisikom izredno gorljiv. Zato je 


osebje v izogib statični elektriki 
nosilo gumijaste čevlje in obleke 
brez kovinskih delov. 

Zrakoplov so poganjali veliki di- 
zelski agregati, ki so sprva zmogli 
par deset kilometrov na uro, kas- 
neje pa čez sto. Idealna višina leta 
je bila le nekaj sto metrov nad po- 
vršjem. Previsoko ni bilo pripo- 
ročljivo, saj bi se zaradi nižjega 
zračnega tlaka v višjih plasteh vo- 
dik razširil in poškodoval celice. 
Napolnjena ladja je imela seveda 
ves čas enak vzgon, zato je mora- 
la biti za nevtralno lego vedno 
enako obtežena. Toda na koncu 
leta je bila zaradi porabe goriva 
lažja. Enako olajšana je bila, ko so 
ji odvzeli tovor. Stabilnost so zato 
ohranjali z vodnim balastom in 
količino plina. Prvega so denimo 
spuščali ob dviganju, drugega pri 
ponikanju. 


Prav tako se ladja zaradi udobja 
potnikov ni smela nagibati za več 
kot pet stopinj, kar so dosegli s 
prečrpavanjem vode med spred- 
kom in zadkom. Zaradi zahtevne- 
ga krmiljenja, ki je terjalo nepre- 
stano pozornost večje ekipe, so 
se cepelini vodili kot velike ladje 
in ne kot aeroplani. Kljub temu so 
Nemci na vrhuncu vpeljali celo 
nekakšnega avtopilota, ki je v mir- 
nem zraku z žiroskopi samodejno 
skrbel za smer in ravnovesje. 

Pristajanje je bilo manj elegantno 
od plovbe. Najprej so morali paz- 
ljivo izpustiti nekaj vodika, nakar 
je posadka odvrgla sidrne vrvi. 
Le-te so ujeli delavci na tleh, ki jih 
je bilo tja do sto, in cepelin ročno 
vlekli k tlom ter ga fiksirali. Ne- 
sreč je bilo pri tem kar nekaj. Šele 
proti koncu dobe zračnih ladij so 
uporabljali električne vitle na tleh. 


Naposled je tovarno rešila velika nesreča britanske 
zračne ladje R38. Tedaj največji primerek, dolg kar 
212 metrov, se je na poti v ZDA prelomil in eksplodi- 
častnikov, zato je ameriška mornarica, ki se je pričela 
zanimati za tovrstna vozila, cepelin raje naročila pri 
Nemcih. Ti so zgradili najbolj izpopolnjen zrakoplov, 
dvestometrski USS Los Angeles. Leta 1924 ga je čez 
Atlantik vodil novi šef podjetja, znameniti kapitan Hu- 
go Eckner osebno. 


Po Ferdinandovi smrti je direktorsko krmilo prevzel 
doktor Hugo Eckner, dotlej pilot cepelinov. Bil je iz- 
redno sposoben in čislan možakar, tako v Nemčiji 
kot izven meja. Takole se je rokoval z ameriškim 
predsednikom Calvinom Coolidgem, ko mu je pre- 
dal zrakoplov. Kasneje je zaradi glasne nenaklonje- 
nosti nacizmu trpel posledice. Zlasti ga ni maral 
Goebbels. Nacisti so mu pravili pilot leteče klobase. 

Ena od ameriških zračnih križark med izdelavo. 
Gradili so jih v tovarni Goodyear Zeppelin, nemško- 
ameriškem podjetju. Za razliko od evropskih so bi- 
le napolnjene s helijem, ki je imel kanček manjši 
vzgon od vodika, vendar ni bil gorljiv. Le Amerika je 
imela dovolj tega redkega žlahtnega plina, da si je 
lahko privoščila kaj takega. Baje je bila tedaj večina 
svetovne zaloge helija v njihovih zračnih ladjah. 


maj 2014 


Kar vidimo v punkovskih scenarijih, je bilo res: USS 
Akron in USS Macon sta bili 239-metrski leteči le- 
talonosilki, edini kadarkoli pravzaprav. V trupu je 
bilo prostora za pet dvokrilcev, ki so jih na kablu 
spustili skozi odprtino. Na ladjo so se letala vrnila 
na podoben način: s kljuko so se zataknila za tra- 
pez. Postopek so izvedli in je deloval, toda šlo je za 
poskus, ki ga niso nikoli uporabili v akciji. 


Dotični cepelin je bil edini ameriški, ki je dočakal 
upokojitev. V potniške oziroma komercialne namene 
jih niso uporabljali, vojska pa je razvila še tri modele, 
a so vsi strmoglavili. Kar je bilo ironično, kajti vse nji- 
hove ladje so bile v strahu pred eksplozijami napol- 
njene s helijem, zaradi česar so jih imeli za varne. Prvi 
je leta 1925 imel nesrečo Shenandoah, ki je na pro- 
mocijskem letu čez ameriška velemesta nad Ohiom 
zašel v turbulenco in razpadel v zraku. Pod seboj je 
pokopal štirinajst članov posadke. Najhujšo nezgodo 
v zgodovini zrakoplovov pa je doživel Akron. Ta je le- 
ta 1933 treščil v razburkan Atlantik in se potopil sku- 
paj s 73 ljudmi. Zato so sestrsko ladjo Macon opremi- 
li z rešilnimi jopiči, kar se je izkazalo za preroško. Ta 
je prav tako padla v morje, toda zaradi varnostnega 
ukrepa sta umrla le dva zračna mornarja. 


VEDEŽ 


Velika Britanija je kljub nesreči R38 vztrajala pri pro- 
gramu in leta 1929 izdelala odlični vodikovi ladji R100 
ter R101, ki sta zmogli hitrost prek 120 kilometrov na 
uro. Prva je bila v privatni, druga v državni lasti, obe 
pa potniški. Z njima so planirali zračni most z Ameri- 
ko, Indijo in celo Avstralijo. Toda na promocijski poti v 
Karači je R101 padel z neba že v Franciji. V požaru je 
življenje izgubilo 48 potnikov, med njimi minister za 
zračni promet. S tem se je končalo britansko zrako- 
plovstvo, saj je vlada po dogodku vse načrte ovrgla in 
cepeline prizemljila. 


Graf Zeppelin 


Angleži in Američani so imeli z zrakoplovi precej 
smole, medtem ko se jih Sovjeti kljub idejam o Leni- 
novi floti sploh niso resneje lotili. Italija in Francija sta 
sicer dobili nekaj nemških cepelinov za vojno odškod- 
nino, vendar jih zaradi nesposobnosti vodenja in vzdr- 
ževanja nista uporabljali. Le Nemci so v prevoznem 
sredstvu, ki so ga obvladovali že pred vojno, videli 
potencial. Takoj po dokončanju Los Angelesa je pri- 
čel v Zeppelinovih hangarjih nastajati še boljši model 
z zaporedno številko LZ 127. Ob splovitvi leta 1926 
so neboplovnega velikana krstili po ustanovitelju 
podjetja. 

Graf (grof) Zeppelin je postal najbolj uspešna zračna 
ladja vseh časov, saj je v devetih letih redne službe 
brez nezgod opravil 590 letov. Povezoval je Nemčijo s 
Sredozemljem, znanstveno odpravo peljal čez Arkti- 
ko, obletel svet in prvi vzpostavil redno čezoceansko 
zračno linijo. Najbolj znana, več kot stokrat prekrižar- 
jena proga je bila Friedrichshafen - Rio de Janeiro. Po 
morju je potovanje trajalo en teden, cepelin pa je pot- 
nike, ki so bili pripravljeni plačati okoli tri tisoč da- 
našnjih evrov, tja dostavil v treh dneh. 

Kljub visoki ceni vozovnice največjega dela posla niso 
predstavljale prodane karte, saj je zračni brod na krov 
vzel vsega dvajset potnikov. Podjetje se je pokrivalo s 
prevozom tovora in pošte. Brazilija, Nemčija in ZDA 
so izdale več posebnih serij znamk, ki so jih filatelisti 
razgrabili in so dandanes izredno iskane. Pravzaprav je 
šlo tistihmal v promet vse, kar je bilo v zvezi z Grafom 
Zeppelinom. Ljudje so bili nad veličastno in edinstve- 
no nemško zračno ladjo tako navdušeni, da je vsak 
pristanek spremljala parada večdesettisočglave mno- 
žice. Zanesenjaštvo je šlo tako daleč, da so konico 
Empire State Buildinga, najvišjega takratnega nebo- 
tičnika, ki so ga še gradili, predvideli za cepelinsko si- 
drišče. A ob poskusu z manjšim balonom so hitro so 
ugotovili, da pripetje 236-metrov dolgega Grofa na 
konico 380 metrov nad tlemi ni izvedljivo. 


pam 


Britanska ladja R101 je bila z 234 metri v dolžino največji primerek svojega časa. Velikanka je v dve nad- 
stropji potniških prostorov sprejela 50 potnikov. Z dvojčico R100 sta bili edina nenemška potniška zrakoplo- 
va, vendar sta obe zrak zgolj okusili. R100 je uspešno opravil povratno potovanja v Kanado, kar je vzrokova- 
lo, da so na pot v Indijo poslali tudi R101, dasiravno ni bil docela pripravljen. Zaradi razlike v zračnem priti- 
sku je ladja nad Francijo postala 'pretežka', z nosom naprej strmoglavila in se v trenutku vnela. Od 54 vkrca- 
nih je nesrečo preživelo le šest ljudi. Zračno ministrstvo je kmalu zatem ukinilo program vozil, lažjih od zraka. 


hormonikaš 2014 

z mastnimi črkami vpisal po 
izredno odmevnem tritedenskem potovanju okrog 
sveta leta 1929. Cepelin je štartal v New Jerseyju, 
natočil gorivo v Nemčiji, preletel Sibirijo, se po- 
fočkal v Tokiu in se čez Tihi ocean vrnil v ZDA. Pot 
je bila popoln uspeh, za katerega je kapitan Hugo 
Eckner prejel mnogo odličij. Pustolovščino je doku- 
mentirala znana novinarka Grace Drummond-Hay. 
Iz njenih zapiskov in posnetega materiala je BBC 
pred kratkim zmontiral zanimiv dokumentarec Fa- 
rewell, ki ga najdete na YouTubu. 


IZ LUFT SCHIFFBAU ZEDPELIN 
HAMBURG-AMERIKA LINIE 


Najmočnejša linija Grafa Zeppelin je bila v Južno 
Ameriko - v Pernambuco in Rio. V Braziliji in Argen- 
tini je živelo namreč veliko Nemcev, dobrih pomor- 
skih povezav pa ni bilo. Luksuzne križarke so vozile 
le v ZDA. Na cepelinu so potniki seveda uživali vr- 
hunsko udobje. Kabine so bile sicer male, a so ime- 
le okna, v jedilnici pa so jim stregli z najboljšimi 
jedmi in vini. Strežaj v črnem v ozadju je Heinrich 
Kubis, prvi zračni stevard, ki je poklic otvoril že 
pred vojno na ladji LZ 10 Schwaben. Stevke morajo 
imeti še dandanes na nočni omarici njegovo sliko. 


Čeprav velja, da so bila trideseta leta 20. stoletja zla- 
ta doba cepelinov, je to nenavadna trditev, saj je bilo 
cepelinov v vsem tem času manj kot prstov na roki. V 
nekaterih letih je bil Graf Zeppelin edini aktiven zra- 
koplov in s tem ponos germanske industrije. Nacio- 
nalsocialistična stranka se je seveda zavedala njego- 
ve vrednosti oziroma posebnosti, zato je na Goringo- 
vo pobudo prešel pod okrilje državnega podjetja. S 
tem so nacisti dobili nov medij, ki so ga s pridom 
uporabili za širjenje svoje doktrine. Čeprav se je na 
obzorju že kazala premoč letal napram zračnim lad- 
jam, je vodstvo Tretjega rajha odobrilo izdelavo nove- 
ga, še večjega, še bolj ambicioznega cepelina LZ 129, 
ki bi svastiko prinesel na vse konce sveta. 


Two Days to Europe 
in a Flying Hotel 


Po s ie 


V tridesetih letih pretekle 

kanske zračne ladje na vrhuncu, si je laična javnost 
dajala duška v sanjarjenju o prihodnosti zračnega 
prometa. Časopisni ilustratorji so kar tekmovali, 
kdo bo bolj širokopotezno predstavil jutrišnje zra- 
koplove, gromozanske leteče hotele, nebesna leta- 
lišča in celo utopične, pol kilometra visoke zgradbe, 
ki rabijo kot pristajališča za vse sorte zračnih vozil. 


Orjak LZ 129 


Nemci so kmalu po Grafu želeli sploviti še eno tako 
plovilo, kodno imenovano LZ 128, a so si zaradi trage- 
dije britanskega R101 premislili. Vodik je bil preneva- 
ren, zato so se odločili za helij, ki pa je za enak doseg 
oziroma dvig zahteval večjo prostornino. Velikana LZ 
129 so gradili tri leta in ga uspešno dokončali 1936. Z 
245 metri je resda meril le deset metrov več od Grafa, 
a v resnici je bil dvakrat zajetnejši. Dvesto tisoč ku- 
bičnih metrov plina v njem je dvignilo nad dvesto ton 
teže (prazen je tehtal okoli 120). Kabine so bile za raz- 
liko od predhodnika v trupu, pri čemer so predvidenih 
50 postelj razširili na 72. Ta podrobnost ima razlog. 
Nemci so namreč zaradi redkosti oziroma nedobavlji- 
vosti helija vreče naposled po starem napolnili z vodi- 
kom, kar je omogočilo večjo nosilnost. 

Eckner, ki se z nacistično stranko ni razumel, je plovi- 
lo krstil po zadnjem nemškem predsedniku Paulu von 
Hindenburgu, tistemu, ki je Hitlerja preziral. Minister 
za propagando Joseph Goebbels je temu nasprotoval 
in zahteval preimenovanje v Adolf Hitler, vendar je 
naziv ostal. Vseeno je nemški tisk ladjo dosledno 
označeval le kot LZ 129, direktor pa je pri nacistih pa- 
del v nemilost in postal lutka v nacionaliziranem pod- 
jetju. Cepelin so proti Ecknerjevi volji opremili s klju- 


lerjevi 16-valjni motorji so to gromozanskost potiskali skozi zrak s 130 kilometri na uro, često le nekaj sto 
metrov visoko! To je bila edina potniška linija, s katero si iz Evrope v Ameriko pripotoval v manj kot treh 
dneh. Letala so leta 1936 sicer Že prečkala ocean, vendar je šlo za poštne hidroplane. Leta 1938 je Lufthansa 
prvič pripeljala potnike, kar je trajalo 25 ur, toda redno povezavo so zagnali šele po drugi svetovni vojni. 


Poleg 72 potnikov je bilo na Hindenburgu še okoli 
50 članov posadke. Kakšnih deset je bilo kuharjev 
in stevardov, ostali so upravljali z ladjo, popravljali 
motorje in elektriko ter skrbeli za radijsko poveza- 
vo. Mehanikov je bilo kar ducat, a delo so imeli 
zgolj na enem od zgodnjih poletov, ko sta crknila 
dva motorja in je cepelin skoraj odneslo v Saharo. 


U/ 

kastimi križi in ga najprej poslali na propagandno 
vožnjo (Deutschlandfahrt), na kateri je trosil referen- 
dumske letake po Porenju in siegheilal skozi zvočni- 
ke. Hindenburg se je pojavil tudi med fuhrerjevim go- 
vorom ob otvoritvi berlinskih olimpijskih iger. 

Od sredine 1936 sta Hindenburg in Graf Zeppelin 
operirala na polno. Novinec je izmenjaje vozil v Južno 
in Severno Ameriko ter kmalu postavil čezatlantski 
rekord - 43 ur. Tretjega maja 1937 se je rutinsko od- 
pravljal že na osemnajsto povratno pot iz Frankfurta v 
Lakehurst v New Jerseyju. Vse kabine niso bile zase- 
dene, toda let nazaj je bil razprodan. Zakupili so ga 
imenitneži, ki so bili povabljeni na kronanje britanske- 
ga kralja Jurija VI dober teden kasneje. Let je kot vse- 
lej potekal mirno, saj je posadka s kapitanom Maxom 
Prussom na čelu orjaka tako obvladala, da potniki 
vzleta sploh niso začutili, z mize pa se ni skotalil niti 
svinčnik. 

Zaradi popoldanskih neviht 6. maja se je zrakoplov 
približal zračni bazi Lakehurst šele zvečer. S sidrno 
vrvijo se je pritrdil na sidrišče, ki ga je pričelo počasi 
vleči k tlom. Nekaj minut zatem, na višini kakšnih tri- 
deset metrov, pa so očividci opazili raztrganino v tru- 
pu. Nato so se pojavili plameni, ki so v nekaj sekun- 
dah zajeli celoten zadnji del. Ognjena prikazen je 
pričela padati k tlom in v pol minute je od cepelina 
ostala le zverižena konstrukcija. Številnim se je uspe- 
lo rešiti, bodisi s skokom s padajočega plovila, bodisi 
so čudežno zlezli iz ruševine. Končna statistika smrti 
je bila 13 potnikov in 22 uslužbencev od 97 vkrcanih. 
Dva, ki sta eno najbolj znamenitih nesreč v zgodovini 
preživela, tedaj 14-letni kabinski deček in nek 8-letni 
potnik, sta še vedno živa. 


k > L— ? 

Največji cepelin je imel v trupu 36 takihle dvoposteljnih kabin, v katerih za razliko od Grafa ni bilo okna, bil je 
pa zato umivalnik. Sekreti in tuši so bili skupni. Okoli bivalnih sob so bile jedilnica, bar, pisarna in celo ka- 
dilnica. Brez nje očitno ni šlo niti na ladji, kjer bi lahko ena sama iskra povzročila katastrofo. Da morebitni 
vodik v zraku ne bi mogel vstopiti, je bila soba pod tlakom, za prižiganje pa so uporabljali vročo ploščo. Pro- 
stori za kratkočasenje so bili v dveh nadstropjih in vsi so imeli okna, da so potniki lahko uživali v panorami. 

Kamer pri pristajanju ni manjkalo, zato je posnetkov 
nesreče precej. Dandanes prevladuje mnenje, da je 
bila na cepelinu bomba. Znabiti, da so jo nastavili 
kar nacisti sami, da bi izsilili umik ameriške gospo- 
darske blokade na helij in druge, za vojaško branžo 
še bolj pomembne surovine. Helij je resda drugi 
najbolj pogost element v vesolju, a ga je na Zemlji 
malo. Pred osemdesetimi leti so ga pridobivale le 
Združene države ob črpanju zemeljskega plina. 


Uradni razlog za Hindenburgovo nesrečo ostaja sta- 
tična elektrika. Ko so se mokre sidrne vrvi dotaknile 
tal, naj bi prišlo do razlike v električnem potencialu 
ogrodja in ovojnice. Preskočila je iskra in vnela vodik, 
ki so ga ob pristajanju nadzorovano izpuščali. A sča- 
soma se je pojavila še vrsta teorij, med katerimi ima 
največ veljave sabotaža. Pravzaprav je bilo to razširje- 
no prepričanje že tedaj, kajti nacistični upravitelji ce- 
pelinov so dobivali veliko groženj. Tudi kapitan Max 
Prus, ki je brez karambola vodil najprej Graf in nato 
Hindenburg, je dvomil v statično iskro, saj so po nje- 
govem cepelini brez težav letali skozi naelektreno 
ozračje in celo prestali direkten udar strele. Osumljen- 
cev je bilo več, prevladuje pa mnenje, da je bil vžigal- 
nik fotografska bliskavica. Cilj naj bi bil uničenje praz- 
nega plovila, a ker je Hindenburg zamujal, jo je skupil 
med letom. Uradno niso nikdar obtožili nikogar. 


>— a debi iti 
Ob pristajanju je Hindenburg lego balansiral tako, 
da je dvanajst oficirjev stopilo v nos plovila. Ko je 
sežgani zadnji del treščil na tla, je plamen bruhnil 
navpično skozi nos in ubil vseh ducat obteževalcev. 
Kljub navidezni nerešljivosti pa je preživelo veliko 
potnikov, ki so skočili skozi okna, celo vsi mehaniki 
v repnem krilu. Vodik zaradi vzgona namreč eksplo- 
dira navzgor in ne gori tako silovito kot na primer 
bencin. Celo, dasi opečeno kožo je odnesel tudi ka- 
pitan, ki se je takoj vrnil v ruševino iskat preživele. 

VEDEŽ 


Zaton dinozavrov 


Nesreča cepelina LZ 129 ni bila ne prva, ne največja. 
Britanski R101 in ameriški Akron sta v pogibel odne- 
sla precej več ljudi. Toda katastrofi sta se pripetili po- 
noči in na morju, stran od gledalcev. Hindenburg pa 
je zgorel pred kamerami, katerih posnetke so pri priči 
videli milijoni. "Oh, the humanity!" je nepozabno ve- 
kal eden od komentatorjev, medtem ko so se ljudje 
skušali rešiti iz padajočega inferna. To je zasukalo 
mnenje javnosti, ki je prej nekako spregledala dote- 
danje tragedije in bila zračnim ladjam naklonjena. 
Prevoznik je zaradi preiskav in bojazni pred vnovično 
nesrečo oziroma sabotažo le dva dni kasneje prizem- 
lji še drugi cepelin, Grofa. 

Vseeno zgodba Zeppelinove ladjedelnice ni bila za- 
ključena, kajti v hangarju je čemel skorajda izgotov- 
ljeni Hindenburgov dvojček z bolj luksuznimi kajuta- 
mi, plovilo LZ 130, imenovano tudi Graf 2. Za ponov- 
no obuditev panoge bi morali nujno dobiti helij, za ka- 
terega so to pot uradno zaprosili ZDA. A leta 1938 so 
se nad Evropo že zgrinjali vojni oblaki, zato Washing- 
ton prodaje ni odobril. Graf 2 je sicer opravil vrsto 
propagandnih letov in za večjo korist špijoniral nad 
britansko obalo, vendar nikoli ni nastopil komercialne 
službe. Zadnjikrat je katerakoli Zeppelinova zračna 
ladja poletela 20. avgusta 1939. Kmalu zatem je Go- 
ring zapovedal reciklažo ogrodij obeh cepelinov za 
potrebe letalstva, tovarna pa je kasneje izdelovala ko- 
se za rakete V-2. 

Nesreča Hindenburga je resda čez noč ukinila pano- 
go. Toda kot ekskluzivnim nebesnim vozilom so bili 
tem behemotom v vsakem primeru šteti dnevi. Nad- 
moč avionov je bila očitna in Nemčija je z zračnimi 
ladjami vztrajala samo zaradi bahaške velikosti in ek- 
skluzivnosti. V drugi svetovni vojni cepelini niso imeli 
nobene vloge, se je pa edina nemška letalonosilka 
imenovala Graf Zeppelin. Ko je letalski napredek leta 
1945 spočel vsakodnevne potniške polete med celi- 
nama, ki so trajali le petnajst ur, so šle zamisli o rigid- 
nih zračnih plovilih povsem na stranski tir. Ideje so 
resda obstajale in ves čas so se pojavljali koncepti, 
celo taki o letečih hotelih in atomskih cepelinih. Toda 
vlagateljev in vlad niso zanimali. 


Preporod? 


Tako je bilo petdeset let, nakar so leta 1993 v Nemčiji 
ustanovili tvrdko Zeppelin Luftschifftechnik, ki je pri- 
čela s proizvodnjo turističnih, 75-metrskih cepelinov 
NT (nove tehnologije). Ta plovila niso enake sorte kot 
predhodniki, marveč gre za tako imenovane blimpe. 
Ti nimajo trdne strukture, marveč obliko trupa vzdr- 
žuje pritisk helija, ljudje pa so le v spodnji gondoli. Pa- 
noramski poleti nad nemškimi jezeri stanejo od 200 
evrov naprej, od letošnje pomladi naprej pa bodo pri- 
čeli leteti še v ZDA, kamor jih je pripeljalo obnovljeno 
partnerstvo med Goodyearom in Zeppelinom. 

Bolj zanimivi od teh balonov s kabino so načrti za za- 
resne novodobne cepeline, ki jih je bilo v zadnjem de- 
setletju kar precej, tako na civilnem kot vojaškem po- 
dročju. Na žalost se noben ni udejanjil, k čemur je pri- 
pomogla gospodarska situacija. Eden od takih pre- 
sežnih podjetij je bil nemški CargoLifter, ki je planiral 
zrakoplov z dvakratno prostornino Hindenburga. V ta 
namen so zgradili največji samostoječ hangar na sve- 
tu, ki je brez enega samega nosilnega stebra dolg 300, 
širok 200 in visok 100 metrov. Firma je šla v stečaj, 
preden je izdelala vozilo, v stavbi pa je danes tematski 
park Tropical Islands. 

Takenako se je izjalovil program Walrus ameriške var- 
nostne agencije DARPA. Ta je dejansko predvidel gi- 
gantsko, 300 metrov dolgo zračno tovornjačo, zmožno 
prenosa 500 ali celo 1000 ton na drug konec sveta. 

(Najbolj zmogljiv transportni avion antonov AN-225 
poleg sebe in goriva dvigne okoli 300 ton dodatnega 
tovora.) Na razpis sta se prijavila Lockheed Martin in 
firma ruskih prebežnikov Aeros. Toda kongres je pro- 
jekt pred nekaj leti kratkomalo ubil. 

Vseeno vizije živijo dalje. Smoter obuditve zrakoplo- 
vov ni romantičen, marveč praktičen. Cena za kilo- 
gram tovora na kilometer je smešno nizka, hitrost nad 
150 na uro zadovoljiva, dostopnost oziroma praktič- 
nost pa vrhunska, naj gre za dostavo na naftno ploš- 
čad ali odročne predele. Današnje izvedenke ne potre- 
bujejo več štiridesetih članov posadke, marveč le par 
pilotov. Vojaške izvedenke celo nobenega. Aeros raz- 
vija naprej in njihov prototip je od Agencije za zračni 
promet že dobil dovoljenje za testiranje. Pogruntavšči- 
no, ki ji v zrak pomagajo helikopterski rotorji, ima ta- 
kisto Boeing, dočim britanska družba SkyCat poleg 
tovornega in potniškega prometa cepeline promovira 
kot zasebne zračne jahte. O zrakoplovih nenazadnje 
razmišlja NASA, saj so primerni za svetove z ozrač- 
jem. Sovjeti so nekoč že poslali balone na Venero. 


Zasnove sodobnih nebesnih ladij, kakršna je tale 


Astrosova, seveda uporabljajo helij, pri čemer ima- 
jo zanimive rešitve za uravnoteženje. Nekateri v izo- 
gib ukvarjanju z balastom in izpuščanjem dragoce- 
nega plina določeno količino helija znotraj trupa po 
potrebi stisnejo v rezervoarje. S tem ga zgostijo in 
ga naredijo težjega od zraka, kar pomaga pri pri- 
stanku, ob vzletu pa ga znova spustijo v balone. 
Drugi enak učinek dosežejo tako, da imajo znotraj 
prekatov s helijem vreče, ki jih napolnijo z navad- 
nim zrakom, s čimer žlahtni plin takisto stisnejo. 


Ali bo nastopila cepelinska renesansa, bodo pokazala 
prihodnja leta, kajti vsi igralci se trkajo po prsih z iz- 
peljavo načrtov v kratkem roku. Toda bržda bodo v 
najboljšem primeru to le nišni in manjši tovornjaki, ne 
veličastna plovila, katerih pojav na nebu je svoje čase 
skorajda pomenil praznik. Zelo verjetno človek še 
dolgo ne bo spravil v zrak česa tako velikanskega, 
kot so bile zračne ladje starih dni. Spomni se na njih, 
ko boš ob priliki videli današnjega zračnega orjaka 
airbus A-380, katerega skoraj štirikrat krajši trup je 
proti Hindenburgu kot zobotrebec. 


Primerjava velikosti predvojne Viktorie Luise, Grafa 
Zeppelina in Hindenburga z 75 metrov dolgim air- 
busom A-380. Trup slednjega na najširšem delu 
meri 8 metrov, Hindenburgov pa 41. Je pa res, da 
avion s svojo težo vred dvigne v zrak več kot 500 
ton, cepelinski rekorder pa slabo polovico tega. 


Zakaj je Stanleyjev pokal tako gromozanski? 
Sredi pomladi si ne predstavljamo, da bi se kdo uk- 
varjal z zimskimi športi. A vendarle se takrat odvija 
boj za prestižno lovoriko zmagovalca v najmočnejši 
hokejski ligi na svetu, NHLuU. Impresivni pokal je lani 
obiskal Slovenijo in vredno je vedeti, da ga je njega 
dni angleški plemič kupil za vsega deset gvinej. 
Trofeja, ki jo prejme zmagovalec severnoameriške 
hokejske lige NHL, ima za sabo bogato zgodovino. 
Ime nosi po lordu Stanleyju Prestonu, ki ga je kraljica 
Viktorija leta 1888 imenovala za guvernerja Kanade. 
Na novem delovnem mestu se je navdušil nad hoke- 
jem in si kot eno svojih nalog zadal ta priljubljeni zim- 
ski šport organizirati v formalno ligo. Tekmovanje se 
je izkazalo za uspešno in sinova sta ga prepričala, da 
bi bilo treba najboljše moštvo primerno nagraditi. Ta- 
ko je podjetni lord leta 1892 ob obisku v domovini 
kupil srebrno posodo za punč, jo dal gravirati in jo na- 
menil za nagrado zmagovalcu kanadske lige. 
Obenem je zastavil pravila. Pokal je prehodne narave 
in vsako moštvo ga mora naslednjo sezono vrniti ne- 
poškodovanega. Čeprav ga osvojijo večkrat zapored, 
jim nikoli ne bo prešel v trajno last. Sliši se dlakocep- 
sko, vendar take stvari ponavadi niso samoumevne. 
Nogometna reprezentanca Brazilije se recimo ponaša 
s pokalom Julesa Rimeta, ki jim je bil trajno zaupan, 
ko so osvojili tretji naslov prvakov. Novi pokal zveze 
FIFA je zdaj takisto prehoden. 

Drugo Stanleyjevo pravilo je velelo, da sme vsak klub 
na lastne stroške vgravirati imena zmagovitih igralcev 
in letnico osvojitve. A tega ne smejo storiti na poso- 
do, marveč na obroč na podstavku, kar morajo pla- 
čati iz lastnih žepov. To je leta 1902 privedlo do zani- 
mivega zapleta, ko je bil prvi obroč že poln. Ekipa ni 


Kopitar menda ni prvi Slovenec, ki je dvignil v zrak 
Stanleyjev pokal. Leta 1939 ga je osvojil vratar Bo- 
stona Frank Brimsek, sin slovenskih zdomcev. 


s 

Vam svetuježe od, 
leta MV V 


Ouattro si skuša na drsalkah priboriti Stanleyjev 
pokal, a ob tem tako trešči na led, da silo padca 
izmeri v kilotonah. Dvorano betonirajo nanovo. 


hotela kupiti novega in so se podpisali kar na skledo. 
Drugi prstan je šele leta 1908 kupilo moštvo Ottawa 
Seniors. Ker je v naslednjih letih prihajalo do ustano- 
vitve vzporednih lig, so vznikala prerekanja, komu 
Stanleyjev pokal sploh pripada. Nekatera moštva so 
se kar sama odločila, da se ne bodo podpisala. 
Zmede je bilo konec leta 1924, ko so dodali tretji 
prstan. Od takrat se zmagovalci vpisujejo vsako leto. 
K temu je pripomogla ustanovitev lige NHL dve leti 
kasneje, v kateri je nastopalo šest najboljših moštev 
iz Kanade in ZDA. Ta šesterica se je za lovoriko bori- 
la vse do 1967., ko so prvič dodali nove ekipe. NHL je 
s tem postala krovna organizacija severnoameriškega 
hokeja in taka ostala do danes. 

Skladno s sezonami so dodajali vedno nove obroče, 
dokler ni trofeja pričela spominjati na dimno cev pri 
peči, kar ji je prislužilo nič kaj laskavi vzdevek 'stove- 
pipe.' Zato so po drugi svetovni vojni podstavek ne- 
koliko spremenili, leta 1958 pa je dobil današnjo obli- 
ko s petimi obroči na podstavku. Ko se popiše še zad- 
nji, najstarejšega odstranijo in ga shranijo v dvorani 
slavnih. Tam je tudi originalna posoda za punč, ki je 
skozi leta postala preveč krhka, da bi jo prenašali na- 
okrog, zato so leta 1963 skovali novo. Obstaja še tre- 
tja kopija, ki jo uporabijo, ko gre original na čiščenje 
ali na kako drugo razstavo. 

S pokalom je povezanih veliko tradicij. Najstarejša je 
pitje šampanjca, koj za njo je drsanje zmagovalnega 
kroga po hokejski ploskvi. Verjetno najbolj priljublje- 
na je tista, da sme veliki pokal vsak od igralcev za ne- 
kaj dni odnesti v domači kraj, kar je razlog, da je lani 
Gorenjsko obiskal Anže Kopitar. Prislužil si ga je s 
Kralji iz Los Angelesa in iz njega navdušeno pozajtr- 
koval čokolino. No, hranljiva kašica ni edina nena- 
vadna reč, ki se je že znašla v posodi. Vsaj dva ame- 
riška hokejista sta ga napolnila s pasjo hrano, kar ne- 
kaj pa je bilo takih, ki so iz njega krstili novorojence. 
Za to, da si Stanleyjev pokal zasluži resnično najboljše 
moštvo, že od začetka lige NHL skrbi še eno pravilo. 
O prvaku ne odloča ena sama tekma, temveč moštvi 
igrata na štiri zmage, izmenoma na domačem in go- 
stujočem ledu. Koncept so si izposodili iz baseballa, 
prav tako ga uporablja ameriška košarkarska liga 
NBA. Edini, ki vztrajajo pri eni sami supertekmi, so ig- 
ralci ameriškega nogometa, kjer se v Superbowlu po- 
merita najboljši moštvi iz nekoč konkurenčnih lig AFL 
in NFL. Ligi sta se sicer leta 1970 združili v enotno 
NFL, tekmovalni sistem pa je ostal ločen na dve kon- 
ferenci. Superbowl je daleč najbolj gledan dogodek v 
vsem ameriškem športu in praktično državni praznik. 


Zakaj jakost atomskih bomb merimo v kilo- 
ali megatonah? 

Kilotona je ena taka hecna enota, saj se sliši kot nekaj 
primerjalnega, v resnici pa ima dokaj solidno znan- 
stveno podlago. Definicija je pravzaprav preprosta. Ki- 
lotona je enota energije, ekvivalentna količini, sproš- 
čeni ob eksploziji tisočih ton TNT. Trinitrotoluen je bil 
v času druge svetovne vojne eno najbolj znanih, upo- 
rabljanih in preučevanih razstreliv. Zategadelj je bilo 
moč silno energijo, povzročeno ob atomski eksploziji, 
dokaj slikovito ponazoriti. Recimo, Little boy, bomba, 
ki je eksplodirala nad Hirošimo, je imela moč približno 
petnajstih kiloton, kar bi v grobem pomenilo 150-200 
železniških vagonov, nabasanih s trinitrotoluenom. 


Otočje Bikini je bilo prizorišče niza atomskih pos- 
kusov nad gladino in pod njo. Ta goba je nastala 
kot posledica eksplozije z močjo dvajsetih kiloton. 


Ob tem pa je imel TNT še eno lastnost. Kilogram je ob 
vžigu sprostil približno milijon kalorij (od oka 4,2 MJ), 
kar je zelo lepo sovpadalo s takrat veljavnim siste- 
mom merskih enot, zato je bil TNT ekvivalent precej 
priljubljena primerjalna enota med različnimi eksplozi- 
vi, s katero je bilo moč različne učinke enostavno pre- 
računavati. Moram poudariti, da se velja držati defini- 
cije s kalorijami, ki je obveljala za uradno; že kakovost 
samega TNT lahko pomeni, da bo imel učinek od 0.9 
pa do 1.2 TNT ekvivalenta. Kilotona torej ni mera 
ekvivalentne mase, marveč označuje sproščeno ener- 
gijo. In megatona je posledično en bilijon kalorij. Naj- 
močnejša bomba na svetu, ruski Car, ima nazivno 
moč kar petdeset megaton. Nepredstavljivo? Morda 
pa imam boljšo primerjavo. S toliko energije, v pri- 
merno okusni obliki, seveda, bi pokrili energijske po- 
trebe vseh prebivalcev sveta za tri dni. Jaz imam raje 
kilotono burgerjev kot atomskega sevanja. Kaj pa vi? 

slila posebnost. Pobarala sva nekaj medijsko 

izpostavljenih Slovenk in Slovencev, ki radi be- 
rejo Joker, naj napišejo svoja mnenja o farbovitem 
magazinu. Odziv je bil takojšen in dobro sva se poču- 
tila, ko sva čitala, kaj Joker pomeni in kako je vplival 
na ljudi, kot so Rok Terkaj, Boštjan Gorenc, Eva Irgl 
(brez heca), Martin Senica, Jure Aleksič, Nejc Gaz- 
voda, Saša Lendero ... A na kraju sva se odločila, da 
je vse skupaj preveč samo sebi namen in da bralec od 
tega ne bo imel dosti. Nisva napaberkovala dovolj raz- 
nolikih poklicev, pa še kot gola samohvala bi znalo iz- 
pasti. Obstoječim piscem pozitivnih mnenj zato javna 
hvala za trud in besede, avtorjem nam veliko pomeni- 
jo. Omenjeno pa naj rabi kot iztočnica za tele kolum- 
ne, nekdaj podlestvina klicane. Ker so bili pod lestvi- 
no, nakar so pristali ob lestvini in zdaj so namesto le- 
stvine. Le naga baba je večna in nespremenljiva. 
Praktično vsi navedeni 'silebritiji' igrajo. Pri nekaterih, 
kot so novinar Aleksič, reper Trkaj in režiser / pisatelj 
Gazvoda, to domala sodi k osebnosti in imidžu. Pri 
drugih, kot sta poslanka Eva in pevka Lenderova, pa 
je tovrstno udejstvovanje vse prej kot samoumevno. A 
kljub temu na Sašinem macu Diablo renči pozno v 
noč. V naši krajini pa je še kar nekaj ljudi, ki imajo ra- 
di elektronsko zabavo na malo višji ravni od telefon- 
ske. Od Dese Muck, ki je bila svojčas po lastnih izja- 
vah odvisna od Civilizacije, prek Jureta Godlerja, čigar 
otroštvo so oblikovale Phantasmagoria in Nintendove 
igre, do Sebastijana Cimirotiča, ki je bil ali je morda še 
"prvak v playstationu." Sonyjeva konzola je hkrati nje- 
gova uradna metoda izogibanja javnosti, ki ga po ilici 
nadleguje, naj ustreli še kako tako, kot so legendarne 
"Rad bi se zahvalil svojim staršem, še posebej očetu in 
mami," "Teden dni pred tekmo sem imel potres mož- 
ganov" in "Boli me koleno na nogi." 
Še več jih je kakopak na tujem, od takih, pri katerih 
rečeš "ITAK!", do onih, kjer debelo pogledaš. S tem ne 
mislim tistih fejkerjev, ki jih firme plačajo, da pridejo 
oglaševat nek izdelek, pri čemer je vseeno, če je to 
mortadela, šminka ali procesor. Taki so bili Aguilera, 
ki je reklamirala gamecube, Spielberg, ki je igral wii, 
in Snoop, ki kao ful šteka gaming, yo!, in posoja glas v 
razširitvi za CoD: Ghosts. Govorim o pravih, predanih 
špilavcih in špilavkah, ki so znani zaradi nečesa dru- 
gega, a v njih utripajo resnična gamerska srca. Ne 
doktor House, ki nekaj drka po joypadu, temveč Frank 


V a dvesto petdeseto cifro sva si z Davidom zami- 


"Hvaležen sem, da so pisci v meni spodbudili ljubezen do pisanja in jezika. V meni so narisali 
orejpfrutovski smeh in sopripomogli, da na svet gledam bolj vedoželjno, kot bi sicer," je povedal 
Trkaj. Pižama in Levinja pa si čas na zasedanju sekretariata ekskluzivno krajšata z našim čtivom. 

Underwood, ki se sprošča ob Call of P / 


Dutyju (ni naključje, da bo Kevin '/M 
Spacey v Advanced Warfare!). Ali 
Robin Williams, ki ima tako rad 
serijo Zelda, da je po njej poime- 
noval hčerko. 

Si recimo vedel, kakšen zalju- 
bljenec v piksle in bite je Kristian 
Nairn, 208 centimetrov visoki 
Irec, ki v Igri prestolov nastopa 
kot Hodor? Imel je vse mogoče 
sisteme, od atarija 2600 prek 
mega driva do prvega xboxa, 
kjer je bil zasvojen z Jet Set Ra- 

dio Future. Njegova navada je, 

da konzolo kupi in proda, odvisno 
od tega, kakšne igre so na njej - ta- 
ko je imel že dva wiija, dva PS3 in 
dva xboxa 360. Največ pa se ukvarja 
z World of Warcraftom. (Aja, pa gej 
je, tako da si lahko upravičeno reče 
gejmer, ha ha.) Njegov sotrpin iz hol- 
lywoodskega foha je Asa Butterfield, 
ki se je posodil naslovnemu liku v filmu f 
Ender's Game. Mladenič je obseden z Do- 

to 2, v katero je dal več kot osemsto ur, in 

je - za Američana nenavadno - zavezan ra- 
čunalniku, ne konzolam, nazadnje pa je naj- 
bolj užival v grozljivki Outlast. 

Kaj pa Max Landis, ki je spisal scenarij za fino su- 
perjunaško dramo Chronicle? Nor na rokoborsko 
serijo Smackdown vs. Raw. Britanski TV-voditelj Jo- 
nathan Ross, nosilec reda Order of the British Empire? 
Velik fan retroigranja, ki je svojčas kupil NEC turbo- 
grafx zaradi enega samega naslova in joče, ker ima 
amigine špile le na ipadu, njegov top-three pa je Super 
Mario 64 - R-Type - Splatterhouse. Kultni avtor fanta- 
syja Joe Abercrombie, čigar serija First Law je po ka- 
kovosti ter priljubljenosti blizu Georgu R. R. Martinu? 
Strateg in frpjaš, ki je njega dni po ves teden nabijal 
GTA: San Andreas, naj igri vseh časov pa sta mu 
Elite in Dungeon Master. 

Ja, vsepovsod so, naši razvpiti bratje in sestre 
po igrah, le vemo ne zanje. In vse prej kot 
sram jih je, da se ukvarjajo s tem konjičkom. 
Slava jim, dvestopetdesetkratna. 

Primer enega redkih miselnih orehov: zadeni tarče 
v barvnem zaporedju, ki je jasno navedeno spodaj! 


Ciljanje zmaja z škratjimi bombami ne terja spret- 
nosti, saj pritiskaš v tri dni, izgubiti pa ne moreš. 


4 


ae II 


. Lego Hobit kajpakda ni zanič in četudi ni namenjen trdojedrnim igričarjem, [| 
MN se do neke mere prikupi vsem. Je pa slabši od preostalih sodobnih legoidnic. 


id 


goidni Hobit je tak, kakršna je doslejšnja mno- 
žica legostričkastih akcijskih pustolovščin. S 
poskoki, plezanjem, tepežem in kombinira- 
njem različnih lastnosti malih možicljev se je 
treba iz tretje osebe prebiti skozi zaporedni niz lokacij 
Srednjega sveta. Dogodivščina se otvori z vpadom 
trinajsterice škratov v Bilbovo duplino, nakar drušči- 
na iz Šajerske prek Meglenega gorovja in skozi Mrač- 
ni les potuje do Jezernega mesta ter naposled doseže 
Samotno goro. Igra je kajpakda izdelana po obogate- 
nem filmskem scenariju, kar pomeni Azoga na belem 
vargu, vilinko Tauren in vse ostale apokrifne elemen- 
te. Pri tem se dogajanje sklene z zmajevim besom, 
torej tako, kot se je zaključila Smaugova pušča. Za- 
resen konec štorije baje, čeprav nepotrjeno, pride v 
dolpotegljivem dodatku decembra, ko štarta tretji 
film. Bolje, da res! 
Četudi manjka od oka petina Tolkienove zgodbe, je 
pot do Erebora dolga. Odsekov je presenetljivo veli- 


36 


ko in lastne stopnje imajo celo malenkostne peripeti- 
je, kot sta raziskovanje ajdovske votline in plezanje 
po kamnitem velikanu. Nekaj je tudi preteklih dogod- 
kov, na primer bitka pred Morio, dočim dodatnih vse- 
binskih razširitev ni. Pravzaprav se igra dopičično drži 
filmskega poteka in v kadriranju kopira celo vmesne 
sekvence. V kockasti obliki, seveda, in s humornimi 
začimbami. Pičli govor naj bi bil takisto pristen, dasi 
mi glasovi niso zveneli enako. 


Sveta preproščina 

Čeprav imajo vsi strički samosvoje specialne udarce, 
ni poudarka na bojevanju. Orki, goblini in pajki so le 
občasni gostje in veliko nivojev je brez sovražnikov. 
Večinoma si je treba na raznorazne načine utirati pot 
naprej: iskati prehode, sekati ovire, premikati plošča- 
di, spuščati lestve ... Bistvo napredovanja je namreč 
v sodelovanju in izkoriščanju posebnih sposobnosti 


Beorn in prstanov bes v Elrondovem gaju? Po kon- 
čani štoriji je moč s katerimkoli likom početi karkoli. 
Pravzaprav je to spodbujano. Le nagrade so kilave. 


Medtem ko Thorin, Gloin, Balin, Fili, Dori in osta- 
la krnjava žlahta skačejo in sekirijo proti svoji 
očetnjavi, LordFeho čedalje bolj zeha. 

nost legoidnic v veliko vsebine ... v 


62 ... ki pa je plitka in brez izziva x 


ponesrečen zemljevid x švoh nagrajevano zbiral- 
ništvo x neraznolika napram preteklim igram x 
nedokončana zgodba x TI Games / WB Games 


vselej prisotna zabavnost in privlač- 


likov. Najmogočnejši Dwalin premika zdrsljive ob- 
jekte, Bilbo lovi ribe, Bomburjev vamp rabi kot tram- 
polin, Gandalf sveti v temnih kotičkih ... Nič novega 
za serijo, le da se tokrat zaradi prepodobnosti brada- 
čev nemalokrat loviš ob iskanju pravega, kar občas- 
no zavira tok igre. 

Lego igre imajo tradicijo nekaznovanega umiranja in 
takojšnje resurekcije, zato so nadvse prijazne do za- 
četnikov in občasnikov. A Hobitov manko izziva je 
pretiran celo za otroke. Ploščadne in borilne poteze 
so čisto osnovne, brez dvojnih in natančnejših sko- 
kov ter naprednejšega zamahovanja. Še večja zame- 
ra pa so očitne rešitve vseh preprek. Vse je čezmerno 
jasno označeno, bodisi utripajoče mesto, kjer si škra- 
tje dajejo ravbarsko, bodisi bleščeč zlat obroč, v ka- 
terega Dori vrže svojo verigo, bodisi nespregledljive 
tarče, ki jih Ori cilja s fračo. Da se igralec slučajno ne 
bi zmedel, je mnogokrat izpostavljena celo tipka, ki 
jo mora pritisniti. 

V najavi je bilo govora o večjem umskem izzivu. Žal 
so se obljube izkazale za zavajajoče, saj uganke ne 
sežejo dlje od barvnih zaporedij, ki so zelo nedvoum- 
no nakazana. Glede na popolnoma premočrtno in 
poznano pot je taka popreproščina orenk razočara- 
nje. Dodatno izkušnji zavda, da je moč vse ovire pre- 
mostiti le na en način. Da je škratja odprava lahkot- 
nejša od bolj otročjega Lego Muvija, nima smisla, saj 
film ipak ni namenjen sedemletnicam. 


Surovine in kvesti 


Seveda ni vse le v prebijanju do cilja. Kot vedno je 
nekaj zabave v razsuvanju kockastega okoliša, od 
dreves in skal na planem do pohištva v prostorih. Po- 
četje gre v vandalske skrajnosti, saj škratovina v gos- 
teh pri Elrondu in Beornu brez slabe vesti razseka po- 
slednji stol in pusti za sabo gole stene. Motiv za des- 
truktivnost so seveda gejzirji srebrnih in zlatih čep- 
kov, s katerimi kupujemo nove like. Po novem nabi- 
ramo še različne surovine, kot so les, dragulji in kovi- 
ne. Iz teh materialov izdelamo kockaste objekte in 
opremo s hecnimi učinki. Nadalje je mnogo kotičkov 
v štorijalnem modusu nedosegljivih, zato se moramo 
za popolno odkritje stopenj vanje vrniti pozneje, ko 
odklenemo grdina, Legolasa, Radagasta, trola ... 
Nalik zadnječasnemu trendu Hobit vsebuje delčke 
odprtega sveta, kjer so dodatne zaloge cekinčkov, 
votline z zakladi in, novost, kvestodajalci. Ti fehtajo 
za kak artefakt z drugega konca dežele, tako da je iz- 
polnitev v prvem hodu nemogoča. Žal pa vsakršno 
naknadno igranje zagnoji ponesrečeni vmesniški pri- 
stop. Ni namreč beležke opravil, kjer bi na brzino vi- 
del, kam je odneslo kovača, in menija s poglavji, da 
bi z enim klikom zagnal želeni nivo. Temu rabi oko- 
ren in neinformativen zemljevid, na katerem je zgolj 
sto ikonic. Za ponovno reševanje stopnje moraš v 
množici locirati simbol, za katerega le upaš, da je 
'vhod'. V praksi je to res zagamano neprikladno. 
Priznam, da je širina robnega početja najbolj obilna 
doslej, s čimer so hoteli avtorji izravnati plitko, ukalup- 
ljeno rdečo nit. Do neke mere sta zbiralništvo in po- 
hajkovanje zanimiva, a vnema kmalu popusti. Dodat- 
no udejstvovanje namreč ni polnovredno, saj razis- 
kuješ že videno oziroma kot kura tekaš po pokrajini. 
Izziva, razen za potrpežljivost, ni, nagradni sklad za 
perfekcijo ter vloženi čas pa je domala izključno koz- 
metične narave. 


Ocena: zadostno 


Rad imam lego kocke, Srednji svet in lego igre. Četu- 
di je istokopitnost slednjih že vnebovpijoča, jim za- 
bavnosti ne oporekam. V zadnjih tovrstnih naslovih 
sem vodil zelo raznolike možičke po razgibanih in bar- 
vitih nivojih. Tudi letal sem, vozil avtomobile in počel 
še vrsto drugačnosti. V Hobitu pa sem se ukvarjal z 
vodom sličnih bradačev v pretežno ponavljajočem se 
svetu, katerega ustroj in zgodbo poznamo do obisti. 
Priznam, da sem se proti kraju osrednje poti že dol- 
gočasil. Otroci naj posežejo bodisi po Lego Movieju, 
bodisi po Marvel Super Heroes, kajti Lego Hobit je 
precej posiljen izdelek, nevreden polne cene. 

Prejmi vsakega 

15. v mesecu 

še toplega Jokerja 
v domač nabiralnik 
in prihrani 
20 odstotkov! 


<2a82. ITI TENDA NE, DNI SI SE VEDNO So pe 


Nov naročnik dobi eno od teh 
pisanih daril po lastni izbiri! 


predstavi 
Steva Jobs: 


srebrn ali črn ključ 
USB 16 GB 


zgodovinska strategija 
z vključenim barbarskim 
dodatkom Rome Total 
War Gold Edition 


Epska zmajelovna 
igra FRP Skyrim 


u prvi del pustolovščin 
kompilacija dveh odličnih 


iv dirkalnica za PS3 
Panti. mela onto 
Naročilnico in vse podrobne informacije najdeš na r.si. 


Med novimi naročniki bomo izžrebali srečneža, 
ki bo s pomočjo kalkulatorja z odliko opravil 
popravni izpit iz matematike. 


Kamnica Ljubljana 


Za nagrado prejmeta zarostano britvico. 


3/ 


ovi francosko-nemški akcijski erpege 
Bound by Flame se bo verjetno'v redu 
prodajal. Prvič, ni narejen le za PC, 

PS3 in xbox 360, marveč tudi za PS4, 
kar budi napačen vtis, da gre za next-gen. 
Drugič, agresivno ga propagirajo s spektaku- 
larnimi filmčki, v katerih je obilo klanja fanta- 

diskih zobategv, vmes pa pade celo poljub. 
e jasna: odrasla igra! In tretjič, izdelek 
zira duha proslavljenih žanrskih odlič- 

od Witcherja 2 prek Amalurja do Dark 
ouls. A kakor si želim, da bi mu lahko dal 
boljšo oceno, je docela povprečen. Ima odli- 
ke, vendar jih skriva 5 hrapavo povrhnjico, 
kakršna ne pritiče izdelku za 40 evrov. 


79909: kanalj ne boš zlahka stepel z mečem ali čaranjem. Pri 


nekaterih vžgejo puščice ali eksplozivne pasti. Kul element! 


Demonske ibunge 


Ker živimo v svetu, ki ga je zaznamovala Igra 
prestolov, smo v Bound by Flame soočeni s 
kopirantsko grožnjo. S severa, izza Zidu, pri- 
hajajo ledeniški coprniki z armado zomba- 
celjsko drsajočih skeletov. Ne snežakov, ne 
jetijev, ampak okostnjakov. Ki znajo bljuvati 
mrzel dih, da je logiki zadoščeno. Ljudi in vili- 
ne pa brani junak, ki ima v sebi ognjenega 
demona. Pesem o ledu in ognju, torej, v pre- 
pesnjeni in dosti manj pesniški obliki. 

Od zgodbe nekaj je, a zgolj količinsko, kajti 
besedičenja je ničkoliko in učinka malo. Sla- 
bo spisani dialogi, lutkasti liki in nedoživet 
govor pustijo slab vtis, tako da so edina plus 
točka moralno dvomljivi nastopajoči. Številni 
imajo svojo agendo, ki jo načeloma razumeš, 
z zlodejem vred. Je tisto, kar ti govori, resnica 
ali laž? Ti hoče pripomoči ali ti zavzeti telo? 
Ideja je dobra in se med igranjem odrazi v od- 
ločitvah. Demonu lahko pustiš, da te prevze- 
ma, kar botruje povečanju ognjenih magičnih 
moči. Slaba stran je, da postaneš bolj občut- 
ljiv na led, ki ga sovražniki v obliki čarovniških 
napadov uporabljajo vse obilneje. To kom- 
penziraš z dodelavo kupljene ali najdene op- 
reme in orožij, od meča in samostrela do okle- 
pov ter rokavic. Za to uporabljaš materiale 
(železo, usnje, umazano kri ...), ki jih dobiš od 
poražencev, najdeš v skrinjah ali kupiš za zla- 
to. Surovine porabljaš tudi za sprotno izdelavo 
napitkov, puščic in eksplozivnih pasti, tako da 
se splača raziskovati. 


Je rekel, da so rekli 


No, težek avanturist nisi, saj Bound by Flame 
nima širne dežele. V tretji osebi si pripet na li- 
nearno sosledje dokaj majhnih prizorišč, pre- 
predenih z rovi in v okolico vklesanimi steza- 
mi, izven katerih ne moreš. Vsaj raznolika so, 
od močvare in'ukletih gozdov prek smrtnjaš- 
kih katakomb do zasneženih utrdb. Svobodo 
se nadalje trudi oponašati spodobna količina 
stranskih kvestov, ki ti jih dajejo osebe v va- 
seh in taborih. V dialogih izveš marsikaj o 
ozadju pripetljajev, z izbirami pa se nekaterim 
zameriš in drugim priljubiš ter si omogočiš 
oziroma onemogočiš določene naloge. Tako 
si utiraš lastno pot skozi špil in dejansko te za- 
nima, kako bi bilo, če bi se odločil drugače. 


Grafika je daleč od vsakršne posebnosti. Je pa izpostavitve vred- 
na mirna glasba, ki poudarja brenkanje in samotno žensko petje. 


Včasih je smi IE liko nalik Temnim dušam in 
Dragon's Dogmi, kot zgoraj v kripti. Drugič si na svetlem, 
kjer dan zamenja noč in obratno. Boj je drugače realnočaso- 
Ni J LI ven, lahko pa ga pavziraš in na roko izbereš urok ali veščino. 


Kljub temu je pravega erpegdb tva Mi za 
kar dolžim pripetost na rdečo nit, ozkost iz- 
kušnje in samodejno napredovanje lastnosti, 
lika. Pike daješ le v veščine, in sicer v tri pok- 
licna drevesa: bojevniško, čarovniško in skri- 
valniško. Od,tehrje slednja slabo uporabna, 
saj stealth Uporabiš le enkrat, ko te sovražniki 
še ne vidijo, nakar sledi boj, v katerem sta bo- 
dali inferiorni meču in ognjenim kroglam. 


Udarjajo po siromaku 


Vojskovanje je najboljša plat. Ima stične toč- 
ke z Dark Souls, kajti sovražniki imajo radij 
udejstvovanja, izven katerega mirno stojijo. 
Ker zvečine ne oživljajo, lahko ubiješ enega, 
zbežiš, izkoristiš samodejno zdravljenje in se 
vrneš. Občutiš tudi poudarek na blokiranju, 
kar frajersko počneš kar z mečem, prestreza- 
nju v pravem trenutku in dobrem postavljanju 
v prostoru. Sovragi so razumno raznoliki, od 
kostkotov prek mutantskih uši do kentavr- 
sko-pajkastih babur in minotavrskih ogrom- 
nežev, ter znajo pošteno kresniti. Mnogo je 
zato kroženja, obrambe in kratkih napadov v 
pravem trenutku. Ritem je kvaliteten in z vidi- 
ka čistega borilnega izziva, ki pride z višjima 
težavnostima (nižji sta bolj simpl in knofodr- 
kalni), špil ni napačen. 

Ni pa niti bleščeč. Kakor ostalo vsebino tepež 
kazi okornost, od lesenega gibanja do eno- 
ličnosti, in ni treba paziti na stamino, kar iz- 
reže dobršen del tehničnosti, saj lahko bloki- 
raš v nedogled. Sovražniki prihajajo v stalno 
istih konfiguracijah in uporabljajo en, dva na- 
pada. Ko jih skapiraš, se boji začno krepko 
ponavljati. Ko v drugi polovici igre zataji še 
okolica, ki se sprevrže v nize duhamornih 
hodnikov in repetitivnih obračunov, se ti ko- 
maj še ljubi igrati. 

Vsekakor daleč od tega, da bi te navdihnila 
grafika, ki je kvečjemu zadostna celo za PS3, 
kaj šele za PC in PS4. Ali popiljenost, saj je 
dosti težav s hrošči, menjavanjem med tarča- 
mi, sovragi, ki se kam zataknejo, ali umetno 
pametjo sotrpina. Ta je lahko vudu coprnik, 
lokostrelec, zdravilka ali še kaj, ne glede na 
splošna navodila, ki mu jih daš, pa je neučin- 
kovit in zabit. 


Na Scheisse ... 


Ob Bound by Flame se mi zdi najbolj zaskrb- 
ljujoče, da gre za še en izdelek, ki meče slabo 
luč na germansko in francosko produkcijo. 
Odštevši redke izjeme to področje bljuva pre- 
več kruljavih iger, ki ne zmorejo biti dorasle 
velikankam britanskega, ameriškega in ja- 
ponskega porekla. Kljub temu pa zadnje mir- 
no računajo polno ceno. Doklej še? 


Francosko-nemška naveza? odkimava. 


soliden boj v male vejitve 


okorna, enolič- 


ambicije 
na, ukalupljena in nezlošče- 
Spiders / Focus Interactive 


na igra 

Rabe predmetov ni dosti, takisto ne za avanture običajnih miselnih ugank. 
Najbolj posrečeno najdeš v pariških katakombah. Skoznjo izveš, da (sicer 
izmišljena) Moebiusova teorija velja tudi zate in tvojega spremljevalca. 


nu pogovori in analize preiskovanih oseb. Malachi nato po sherlockov- 


sko sestavi profil, ki ga primerjaš s podobnimi osebnostmi iz zgodovine. 


ane Jensen je še eno od velikih imen, ki so ustvarjalno prihodnost za- 

upali sponzorstvu množic na Kickstarterju. Po tistem, ko je avtorica Ga- 

briela Knighta pred leti na svetlo dala dokaj solidno avanturo Grey Mat- 

ter, sta z možem ustanovila hišni studio Pinkerton Road in pred dvema 
letoma zaprosila ljudstvo za tristo tisočakov, rekoč, da bosta v zameno izdela- 
la dve igri. Dobila sta jih 435, prvi naslov, Moebius, pa je prišel z enoletno za- 
mudo, čeprav je pri izdelavi pomagala skupina navdušencev nad starimi Sier- 
rinimi avanturami Phoenix Online. Na zemljevid so se postavili s Silver Linin- 
gom, skrajno neuradnim nadaljevanjem King's Ouesta, torej jim je moralo bi- 
ti sodelovanje z drugo damo znamenite tovarne avantur v veliko čast. 

Empire Rising 


Sherlock, si to ti? 


V uvodu spoznamo Malachija Rectorja, 
vase zagledanega umetnostnega zgodovi- 
narja, ki si denar služi z ocenjevanjem sta- 
rin za bogate stranke. Ker je na svojem 
področju vrhunski strokovnjak, zvečine 
prenašajo njegove jedke komentarje. A ga 
dolg jezik in manko vživljanja v drugega 
mnogokrat spravita v konkretne težave. 
Beri, tepejo ga kot vola. Njegov talent pri- 
tegne pozornost skrivne vladne agnecije, 
ki mu ponudi nenavaden posel: namesto 
starine naj bi na podlagi zbranih podatkov 
ocenil človeka - potomko plemenite rod- 
bine, ki je bila na grozovit način umorjena 
v Benetkah. Pa ne zato, da bi odkril moril- 
ca. Agencijo zanima, ali je njena življenj- 
ska zgodba podobna kaki znani zgodovin- 
ski osebnosti. 

Malachi sicer nerad sprejme nalogo, na- 
kar presenečen ugotovi, da je pokojničina 
biografija skorajda zrcalna slike Livije 
Drusile, žene cesarja Avgusta. Tako se 
seznani z Moebiusovo teorijo, ki pravi, da 
se zgodovinski dogodki ves čas ponavlja- 
jo, le z drugimi protagonisti. Razkritje je 
vrh vsega poplačano z novo dozo batin in 
Rector si prizna, da bi bilo pametno najti 
telesnega stražarja. Kar mu že lep čas do- 
poveduje njegova tajnica. Medtem ko je 
poslovno v Kairu, reši življenje bivšemu 
specialcu Davidu Walkerju in mu, še sam 
ne ve, zakaj, ponudi službo. Ko se vrneta 
v New York, pa še stanovanje. Podobnost 
s Sherlockom, posebej novo BBCjevo ob- 
delavo, je tako več kot očitna. 


Enostransko, dragi 
Watson 


Človek bi pričakoval, da bo avantura zato 
primerno zaposlovala oba protagonista, a 
ni tako. Rector je dominanten v vseh pog- 
ledih, dočim je soldat ponižan na vlogo 
priveska, ki dobi vajeti v roke le dvakrat v 
igri, pa še takrat le za nekaj minut. Povrhu 
je brez posebnih veščin, Malachi pa je ta- 
ko jezični mojster kot pretanjen opazova- 
lec. Zato špil bolj temelji na dialogih, de- 
duktivnih sposobnostih, ko sogovornika 
ocenjujemo po videzu, in ustvarjanju pro- 
filov preiskovanih oseb, vključno s pri- 
merjavo z zgodovinskimi liki. Oboje je 
enostavno, saj zgolj izbiraš med ponujeni- 


mi možnostmi. Pravilni odgovori pa vse- 
eno zahtevajo nekoliko naprezanja mož- 
ganov, zato pa izveš kup zanimivih paber- 
kov iz življenja pomembnežev. 

Vmesnik začuda ni 'pameten,' marveč ob 
kliku na vročo točko odpre krožni meni 
dejanj, ki jih je moč izvesti. Tega igri ne 
gre šteti v slabo, bržkone gre za namerno 
odločitev, ki daje starinski pridih. Utrdita 
ga še točkovanje, takisto poklon Sierrinim 
klasikam, in povsem linearen potek. Žal 
je rabe predmetov malo in tu se Rector iz- 
kaže kot zoprn, saj stvari noče pobrati, 
dokler za to nima razloga. To je v naspro- 
tju z nagoni klasičnih igralcev avantur. 
Kako absurdno je tovrstno početje, po- 
kaže primer iz zadnje tretjine, ko moraš 
dobesedno sredi pogovora s fino gospo 
reči, če ti oprosti za trenutek, nakar sedeš 
na letalo in iz Washingtona poletiš v New 
York po par uhanov ter steklenico viskija. 
Res bebavo. 


Ni lepa, je pa naša 
Dodatne negativne točke si Moebius pri- 
služi z zanikrno podobo. Po ozadjih, v ka- 
tera je sicer šlo dosti truda, se sprehajajo 
slabo animirani trirazsežni liki, ki bi mi jih 
bilo nerodno gledati pred desetimi leti. Pri 
gibanju se zatikajo in se podaljšujejo v ne- 
dogled, ko je recimo pred Malachijem ne- 
vidna ovira. Nekajkrat dejansko nisem 
mogel zapustiti zaslona, ker je možak raje 
masturbiral v kotu, in sem moral naložiti 
pozicijo. Piko na i dajo filmčki, ki jih je 
kompresija dobesedno razmazala. Skrat- 
ka, tehnični del je amaterski. 

Do konca me je tako gnala zlasti spodob- 
na, bolje rečeno spretno napisana zgod- 
ba, čeravno se ne more pohvaliti z izvir- 
nostjo. Jane je dejansko napisala fanfic 
Sherlocka, nakar je spremenila imena in 
dogajanje prestavila v ZDA. Toda čeprav 
sem se ob preigranju, ki mi je vzelo kakih 
osem ur, imel kar fajn, je igra odločno 
predraga. Na Steamu hočejo zanjo 28 
evrov, nakar imajo muda ponujati glasbo 
za nadaljnjih 9. 

Ne dvomim, da bo Empire Rising kmalu 
na razprodaji in takrat bi se veljalo ozreti 
po njem. Jane pa predlagam, da za nada- 
ljevanje, ki ga ima po zaključku sodeč v 
mislih, najame kako bolj resno hišo. Dae- 
dalic bi je bili verjetno zelo veseli, mi pa 
bolj spolirane igre. 


Če bi se Ouatiro s protagonistom srečal v živo, bi mu tudi on zalepil bombo prav- 
ice, tako tečen je. Smo ta pametni ostalim res zoprni? 


dobra, primerno tempirana fabula v zanimiva raba zgodovinskih dejs- 
tev v amaterska izdelava x zoprni, pozabe vredni glavni lik in zgolj 


privesniški sodelavec x predraga x Pinkerton Road / Phoenix Online 

Pri gradnji vmesnik preklopi v tal 


b januarskem popisu svojih igralskih 

navad sem navrgel, da so mi lani naj- 

več časa ukradli brezštevilni free to 

play naslovi. Če pa bi se moral omejiti 
na igre, ko interneti padejo, je bila na prvem 
mestu Warlock (J227, 74). Ta fantazijska po- 
tezna strategija ima kljub nekaterim slabostim 
moč, da te pribije pred zaslon. Zdaj je ruski Ino 
Co napravil dvojko. 


Corpniški fevdalec 


Warlock 2 je čistokrven ekspanzijski špil. Te- 
seješ po pokrajini, razdeljeni na šestkotnike. V 
mestih gradiš stavbe, ki bljuvajo hrano, denar, 
mano in raziskovalne točke. Z njimi najemaš 
soldate, da se razširiš še dlje in postaviš še več 
gradov, iz katerih posrkaš še več virov, da ust- 
variš še močnejše podanike. Dokler nisi naj- 
močnejši frajer v univerzumu in igra reče: "Pr- 
mejdun, zdaj si pa zmagal." V peskovniškem 
modusu si postavljen nasproti do osmim na- 
sprotnikom, dočim v kampanjskem načinu 
slaviš, ko monstrume pretepeš do zadnjega. 
Kajpak to ni vsa zgodba. Na poti do prevlade 
se zgodi množica razsekov in kurjenj, ki pri teh 
špilih tako vlečejo, da preprosto moraš znova 
stisniti 'end turn', čeprav vso noč nisi spal. 
Prva luštnost je, da si mogočen coprnik, saj je 
bil za Ruse glavni zgled davni Master of Magic. 
Zato raziskuješ čarovnije, ki jih mečeš po bo- 
jišču - kar 170 jih je na spisku! Ognjeni dež za 
množični genocid je med bolj običajnimi, proti 
koncu pa lahko udejanjiš celo mavrične zma- 
je. In drugič, po ozemlju ležijo drugotne surovi- 
ne za eksotične nadgradnje vojske, kot so ma- 
gični oklepi in orožja, ter zmajska jajca. 


sš Neugledno raziskovalno drevo iz predhodnika je nadomestil vmesnik, KR si tujo 


gnije sledijo bolj premišljeno. Za najmočnejše potrebuješ naklonjenost božanstev. 


ž lja, ki se razlikujejo po rodovitnosti. S 


$ vi 
postavljaš na posamezna po-. 
ima sebi lasten spisek hišk. 

Warlock 2: 
The Exiled 


Sanjarije o moči 
Ravno boj je najprivlačnejši vidik obeh Warloc- 
kov. Že res, da bo brez trdne ekonomije tvoja 
armada vsebovala kvečjemu tri krmežljave 
podgane. Toda gospodarjenje je preprosto in 
odstopa prvenstvo mlatenju. Boj poteka kar na 
osnovni karti in ni ločen kot v Heroes of Might 
and Magic ali Age of Wonders. Spominja na 
Civilization V: posamezen heks zaseda ena 
enota, ki lahko pretepe tiste na sosednjih ali, v 
primerih strelcev, seže dlje. 

Na svoj račun najbolj pridejo ljubitelji fantazij- 
skih beštij. Vikinški sekirarji in vampirski čaro- 
deji niso nič posebnega. Čez Warlockova bojiš- 
ča lebdijo oblegovalne ladje duhov, Dalekom 
podobni tanki in paladini v vseh odtenkih. Izbi- 
rati je moč med šestimi frakcijami , katerih sol- 
dateska se močno razlikuje in terja 
samosvoje pristope! Še bolj imeni- 
ten je spisek ojačitev, ki jih lahko 
nanje navesiš. Poleg magičnih okle- 
pov so tu še nadgradnje ob napredo- 
vanju z izkušnjami v boju in na kon- 
cu magovi uroki. Varovanje veteran- 
skih monstrumov se ti bogato po- 
plača, ko z elitnimi minotavri po več 
sto potezah krepitev zaorješ skozi še 
tako trdno obrambo. 


Več trolov, več neumnosti 


Exiled gradi na temelju predhodnika in prinese množico novih po- 
šasti ter čarovnij. Štirim igralnim frakcijam od prej (ljudje, nemrtvi, 
pošastki in vilini) se pridružijo vikinški Svarti z močno oklepljenimi 
soldati in magični Planeswalkerji s hitrimi ašašini. Naposled dobimo 
večigralstvo za štiri igralce, ki smo ga v enici tako pogrešali, in po- 
vsem nov modus, exiled. Šlo naj bi za štorijalno kampanjo, ki pa 
ima pripovedi toliko kot trol besednega zaklada. Pomembnejša je 
njegova igralna značilnost: karta je razdeljena na množico poddi- 
menzij, ki jih povezujejo portali. Potovanje proti končnemu šefu, ki 
ždi za mnogoterimi trdnjavami v zadnjem od svetov, je bolj usmerje- 
no, kar je sveža izkušnja v primeri s peskovniško karto iz enice. Za- 
to bodo v Warlocku 2 uživali tako novinci kot veterani franšize. 


pro vimi 


x 


Svobodnjaški modus tvori drugo polovico igre. Je tak kot prej, le da 
to pot nudi možnost drugačnega razvoja mest. Število običajnih na- 
selbin je omejeno, kar olajša upravljanje v pozni igri, žal pa ni dobro 
izvedeno in izpade omejujoče. Srečoma lahko to izklopiš. Ne moreš 
pa se znebiti omejene zaloge nadgradenj iz posameznega drugotne- 
ga vira, kar je presneto ponesrečena novost. V izvirniku je bilo na- 
pravljeno bolje. 

Najbolj neprijetno je, da avtorji niso odpravili glavne nadloge pred- 
hodnika: prozorno goljufive umetne pameti, ki zna množično rojeva- 
ti okrepitve iz niča. Če pa se greš mikastit z živimi igralci, šepa urav- 
noteženost, ker je prelahko množiti utrdbe. A če bi porihtali še to, bi 
me bilo še bolj strah za svojo storilnost. Že tako zaradi Warlockov 
trpi. Najdeš ju na Steamu za polovično ceno. 


Kam je izginil čas? Sunili so ga tatinski gobli- 
ni iz Warlocka 2. Zato nadnje pošilja vikinge in zmaje. 


imeniten spisek monstrumov in coprnij v raz- 
dober boj v podoba v kam- 
računalo goljufa x ravnotežje 
nekaj nerodnosti Ino Co / Paradox 


nolike frakcije 
panjski modus 


v večigralstvu 


maj 2014 


TOREK 12. AVGUST 
Odhod iz Ljubljane ob 22.00 uri. Odhod 
avtobusov iz različnih krajev po Sloveniji. Sledi 
nočna vožnja do Nemčije. Nadaljevanje vožnje z 
vmesnimi postanki mimo Minchna, Nurnberga, 
Wurzburga in Frankfurta do Kolna. 


SREDA 13. AVGUST 
V Kčln prispemo predvidoma okrog poldneva. 
Sledi sprehod po mestnih ulicah in voden ogled 
mestnih znamenitosti: kčolnske katedrale, četrte 
najvišje cerkve na svetu, železniškega mostu čez 
reko Ren imenovanega Most ljubezni, Kolinske 
filharmonije, mestne hiše s starim mestnim 
jedrom, cerkve sv. Martina, glavne nakupovalne 
ulice imenovane Schildergasse in Imhoff 
čokoladnega muzeja (doplačilo). Po končanem 
ogledu bo na razpolago nekaj prostega časa, 
nato sledi prevoz do hotela in nastanitev. 


ČETRTEK 14. AVGUST IN 
PETEK 15. AVGUST 
Zajtrk v hotelu. Sledi 
prevoz do sejemskega 
prizorišča, ki se za vse 
obiskovalce odpre 

ob 10.00 uri. Ogled 
sejma. Zvečer se 

ob dogovorjeni uri 
napotimo do hotela 
(sejemska vrata so 
odprta do 20.00 ure). 


SOBOTA 16. AVGUST IN 
NEDELJA 17. AVGUST 
Isto kot petek, le da se sejem 
začne že ob 9.00 uri. Kdor te 
možnosti ne bo imel ali je ne 
bo želel izkoristiti, se bo lahko 
sprehodil po ulicah Kčlna in užival 
v samostojnih ogledih ali nakupih. V 
nedeljo ob 12.00 uri se bomo napotili 
proti domu. 


PONEDELJEK 18. AVGUST 
Vožnja domov. Na odhodna mesta bomo 
prispeli v zgodnjih jutranjih urah. 

ajbolj nesrečne igre so tiste s filmsko licenco. 

Privzema se, da so zanikrne in da dajo nekaj 

zabave le neznalčkom, ki ne poznajo boljšega. 

Založnik pa si mane roke ob žmohtnem raz- 
merju med vloženim ter iztrženim. Res je mnogokrat 
tako, kajti vrsta bednih licencijad je dolga, od bondi- 
jad do raznih Supermanov in Pacific Rimov, kjer si ra- 
je zaliješ oči z oho lepilom, kot da bi se še ubadal z 
njimi. A pravilo ima izjeme, naj govorim o Transfor- 
merjih (War for Cybertron / Fall of Cybertron) ali o 
Amazing Spider-Manu 2. Kakor nisem ničesar priča- 
koval od filma, a dobil relativno veliko, me je prijetno 
presenetil špil. 


Moj bratranec Sišmiš 
Kompleksna in napredna nova odprava Petra Parker- 
ja ni. Tako kot pri predhodniku gre za enostaven tret- 
jeosebni akcijski špil, ki se osredotoča na enoigralst- 
vo in je postavljen na odprt newyorški otok Manhat- 
tan. Ima tepež, a je simpl - talaš zaušnice in brce, 
umikaš se, ko Pajkcu nad glavo zasveti spidey-sense, 
poganjaš se k oddaljenim nasprotnikom in jim iz rok 
puliš orožja. Mesto je polno stolpnic in z ljudmi ter av- 
tomobili posejanih ulic, čemur se pridruži zeleni Cen- 
tralni park. Toda pri vstopu v zgradbe te pričaka nala- 
galni zaslon, kompleksnost metropole je veliko manj- 
ša kot v Grand Theft Autih, ozemlje je ozko in grafika 
oglata, z zastarelo animacijo ter nejasnimi teksturami. 
Prisotno je skrivanje, pri katerem se trudiš ne vznemi- 
riti sovragov in jih uloviti v zapredke. Vendar je tudi ta 
plat simpl, bolj kot Batmanova, po kateri se zgleduje. 
Ko veš, kje so neumni in nepozorni lopovi, si čez pri- 
zorišče zaradi plazenja po zidovih in prečkanja globeli 
zelo hitro. Tudi prej ni ravno dosti težav. 

Do Amazinga 2 bi lahko bil jako kritičen in zavzeto 
terjal večjo dodelanost posamičnih plati. Res je, mog- 
le bi biti kompleksnejše in tako ugajati zahtevnejšim. 


a 


zing Spider-Man 2 


A utopično je pričakovati, da bo vsak vidik tak kot v 
specializirani igri tistega žanra. Sploh v licenčnem 
špilu, ki na peceju stane med 20 in 30 evri. (Konzolne 
verzije so dražje, sploh za PS4 in XBO, čeprav so vse- 
binsko enake.) Pravo vprašanje je, če sestavine tvori- 
jo zabavno mešanico, ne sladokusno, marveč zadosti 
kakovostno. Menim, da. 


Bil je prikupno zmeden 
Tepež ni zapleten, vendar je adrenalinski in suvajoč 
zaradi Spideyjevih mehiško rokoborskih potez, he- 
cnih komentarjev, ko garba sitnobe ("Can you at 
least say some fun bad guy things like CURSE YOU 
SPIDERMAAN? | love that one!"), spektakularnih za- 
ključnih udarcev in še kar raznolikih kanalj. Od hitrih 
ruskih bab prek robotiziranih stražarjev . mišičnja- 
kov, ki se jim je treba ogibati, jih omamljati ter šele 
nato oklofutati. Pa spodobne zaloge šefov, kjer je tre- 
ba vplivati na ozadja in jim preprečevati dostop do 
orožja. Tiholazenje se med drugim odvija na širnih 
območjih z več cilji, kjer se s superpajkovskimi moč- 
mi premikaš med stolpi in zabojniki in odstranjuješ 
enega butca za drugim. Mesto pa je polno stranskih 
opravil, med njimi so brcanje tatov po stranskih uli- 
cah, odnašanje bombe v reko, reševanje nesrečnikov 
iz gorečih stavb in zasledovanje avtomobilskih lopo- 
vov, čemur sledi reševanje talcev z zadnjega sedeža. 
Če te misije ignoriraš, nabereš manj izkušenj za nad- 
grajevanje moči. Hkrati pokažeš, da nisi ljudski heroj, 
zato te preganjajo robokopi. Lušten prijem, ki okrepi 
občutek pajkomoževstva. 

Ta seka, od Parkerjevih telesnih in verbalnih zafrkan- 
cij ("This is the last time | ate garlic pizza before put- 
ting on the mask ... yikes!") prek nabiranja stripov- 
skih strani in obiskov v prodajalni crtičev, kjer za šan- 
kom stoji Marvelova legenda Stan Lee, do prehajanja 


v civilno obliko, v kateri fotografiraš okolico in se po- 
govarjaš z ljudmi. Pri tem imaš na voljo več vprašanj 
po sistemu Mass Effecta in čeprav posledice še zda- 
leč niso tako kompleksne, je občutek v redu. Najbolj 
pa navduši gibanje po zraku, kjer se z nitmi oprijem- 
lješ stavb, vršiš tik nad asfaltom in švigaš med stolp- 
nicami. Odlično! 


Ena in ena je včasih tri 


Posamičnih plati Amazing Spider-Mana 2 ne gre vika- 
ti, tvorijo pa razgiban špil, v katerem sem osem, de- 
vet ur neobvezno užival. Izkusil sem tudi nepričako- 
vanosti, na primer kompleksnost boja na najvišji 
težavnosti, kjer treba opazno bolje tempirati izmike ... 
nekaj izvrstno narejenih lokacij z ogleda vrednimi po- 
drobnosti ... ter zgodbo, ki se razlikuje od tiste iz fil- 
ma. Gre za privlačno novo fabulo, kjer se Peter sicer 
sreča s Harryjem Osbornom in Electrom, a imata oba 
drugačno vlogo in si žaromete delita s prišleki, kot so 
mafijski šef Fisk, ruski lovec Kraven ter zblaznel mo- 
rilec. Parkerjevo dekle Gwen in teta May sta v ozadju, 
kar ni čudno, saj so obrazi in glasovi drugi. Nekaterim 
različnost ne bo pogodu, a sam sem elektronskega 
Spideyja 2 vzel kot simpatično dopolnilo kinemato- 
grafski izkušnji, ki budi upanje v prihodnost franšize. 
In iger s filmsko licenco vobče. 


J Spideyjevsko v šje v nova 


odba v primerna'ceha (na PCju) 
a plitkost gradnikov 4kčar bo vznbjevdijio. 
ahtevnejše x Bdef / Activision 


Iz Za; Z gg, 


Kamera hoče biti s tresenjem in nenadnimi premiki filmska, a je včasih ne- eo. 


koliko tečna. Zna se tudi postaviti tako, da ne vidiš napadalcev. A ni krize. 


dw ie ori minzis 

Reševanje talcev iz avta je fletno. Najprej se potegneš na drveče vozilo, 

nakar lahko skušaš babo takoj potegniti ven ali pa namlatiš kriminalce. 
— L 

Batman: Blackgate 


oln naslov tega odvrtka glavne serije je Bat- 
man: Arkham Origins Blackgate. In ne le to - 
cvirnasta titula se nadaljuje z 'Deluxe Edition'. 
Še dobro, da gre za digitalno igro, ki na Stea- 
mu stane 20 evrov, saj bi ime težko spravili na škatlo 
:). Deluxe se ji drugače reče zato, ker je najprej prebi- 
vala na drkamožih 3DSUu in viti, zdaj pa je nekoliko 
prevetrena prišla na PC, PS3, X360 in wii U. 


Če bi bil Spidey, bi si verjetno odpel šlic in se 
zviška pomočil na sovrage. Tako pa vklopim rent- 
gen, se jim spustim za trtice in jih onesposobim. 


Smo v času nekaj mesecev po Origins, pred Arkham 
Asylum in City. Batman se s pribočnico Catwoman 
znajde v zaporu Blackgate, kjer tičijo najhujši krimi- 
nalci. Varnostni sistem je šel po gobe in mestu grozi, 
da bodo okoreli lopovi ušli, med njimi Joker, Penguin 
in Black Mask. Vsak od teh si kot teritorialno zblaznela 
opica lasti svoj del pržona in na Batmanu je, da jih na- 
garba. Štorija je enostavna, dogajalna in čisto stripov- 
ska, kar poudarjajo narisane, statične vmesne sek- 
vence. Tolovaji pa so kljub drugačnim glasovom taki, 
kot jih poznamo. Zlasti Joker z besednoigernimi dovti- 
pi in morilsko blaznostjo, ki brbota pod belo masko. 

Dogajanje spremljamo v pogledu od strani in smo 
kljub poligonski grafiki pripeti na gibanje po eni ra- 
vni. Recept pa je ukrojen po metroidvaniji. Pri tej zas- 
novi napredovanje ni premočrtno, marveč svet odkri- 
vamo s tem, da nabiramo opremo. V Blackgate zapr- 
ta vrata odpremo z nanovo dobljenim električnim ba- 
tarangom in se čez prej nepremostljiv prepad pope- 
ljemo z ugrabljeno zajlo. Posebnost je, da lahko na 


Kar nekaj je skrivaških situacij, kjer 
na barabe prežiš kakor v Origins. A 
kakor mlatenje so tudi te opazno manj 
kompleksne. Če te vidijo, sledi boj. 

začetku izberemo kateregakoli od treh delov zapora 
in da je med njimi nekaj prehajanja. 

Vtis je drugačen kot v Origins. Namesto da bi vandra- 
li po mestu, smo stisnjeni v puste hodnike, prezrače- 
valne jaške in kovinske sobe. Odvijanje je počasno, 
grafika mrakobna in zaradi nejasnih tekstur precej 
grda, vzdušje turobno. A to ni problem, našteto Bat- 
manu ustreza. Enogumbno mlatenje s prestrezanji je 
povzeto po glavnem nizu, a je bolj enostavno in zara- 
di manka raznolikih nasprotnikov kmalu postane ne- 
zanimivo. Možgani pa niso izzvani, sploh ne z vedno 
enakim lovljenjem številk pri hekanju vrat. Vseeno se 
špila drži pridih ugankarstva, ki je povezan z meto- 
dičnim preiskovanjem kotičkov. Pri tem pomaga 
zemljevid, med brskanjem pa odkrijemo nadgradnje 
zaščite in detektivske namige. 


Tepež bazira na Arkhamovem, a je bistveno poeno- 
stavljen. Sovragi so manj sposobni, Batman moč- 
nejši in med dvema ravninama prehaja kar sam. 


Včasih te zna špil namučiti z neugodno postavljenim 
prehodom ali šefom, ki ne terjajo toliko fizične sile kot 
premišljeno rabo gedžetov. Drugače pa šest, sedem 
ur, ki ravno ne zbujajo želje po vnovičnem skozihodu, 
mine dokaj prijetno in brez pretresov. Na izi igra za 
neobvezno zabijanje časa je Blackgate. Mogoče iščeš 
ravno to, sploh ob batmanskem fanovstvu. 


Sneti ve, zakaj ima Batman plašč. Da 
G DI ena neta lopovi teže vidijo njegovo telo! 


Armature / Warner 


— DDG(N 
E PSO ] N 
EXCEED YOUR VISION 


NATISNITE VEČ 
PLAČAJTE MANJ 


Distribucija: Avtera d.o.o. 
Litijska cesta 259, 1261 Lyubljana-Dobrunje, wwwavlera.si 

GOAT SIMULATOR 


oze so poznane po apetitu. Znajo namreč požreti 
še tako neužitne stvari. Če v šoli na kmetih po- 


veste, da vam je domačo nalogo snedla koza, 
vam bodo celo znali verjeti. Drugače pa so koze po- 
znane kot prijazne, včasih malo svojeglave živali. Goat 
Simulator, šaljivi izdelek studia Coffee Stain, pa meki- 
ce predstavi v drugačni podobi. Njihov cilj naj bi bilo 
uničenje človeške civilizacije. Namera ni čisto iz trte 
izvita, saj rogate izprijenke v ljudskem izročilu niso za- 
man povezane s Satanom. 


Ljudje, ki sedijo v zraku? Ne, zloščenosti od igre ne 
gre pričakovati. Delali so jo le dva meseca. 


Kaj bi bilo bolj prvinskega, kot igralca postaviti v par- 
klje rogate hudobice in mu dovoliti, da razbije vse, kar 
mu pride na pot? Svobodno tekanje naokrog, ob ka- 
terem sta edini orožji naglavna izrastka in dolg jezik, 
je v osnovi brezciljno. Kar je logično, saj žival nima 
velikopoteznih načrtov in se ne žene za epskimi kve- 
sti. So stvari, ki jih poješ, tiste, po katerih skačeš, in 
take, ki jim spustiš čelno. Kompleksne peskovniščine 
tipa GTA uporabljajo isti princip, le da je okrancljan. 
Parkljar se vsaj ne spreneveda, da je nekaj več. 
Temu primerno je prizorišče, ki ga ni niti za pošteno 
sosesko. Tvori ga pol ducata hiš, zaprt vodni park, 
bencinska črpalka in gradbišče. Da vse skupaj ni 
mrtvo, poskrbi peščica avtomobilov in nekaj pripad- 
nikov človeške vrste, ki pred meketavim nebodiga- 
treba vrešče bežijo. Jasno, saj jih nabutaš v dimlje, da 
stokajoč obležijo v položaju fetusa. S prevoznimi 
sredstvi nimaš take sreče. Mirujoča eksplodirajo ob 
najmanjšem dotiku, kar te odnese sto metrov po zra- 
ku, medtem ko te premikajoča odbijejo približno ena- 
ko daleč. Letenje lahko izrabiš za akrobacije, ki po- 
stanejo še bolj odbite, ko na gradbišču odkriješ rake- 
tni nahrbtnik. 


Ja, Goat Simulator je butast do kraja. A prav iz tega 
izhaja njegova zabavnost in ni pomembno, da je ne- 
dodelan. Spisali so ga v borih nekaj tednih, v prvi vrsti 
kot okolje za testiranje fizikalnega modela. Toda ko so 
avtorji posnetke objavili na YouTubu, so postali viral- 
ni. Špil so nato dali naprodaj izključno na zahtevo in- 
ternetne množice za nesramno ceno 10 evrov. A jih ne 
obsojam, kajti vnaprej so povedali in pred nakupom 
izdatno opozarjajo, da to ni zaresna igra, da je vse 
skupaj bebavo in da lahko za ta denar dobiš kvaliteten 
špil. Oziroma si s še nekaj prihranki kupiš pravo kozo, 
kar priporočam sam. Če si jim kljub temu pripravljen 
dati denar, si zaslužiš, da te kozel konkretno nabuta. 
Toda zabaval se boš. Vrhunsko. Vsaj tisto uro, dokler 
ti ne zmanjka reči za razbijanje. Guattro 

Coffee Stain Studios e 10 EUR 


DAYLIGHT 


loveka ni težko ustrašiti. Ob večernem sprehodu 
C skočiš predenj iz grma ali za njim počiš balon, 

pa refleksni odziv napravi svoje. Toda strašenje 
lahko vzameš kot umetnost in potrpežljivo gradiš na- 
petost skozi srhljivo pričakovanje, dokler ni nesrečnež 
čisto na robu. Tedaj se z masko iz Krika in rdeče po- 
packanim mesarskim nožem zapodiš za njim, da od 
groze skoči skozi okno. To loči mojstre od amaterjev. 
Žal prvoosebna strašljivka Daylight ne premore take 
prefinjenosti in je pogrošna skoz in skoz. 
Klišeji udarijo že na začetku, ko se tvoj lik, ženšče po 
imenu Sarah, zbudi v opuščeni umobolnici. Kje pa 
drugje. Ker so bili v starodavnih norišnicah očitno 
premaknjeni na obeh straneh rešetk, so se tod doga- 
jale neizrekljivosti, ki so Sarah pripeljale sem. Zdaj jih 
mora razkriti, če hoče uiti. To počne s svetilko mobi- 
tela, na katerem se izrisuje karta odkritih prostorov, 
ter s svetlobnimi paličicami. Rave on! 
Pri kolovratenju po umazanih, rjastih, zapuščenih 
prostorih jo nadlegujejo nenadni kriki, poltergajstov- 
sko padanje omar in prividi v slogu Alminih prihodov 
v Fearu. Sprva so benigni, četudi se ob njih zdrzneš. 
A pozneje ti senčne prikazni lahko zavdajo. Tedaj 
prižgeš večjo, signalno gorilno palico, da jih odženeš. 
Boja drugače ni - zgolj pomahaš s palico in nakaze se 
razblinijo. Vse, kar počneš ob prečkanju vselej enakih 
prostorov, je iskanje pričevanj o preteklem dogajanju 
v poslopju ter ključa, ki odpre vrata v naslednjo stop- 
njo. Povrhu so duhovi slabokrvni in gredo lahko Slen- 
derju po čike v trgovino. 
Prizorišče sicer nekajkrat zamenja teksture in se iz 
bolnišnice prelevi v kanalizacijo in zapor. A okolica je 


z udi eo PV sz uh 


Karta, po kateri trosite destrukcijo, je zanikrno majhna in jo obskakljate v dobre pol ure. Avtorji pravijo, da bo 
prvi, brezplačni DLC prinesel dodatno prizorišče in celo večigralstvo na razdeljenem zaslonu! 

Vsa srečanja prikazni so povsem skriptana in predvid- 
ljiva. Tudi raznolikost peša, zato se jih kmalu nava- 
diš. Ce hočeš res presran bežati, igraj Amnesio. 


nenehno pusta - ona v Outlastu je boljša. Daylight so 
sicer naredili v Unreal Enginu 4, kar pa se izrazi le v 
težačenju za obvezni DirectX 11.1 in ne videznem 
presežku. Za nameček je pripoved, ki bi lahko bila re- 
šilna bilka in zgradila vsaj zgledno vzdušje, čisto 
prežvečena. Ima nekaj prebliskov, a če si dal skozi 
srhljivščino ali dve, si jo že izkusil. 

Prostori se resda ob vsakem začetku ustvarijo nano- 
vo, zato lahko greš po štirih urah prvega obračanja 
skozi špil še enkrat. A raje grem lupit krompir, kot da 
bi znova obračal ta dolgčas s Steama. Aggressor 
Zombie Studios e 14 EUR 


BABYSITTER BLOODBATH 


etek zvečer in kot bejba ravno hočeš ven, ko te 
P kličejo Johnsonovi. Rabijo varuško. Šit. Pogle- 

daš prazno denarnico in privoliš. Njihova bajta 
je nekje v vukojebini. Froc noče spat, hoče TV. Ko 
imaš pet minut mir, pokličeš svojega jebača. Mali 
zdaj hoče še jest. Nato ga spraviš v posteljo, vmes pa 
se končno se prikaže tip. A ko gledata film, zunaj za- 
ropota in naenkrat zmanjka elektrike. Zdaj imaš v 
bajti serijskega morilca ... 


Za uporabo Michaela Myersa niso dobili dovoljenja, 
zato ima morilec masko. A podobnost je očitna. 


Kar bi moral biti poklon filmu Halloween, atu in mami 
vseh slešer grozljivk, je zaradi kršenja avtorskih pra- 
vic postal Babysitter Bloodbath. Kratka, zastonjska 
'simulacija' varuške v nemogočih okoliščinah. V njej 
iz prve ali tretje osebe bežiš pred poceni kopijo Mic- 
haela Myersa, ki te po slendermanovsko zasleduje po 
zatemnjeni hiši. Poleg očitnih referenc na grozljivke iz 
osemdesetih igr(ic)a obuja spomin na stare sorodni- 
ke tipa Alone in the Dark ter Resident Evil. Za nepotr- 
pežljive ni, a če te zanima, kako je biti v klasičnem 
klavskem filmu, si jo takoj brezplačno zloudaj s Pig- 
farmergames.com. Gerald 

Pig Farmer Games e zastonj 

ngry Birds so potrebovali leto in pol, da 

so perje raznesli na sto milijonov na- 

prav. Talking Tom je to dosegel v dese- 

tih mesecih. Število njegovih rednih 

uporabnikov se je naraslo na današnjih 
230 milijonov, kar je več celo od Twitterjevih 183 
milijonov. Širijo se tudi po zemljevidu: v Ljubljani je 
Outfit? ohranil slovenski razvoj, oddelke pa odprl na 
Cipru, v Londonu, Združenih državah in Južni Koreji. 
Slovenska ideja je postala globalna tvrdka. Od tod 
naprej je mogoče vse: imajo svojo linijo igrač, sode- 
lujejo s studiem Disney, načrtujejo celovečerno ri- 
sanko in snujejo zabaviščni park. A ko se Joker od- 
pravi na klepet z Zorkom, ta ne izdaja stereotipne 
podobe zadrtega poslovneža. Vedri mladenič mimo- 
grede navrže, da je nekoč vneto prebiral Joker, in 
prizna, da je pred Baldur's Gate preždel ure in dneve. 


Če hočeš pravi rokenrol, je pot do vrha dol- 
ga, pravijo AC/DC. Tudi vaše popotovanje 
do 230 milijonov mesečnih uporabnikov ni 
bilo kratko. Kako ste vi prišli od poba, ki je 
rad igral računalniške igrice, do sem? 

Malo po nesreči. Nikoli mi ni bil cilj, da se ukvarjam z 
ITjem, sem pa bil mogoče s tem malo predestiniran. 
Moj oče namreč spada v prvo generacijo slovenskih 
programerjev. Zdaj je upokojen, davno tega pa je pi- 
sal prve računovodske programe za Mladinsko knji- 
go. Ko sem bil pet let star, je iz Nemčije prinesel prve- 
ga spectruma. Takrat smo začeli nabijati igrice, kaj 
več pa ne, saj so mene bolj zanimale družboslovne 
zadeve. Še kot študent latinščine in književnosti sem 
dobil službo na podjetju NoviForum in postal ne pre- 
več dober prodajalec prek telefona. Nato se je odprlo 
mesto urednika na Najdi.si. Oče iskalnika je bil Samo 

Login. Kmalu se je znotraj podjetja oblikovala ozka 
skupina petih ljudi, ki se je ukvarjala izključno z iskal- 
nikom. V njej sta bila poleg mene še Samo in Marko 
Pistotnik, oba današanja sodelavca v Outfit7. 


Kako je iz Najdi.si nastala sedmera ekipa? 
Najdi.si je šel v prodajo. Najprej so leta 2006 prodali 
večinski delež, dve leti kasneje pa v celoti. Samo je 
bil manjšinski lastnik, vendar je od prodaje dobil do- 
volj denarja, da je z njim ustanovil novo firmo. S seboj 
je povabil še šest bivših zaposlenih, med katerimi 
sem bil edini neprogramer, in skupaj smo postali Out- 
fit sedem. Moral bi biti Outfit8, ker je poleg še Samo- 
tova žena Iza Login, a je sedem pravljično število. Ve- 
deli smo, da hočemo v rastočo mobilno industrijo in 
ustvariti aplikacije za petminutno ali še krajšo zabavo. 
Forma telefona zahteva krajši engagement kot na- 
mizni računalniki. Imeli smo sicer izlet v aplikacije za 
Facebook, vendar se ta ni izkazal za zanesljivo plat- 
formo. Prvega pol leta nam ni uspevalo, nakar je pri- 
šel Talking Tom. 


Kako ste si izmislili čvekavega mačkona? 
Poseben navdih ali filigranska analiza? 
Najprej smo se odločili za govorečo aplikacijo. 
Odločitev je sprejel Samo. Videli smo, da so nekatere 
take igrice že uspešne, vendar so bile jako slabo na- 
rejene in neprivlačne. Ponavljanje ni funkcioniralo, 
kot bi moralo. V avtu je recimo program poslušal 
zvok motorja, ne glede na to, kako je otrok na zad- 
njem sedežu tulil v telefon. Nikjer se ni dalo posneti 
videa, da bi lahko smešne trenutke delil s prijatelji. 
Možnih izboljšav je bilo ogromno, Nato smo morali 
poiskati primeren lik. Našli smo stran, ki prodaja 3D- 
modele. Mimogrede, to ni bil eBay, kot se govori. 

Skoraj vsak lastnik 
dotikabilne ploščice 
se je že srečal z zna- 

menitim govorečim 
mačkom. Talking 
Tom je s papagaja- 
stim ponavljanjem in 
rotečimi očkami zav- 
zel kar 1,6 milijarde 
naprav. McMungo po- 
klepeta z njegovim 
(so)stvarnikom in 
odstrne tančico z 
enega najuspešnejših 
slovenskih podjetij. 


Zanimivo, eBay je kot vir omenjen 
v nebroju člankov. 
Enkrat je bila storjena novinarska napaka in zdaj se 
razmnožuje iz članka v članek. V resnici smo model 
za 60 dolarjev kupili na specializirani strani. Na raz- 
polago smo imeli kopico opcij. Samo se je že spočet- 
ka nagibal k temu mačku. Ko sva pregledala vse po- 
ze, sva bila soglasna. Mačka je domača žival, na ka- 
tero so ljudje čustveno navezani. Dobrega psa ni bilo, 
vsi so bili grdi. Ostale živali pa so bile še slabša izbira. 
Ko smo imeli mačka na mizi, smo ga poimenovali 
Tom - ker maček je lahko samo Tom. Talking Tom 
se še lepše sliši, saj nastane transliteracija. Nato sva 
šla sva do bele table na steni in v roku ene ure na- 
umila cel scenarij. In delo se je začelo. 


Danes je v Outfitovi zbirki cel kup živali tja do pti- 
čev in žirafe. Zanimiv podatek pa je, da so prvi 3D- 
model Toma za drobiž kupili na Turbosguidu. Kas- 
neje so avtorja izvohali in se mu zahvalili s simbo- 
ličnim deležem podjetja, kar je hvalevredna poteza. 


Ste igro patentirali? 
Mehanike Talking Toma nismo nikoli patentirali. 
Takšne igre so obstajale že pred nami. Mi smo samo 
izboljšali obstoječi koncept. Podobno kot Apple. Saj 
jabolčnik ni ničesar čisto svojega odkril! Od miške 
naprej, vse so videli nekje drugje. Znali pa so videno 
združiti v koherentno in lahko uporabno celoto. 


Tudi na najnovejšem Samsungovem 
galaxyju S5 je otroški pomočnik z gov- 
orečimi živalmi. Vam hodijo v zelje? 
Mislim, da ne. Tudi na splošno nas konkurenca ne 
skrbi preveč, ker vsaj do zdaj so delali slabše izdelke. 
Ko ljudje vidijo, kako enostavno izgleda Talking Tom, 
hitro podcenijo kompleksnost izdelave, in denejo: to 
pa lahko tudi jaz naredim! Kar je sicer res, z ogromno 
truda. Hudič je v podrobnostih. 


Pa saj je res enostavna zadeva. Sploh če jo 
primerjamo s kakšno veliko PC-igro s pros- 
tranimi svetovi in tisočimi interakcij. Pač, 
na zaslonu je lik, ki ssmešnim glasom 
ponavlja zvoke in ga lahko malce oklofuta- 
mo ali kako drugače pobezamo. Koliko 
dela je potemtakem treba vanjo vložiti? 
Prvega Toma smo izdelali v dveh mesecih. A pod- 
ročje postaja čedalje bolj kompleksno. Aktualen izde- 
lek My Talking Tom, ki je bolj tamagočijevska zade- 
va, je zahteval precej več časa, večji proračun in 
večje moštvo. Trg postaja bolj zrel. To pa še ne po- 
meni, da se ne da uspeti z izjemno enostavnim pro- 
duktom, delom dveh dni. Dokaz za to je Flappy Bird. 
Če ujameš idejo, ki je zelo preprosta, ki se je ni treba 
dolgo učiti in ki je zasvojljiva, ti še vedno lahko uspe. 


Se je kaj bistvenega spremenilo, kar ste 
pred petimi leti splovili Talking Toma? Je 
spričo precej zmogljivejših tablic potrebne- 
ga mnogo več znanja in truda tudi za 
stvaritev enostavnejših aplikacij? 
Mogoče res. Zagotovo se je v tem času precej spre- 
menila konkurenca. Danes za uspeh ne gre računati 
na faktor sreče. Več je ostalih, ki tekmujejo za isti 
kruh, in manjša je možnost, da te v tej množici sploh 
odkrijejo. Ampak če imaš v rokah nekaj res dobrega, 
ti bo uspelo tudi danes, v teh pogojih. Je pa res, da ko 
smo mi začenjali, praktično nihče ni oglaševal svojih 
aplikacij. Niso se dnevno borili z oglaševalskimi pro- 
računi. Današnji poglavitni igralci, kot je Supercell s 
svojimi Clash of Clans, Boom Beach in Heyday, za- 
pravljajo milijone, da držijo svoje pozicije na lestvini. 


Je stanje podobno kot v svetu glasbe, kjer 
v streaming biznisih najbolj smetana mast- 
no zasluži, spodaj pa množica ostalih, ki 
štukajo mesece skupaj? 
Imeti moraš igro z zelo visokim povprečnim dohod- 
kom na igralca. Mislim, da Supercell pokasira okoli 
dva dolarja na špilavca. Potem si lahko privoščijo, da 
dajo po en dolar za en install. Ne vem, če je točno ta- 
ko kot v glasbi. Je pa res, da samo par razvijalcev za- 
res dobro služi. Nekaj malega jih je, ki potem za- 
služijo dostojno, vse ostalo pa je bolj tako ... 


Koliko pa vi zaslužite? Kakšna je vaša 
stopnja monetizacije? 
Tega ne morem komentirati. 


Kako balansirate uporabniško izkušnjo in 
nabiranje pravih cekinov, da monetizacija 
ne zaduši užitka pri igri? 

Postaviti mejo je vedno težko. Že na Najdi.si sem bil 
odgovoren za uravnoteženost: da oglasov ni bilo pre- 


več in da so bili dovolj dobri. Glede na to, kaj si iskal, 
si dobil reklamo. Treba jih je bilo omejevati in cenzu- 
rirati, saj drugače iskalnika ne bi nihče uporabljal. Tu 
je podobno. Če vključiš preveč monetizacijskih sp- 
rožilnikov, bo aplikacija postala neuporabna. Človek 
mora normalno igrati, uživati in napredovati, čeprav 
ne zapravi niti dolarja. Precej pomembneje nam je, da 
My Talking Tom igra veliko ljudi, kot da od nekaterih 
veliko zaslužimo in obenem razjezimo vse ostale. Je 
pa to vedno stvar iskanja ravnotežja. Na koncu kon- 
cev delamo posel. Z nečem moramo služiti. 


Bržkone je največji izziv najti sladko točko. 
Ja, velikokrat vidim primere hudih napak. Recimo 
Rovio z Angry Birds Go. Najprej so imeli uporabnike, 
ki so plačevali za igre kak dolar. Potem pa so ven da- 
li freemium igro, ki je v osnovi zastonj, a gre v take 
skrajnosti, da moraš za en avtomobilček plačati 50 
dolarjev. Cela baza se jim je uprla. 


Se spomnite Dungeon Keeperja? 
Mislim, da se ga še spomnim. To je tisto, kjer gradiš 
svojo ječo in si v resnici zlobnež? 


Pred kratkim je EA izdal mobilniško raz- 

ličico, ki so jo taki kritiki kot izvirni avtor 
Peter Molyneux raztrgali. Brez konkretnega 

vložka denarja je igra povsem neigralna. 
Hja, cel trg gre v freemium. Plačljivih iger se ne da 
več prodajati. Nihče jih ne kupuje! Kar uporabniki 
hočejo, to jim bodo razvijalci dali. Ampak ni tako, da 
so freemium model hoteli razvijalci. Uporabljajo ga 
zato, ker deluje. Preskok med zastonjskim in plačlji- 
vim je dejansko ogromna stopnica. Kakšna, pokaže 
nek starejši poskus. V restavracijo so postavili kozar- 
ca s čokoladicami. Ene so se ponašale z blagovno 
znamko in so stale dolar, druge so bile brez znamke 
po en cent. Večina ljudi je kupovala tiste po en dolar, 
ker so bile tiste po en cent preveč cenene. Potem so 
poskus ponovili. Čokoladi, ki je poprej stala dolar, so 
nadeli novo ceno enega centa, drugo vrsto pa so po- 
nudili zastonj. Plačljivih nihče več ni jemal. Ljudje de- 
jansko hočejo zastonjsko robo. Potem pa so nekateri 
pripravljeni znotraj igre tudi kaj plačati. V ljudeh je 
sprožilec, ki nas raje usmeri k brezplačnemu. Takšnih 
je že 90 odstotkov aplikacij! 


Je to povezano z zastonjkarsko internetno 
generacijo, ki je zrasla ob torrentih in nap- 
sterjih, ali gre za zgodovinsko lastnost 
človeške psihe? 

Mislim, da je splošno povezano s psihologijo človeka. 
Če zastonjski appi sploh ne bi obstajali, če bi jih Goo- 
gle in Apple izgnala s trgovin, bi lahko vsi lepo tek- 
movali s plačljivo robo. Ko pa imaš kritično maso do- 
volj dobrih iger brezplačnih, vse ostalo ne more več 
konkurirati. Izjeme so redke. 


Če plačuje le pet odstotkov uporabnikov, 
jih mora biti kot celota ogromno, da se 
računica izide. Kot je videti, pri Outfitu7 s 
tem nimate težav. Z 230 milijoni mesečnih 
uporabnikov je malo slovensko podjetje 
postalo večje kot Twitter. S kakšnimi 
občutki vas navdaja — biti pri samem vrhu? 
No, ni ravno tako, da bi vsak dan iskal število upo- 
rabnikov. Mi smo svoj trenutek "du, lej, veliko ljudi 
nas uporablja!" doživeli leta 2010. Bilo je lepo poletje. 
Ves čas smo gledali, kako cifre hitro rastejo. Rast se 
je nadaljevala iz meseca v mesec, zato se je navadiš 
in pozabiš. Čisto iskreno povem. Vse dokler ti nekdo 
od zunaj ne oznani: večji ste od Twitterja. Nikoli si ne 
bi mislil, da bom kdaj sodeloval v tako veliki zgodbi. 
Videti reakcije množic prinaša veliko zadovoljstvo. 


Softverska industrija je prostor velikih vz- 
ponov in hitrih padcev. Razvijalski studio 
izda slinjenja vredno igro in odlično nadal- 
jevanje, tretji del pa je flop in podjetje pro- 
pade. Lahko v njej kljub temu najdete var- 
nost in zanesljivost, ki omogočata hišo, av- 
to in cucka v zasebnem življenju? 
Ta posel temelji na uspešnicah in njegova volatilnost 
je vznemirljiva. Nikoli ne vem, kaj bo hit in kaj ne. Po- 
gosto se zgodi, da v črno zadene nekaj čisto nepriča- 
kovanega, medtem ko se nek drug produkt, na kate- 
rega si veliko stavil, izkaže za polom. Za časa Najdi.si 
je bilo drugače. Imeli smo zelo stabilen produkt. Upo- 
rabnikov nisi mogel hitro izgubiti, razen če nisi storil 
nekaj izjemno neumnega. 


Najdi.si je bil dolgo del podalpskega vsak- 
dana. Kako se je prebijal skozi leta? 
Iskalnik je bil izdan leta 2001. Ko sem se mu pridružil 
leto kasneje, je bil ravno v največjem vzponu. Rasel je 
vsak mesec. Na vrhuncu smo imeli 800.000 meseč- 
nih uporabnikov. Potem pa je k nam prišel Google.si, 
ki je poprej domoval na domeni .com. Znal je iskati 
po slovenskih straneh, ponujal je Gmail in podobno. 
Takrat je začel Google rasti hitreje od Najdi.si. Ko 
smo odšli, so bile še stvari relativno okej. Glavni pa- 
dec je prišel kasneje, v rokah Telekoma. 

Kakšna konkurenca je bila prastara 

legenda Matkurja? 

Matkurja je pač imenik, tako kot je bil imenik nekoč 

Yahoo. Najdi.si je dejansko iskalnik in zelo hitro smo 

povedli. Ko smo jih prvič prehiteli po statistiki, je v 
moj predalček prišlo sporočilo: "Kura je povoženal" 


Karma na delu. Le nekaj let kasneje ste 
imeli sorodno izkušnjo z Googlom. 
Nekaj let smo bili v prednosti pred Googlom. Naš 
iskalnik je bolje poznal posebnosti jezika in znal dobro 
iskati po dokumentih. Sčasoma pa nismo mogli več 
tekmovati. Naš spletni trg ni nikoli dovolj zrasel - še 
zdaj ni! Mislim, da pri nas internetni oglaševalski ra- 
čuni ne presegajo niti tistih za tisk, v ZDA pa je med- 
mrežno oglaševanje preseglo televizijo! Poleg tega je 
bil Google že tedaj ogromna mašinerija. Mi smo bili 
majhno podjetje in z Googlom nismo mogli tekmova- 
ti niti na področju stalnega izboljševanja iskalne teh- 
nologije. Čeprav mislim, da smo z malo ekipo zelo 
veliko dosegli. Najdi.si še danes nekatere stvari boljše 
poišče kot Google. A to so že mejni primeri. 


Je šel Najdi.si zato v prodajo? 
Ne vem točno, zakaj so lastniki prodali. Mogoče so se 
samo želeli umakniti. Naredili so zgodbo v uspehu in 
s prodajo dobili kapital, da so se lahko lotili drugih 
projektov. Samo Login je to zelo dobro izkoristil. On 
je nemudoma začel z novo firmo. 


V ITju je trend, da se vse več podjetji usta- 

navlja z namenom, da privlečejo pozornost 

velike ribe, ki jih nato kupi. Je v vseh teh 

letih do Outfita7 prišel kak Facebook in za 

vas vrgel na mizo stotine milijonov? 

Žal, o tem ne morem govoriti. Lahko pa rečem, da je 
za nas prvi cilj graditi stabilnost podjetja. 


Mogoče posredno. Kako komentirate Face- 
bookov nakup Oculus rifta? Projekt so 
podprle Kickstarterjevske horde, nakar ga 
pogoltne Facebook. 
Konec koncev, zakaj ne? Če ti pod nosom pomahajo 
z dvema milijardama, je to pač mamljiva ponudba. 
Lastnik podjetja se sam odloča o prodaji. SnapChat 
recimo ni šel v to. Želel jih je Facebook, pa se raje sa- 
mi razvijajo naprej. Marsikdo sprejme. Pri WhatsAppu 
se je zbarantalo za 20 milijard. Še teže je reči 'ne'. 


Bi vi lahko rekli ne? 
Ne morem komentirati. 


Revija Manager vas uvršča med najbo- 
gatejše Slovence. Podatek drži? 
Nimam toliko denarja na računu. Gre za njihovo oce- 
no, koliko je moj delež v Outfit7 vreden. Postavili so 
nas zelo visoko, zato upam, da je to res. V resnici si 
vreden toliko, kolikor je zate nekdo pripravljen plača- 
ti. Zato je ta Managerjeva lestvica najbogatejših Slo- 
vencev bolj tako ... 


S kosmatinci ciljate na otroke? 
Niti primarno. Mogoče velja le za Gingerja in kakšno 
bolj otroško aplikacijo. My Talking Tom, tamagoči- 
jevsko zadevo, uporablja mnogo starejših ljudi. Od 
upokojencev do mladih mamic. Na fitnesu je sodela- 
vec videl zelo dobro grajenega moža, ki je uporabljal 
My Talking Tom. Je pa res, da imamo veliko otroških 
uporabnikov. 


No, jezični Tom je postal tisto, s čimer 


zamotimo otroka v avtu na poti na morje, 
če sem stereotipen. Pa je dobro, da otroci 


hormonikaš 2014 


zelo zgodaj dobijo v roke tako elektroniko 
in medmrežje? Kdaj bi vi svojemu otroku v 
roke potisnili iphone s Talking Tomom? 
V resnici nisem dovolj pameten, da bi to vedel. Če bi 
bil starš - zaenkrat nisem -, bi verjetno otrokom te 
naprave pustil že zelo zgodaj. To pa zato, ker sem 
sam šel čez isto izkušnjo. Pet let sem bil star, ko sem 
dobil spectrum. Občutek imam, da mi to v življenju ni 
nič škodovalo. Mogoče sem bil v najstniških letih pre- 
več odvisen od računalniških iger. Ampak sem pre- 
pričan, da pozitivno vplivajo na razvoj inteligence. 


Katere igre ste najraje pognali 
v najstniških letih? 
Vedno sem bil PC-igralec. Zame najboljša igra vseh 
časov, ki jo redkokdo pozna, je Star Control 2. V njej 
si z ladjo raziskoval vesolje, napol strategija, napol 
RPG. Ti so mi nasploh najljubši. Knights of the Old 
Republic 1 in 2, Biowarove igre na splošno, Never- 
winter Nights, Baldur's Gate. Pri srcu so mi bile tudi 
strategije v smislu Civilization ali Total War. Slednje- 
ga sem imel zelo rad, čeprav mi je res hudo veliko 
časa požrl. Po srcu sem še vedno zgodovinar in takš- 
ne stvari me zelo privlačijo. Tudi kakšne streljačine so 
se našle. Half-Life 2 seveda, izvirni Call of Duty ... 


Dandanašnji še najdete kak trenutek za 
ljube naslove? 
Že nekaj časa ne. Na Najdi.si sem našel čas, ampak 
takrat še nisem imel žene. To je precej pomagalo, saj 
so bili vsaj konci tedna prosti. Zdaj pa je delo, žena, ki 
potrebuje mojo občasno prisotnost, in žal ne gre več. 
Zadnje, kar sem poskusil, je najnovejši Bioshock, a ni 
šlo več kot eno uro. 
Ni bilo več zagona ali? 
Še bi igral, ampak v to moraš investirati res veliko 
časa. Veliko nas gamerjev, ki smo prigazili v leta po- 
manjkanja časa, se je preselilo v bolj občasne igre za 
mobilnike. Tam dnevno opraviš več seans, ki pa so 
krajše. Recimo v Deer Hunter in podobno. 


Outfit7 sodeluje z ameriškim velikanom 
Disneyjem. Kako je prišlo do tega? 
Sodelovali smo z mnogimi firmami, ena izmed njih je 
pač Disney. Z njimi smo naredili TV-serijo in nekaj 
glasbenih spotov. Slednji so kar zadeli v črno. En 
filaček ima 150 milijonov ogledov na YouTubu. Zdaj 
za prihodnje leto načrtujemo novo risano serijo in Dis- 
neyjevo celovečerno risanko. 

Ljudje imajo doma po raznih predalih pa- 
pirje, počečkane s skicami in malimi norimi 
idejami. Sanjami takšne in drugačne vrste. 
Kako jih spraviti v realnost? 
Definitivno se splača tvegati. Je pa tako: ljudje, ki ni- 
so še nikoli ničesar zgradili, pogosto precenjujejo 
moč ideje in podcenjujejo potrebnost veščin. To 
opažam od vedno. Že v srednji šoli sem imel bend. V 
glavi sem imel idejo, kako bi morala melodija zvene- 
ti. Treba pa jo je bilo prenesti na papir in ostalim čla- 
nom benda razložiti, kaj in kako morajo igrati, da bo 
pesem izzvenela kot v moji glavi. To je zelo težko na- 
rediti. Je obrtniško delo, v katerem moraš biti dober. 
Isto velja za izdelavo aplikacij. V glavi imaš lahko iz- 
jemno dobro idejo, ampak treba jo je prenesti v real- 
nost. Izvedbeni del je v resnici najbolj kritičen. Takrat 
šele izvohaš kup pomanjkljivosti, kup mejnih prime- 
rov, o katerih se ti prej ni sanjalo. Kako te pomanjklji- 
vosti obvladaš in idejo v meso postaviš - to je tisto, 
kar loči zmagovalce od poražencev. 


Kaj bi položili na srce Jokerjevim bralcem, 
ki morda razmišljajo, da bi ubrali to pot? 

Če imaš sanje, pojdi za njimi! Nihče drugi ne bo tega 
storil namesto tebe. V najslabšem primeru se boš ze- 
lo veliko naučil. Ampak če zares verjameš, če v tvoji 
glavi ni druge opcije, kot da ti uspe, potem ti tudi bo! 

Guattro zapusti vsakodnevnost družabnih omrežij, 
malih oglasov in servisov, ki mu ponujajo neskončno 
možnosti za zapravljanje časa, ter se napoti v druga- 
čen del interneta. Ta iz koraka v korak postaja vse 
mračnejši in nedostopnejši. Pravijo mu globoki splet, 
'deep web.' Tisto, na kar naletiš v globinah, ti bo spre- 
menilo življenje, s pesmijo vabijo glasovi siren ... 

e od spočetja interneta se podatki v 
omrežju delijo na javne in zasebne. Jav- 
nih informacij je toliko, da smo si mora- 
li izmisliti spletne imenike, iskalnike in 
pomožna orodja, da želeno sploh najde- 
mo. Po mreži brzijo pajki, drobni skupki kode, ki 
iz minute v minuto posodabljajo Googlovo in Bin- 
govo podatkovno bazo, odkrivajoč nove strani in 
njihove povezave. Zmogljivi algoritmi nato izraču- 
najo 'vrednost' določene strani v razmerju s ključ- 
nimi besedami, od česar je odvisno, na kateri st- 
rani se bo pojavila med zadetki iskanja. 

To je hudo pomembno, kajti više, kot si, bolj ver- 
jetno bo naključni uporabnik zašel na tvojo stran. 
Kar pomislite, kdaj ste nazadnje pogledali več od 
prvih treh ali celo dveh strani iskalnih rezultatov? 
Po drugi strani pa so spletišča, ki jim je malo mar, 
če so izgubljena v množici. In še več je takih, ki si 
sploh ne želijo, da bi pajki primrgolazili do njih. 
Tem krajem s skupnim imenom rečemo globoki, 
skriti ali temni splet. 


Nič kaj čudežna dežela 
Deep web je vse, česar z Googlom ne moremo naj- 
ti. Ne zato, ker bi bilo obskurno, marveč ker skrb- 
niki aktivno preprečujejo, da bi iskalniki za stran 
sploh izvedeli. ln taka je pravzaprav večina spleta. 
Najprej so tu pagine, ki se skrivajo za gesli in do- 
voljujejo dostop le članom. Recimo izba Gnojišče 
na Mn3njalniku. Plačljive pornostrani. Korporativni 
intraneti. Vladno komunikacijsko omrežje. Baze 
podatkov knjižnic, zdravstvenih ustanov, šol in uni- 
verz. Arhivi Udbe. Nenazadnje niti vaš račun na 
Gmailu nepoklicanemu ni dostopen. Ocene pravi- 
jo, da iskalniki indeksirajo le okoli tri stotinke od- 
stotka spleta, drugače rečeno, razkrijejo samo tri 
strani od deset tisočih. 

To je prvi korak v globoki, skrivni del spleta, ki ga 
običajen uporabnik ne vzame za takega, ker vanj 
pride brez težav. Je pač tisti kos, ki zahteva vnos 
gesla. Deep web so že slike z žurke, ki jih deliš le z 

nekaj najbolj zaupnimi prijatelji. Fotka razgaljene 
srednješolke, ki ti je poslala MMS. Strežnik, na ka- 
terem se čudežno znajdejo najnovejši filmi, špili in 
nadaljevanke, zanj pa vas ve le dober ducat. Morda 
obskuren chan, kjer se z dilerjem dogovarjate, kam 
iskat gandžo. Torej ne gre za ločeno mrežo, v kate- 
ri se skrivajo prepovedane slasti, temveč za brez- 
šivno povezanost vsebin, ki jih niti ne dojemamo 
kot 'globoke,' četudi so. 

Zajčja luknja pa se tu ne konča. Bolj ko želiš reč 
skriti, ostrejše varnostne metode uporabljaš. Še bolj 
si zakrivaš identiteto, povezave so šifrirane. Počasi 
se znajdeš v svetu, kjer sence šepetajo s sencami, 
domiselno oblikovanje pa se umakne najnujnejši 
funkcionalnosti. Za naslov, kamor moraš iti, veš le, 
ker ti ga je nekdo eksplicitno povedal. Če tu skle- 
neš posel, ne boš odvajal DDV ... roba, ki si jo 
iskal, je padla s tovornjaka ... in običajni denar so 
zamenjali bitcoini ali kaka druga kriptovaluta. Pre- 
den jih boš lahko uporabil, boš moral najti nekoga, 
da ti jih opere. Vmes pa naletel na kotičke, od ko- 
der strmijo sprevrženosti, od otroške pornografije 


LA 
child porn, bitcoin laundering, 
mailčorder,narcotics, hackers for hire: 


A ARJA 


Globoki splet že dolgo ni skrit, prej razvpit, saj 
omembe zasledimo celo v izdelkih široke pot- 
rošnje, kot je odlična serija House of Cards. To- 
da kriminal predstavlja njegov manjši del. 

do krvavih ritualov in početij, ob katerih ti niti ni jasno, 
čemu bi komu šla v slast. Če je nekaj prepovedano, še 
ne pomeni, da ne obstaja, le poskrilo se je. Temna 
stran interneta je tudi pribežališče političnih aktivistov, 
teoretikov zarot, subverzivnih elementov in celo kla- 
sičnega terorizma. Vir podtalne literature in prostor za 
rezervne kopije dokumentov z Wikileaks. Kraj, kjer 
cenzure ni in te ščiti le zakotnost. 


Skriti servisi in čebula 


Ko izveš za skrivnostni deep web z obiljem prepove- 
danih sadežev, ti povedo, da za vstop potrebuješ Tor. 
Kratica pomeni The Onion Router - čebulni usmerje- 
valnik, ker tvojo spletno povezavo zavije v plasti po- 
sredniških strežnikov, podobno kot čebula ščiti kal- 
ček. Te lahko kadarkoli zamenjaš. Sistem so razvili 
nalašč za namene varovanja zasebnosti uporabnika, 
posebej na območjih, kjer totalitarna oblast strogo 
nadzira internetni promet. 

Ko se povežeš v Torovo omrežje, lahko dokaj ano- 
nimno skakljaš po čisto običajnih spletnih straneh. 
Slaba stran tega je dokajšnja počasnost, ker morajo 
paketki narediti kup obvozov. Tor imaš lahko nameš- 
čen samostojno in ga uporabljaš z lastnimi spletnimi 
orodji, čeprav večina poseže po kompletu. Gre za 
modificirano različico Firefoxa, ki so ji primaknili naj- 
pomembnejše dodatke za varovanje zasebnosti - blo- 
kiranje oglasov in skript, ki se izvajajo na straneh, ra- 
bo šifrirnega protokola HTTPS in podobno. 


Congratulations. This browser is configured to 
use Tor. 

Vse, kar napravi Tor, je skrivanje tvojega pravega 
naslova in s tem oteževanje sledenja. Da je system 
varen, je uradno izjavila celo NSA. Zamolčali pa 
so, da jim je Firefoxova ranljivost omogočala, da 
uporabnika vseeno najdejo. 


Ni čudno, da so posvetni uporabniki, ki jih je pritegni- 
la skrivnostnost, pričeli brskalnik enačiti z vstopnim 
portalom. Nakar so bili razočarani, ker jim je bil za- 
upan zgolj naslov 'Hidden wiki' najbolj znanega skri- 
tega servisa, na katerem pa večina povezav ni delo- 
vala. Morda jim je uspelo pogledati še kako nago sli- 
ko mladoletnice, nakar so na vse skupaj pozabili in se 
vrnili na površino. Kar je najbrž še najbolj prav. Skriti 
servisi, kot imenujemo za Torom zamaskirane strani, 
so taki z razlogom. Da nanje ne bi kdo naletel na- 
ključno. Če lahko v sredino kriminalne združbe uleti 
zdolgočasen najstnik, lahko isto še dosti hitreje na- 
pravi motiviran agent FBI. Za povrh imajo servisi čud- 
ne naslove iz navidez naključnega niza znakov in 
končnice .onion. Tako omrežje zakriva dejansko šte- 
vilko IP in hkrati varuje strežnik. 

Obstajajo iskalniki in imeniki, ki se predstavljajo kot 
vir za kopanje po deep webu. Vendar njihov obstoj po 
svoje zanika namen samega omrežja. Še več: strani, 
ki to aktivno oglašujejo, so skoraj zagotovo ustvarili 
spletni goljufi ali pripadniki zakona kot past za na- 
ivneže. Na eni prvih strani, ki sem jih obiskal pred le- 
ti, so oglaševali klon Twitterja. Grem pogledat - sko- 
raj vsak post je bil povezava do razgaljenih, menda 
ruskih osnovnošolk. Pet minut kasneje sem od zaup- 
nega vira izvedel, da za stranjo stoji Interpol. Ups. 

Tovrstne pasti (honeypots) so pogoste in zvečine bolj 
opazne kot pravi skriti servisi. Da prideš do slednjih, 
si moraš ustvariti konkretno zaupanje v določeni 
skupnosti. Sčasoma se ti tako odkrivajo nove vsebi- 
ne, če dokažeš, da si jih vreden. Skorajda po prosto- 
zidarsko ali scientološko, če hočete. Nepisano pravilo 
je, da so med desetimi skritimi servisi en policijski in 
štirje goljufivi. Bržkone to velja tudi za slike, s kateri- 
mi je opremljeno pričujoče besedilo. Hej, moji intere- 
si niso tako široki, da bi se vtihotapil v množico 
združb. Tistih, v katerih sem, pa vendarle ne bom šel 
razkrivat - vsaj ne preveč :). 


Je torej vse ilegalno? 


Ah, kje pa. Prepovedani sadeži so pač najbolj izposta- 
vljeni in s tem na udaru klasičnih medijev, ki o globo- 
kem spletu poročajo kot leglu kriminala, drog in bol- 
nega prOna. S tem kvečjemu privabijo kakega mlad- 
ca, da gre pokukat v skrivni del neta. Pred meseci 
smo brali, kako so zaprli razvpito črno spletno tržnico 
Silk Road, ki se je primarno pečala s prodajo mamil 
na drobno, takisto pa si lahko tam kupil hekerske sto- 
ritve ali usluge morilca. Izkazalo se je, da se je avtor 
zvečine ukvarjal s pranjem bitcoinov v vrednosti več 
milijonov evrov prek fiktivnih transakcij in da sploh ni 
šlo v promet toliko droge, kot so po številu oglasov 
sklepali uporabniki. Tudi štorija o najemanju ašašina, 
ki naj bi ga poslal nad pisca kode za spletno stran, je 
bila prenapihnjena. Kakorkoli, po zatonu druge naj- 
bolj znane 'globoke' strani je vzklil kup novih, ki na- 
daljujejo s posli. Če policaji zaprejo eno, njen delež 
prevzame druga in kolo se znova zavrti. 

So pa ti marketi pomembno pripomogli k uveljavitvi 
bitcoina kot veljavnega plačilnega sredstva. Deep 
web je namreč prostor, kjer se zbirajo hekerji, ki so se 
prvi navdušili nad domislekom Satoshija Nakamota 
in si posledično lastijo največ virtualnega cekina. Bili 
so prvi, ki so svoje storitve, nove metode krekanja in 
0-day ranljivosti ponujali za bitcoine, ker so jih pač 
imeli pri roki. In ja, tudi hudodelske združbe so hitro 
pogruntale, da je onim računalniškim frikom bolje da- 
ti navidezen denar od pravega. Nakar je poslovanje 
doseglo kritično maso in ker ima mafija rada konkre- 
ten denar, je bitcoin preskočil na površje. Zahvaljujoč 
njemu se dva Slovenca vozita s teslama. 


Potrebujete ponarejene novce? Cene so dokaj 
ugodne. A s tem denarjem ne skušajte plačati na- 
jetega morilca. Roko na srce verjetnost pravi, da je 
ena od strani goljufiva. Toda katera? Obe? 

Izrazoslovje 


Deep web: sopomenki sta nevidni (invisible) ali 
temni (dark) splet. To je tisti kotiček servisa www, 
ki ga iskalniki ne indeksirajo. Predstavlja 99,97 % 
vseh spletnih strani. Ne gre ga mešati z Darkne- 
tom ali dark internetom. Prvi je sandokansko om- 
režje med ljudmi, ki si zaupajo (friend-to-friend), 
medtem ko s slednjim izrazom imenujemo strež- 
nike, ki so izginili iz omrežja. 

Površinski splet: vse, kar najdemo z iskalnikom in 
do tega prosto dostopamo. Če potrebujemo ge- 
slo, že ni več površinski. 


Pajek: ponarodelo ime za program, ki ga spletni 
iskalnik razpošilja po omrežju, da mu prinaša in- 
formacije o novih straneh. 


Hidden service: spletna stran, ki skriva obstoj. Na- 
jenostavnejši način je raba zgolj številke IP, ne- 
standardnih vrat (recimo 8080) ali omejevanje do- 
stopa z določenih naslovov. Naprednejše tehnike 
vključujejo rabo navideznih omrežij ali sistemov, 
kot je Tor. 


Bitcoin: matematično izračunana valuta, ki se uve- 
ljavlja kot plačilno sredstvo. O njem smo spisali 
podroben vedež v Jokerju 245, na stranki je pod 
idjem 11039. Gesla ne potrebujete :). 


.onion: neprava (psevdo) domena, ki jo uporablja- 
jo za skrivanje pravega naslova servisov v omrež- 
ju Tor. Obstajajo celo spletne strani, prek katerih 
lahko dostopaš do skritih servisov brez Tora, na 
primer Tor2web.org. Vendar to pomeni, da nisi 
anonimen. Policaji bodo veseli, če boš skušal na 
tak način kupiti vutro. 


Tor browser bundle: predelana različica Firefoxa, 
ki ščiti uporabnika tako, da prek nekaj tisoč posred- 
niških strežnikov zamaskira njegovo dejansko lo- 
kacijo. NSA je znala to zaščito obiti. Vseeno je Ed- 
ward Snowden svoja razkritja pošiljal po Toru. 


Glavna valuta temne strani so informacije. Od eno- 
stavnih, zunanjemu svetu znanih pamfletov tipa 
Anarchist Cookbook do dokumentov, ki so odtekli iz 
bogvekatere vladne službe. Obstaja nekaj naslovov, 
kot je Tor Virtual Library, ki gosti par terabajtov bese- 
dil z vseh vetrov. Med njimi najdeš povsem običajne 
romane, ki so v zbirki zato, ker so jih različne šole 
uvrstile med 'prepovedane' knjige, ki nimajo prostora 
v šolski knjižnici. Gre za naslove, kot so Krasni novi 
svet, Varuh mlade rži in podobne klasike. Če me spo- 
min ne vara, sta ravno ti pri nas na seznamu obvezne- 
ga domačega branja. Na listi je ironično tudi Fahren- 
heit 451. Kako velika reč je to za ZDA, priča dejstvo, 
da imajo Banned Books Week, teden prepovedanih 
knjig, na katerem kulturniki in šolniki opozarjajo na 
nesmiselnost tega početja. 


Click here to enter The Tor Library >>> 


Torova virtualna knjižnica je projekt nekaj posa- 
meznikov, ki nabirajo dokumente z vseh vetrov in v 
več jezikih. Izbirčni niso, saj v njej najdeš tako 
anarhistične pamflete kot literarne klasike. 


Prav tako za svoje arhive skrbijo skupine, ki jih v te- 
mino potiska kolektivna preganjavica pred svetovnim 
nadzorom. Članki o lluminatih, novem svetovnem re- 
du, procesih proti piratom, jedrskih poskusih, vesolj- 
cih - težko je ločiti resnico od fikcije. Še posebej, ker 
sta zvečine prepleteni. Tako nastajajo kompleksne 
teorije zarote. Popolno izmišljotino začiniš z nekaj pa- 
zljivo izbranimi dokumenti in že nabiraš somišljenike. 
Tu so se denimo rodili chemtraili, zloglasne letalske 
sledi na nebu. Zanimivo pa nisem našel dosti mate- 
riala o orgonskih topovih in kisanju. Očitno gre za 
preveč neresno stvar, da bi ji pristni teoretiki zarot na- 
menili pozornost. Ker je podatke skoraj nemogoče 
preveriti, jih je treba jemati še dosti bolj kritično. Velja 
pa si zapomniti, da z deep weba izvira nemalo origi- 
nalnega materiala, ki pronica na 4chan ali Reddit. 
Verjetno najbolj znan primer je lokacija trupla štu- 
dentke, ki so ga iskali več let in jo je neznanec razkril 
na 4chanu. Podatek je prišel iz enega od globokih fo- 
rumov, morilca pa še vedno iščejo. 


Kako varno je tu? 


Ima me, da bi rekel, ne, temni splet sploh ni varen. 
Vendar bi se zlagal. Zvečine gre za gole podatke, ki 
sami po sebi niso ne škodljivi, ne ilegalni. Še več, 
zvečine te ne zanimajo. Verjetnost, da te nategnejo na 
skrivnem servisu, ni dosti večja od tiste na običajnem 
spletu. Goljufi so pač povsod. Je pa možnosti, da kaj 
ukreneš v zvezi s tem, dosti manj. Anonimnost, ki te 
vsaj nekoliko ščiti, namreč deluje obojesmerno. Ne 
veš, s kom sklepaš posle, ne veš, kakšne namene 
ima s tabo, in če gre karkoli narobe, ne moreš za ro- 
ko pocukati policaja, da podeli bombe pravice. To je 
cena, ki jo plačaš za svobodo - bolje rečeno, za anar- 
hijo. Deep web je svet, v katerem si lahko vzameš, 
kar si hočeš, a hkrati moraš biti dovolj močan, iznajd- 
ljiv in previden, da tisto obdržiš. Edina oseba, na ka- 
tero se lahko zaneseš, si ti sam. Oziroma tvoj krog 
zaupnikov, če si si jih uspel pridobiti. 


Če se torej nameniš v te vode z mislijo po hitri po- 
tešitvi nelegalnih potreb, si izgubil že v štartu. Kot na- 
iven turist, ki zaide v napačen konec mesta, nakar 
ostane gol in bos ter vesel, da je živ. Ali večer konča 
za rešetkami. Temni splet zahteva temeljito spre- 
membo brskalnih navad, neizprosno varovanje za- 
sebnosti in pazljivo navezovanje stikov. Nakar se 
držiš lastnega, tebi zanimivega koščka, in iz njega po- 
kukaš, kolikor je nujno potrebno. To ni stvar, s katero 
se hvališ naokrog, in zagotovo ne bo mokrila spodnjic 
nežnejšega spola. O teh rečeh preprosto ne govoriš, 
razen s 'posvečenimi'. 

S tem hitro padeš v drugo past, enako kot na družab- 
nih omrežjih. Pričneš se zapirati v svoj milni me- 
hurček udobja in razmišljati samo to, kar meni skupi- 
na. Nevede postaneš pripadnik obskurnega kulta, ki 
ima lasten, boljši pogled na svet. A to ni problem glo- 
bokega spleta, marveč človeka. Velja ponoviti: vsako 
informacijo moraš sprejeti z dobršno mero dvoma. 


THE PEOPLES DRUG STORE 


Heroin, Cocalne, Ecstasy, Speed, Cannabis 


Prescriptlons, Bitcoins and Services 


WANNA MAKE SOME FREE BTC?? 


SW Asian £4 Meroin 

Ubijalska storitev globokega spleta in bržkone ti- 
sta, ki je povzročila vzpon bitcoina, je bila prepro- 
daja mamil na drobno. Bolj pretresljivo je, kako hi- 
tro se znajdeš sredi otroške pornografije. 


To je potem brezvezno! 


Ni. V prejšnjemesečnem članku o zgodovini spleta 
smo objavili grafiko, po kateri večino spletnega pro- 
meta prevzema le peščica superservisov. Čeravno le- 
ti ponujajo nepregledno množico informacij ali le gole 
zabave, ne pokrijejo celotne širine človekovih zani- 
manj oziroma potreb po znanju. Prav tako določeni 
dokumenti upravičeno niso na voljo javnosti. Gre za 
poslovne skrivnosti, občutljivo arhivsko gradivo ali za 
nekaj, kar briga le redke posameznike. Kljub temu, 
da politiki nakladajo o transparentnosti, je določene 
stvari treba obdržati zase. Dostikrat zato, da zaščitimo 
druge. In bolj, kot moramo nek podatek varovati, glo- 
blje v splet ga zakopljemo. Najbolje bi ga bilo sploh 
ne objaviti - ne pozabimo, ko je reč enkrat na interne- 
tu, bo tam za vedno. Toda informacijska družba od 
nas malodane zahteva, da podatke delimo. 


Skriti servisi so tudi strani, ki so se morale umakni- 
ti s spleta. Recimo Pink Meth, ki je ob amaterskih 
nagicah objavljal njihove zasebne podatke. 


Odprti, površinski splet ponuja znanje le do določene- 
ga nivoja. Nekako tako kot osnovna šola naj bi te na- 
učil logičnega sklepanja, presoje podatkov in osnov, 
iz katerih lahko nadgrajuješ. Kot Wikipedia, ki je upo- 
rabna za hitro referenco, a ne več kot to. Za resno de- 
lo je neuporabna, malo zaradi napak, zvečine pa zato, 
ker je po naravi splošna in poljudna. Strokovna bese- 
dila so vedno za zaprtimi vrati, z naraščajočo kom- 
pleksnostjo dostopna vse ožjemu krogu specialistov, 
ki so ponavadi edini, ki tisto razumejo. V gostilniških 
debatah se ljudje čudijo, ko jim rečem, da se v srednji 
šoli učiš biologijo, kot je bila aktualna pred štirideseti- 
mi leti, na faksu pred petindvajsetimi, na podiplomcu 
pa pred desetimi. Zajčja luknja, po kateri Alica pada v 
čudežno deželo, nima dna. Vrhunec človeškega zna- 
nja je na deep webu. Zakopan v grmado smeti. 

vizorske fabrike so nas zadnja leta pretirano posiljevale z nekate- 

rimi elementi, ki se so se izkazali primerni edinole kot marketinške 

alineje, uporabniške koristi pa niso prinesli. Taka sta bila najmanj 

3D in pojem smart TV, ki je vsak po svoje razočaral. Prvi zavoljo 

špeglarstva in slabega učinka v domačem okolju, drugi zaradi sploš- 

ne nedodelanosti. Ker smo potrošniki vse prevečkrat poskusni zajčki novih teh- 

nologij, smo postali bolj sumničavi in odklonilni do oglaševanih novitet. Najno- 

vejši Samsungov model 65HU8500, 'prvi ukrivljen UHD-televizor', jih prinaša 

kar nekaj. Je ta naprava s cenovno postavko 4600 evrov ultimativno prikazo- 

valo in hotnica za poslednjega navdušenca nad videovsebinami ali zgolj prece- 
njen paradni konj z mnogo brezveznimi lastnostmi? 


Je krivina res vrlina? 


Sama pojava je seveda spoštovanja vredna. Že velikost zaslona, torej 65 diago- 
nalnih palcev oziroma 165 centimetrov z vsega 11-milimetrskim okvirom, je ob 
kakovostni umestitvi v dnevno sobo dovolj za divljenje in nevoščljivost sleherne- 
ga obiska. Za dodatno količino medmetov navdušenja poskrbi elegantna ukri- 
vljenost, doslej nevidena televizorska lastnost. Ta je opazna, saj gre za lok kroga 
s premerom 8,4 metra. Zaradi nje ekran ni zgolj velik, marveč na pogled resnič- 
no specialen. 

Ukrivljeneža ni moč prilepiti na steno kot sliko, toda 10-centimetrska uviha- 
nost ne moti. Priloženo je le navadno in ne stensko stojalo. Ker sta na sliki PS3 
in PS4, naj povem, da je s televizorskim daljincem (prek teveja, ki pošilja nato 
ukaz po HDMIju) mogoče upravljati staro, ne pa tudi nove konzole. 

Poldrugi meter široki in 
vbočeni prikazovalnik 
se fengšuijevsko name- 


Samsung in LG, ki imata edina to neo- 
bičajnost v svojem prodajnem progra- 
mu, pogruntavščino zagovarjata z 
boljšo vživetostjo, dodatno globino in 
očesnim ugodjem. Često se sliši argu- 
ment "da je oko prav tako okroglo, zato 
mu je krivulja bolj naravna." Vendar je 
ta populistična floskula brez strokovne 
podlage. Res je, ob obkrožujoči sliki se 
bolj vživiš v dogajanje. Toda v prvi vrsti 
zato, ker zaseda več vidnega polja. Kdor 
stremi k poglobljeni izkušnji, naj raje 
kupi večji TV, saj pet dodatnih palcev 
doprinese mnogo več kot ukrivljenost. 
Vseeno pod črto konkavnost nekaj do- 
da, a le ob izpolnjenih geometrijskih po- 
gojih. To po kmečko pomeni, da sediš 
ne več kot meter in pol stran od 65-co- 
larja. Posedovanje ukrivljene petdeseti- 
ce za gledanje s treh metrov je res ne- 
smiselno. 

What's New 


sti v dnevni sobi | orcd- 
"ebota. Poročila so zdaj 
še bolj verodostojna in 
doživeta, resnica pa še 


bolj izkrivljena! 


Je jasnina skrajna 
res tako bajna? 


Druga značilnost modela oziroma celot- 
ne serije HU8500 je skrajno visoka jas- 
nina, poznana kot UHD ali 4K. O novi 
slikovni kakovostni stopnički, razločlji- 
vosti 3840 x 2160, ki ima štirikrat toliko 
elementov od obstoječega HDja, smo 
pisali že ob nekaj prilikah. Ne pretirano 
pozitivno, saj gre za šolski primer prehi- 
tevanja tehnike pred vsebino. Kako pre- 
uranjena je novost, priča zabavljanje 
nad skopostjo materiala celo s strani 
angleških in ameriških novinarjev. A oni 
imajo za razliko od nas vsaj par 4K-fil- 
mov na voljo prek pretočnih servisov, 
kakršna sta Netflix in Sony Movies Unli- 
mited. Izven tega pa ni ničesar niti čez 
Lužo. 


Categorles 


Takole je videti 'pametno središče", ki je napram lanskemu osiromašeno. Tudi za- 
to, ker Slovencem tri namizja niso na razpolago. Grafika pa ni UHD. Sram jih bilo! 


V kontekstu plusov omenjajo boljši vid- 
ni kot, kar je zavajajoče. Jasno, en kos 
ekrana je od strani bolje viden, zato pa 
je drugi slabše. Hudo bi bilo, če bi se te- 
levizor obračal proti gledalcu. Ali krivil 
na zahtevo, kot je to počel LGjev kon- 
cept na letošnjem CESu. No, čas bo po- 
kazal, če se bo eksperiment vijuge pri- 
jel. Korejca sta sicer prepričana, da je 
prihodnost v takih prikazovalnikih, toda 
s stališča ergonomije gotovo ne. Morda 
zavoljo kulskosti, a čisto možno je, da 
bo pogruntavščina le modna muha, in 
še to pri največjih dimenzijah. 
Mimogrede, pri poševnici 55 palcev je 
razlika med primerljivim ravnim in za- 
obljenim modelom okoli 700 evrov. 

Napovedanih UHD-blu-rayjev ni od ni- 
koder in znabiti, da jih nikoli ne bo, saj 
se fizični nosilci počasi poslavljajo. Kon- 
zole ne marajo za tako podrobno grafi- 
ko, televizorski YouTube takisto ne, TV- 
programa pa itak ni. Celo 4K-warez je 
praktično neobstoječ. Discovery in dru- 
ge napredne TV-mreže resda snemajo s 
4K-kamerami, vendar zaenkrat ni napo- 
vedi o oddajanju. Tudi potlej je vpraša- 
nje, kdaj bodo dodatni kanal vključili v 
ponudbo naši operaterji. Mundiala v 
UHDju pri nas gotovo ne bo mogoče 
spremljati. Samsung obljublja, da bodo 
kupci premijskih televizorjev v prihod- 
njih mesecih dobili disk s tremi ali štiri- 
mi prednaloženimi filmi. Prav tako ome- 


njajo UHD-videoteko, a ta bo nam skoraj 
gvišno ostala nedostopna. V danem trenut- 
ku lahko slovenski lastnik prijateljem de- 
monstrira le ducat reklamnih videov in na- 
povednikov za filme, ki jih je primoran pre- 
točiti s torrenti. 
Drži, da je HD-vsebina zaradi bolj fine mre- 
že pikslov in algoritmov za ostrenje nekam 
jasnejša. Ampak to je klavrna tolažba, da 
plačaš jurja več za nekaj, kar boš morda 
okusil čez leto ali dve, redneje pa upora- 
bljal kdovekdaj. Ko bi se proizvajalci vsaj 
toliko potrudili, da bi v obliki aplikacije do- 
dali kak obilen internetni vir predstavitve- 
nega ultravidea. Pa česa takega nimajo ne 
Korejci, ne Japanci. (Samsungova nedav- 
na vdelava res nezanimivih statičnih pred- 
stav iz Dunajske opere je bolj blažev že- 
gen.) Še več, noben UHD-televizor nima 
niti vmesnika, torej menijev v dostojni ost- 
rini, marveč so črke in ikonice opazno niz- 
korazločljive. Ne bi verjel, če te šlamparije 
ne bi videl na lastne ukrivljene oči. 
Da je 4K-video za prste obliznit, je kajpakda (ultra)jasno. Take slike pravzaprav 
sploh ni mogoče videti kjerkoli drugod, kajti naši kinematografi projicirajo v 2K. 
Promocijski filmčki narave in mest so kar nadrealistični, tudi spričo frekvence 50 
sličic na sekundo in mnogo večjega barvnega razpona (gamuta) od navadnega 
HDTV-standarda. Z veseljem bi v taki tehniki pogledal kak celovečerec, vreme- 
narko Katjo Jevšek in 3D-risanko. Če bi lahko, seveda. Tako pa si s takim prika- 
zovalom kot s ferrarijem, zaprtim na dvorišču. 


Je smart TV še zmer' BV? 


Razdelek smart TV oziroma smart hub, kot se imenuje pri Samsungu, združuje 
kao napredne funkcije, ki presegajo osnovni namen, se pravi spremljanje živega 
TV-programa. Sem sodijo povezovanje v lokalno in svetovno mrežo, predvajanje 
vsebin in zaganjanje raznoraznih aplikacij, celo iger. Televizorji so te nove zmož- 
nosti pridobili, da ne bi napram vsem ostalim napravam obtičali kot pasivni go- 
spodinjski pripomočki. 

Vendar se je kakovost tega pametnjakarstva v zadnjih letih komaj kaj popravila. 
Sukanje medijskih vsebin z različnih virov, bodisi z USB-ključka, bodisi s PCja ali 
telefona, bodisi iz oblačne shrambe, je dobrodošlo, a elementarno in nerodno. Že 
sam datotečni brskalnik bi lahko bil boljši, bolj pregleden. Pretakanje robe z dru- 
gih naprav je takisto neprijazno in okorno, zaradi česar večino uporabnikov krat- 
komalo odvrne. Videopredvajalnik je osnoven, ampak ajd, vsaj prebavi večino 
sort zapisov, medtem ko je prikazovalnik fotografij vnebovpijoče defekten. Pri- 
kaže namreč fotografijo v njeni ločljivosti, brez možnosti samodejnega (ali roč- 
nega) celozaslonskega modusa. To pomeni, da fotka, široka dva jurja pikslov, 
zasede le pol ekrana. Tudi naveza z Dropboxom je omejena izključno na folder 
AllShare, zatorej ni mogoče špegati v vso omaro. Nekoč posrečeni Samsung 
Link, ki je povezal vsebine vseh vpisanih naprav, pa je nepojasnjeno izginil. 

Zelo oglaševana TV-postavka so socialne aplikacije. Toda ni ga junaka, ki bi se 
v času stalno priročnih telefonov in tablic daljinčno spopadal s kripljastim Fej- 


IM PIGTIJNE > SAPANOKO COLOME 
IDER-MNAN 


Naj vas napis ne zavede, blu-ray- 
ji 4K ne obstajajo. Video je kla- 
sičen 1080p, toda v najboljši 
možni kakovosti, saj so film pos- 
neli v 4K. S takim marketingom 
lovijo na limanice UHD-lastnike. 

Dnevnesobni ekran je odličen medij za kazanje fotk družbi. A kaj, ko ima osem 
let stari playstation 3 boljši pregledovalnik. Televizor to dela počasi, daljinec je 
neroden, najbolj nezaslišan pa je črn rob okoli slik, ki niso UHD. Tole je nazoren 
prizor iz FB-aplikacije, ki fotke kaže le po širini 720 pik. Odlično za 4600 evrov! 

Temule traku, ki se ne osvežuje samodejno, se reče socialna televizija. Zakaj bi 
kdorkoli komentiral športni dogodek, poročila ali film takole in ne s telefonom, mi 
je neznanka. Za božjo voljo, televizorji, ne silite tja, kamor ne sodite! 


sičem in Tviterjem. Aplikaciji sta na te- 
levizorju počasni in omejeni, za name- 
ček gre za osebne servise, neprimerne 
za gospodinjsko napravo. Enako ne- 
smiseln je brskalnik, dasi ima opcijo, da 
se odpre le čez polovico zaslona, na 
drugem delu pa je TV-program. Ajd, če 
bi bil to Chrome z vpisanim G-računom 
in bi imel tipkovnico ter miš. Ampak to 
so če-ji. Od tega dela je umesten edino- 
le Skype. Kdor komunicira na tak na- 
čin, bo vesel kakovostne, čeprav previ- 
soko umeščene kamere, in tega, da je 
aplikacija vseskozi v ozadju, zato lahko 
klic sprejmeš kadarkoli. 


Nia 


vendar tisti, ki so dostopni Sloveniji, 
smrdijo. Znanih imen ni in še Jezni tiči, 
s katerimi je šel Samsung predlani v 
španovijo, so izostali. Par naslovov je 
takih, ki se za nadzor povežejo s telefo- 
nom, in nekatere, na primer pikado, 
lahko krmilimo z neandertalskim maha- 
njem v kamero. Poženeš jih le v toliko, 
da se prepričaš v njihovo ničvrednost. 
BV kot brez veze. 

Televizor omogoča tudi zrcaljenje an- 
droidnega namizja na velik zaslon prek 
miracasta in obratno, torej pošiljanje TV- 
slike na tablico, recimo če moraš med 
tekmo na šitoar. Prvo je pogojno v redu, 


ASE ONI NAV keson a sko S 


Svetovno prvenstvo v nogometu je največji pospeševalec prodaje televizorjev, 
zato se vsi šlepajo nanj. Samsung je v ta namen uvedel football mode, ki s sti- 
skom namenske tipke okrepi barve, zlasti zeleno, in zvok, s čimer kobajagi ustva- 
ri stadionsko zvočno vzdušje. Nadalje samodejno štarta snemanje in glede na 
šunder navijačev pametnjakarsko izpostavlja najbolj napete trenutke. Dogajanje 
lahko pavziraš in sliko celo povečaš, s čimer se natančno prepričaš, ali je bila 
žoga res čez črto, nakar upravičeno jebeš mater sodniku. A v resnici je vse sku- 
paj dobesedno krneki in zgolj limanična poteza za bogate športne navdušence. 


Preostanek ikonic v štacuni predstavlja- 
jo amaterske igre in odjemalniki vseh 
sort videa na zahtevo, od opernih pred- 
stav in Red Bullovih dogodkov do kon- 
ferenc TED ter novičarskih prispevkov 
televizijskih mrež. Tu je slovenski Voyo, 
dočim RTYVja nisem zasledil. Specialna 
ta vsebina ni in začuda manjkajo por- 
niči. Morda zato, ker nam je na voljo 
zgolj zastonjski del robe. To je razlog, 
da ima slovenski smart hub drugačen, 
okrnjen videz napram tujim. Ne vem si- 
cer, ali obstajajo boljši, plačljivi špili, 

dasi le v 720p, dočim se pretakanje v 
drugo smer v najboljšem primeru zati- 
ka. Edina splošna uporabnost iz celot- 
nega pametnotelevizorskega univerzu- 
ma je YouTube. Televizorsko aplikacijo 
spariš s telefonom in z njim iščeš pos- 
netke, kar je lažje kot tipkanje z daljin- 
cem, nakar jih na velikem zaslonu gle- 
daš like a boss. Vseeno se tega mama 
ne bo šla, četudi ima ustrezen mobilnik, 
kajti vse te sodobne funkcije, vključno s 
snemanjem, so premalo intuitivne in 
slabo predstavljene oziroma sploh ne. 

Železnina, je vsaj ta fina? 


Matrika je kakopak LED LCD in ne organska. Črna zato sicer ni črnolukenjska, 
toda slika je jasna in krasna ter glede na stransko osvetlitev presenetljivo enako- 
merna. Gibalna ostrina, s katero je blestela že lanska serija, je še boljša in zelo 
verjetno najodličnejša v razredu. Kar ni čudno, kajti nazivna frekvenca je 200 Hz. 
Je pa res, da se je treba za optimalen izkaz poglobiti v čuda (pre)naprednih na- 
stavitev, kar zlasti velja za 3D-način. Stereoskopija je aktivna, tista z utripalkami, 
in v garnituri je dvoje peresno lahkih naočnikov. Edina hiba, ki bo odvrnila mar- 
sikaterega tankočutnega igralca, ne zgolj najbolj profesionalnih pretepačev, je 
precej visok input lag, vnosni zamik, ki je celo v game modu večji od 70 milise- 
kund. Razlog je bržda v UHDju, saj mora vezje sliko povečevati. 


Prikazovalnik ima 60-vatne zvočnike, ki oponašajo prostor. Govor lepo prihaja 
'iz' slike, za razliko od LGjevega kronskega modela, kjer slišiš glasove izpod 
televizorja. Ampak lastnik takega teveja si bo itak omislil orenk zvočni sistem. 
Mimogredni podatek za ekologe: poraba je dobrih 100 vatov, kar je izvrstno. 


Proizvajalec se hvali s štirijedrnim procesorjem, toda razen prižiga v sekundi se 
televizor v praksi ne izkaže kot instantno odziven, naj gre za krmiljenje, pregledo- 
vanje fotk ali zaganjanje aplikacij. Je pa Samsung edini, katerega teveji so nad- 
one connect. To lahko uporabnik sčasoma zamenja s posodobljenim modelom 
in s tem pridobi na funkcionalnosti. Če lastnik lanskoletnega modela denimo ku- 
pi aktualno 250-evrsko komponento, bo bogatejši za priključek za mobilnike 
MHL 3.0 in odkodirnik HVEC za filme, ki jih še ni. To ni nek doprinos, a čez pet 
let bo na tak način nemara dobil pretočne igre. 

Čudo tehnike spremljata dva daljinca, eden navaden plastičen, kakršnega dobiš 
poleg Samsungovih tevejev za par stotakov, in naprednejši modrozobi z gibalnim 
senzorjem. Z njim je krmiliš kurzor, kar priprava počne bolje od Philipsove, a 
slabše od LGjeve. Vobče se mi kontrola ni najbolj dopadla in vmesnik, tako nje- 
gov hardverski kot mečinski del, ni za starejše oziroma manj ročne. Tipk, na- 

Tale škatla je one connect. Pristop ločene pameti, ki jo je moč nadgraditi, je Sam- 
sungu lasten. Ako se bo izkazal, bomo lahko sodili čez nekaj let. Fino je, da gredo 
vsi kabli v dotično šatuljo, zamerim pa napravi, da ima slišen ventilator. Vgrajena 


sta dva tunerja, vendar pri kabelskem sprejemu s kartico DVB-C ni mogoče sne- 


mati enega kanala in gledati drugega. Za snemanje je potreben USB-ključ. 


pačnih pritiskov in motoviljenja po ne- 
intuitivnih menijih je preveč, za optima- 
len nadzor pa pravzaprav nucaš oba up- 
ravljalnika, saj noben ni popoln. Vnovič 
imaš varianto prostoročnega ukazova- 
nja, torej kriljenja z rokami, pri čemer 
kamera to pot zaznava že migljaje s pr- 
stom. Toda natančnosti ni in celo v naj- 
boljših pogojih se največkrat ne zgodi 
nič, zato vse skupaj ponovno ostaja le 
neuporaben poskus. 


Je mnenje skupno 
enak' obupno? 


Besedilo je kritično, tega se zavedam. A 
čisto zares bi Gangnamovce kar oklofu- 
tal zaradi biksanja na vseh nivojih, naj 
gre za slabe menije, sceloma pomanjk- 
ljiv vmesnik in hvalisanje z neuporabni- 
mi servisi ali za odbijajoče slovenske 
prevode ter neumno postavitev kamere 
na zgornji del zaslona. Gledalec teveja 
ima namreč glavo zelo verjetno meter in 
pol od tal! UHD na eni strani promovira- 
jo nadvse, po drugi plati pa se jim ne da 
narediti niti kristalno čiste grafične po- 
dobe in ustreznih aplikacij. Za nameček 


boste več odpovedali. 

Pripravite se na življenje brez omejitev... 
»»prihaja Linksys WRT1900 AC. 


Nov brezžični usmerjevalnik Linksys WRT1900AC zna vse, kar 
ste si Želeli in iskali, Odlikuje ga že tradicionalna WRT 
zanesljivost, zmogljivost in pokrivnost signala. Je najhitrejši 
brezžični usmerjevalnik na svetu. Je tisti, ki signal prinese v 
najbolj skrite kotičke vašega doma. Je tisti, ki poskrbi za ure in 
ure neprekinjene zabave ali resnega dela. Je tisti, ki se mu ne 


Poiščite svojega v vseh bolje založenih trgovinah 
po vsej Sloveniji od konca meseca aprila! 


taka širina funkcij za seboj potegne ti- 
pične 'računalniške' fore, kot so petkrat- 
no obvezujoče strinjanje z dolgimi po- 
godbami ob prvi namestitvi, občasna 
neodzivnost, neumna sporočila o napa- 
kah in isto zaresno zaštekanje, ki ga lah- 
ko saniraš le s prekinitvijo elektrike. 

No, ostali proizvajalci niso v teh ozirih 
nič boljši, kvečjemu slabši in večina po- 
vedanega gre na rovaš celotnega televi- 
zorskega področja. Toda uporabnika 
konec koncev itak ne briga, če je Face- 
book nesmiseln, špili za en drek in ma- 
halen nadzor neučinkovit, saj mu največ 
od vsega šteje predvajanje MKVjev. In 
te samsungi za razliko od recimo sony- 
jev docela požegnajo, s podnapisi vred. 
Zato pač vse te bajeslovne naprednosti, 
ki se ne izkažejo, vzameš z rezervo in iz- 
koriščaš ekran za tisto, čemur je name- 
njen, torej predvajanju gibljivih sličic. 
To pa počne 65HU8500 nadmočno. 
Kljub vsemu je moj nasvet potencialnim 
kupcem, naj raje počakajo še eno gene- 
racijo. Serija 8500 je uvodni rod UHD- 
displejev. Linija 2015 bo zagotovo bolj- 
ša in predvsem bolj osmisljena. Glede 
ukrivljenosti pa: petinšestdesetka ja, 
karkoli manjšega nikakor. 


Je Linksys WRT1900 AC. 


Lightning Returns: (45) 


časih so bili izidi novih Final Fantasyjev dogodki, ki so pal 


id novih Fn ontsjev dogodki, kis num O. 
ZaENAIMOVA IL goibTaCije, KONZOL, ENICA Je CSUHIAJA Monstrumi so konkretni in med raziskovanjem zlahka naletiš na ka- 


NES, sedmica playstation, desetica PS2. A rod naprav, kega, ki ti nemudoma prešteje rebra. Poraz te stane časa, ki je bi- 


ki odhaja, jo je v tem pogledu odnesel slabo. Final stvena dobrina, zato jo je ob zanohtnici dobro popihati. Če ti uspe. 
Fantasy XIII za PS3 in xbox 360 mi je bil zaradi kakovostnega s " h 


boja sicer všeč, toda številni mu niso odpustili velike pre- 
močrtnosti in manka pravovernih erpegejskih elementov, de- 
nimo mest. Naslednik, FFXIll-2, je bil odprt, vendar ne toliko 
prostorsko kot časovno, poleg česar je bil komaj še znosno 
rutinski in tlačanski. Zaključna epizoda, Lightning Returns: Fi- 
nal Fantasy XIII, je nelinearna na normalen način in vpelje šte- 
vilne nove prijeme. Toda še zdaleč niso vsi posrečeni. 


Bhunivelzov univerzum 


Namorjena bjonda Lightning se vrne petsto let v prihodnosti 
srednjeveško-tehnološke dimenzije, ko je vse na tem, da gre 
v falus. Vrhovno božanstvo Bhunivelze (resno, kdo si iz- 
mišljuje ta imena?) se je namenilo realnost fernihtati in začeti 
znova. Tu vstopi Strela, žalujoča zaradi sestre, in z Bhunivel- 
zejem sklene dogovor: on ji vrne žlahto, ona rešuje duše za v 
novi svet. Res sposoben bog ... 


Povedano je iztočnica za počasno zgodbo, ki po žalobnosti 
prekaša vse Final Fantasyje. Kar je konkreten dosežek. Če si 
želiš radosti, ne posegaj po tem špilu, prav tako ne, če nisi ig- 
ral prejšnjih delov, saj ti ne bo nič jasno. Returns se ne trudi s 
pojasnjevanjem, marveč obsuje z vračajočimi se prijatelji in 
sovražniki. O njihovih motivih lahko kot nepoučen le ugibaš. 
Ker me je pripoved v osnovni FFXIII pritegnila in mi morbid- 
nost ugaja, sem v ugašanju luči našel nekaj zrn. Predvsem v 
ideji, da ne rešuješ sveta, kot je v igrah običajno, in v bibličnih 
referencah. Na splošno pa je glede jasnosti in sporočilnosti fa- 
bula na nižku. Pa oseb. Samo objokujemo lahko čase kultnih 
likov, kot so Cloud, Yuna in Tidus, ter sovražnikov, kot je bil 
Sephiroth. Teh novih klincev si ne zapomnijo niti fani. 


Osrednje mesto je grafično bolj ena revščina in za nabiranje red- 
kejših reči terja skakanje, ki je vse prej kot precizno. Avtorji so 
morali pač delati S pogonom Crystal, ki še zdaleč ni prvorazreden. 


Mlatenje je bolj akcijska in realnočasovna oblika tistega, ki smo ga videli v trinajstici. 
Ima stične točke z MMOjskima Fantasyjema XI in XIV, le druščine ni. Le-to nadomeš- 
čajo Streline oblike, ki jih po babje simbolizirajo oblačila. Ta so japansko nafrfuljena. 


Bliz 


IN stranskih kvestih srečaš silovitejše nasprotnike, vendar'se začne njihova krovna diši 


ino: Vaš mv. RE pj — 
mo. inova ponavljati — zmerom nekomu nekaj prinašaš. Sedlo bi več raznolikosti. 


ROA VA AT 


Čas, usode glas 


Igra vpelje samosvojo krovno zamisel. Čas teče domala nepre- 
stano in do apokalipse je le še nekaj dni. Ko Lightning vandra 
okoli, minute na uri nepreklicno odtekajo. Svetlobo zamenja 
noč, mrak predre sonce in točno ob šestih zjutraj Bog svetlola- 
sko pokliče nazaj na bazno postajo, od koder skoči v nov dan. 

Če je bila pri reševanju duš skozi glavne in stranske 
kveste uspešna, bo dobila odlog, drugače bo početja 
kmalu konec. A tedaj, v new game :, bo moč začeti 
znova z vsemi izkušnjami in večino robe. Ko se svet 
resetira, imaš nekaj več pojma, kako opraviti kveste 
in kako najti idealno pot. V primeru, da si ne zvišaš 
težavnosti, so tudi boji lažji. 

Če nisi pristaš tega, da igro po končanju za vekomaj 
odložiš na polico, je prijem kul. Lightning Returns 
malodane terja vnovično igranje, če ti spodleti ali 
ne. Temu ustrezno je krepko nepremočrtna, saj je 
njenih par tematskih območij (dve mesti, puščava s 
templji, gozdne livade) zajetnih in docela odprtih ra- 
ziskovanju. Novo igranje je lahko krepko drugačno. 
Žal pa časoplovski prijem ne izpade docela prijeten. 
Stalno si pod pritiskom, da moraš nekaj storiti, pre- 
den bo ura toliko in toliko. Naj gre za kveste ali vra- 
ta, ki se ob neki uri nepreklicno zapro. Niti pogovar- 
jati se ne moreš normalno, ker se stalno mudi! 

Saj boš lahko vse ponavljal v novi igri -, a znova ga- 
rati že narejene naloge je tečno. Sploh zaradi pre- 
težno nezanimive, puste in včasih grde okolice, ki je 


| Gajstna Lightning je bistveno drugačen lik kot v FFXIII, njena začetn otope 
pa jev službi zgodbe. Vseeno sporočilnost in kakovost fabule 


pretirano oglata in polna nejasnih tekstur. Zgradbe iz 
pravokotnih hodnikov, škatlaste mestne ulice, polne 
lutkastih ljudi, skalovje iz dobe PS1 ... Obrazi in lasje 
so prelestni, toda cena, ki jo plačaš, je visoka. 


Na rezilu in osti 


Kakor osnovna trinajstica se Returns najbolj izkaže 
z bojevanjem. Le-to je postalo realnočasovno in ak- 
cijsko, nadzoruješ pa samo Lightning. Finta je v 
treh shemah, ki jih sestaviš in menjavaš na lastno 
pest. Vsaka ima svoje rezilo, meč, veščine in magi- 
je, ki so proti določenim sovragom uporabne bolj 
ali manj. Strele recimo takoj skurijo male plastelin- 
kote, a so neučinkovite proti demonom. Trdovrat- 
nejše sovražnike je treba z izkoriščanjem šibkih 
točk spraviti v omotico (stagger), kjer jim vzameš 
konkretno količino energije. 

Tvorjenje shem iz nabrane robe je zanimivo, tudi 
zato, ker se Lightning ne krepi tradicionalno, mar- 
več le v obliki nagrad za kveste. Tako z grindom 
prideš le do denarja in/ali boljše opreme. Tepež pa 


VN B! 


Ker je to Final Fani, boš srečal kla- da 
sične gradnike, od valute gil do rumenih 
nojevcev chocobov. V puščavi, kajpak. 


je vznemirljiv, poln bliskanja in temelji na iskanju ideal- 
nega prijema za čimhitrejši poraz sitnobe. A kakor je pri- 
jeten, ima minuse, zlasti to, da pri veliki količini raznoli- 
kih sovragov, kar je resda plus, tri sheme ne zadostujejo, 
da bi bil povsod efektiven. Posledica je nemalo razvleče- 
nih obračunov, kjer traja več minut, da zmagaš. Barabini 
so sicer vidni, tako da se jim lahko ogneš, vendar se zna- 
jo pojaviti tik pred tabo. A to ni nujno slabo, kajti špil je 
brez stalnega bojevanja sila moreč in dolgovezen. Celo z 
njim je tak ... 


Vrnitev odpisane 


Lightning Returns je resda originalna in si upa tvegati, 
vendar je rezultat mešan. Če že komu, jo priporočam ve- 
teranom japonskih frpjev, ki iščejo nekaj bolj nenavadne- 
ga. Ostali pa naj se ne pustijo zavesti slavnemu imenu. 


Sneti običajno navdušeno pozdravi bjon- 
dine, ki se dio, K sp umojo Knjeny, Taka. k njemu. Tokrat ne. 


PS3 / X360 PS3 /X360 88 Sajuare Enix o Enix 

iti opica v džungli mora biti strašansko osvo- 

bajajoče. Lahko serješ, kjer in na kogar te 

prime, razen morda panterjem na glavo, ves 

dan kričiš in se čohaš po jajcih, nakar sneš 
banano in osvobojen zakruliš v drevesno duplino, da 
orjaške mravlje pakirajo kufre. A Nintendov gorilež 
Donkey Kong ni te sorte opičnjak, marveč dobričina, 
ki s prijateljčki obhaja rojstni dan v tropski hiši. Kar, 
grozal, izza obzorja prinese vikinško ladjo s krutim 
mrožem in sitnimi pingvini. Napadalci zavzamejo 
otok in Konga z druščino zabrišejo daleč proč. Ju- 
načke čaka še kar dolga pot nazaj domov. 


Od Donkeyja do Dixie 


Na podlagi tradicije je Freeze znova risankasta, 2D- 
ploščadna arkada, v kateri šibaš desno, premaguješ 
ovire in pobiraš dobrote. Taka, kakršno smo dobili s 
tremi Countryji za SNES in z Retro Studiosovim roj- 
stvom na wiiju v DKC Returns pred tremi leti in pol. 

To je prizor iz zadnjega sklopa nivojev, ki se skriva kakih ducat ali celo več 
ur proč, odvisno od šeprtljavosti. Prej je ledenega bore malo. Premalo. 


Po tradiciji znova grabiš banane, iščeš črke K-O-N-G 
in koščke sestavljanke, jezdiš nosoroga, pilotiraš ra- 
ketni sod, se fijakaš v rudniškem vozičku ter mečeš 
sode. V njih se skrivajo prijateljčki, ki si jih oprtaš na 
dlakasta pleča. V DKCR je bil to le Diddy Kong, ki 
vnovič prispeva dva srčka energije in te ponese dlje v 
ravni črti. Zdaj sta tu še punca Dixie, ki zmore prido- 
biti malo višine, in starec Cranky, ki s palico pikira k 
tlom in s tem nagači sovražnika spodaj. Žal spet ni 
moč svobodno menjavati med likoma. So pa vdelali 
podvodne stopnje, zapuščino SNESove dobe, ki je iz 
Returns izostala. Tu vijugaš med morskimi psi in 
sprožaš mašinerijo, da te voda s tokom potegne na- 
prej. Kongovo gibanje je elegantno, voda tropsko 
čudovita in potapljaški občutek krasen. 

Navzlic podvodnosti je občutek pri igranju na moč tak 
kot v Country Returns. Na prvi pogled s tem ne bi 
smelo biti težav, navsezadnje pri Mariu zmerom znova 
odjemljemo kovance, grabimo nadgradnje in se uba- 
damo z Bowserjem. K-O-N-G, Diddy, nosorog, sod, 
banane - vse to so gradniki opičje serije, ki morajo bi- 
ti. A kot nekdo, ki je preigral tako Returns za wii kot 
njegovo izvedenko za 3DS, sem v Zmrzali zaznal pre- 
tirano reciklažo. Pri Mariu je vsak nov del običajen in 
ponavljalski le na površju ter spočetka. Zdi se ti, da ni 
nič novega, nakar ti nepričakovanosti z lopato mečejo 
v fris. Kmalu se pokažejo posrečene inovacije in mi- 
mohod svežih izkušenj. V Freeze pa se nikdar ne zdi, 
da igraš kaj več kot Returns z nekaj ledu. 


Jasno je, da letiš z raketnim sodom. Ta frči sam, ti pa s spretnim pritiska- 
njem gumba odrejaš višino. Vmes srečaš tudi minišefa, robotsko kuro. 


STRE TI, AVE 

Pitfalls got ya down? Way down? 
This balloon will really lift your 


— Jedi 


To ne pomeni, da je igra sceloma ponovljena. lnova- 
cije so, naj gre za simpatične afriške stopnje, kjer se 
na podlagi fizikalnega pogona med nalezljivim bobna- 
njem ziblješ na vratovih žiraf, ali za mimohod razbori- 
tih šefov. Tu so riba napihovalka v votlini, kjer nate 
prežijo osti na stenah, tjulenj, ki nima boljšega dela, 
kot da te ugonablja v areni iz živalskega vrta, in oran- 
gutanska zalega z magičnim pridihom. In seveda so 
vedno dobrodošli skriti nivoji, ki jih odpreš z najkako- 
vostnejšim udejstvovanjem. Res je le, da se ti za toliko 
truda fržmaga, da teh ni še enkrat toliko kot osnovnih. 


Stara roba v hladilniku 


A kar je novega, se pretirano izgublja v standardnem. 
Nisem se mogel znebiti občutka, da so avtorji večino 
idej porabili v DKCR, opičja druščina pa potrebuje 
celo večnost, da pride do ledu. Več kot polovica od 
šestih osnovnih svetov je tropsko normalnih in šele 
dosti kasneje se tla spremenijo v drsalnico, brezizra- 
zne sovražnike v slogu sov in savanske živadi pa 
končno nadomestijo pingvini. 


PlayStation 4 na zalogi 
PS4 igre od 33,99€ dalje 

S Ker ni več neranljivosti, si dobrote kupuješ v opičjem marketu. Življenja 
in podobno nabaviš za sproti nabrane zlate kovance, ki jih niti ni malo. 


Tudi tedaj zmrzal ne prinese toliko svežine, kot upaš, 
saj se domet pretežno konča pri spolzkih površinah in 
krhkih kockah. Kje so ledene sveče, po katerih bi se 
vihtel, obuvanje drsalk, pihanje vetrov, gašenje ognja 
s stopljenim snegom? Ob eni priložnosti se spremeniš 
v snežno kepo, a takih epizod je premalo, da bi se 
Freeze zapisal v spomin, kot se je Returns z džungels- 
kimi peripetijami. Še pingvinstvo in mroževstvo sta 
standardna, brez duhovitih, izrazitih potez. Tudi zato 
se čez čas nivoji kar zlijejo eden v drugega, posebej če 
si seznanjen z minulimi igrami iz niza. Ritem postane 
umirjen, dosti je ponavljanja, kot bi igra ne vedela, 
kam naj se napoti. Mariu se kaj takega redko zgodi. 
Ne izstopa niti sodelovalno večigralstvo na eni konzo- 
li, kjer eden nadzoruje Donkeyja in drugi sodelavčka, 
s katerim je moč neodvisno bluziti. Dodano je nekam 
na silo in ne vsebuje temu namenjenih problemov. 


Dlakavi Sneti zmaže šop banan in si 
na glavo posadi šimpanza. 


Retro Studios / Nintendo 


wii wiiU Retro Studios / Nintendo 


Tropska podhladitev 


Čeprav je Freeze s kakimi petdesetimi nivoji krajši od 
Returns, sem ga končal stežka. Po eni strani zaradi 
vsebinske utrujenosti, po drugi pa zato, ker je špil 
eden zahtevnejših modernih platformerjev. Med Kon- 
govo težo in inercijo ter zahtevo po veliki natančnosti 
nastanejo konkretni problemi, zlasti ko ti začne drseti. 
Tedaj je popravljanje smeri sila otežkočeno in igra je 
narejena tako, da pravzaprav moraš umreti in se nato 
večkrat vrniti, da izpiliš udejstvovanje na kočljivem 
odseku. 

Povrhu ni Nintendove pomoči ob številnih smrtih, ki jo 
je imela Vrnitev in jo pozna Mario, temveč si življenja 
in druge dobrote, kot so rešiteljski baloni, kupiš za na- 
brane zlate novce. Teh ni malo, a ko izgubiš po dva 
ducata 'kreditov' na stopnjo, postaneš nervozen. 
Sploh pri šefih, ki so dolgi, večstopenjski in terjajo ve- 
liko preciznosti, po vsaki smrti pa moraš od začetka. 
Špil je na trenutke prav žleht in pozna se, da je name- 
njen zlasti fanom serije ter žanra. A prav ti bodo naj- 
bolj občutili, kako opešan in reciklažen je. 


Riba napihovalka je le ena iz mimohoda šefov. V spominu mi je pa JN 
ostala toliko kot čuk, ki je nadme pošiljal Svles v slogu Phoenixa. 


hdi 

Oevetinduva,jset let mineva, odkar je V Izvirni 
j obliki, med brati znani kot Ultimate Flay the Dame, 
a začelo ulripali srce svo ičas enega najbolj 
pladovitih In gajstnih britanskih založnikov, Ta 
Je Hiža jara, ki danez v Merozoftovi lasti stag- 
nira, sneli se ob prihodu novega Uonkey Konga, KI 
za ga proslavili ravno oni, OZFE po njihovi bogati 


a 


ri tisoč petsto kvadratov velika Raro- 
va zgradba v angleškem Twycrossu 
je v tej idilični vasici videti kot tujek 
iz stekla in kovine. Med urejenimi 
kmetijami, trofejnim kriket klubom in 
starodavno cerkvijo je ni težko opaziti, saj leži zgolj 
streljaj od glavne ceste. V preddverju je zajetna stek- 
lena omara, kjer so razstavljene številne dragocene 
miniature z Rarovo tematiko. Notri pa po slikah so- 
deč delajo mladi in zadovoljni ljudje z majhnim oglji- 
kovim odtisom. A razkošje je dokaj novo. Nizkoener- 
gijski štab z vegasto streho, kamor hodi na delo dve- 
sto ljudi, je nastal minulo desetletje, ko je leta 2002 
Rare kupil Microsoft za 300 milijonov evrov. Prej pa 
so mnoga leta domovali v petnajst kilometrov odda- 
ljenem mestecu Ashby-de-la-Zouch in se sprva klica- 
li Ashby Computers and Graphics Limited. 

Ob tem uradniškem, po kalkulatorjih in preglednicah 
dišečem imenu srce ne zabije hitreje nikomur. Toda 
pulz se bo bistveno pospešil marsikateremu staremu 
igralcu, ko povem, da je firma v osemdesetih igre iz- 
dajala pod blagovno znamko Ultimate Play the Ga- 
me. To je dvojni pomen - ultimativno igranje in Ulti- 
mate, ki igra. Firma je v močni konkurenci vrste lma- 
gine, Ocean, Firebird in Melbourne House postala 
najbolj proslavljeni, domala superzvezdniški založnik 
za ZX spectrum. Mnogi imamo v najlepšem spominu 
prav njihove špile, kot so Sabre Wulf, Knight Lore in 
Alien 8, zaradi katerih smo zanemarjali šolo, prijatelje 
ter osebno higieno. Splačalo se je. Igrali smo jih. 


ih —iia bi di, 


preteklosti, ki se nikakor ni začela z xboxom, 


MAURIECNA 
SAMOSTOJNOST 


Eratsko sodelovan,je 

Ni bilo naključje, da smo se ob številnih Ultimatovih 
igrah pridušali: "Mater, kot na avtomatu je!" To je bil 
začetkom osemdesetih in tudi še nekaj časa po tistem 
največji poklon grafiki in izvedbi, saj so bili domači si- 
stemi neprimerno šibkejši od namenskih v igralnicah. 
Brata Chris in Tim Stamper, ki sta ustanovila Ashby 
Computers in s tem Ultimate Play the Game, sta ime- 
la močno tovrstno zaledje. Leta 1958 rojeni Chris, 
študirani fizik in elektrotehnik, se je koncem sedem- 
desetih pridružil podjetju Associated Leisure, kjer je 
izdeloval 'conversion kite'. Z njimi je bilo moč nek av- 
tomat spremeniti v privlačnejšega, ko prejšnji za st- 
ranke ni bil več zanimiv. 

Kmalu se mu je pridružil mlajši brat Tim in s pridnost- 
jo sta privlekla pozornost podjetnega sodelavca. Ko 
se je ta odpravil na svoje, sta šla Chris in Tim z njim v 
novo firmo Zilec. Ta tvrdka je bila ena redkih v Brita- 
niji, ki je klepala izvirne avtomatne igre - levji delež 
ostalih je prišel iz Amerike in Japonske. Ko sta brata 
Stamper izdelala arkadni šuter Gyruss in je licenco 
zanj odkupil tokijski velikan Konami, je postopek za 
spremembo stekel v obratno smer. Gyruss je med re- 
trofriki znan še danes, njegova posebnost pa je bila, 
da si sovražnike med letenjem uničeval iz pogleda od 
zadaj. Napredno. 


66 


ULTIMNJE 


PL 


Chris in Tim Stamper sta videti kot angleški raču- 
novodji iz osemdesetih. Vendar sta programsko- 
poslovna genija, ki sta osnovala Ultimate in Rare. 


ficže, torte in lunarni moduli 

V ranih, pred-Ultimatnih dneh sta se brata Stamper 
naučila marsičesa. Razumela sta, kako deluje posel z 
videoigrami, navezala stike z ljudmi iz industrije in se 
priučila programiranja tedaj priljubljenega procesorja 
Z80, intela svojega časa. Na tem kosu silicija so te- 
meljile vse avtomatne igre, ki sta jih naredila, kar je 
tlakovalo njuno pot na ZX spectrum - ta je uporabljal 
prav Z80. Sem sta Stamperja preskočila takoj, ko sta 
uvidela, da začenja trg s stroji za igralnice plahneti in 
da so se mikroračunalniki v Angliji prijeli. 

Med njimi se je posebej dobro prodajal spectrum 16 K 
in nanj se je dinamični duet osredotočil, ko je leta '82 
ustanovil Ashby Computers and Graphics, A.C.G.. 

Vendar tega nista počela amatersko kot velika večina 
tedanjih razvijalcev, ki je programirala v garažah in 
jedla pri mamah. Uporabljala sta delovno postajo, 
mavrica pa je rabila le izvajanju kode. Strojne, seve- 
da, napisane direktno v zbirniku. 

Prodoren je bil tudi dizajn špilov. V času, ko je večina 
igric (da, prav igrice so bile to) za osembitnike nerod- 
no oponašala avtomate, sta bila Ultimatova zgodnja 
naslova Jetpac in Pssst barviti, hitri, gladko premika- 
joči se strelski arkadi z dostojno grafiko ter spretno 
potegnjeno težavnostno krivuljo, ki si ju lahko za bolj- 
ši rezultat nažigal vedno znova. ln si tudi ju! Za na- 
meček v njihovih titulah nisi le brezsmiselno uničeval: 
v Pssst si ščitil rožo, v Cookie delal torto in v Lunar 
Jetmanu sestavljal vozilo. 


Pssst je bil arkadica za spectrum 16 K, kjer si bra- 
nil rastočo rožo pred žužki. Vsaka vrsta teh je bila 
občutljiva na svoj sprej, ki si jih sproti menjaval. 


A to so bile še vedno igre, ki so si z avtomati delile 
DNK in pri katerih Ultimate ni ostal. Njihova prva ak- 
cijska avantura Atic Atac je iz ptičje perspektive ponu- 
dila raziskovanje za tiste čase velikega, iz posamičnih 
sob sestavljenega sveta, kar so omogočili samo raču- 
nalniki. Prijem se je izkazal za uspešnega in Stamper- 
ja sta ga razširila s kultnim Sabre Wulfom za mavrični 
model 48 K. Pri njem sta začela kasete dajati v značil- 
ne, slogovno enotne škatlice, večje od običajnih. Po- 
leg tega je Wulf stal deset funtov namesto šest, kolikor 
je bila tipska cena za spectrumov softver. S tem je no- 
vopečeni založnik sicer tvegal še večje piratiziranje, ki 
se je na računalnikih dodobra razpaslo. A se je zgodilo 
nasprotno. Kupci so bili ponosni na lično pakiranje in 
drago igro, ki so jo imeli za nekaj posebnega, in je ni- 
so marali presnemavati kolegom! 


MA siroaia, za ren 


iva 


Bi žrvev č x 
VELA TN NE Zirana 


ve: 
Za skoraj dvakrat višjo ceno od običajne si-dobil 
Ultimatove igre v deluks pakiranju, ki se je podre- 
jalo enotni podobi. Tako si jih ponosno dal na poli- 
co in se počutil nadmočnega lastnikom kopij. 


Sabre Wulf je bil uspešnica in je omogočil razvoj še 
boljših, grafično impresivnejših naslovov. Najbolj iz- 
postavljeni so bili tisti v izometričnem sistemu Filma- 
tion - Knight Lore, Alien 8, Nightshade, Gunfright in 
Pentagram. Predvsem z njimi je ime Ultimate Play the 
Game postalo žig za kakovost in epskost, ki je ostali 
izdajatelji na spectrumu kratkomalo niso dosegali. 

Ultimatovi špili so sicer izhajali za druge računalnike, 
na primer C64 in amstrad CPC. Toda predelave so 
vedno delali izven matične firme, izvirne igre pa sode- 
lavci bratov Stamper. Onadva sta se osredotočala na 
mavrico, pri čemer je Chris programiral in Tim risal. 
Zanimivo je, da so v firmi redko dajali intervjuje, mo- 
goče zato, ker so delali iz neuglednega skednja. Ko 
pa so jih, so se hvalili na vse pretege, vedoč, da so 
dosti pred konkurenco. Na oglasih in ovitkih kaset 
celo niso imeli sličic iz iger. Vse zato, da bi bila skriv- 
nostnost pred igranjem in presenečenje med njim 
čimvečja. Delovalo je! 

A ko so številni Slovenci v letih 1984 in 1985 šele do- 
bivali spectrume pod novoletnimi smrečicami, sta 
Stamperja že vedela, da se ta trg začenja krhati, tako 
kot se je leta prej tisti z avtomati. (Pod naskokom gu- 
sarstva, konzol in zmogljivejših 16-bitnih osebnih ra- 
čunalnikov, kot je bila amiga, se je dejansko kmalu 
sesul.) Bila sta pač sposobna poslovneža, ki sta reci- 


PREDSTAVLJENO 
5 FILMHTIONOM 


Shahid Ahmad, ki pri Sonyju skrbi za indie igre na 
playstationu, se danes takole spomni Knight Lora: 
"Nisem mogel verjeti očem. Šok. Začudenje. Kolo- 
salno občudovanje." Podobno meni Jon Ritman, 
avtor Match Daya: "Ko sem prvič videl Knight Lo- 
re, se mi je čeljust spustila do tal. Nobenih arte- 
faktov, 3D-svet ... Pojma nisem imel, kako je 
Chrisu Stamperju to uspelo." Ampak mu je. Knight 
Lore je posedoval ubijalsko grafiko, kakršne na 
spectrumu dotlej ni uspelo ustvariti nikomur. De- 
jansko je malokdo vedel, da je spectrum sploh 
sposoben česa takega. Izometrični pogled, v kate- 
rem velike gibljive sličice z atributi niso mešale 
okoliških barv, je bil odvisen od zvijače, ki je te- 
meljila na ugotavljanju, ali je nek piksel v ospredju 
ali ozadju navidezne kocke. Pogonu so Ultimate 
rekli Filmation in je bil revolucija v tem, kako so 
bile videti spectrumove igre, pa tudi širše. 


Ko so konkurenti skapirali trik, se je usul plaz 
sličnih izdelkov, od Batmana in Head Over Heels 
do Fairlighta, The Last Ninja, Solstica ter delno ju- 
goslovanskega Movieja. V teh se je bilo običajno 
moč premikati v štiri strani, skakati, se boriti in 
nabirati predmete za reševanje ugankic. A Ultima- 
te si je že ustvaril sloves in kupci so se radi vrnili k 
štirim novim dozam stamperjevske magije. Za ce- 
kin hitro izdelani Alien 8 je bil Knight Lore v veso- 
lju, kjer si namesto volkodlaka usmerjal robotka 
... znova srednjeveški Nightshade je namesto sta- 
tičnih soban (flip screen) vpeljal skrolajoče lokaci- 
je, čemur so rekli Filmation Il ... Gunfright, bojda 
zadnja igra za spectrum, na kateri sta delala Stam- 
perja, se je odvil na Divjem zahodu in imel prvo- 
osebne strelske dele ... Pentagram pa se je vrnil k 
Knight Lorovemu receptu akcije, skakanja ter pu- 
zel, le da si lahko sovražnike pobijal. 

mo Knight Lore dokončala pred Sabre Wulfom, a sta 
ga zadržala, da bi slednjemu, videzno bolj primitivne- 
mu špilu omogočila borbo na trgu. Zato sta pripravila 
teren za nov podvig. Osnovala sta podjetje Rare, ki si 
ga ni lastil Ultimate, tega pa prodala velikemu U.S. 
Goldu. Vendar šele, ko sta bila prepričana, da imata 
nova trdna tla pod nogami. Japonska. 

Chris in Tim sta namreč še pred osnovanjem Rara 
začela snubiti Nintendo, da bi razvijala za njihovo 
buhtečo sobno napravo NES. Ta se je v Aziji in tudi že 
v Ameriki prodajala bajno in je bila zaradi rabe modu- 
lov neobčutljiva na piratstvo, ki se je opazno zažiralo 
v dobičke s spectrumovega trga. Japonci so se na- 
mrdnili, kajti v tisti dobi so bili vse prej kot odvisni od 
zahodnjaških avtorjev. Toda Stamperja se nista dala. 
Sumljivo sta pridobila razvojno inačico NESa, z nepo- 
oblaščenim povratnim inženiringom izvedela za nje- 


iuP sa HI ZUP 


Sahre Wulf Ultimate, 1984 — spectrum 
V prvi pustolovščini neustrašnega raziskovalca Sabrema- 
na smo po velikem džungelskem labirintu z 256 zasloni 
iskali štiri dele amuleta. Ko sem se vrnil k njej v emulator- 
ju, nisem mogel verjeti, kako je težka ... in privlačna. 


£10 

Pištolarščina Gunfright je izšla leta 1986, ko je bil 
Ultimate že v lasti U.S. Golda. Ta ni imel nič pri 
njenem razvoju in je bil le trgovec z novci. 


gove skrivnosti in zanj naredila smučarski špilček 
Slalom. Odletela sta v Kyoto, kjer jima je star prijatelj 
z zvezami uredil sestanek z Nintendovimi živinami, in 
pokazala umotvor. Rižojedci so bili navdušeni, zlasti 
Minoru Arakawa, ustanovitelj in kasneje dolga leta šef 
Nintendove ameriške veje. 

Rare je tako postal prva zahodnjaška firma, ki je lah- 
ko razvijala igre za NES. Z odhodom Stamperjev se je 
končala doba Ultimata, ki je bil pod U.S. Goldom le 
senca nekdanje veličine, in začelo se je dolgoletno 
plodno sodelovanje z Japonci. 


ERATENJE 
5 SAMURAJI 


gilici, jeve afnari,je 

Naveza je v režiji različnih založnikov botrovala nič 
manj kot enainšestdesetim igram za NES in game 
boy, pa jerbasu njih za N64, game boy color, GBA, 
gamecube ter SNES. Med njimi so klasike, kot so Wi- 
zards 6 Warriors, Battletoads, GoldenEye 007 in Ba- 
njo-Kazooie. Med špili za SNES pa je največji raztur 
naredila serija Donkey Kong Country. 

Prav znamenita opica hecnega imena najbolje oriše 
tesno simbiozo, ki je koristila tako Raru kot Nintendu. 
Navsezadnje je Kong ena najstarejših in najbolj cenje- 
nih Nintendovih lastnin. Da so jo zaupali nekomu iz- 
ven matične firme ter povrhu zahodnjakom, je bilo 
presenečenje, častivreden znak nindža zaupanja in 
prelomnica v odnosih med zahodnimi avtorji ter vz- 
hodnimi zalagatelji. Naposled je prav delo na Donkey 
Kongu Nintendo prepričalo, da je leta 1994 kupil 49- 
odstotni delež v Raru in ga spremenil v praktično last- 
nega, čeprav odmaknjenega razvijalca. 

Da so Rare dobili Donkey Konga, je bil med drugim 
zaslužen njihov sloves tehnoloških naprednežev. Tisti, 
ki so si ga pridobili še v NESovih dneh, ko sta Stam- 
perja razturila NES. Nintendo se je hotel pridružiti va- 


Ob spectrumovih igrah je solzo nostalgije potočil 
marsikak bralec, slika iz Wizards 8 Watriors pa bo 
večino pustila hladno. NES pač ni ZX! 


lu trirazsežne, računalniško generirane grafike, kamor 
so stremele konzole tipa playstation, PC-kartice v slo- 
gu voodooja in filmi, kot je bil Jurski park. V to so ga 
prepričali prav Rare, ki so Japoncem na sestanku po- 
kazali nekaj lastnih tride prizorov. Naključje pa je ho- 
telo, da je Nintendo že začetkom devetdesetih imel 
dostop do ustrezne tehnologije, in sicer skozi prosla- 
vljeno ameriško firmo Silicon Graphics. Kmalu so se 
dogovorili za sodelovanje pri naslednji konzoli N64 in 
za to, da bo prav Rare z mogočnimi razvojnimi posta- 
jami Silicon Graphicsa poskrbel za 'next-gen' videz 
določenih prihodnjih iger. V Twycross so pripeljali mi- 
lijonsko opremo, ki je bila v bistvu namenjena kas- 
nejšemu N64, tedaj klicanemu 'project reality'. A 
Stamperja in oprode so jo čarobno uspeli uporabiti na 
veliko šibkejšem super nintendu z milijonsko bazo 
uporabnikov. 


Dvorazsežno borilno igro Killer Instinct bržda po- 
znaš s super nintenda, vendar je bil izvirnik spisan 
za avtomat. Renderirano grafiko zanj so Rare izde- 
lali istočasno z DK Country, le da je bila še boljša. 


Gorila po angleško 

Donkey Kong je bil nenavadna izbira. Gorila je bil že 
lep čas v senci drugih junakov iz iste štalce, od Maria 
do Linka, in je nastopal le kot podporni lik. Daleč je 
bil čas, ko je leta 1983 v proslavljenem avtomatu me- 
tal sode pod noge Mariu, tedaj še Jumpmanu. A gla- 
vni Nintendov mag Shigeru Miyamoto, oče Maria in 
Zelde, je hotel opičnjaka obuditi. Zaradi razdalje med 
Japonsko in Anglijo v Raru ni mogel viseti osebno. Je 
pa tja stalno pošiljal ideje in skice, kako naj bi nova, 
od strani gledana platformska arkada izgledala. 

Kljub temu je Raru pustil, da je na likih in novem špi- 
lu pustil svoj pečat, čeprav so ga Britanci občasno z 
idejami vrgli s stola. Recimo tedaj, ko so Kongu v ro- 
ko potisnili pravo pištolo. Miyamotov odziv: "Mogoče 
bi lahko bila vodna!" Na kraju je bil novi Donkey 
Kong veliko bolj resen, atletski, mlajši in 'oster' od ti- 
stega, ki si ga je zamislil Miyamoto. Dejansko je 
Kong, kakršnega poznamo danes po seriji Country, 
veliko bolj Rarov kot Nintendov junak. 


OOHEILNICICENIEMI 
NIH PAL VERSION MA 


Ko sem DKC gnal za analne potrebe, se mi je zde- 
lo, da se je po igralni plati postaral dosti slabše od 
Maria. Je pa grafično še vedno kul. 

Za njegovo premikanje so skušali uporabiti gibanje 
kakih petnajstih živali, dokler se niso zedinili, da je 
najboljše konjsko. Poleg tega so si izmislili celo pod- 
porno menažerijo - žabo Winkyja, mečarico Enguar- 
da, nosoroga Rambija, staro opico Crankyja, surfer- 
skega Funkyja, dečvo Candy in nečaka Diddyja, ki se 
je na dolgi rok izkazal za najbolj priljubljenega. No, li- 
ki še zdaleč niso bili edini izziv. Dotlej je bil Donkeyjev 
svet pust, sestavljen iz tramov, lestev in sodov, ki jih 
je lučal na Maria. Rare si je namesto tega zamislil bo- 
hoten džungelski svet iz štiridesetih premočrtnih, za- 
poredno nanizanih stopenj, med katerimi je vsaka nu- 
dila nekaj novega, od plavanja prek cijazenja z rud- 
niškim vozičkom do menjavanja med dvema likoma 
glede na situacijo. In, jasno, udejanjili so pomembno 
razliko - Donkey Konga so iz vloge negativca, ki jo je 
sceloma zasedel Bowser, spremenili v dobričino. 


Battletoads Nintendo, 1991 — NES 


Po zgledu nindža kornjač si je Rare izmislil troje živčnih 
človekolikih žab, ki so šle na desno, skakale in teple. 
Lahko, da so bile prisrčne, toda špil je bil vrhovniško 
težek. A očitno se je priljubil, saj je dobil več nadaljevanj. 


Killer Instinct Nintendo, 1995 — SNES 
Od strani gledana pretepačina še danes uživa kulten sta- 
tus, med drugim zaradi nedavne obuditve na xboxu one. 
Poudarek je bil na veriženju udarcev v nazarensko dolge 
kombinacije in na krutih usmrtitvah v slogu Kombata. 

Opič, ii posli 

Ko so Donkey Kong Country prvič pokazali javnosti 
leta 1994 na sejmu Shoshinkai, so zaradi plastično 
renderiranih, gladko animiranih likov in krasnih ozadij 
mnogi mislili, da igra teče na project realityju. Niso 
mogli verjeti, da je SNES zmožen česa takega, tako 
kot je svojčas občinstvo pretresel Knight Lore na 
spectrumu. Stamperja sta bila pač talenta deluks, iz 
strojev sposobna iztisniti še zadnji atom moči, kakor 
zdaj počne Naughty Dog s PS3. Šest tednov po lansi- 
ranju v božičnem času 1994, ko je Sony že splovil 
playstation, so prodali prav toliko milijonov izvodov 
DKC, s čimer je Nintendo izvrstno zaslužil. Igra je 
navdušila tudi mene, saj sem ji nekoč davno podelil 
oceno 95. Nadaljevanja so bila samoumevna in so 
prišla tako na SNES kot na game boy, GBA in N64. 
Prav tako so k žvenketu goldinarjev prispevali drugi 
liki, najbolj Diddy, ki je dobil lastno mariokartovsko 
dirkačino Diddy Kong Racing. Sekala je. 


GoldenEye 007 v navezi Rare - nintendo 64 naj- 
večkrat omenjamo. Miks akcije in skrivanja je do- 
bro prestal test časa in ugledal hudo nadgradnjo za 
wii, ki ostaja skriti strelski biser te konzole. 


Vendar se je idilično razmerje med Nintendom in Ra- 
rom ohlajalo. Rare je sicer ostal založnik, vendar jim 
Nintendo ni pustil, da bi se razkomotili v vlogi, ki je 
več denarja odlivala v Anglijo. Prav tako naslednje 
Rarove igre za N64 kljub strokovni hvali niso bile ve- 
like komercialne uspešnice, naj govorimo o Perfect 
Darku, Banjo-Tooieju ali Conker's Bad Fur Dayu. 
Začetkom dvatisočih se je Nintendo ubadal z nasled- 
nikom N64, gamecubom, Rare pa je imel opravka 
sam s sabo, saj je iz studia odšlo nekaj nadarjenih, 
uvedenih posameznikov, ki so ustanovili lastne firme. 
Med njimi Free Radical Design (danes Crytek UK), od 
koder smo dobili prvoosebno streljanko TimeSplit- 
ters. Okoliščine so privedle do tega, da sta Chris in 
Tim iz podjetja iztisnila Nintendo, ki ni bil večinski 
lastnik, in leta 2002 stoodstoten delež prodala najbolj 
premožnemu in vztrajnemu snubcu, Microsoftu. S 
tem je Rare vstopil v svoje tretje, aktualno in najbolj 
težavno obdobje. 


Futuristična tretjeosebna streljanka Jet Force Ge- 
mini je pozabljen Rarov špil, ki se začne počasi, a 
se sčasoma razeveti v odličnico. 

Eledeči Stampil, iki 

Za zaposlene se z menjavo lastnikov ni dosti spreme- 
nilo, razen da se je štab iz skednja preselil v arhitek- 
turno čudo v Twycrossu. A počasi je iz Rara izpuhtelo 
družinsko vzdušje. Brata Stamper sta prej večino de- 
lavcev najela osebno in vsi so se poznali med sabo. Z 
novo metlo so prišli drugi ljudje, tujci, ki sta jih zani- 
mala predvsem rast ter dobiček. Vse ideje je bilo tre- 
ba potrditi pri višji sili, ki jih je spustila skozi kalkula- 
tor in odobrila le najbolj neposredno dobičkonosne. 
Chris in Tim pa sta se vedno bolj umikala v ozadje, v 
poslovno plat in stran od oblikovanja iger. 


Eden od Rarovih modernih izdelkov so prebarvane 
stare uspešnice, od Banjo-Kazooieja (XBLA) do 
Jetpaca (Windows 8, Windows Phone). 


Nekaj je moralo počiti, in tudi je. Brata sta Rare zapu- 
stila leta 2007 in za sabo pustila luknjo. Tako, ki je ni 
bilo mogoče zapolniti. Vse, kar je Rare naredil velike- 
ga, je nastalo pod njunim vodstvom. Tako v stari do- 
bi znamke Ultimate Play the Game kot v novi, ko se je 
firma posvetila xboxu. Na 360 so izdali spodobni Ka- 
meo: Elements of Power, slabi Perfect Dark Zero in 
odlično simulacijo rajskega vrta Viva Pinata. Dve 
inačici slednje in presenetljivo dobra dirkačina Banjo- 
Kazooie: Nuts 6 Bolts so prišle 2008, kar pomeni, da 
so bile v razvoju vsaj načeloma povezane s Stamper- 
jema. Nato pa je sledil mrk, v katerem je Rare - če 
odštejem predelave starih uspešnic za Live Arcade - 
naredil samo dvoje. Oblikoval je lutkaste like avatarje 
za uporabniški vmesnik xboxa 360, na katerih so boj- 
da delali še pred Nintendovimi miiji, in izdal tri verzije 
povprečne risankaste športne igričke Kinect Sports. 
Najnovejšo Rivals pravkar za xbox one. 


Bisere svin, jani 

Microsoft je proslavljeno firmo, ki jo je kupil za stotine 
milijonov in v kateri delajo ali so delali izredni talenti, 
torej zlepil s tehnološko faliranim, v igralnem smislu 
polovično uporabnim kosom periferije za zaznavanje 
gibanja. Tvrdka, kjer so nekoč nastajali veličastni, 
inovativni špili, ki so pri igralcih budili navijaško nav- 
dušenje in pri konkurentih zavist, je tako obsojena na 
klamfanje rutinskosti za masovni trg nepoznavalcev. 
Bržda zato, ker jo je MS zaradi 'slabših poslovnih re- 
zultatov' na prelomu desetletja prestrukturiral in od- 
gnal oziroma se znebil več ključnih uslužbencev. Sam 
mislim, da je bila poroka vnaprej zgrešena - Rare kot 
razvijalec, znan po skrivnostnosti, kreativnosti in od- 
prtosti k Aziji, ter Microsoft, ki poudarja ameriškost, 
mačizem in testosteron? Težka. 

Kaj jim pomagajo podružnični studiji z veliko osebja 
in milijonska prodaja? Navdih je zamenjal denar, jaj- 
ca so se skrčila na velikost majhnih ničel na bančnem 
računu. Naj bo za to odgovoren overlordski Microsoft 
ali sam Rare, eno je gotovo: ugled pri predanih igral- 
cih je izgubljen. Pot nazaj na vrh, ki naj bi jo pomaga- 
lo tlakovati par nedavno zaposlenih industrijskih znal- 
cev, bo težka in dolga. Naj nanjo stopijo čimprej. 

Diddy Kong Racing Rare, 1997 — nintendo 64 


Svojčas je Rare nenehno skrbel za inovativnost in spre- 
vračal žanrska pravila. DKR je bil kopija Mario Karta le na 
površju, saj je vseboval nadsvet, po katerem si iskal ba- 
lone, nakar si se dirkaško spopadel s šefi. Le emuliraj! 


Pikadtptone ST 

Perfect Dark Rare, 2000 - nintendo 64 
Na to futuristično prvoosebno mešanico streljanja in 
skrivanja se ob čaščenju GoldenEya redno pozablja. Oko- 
lica je bila Blade Runner, postali smo ženska, pri igranju 


pa smo zastrupljali aliene in nanje lepili granate. 


Viva Pifiata Microsoft, 2007 — xbox 360, PC 
V obdelavo smo dobili kos zemlje in ga spremenili v raj- 
sko zatočišče za pisane, kosmate meksikanske živali, 
'pifiate'. Na tla smo devali goščo, kupovali predmete, od- 


ganjali sitnobe in spremljali hecne ploditvene običaje. 


Priložnostni Kinect Sports ni upravičil na- 
kupne cene. Tudi zaradi kinectovega zamujanja. 
Slično se dogaja z inačico Rivals za xbox one, kjer 
je takisto prisoten zamik. Toliko o next-genu. 


s — 


Vem, da še zmerom strmiš v čokoladice v gornji pasici, a skušaj se osredo- 
točiti na to sliko z novimi, kičastimi ozadji za podatke. Ne gre, kaj? Pa nič. 


e je že začelo. V štacunah imajo blizu kas na- 

metane plastične žoge z logotipom svetovnega 

fuzbalskega prvenstva v Braziliji / prisegel bi, 

da je na radiu več sambe kot ponavadi / in ka- 
kopak je dosti pred začetkom dogodka 12. junija 
izšla uradna igra. Gre mar za kvalitetno praznovanje, 
ustrezno največjemu športnemu dogodku poleg olim- 
pijskih iger, ali za vlečenje denarja iz žepov lahkover- 
nih navdušencev? Malo obojega ... 


Od Kroata do nigra 


Ker se prerivanje za vstopnico na prvenstvo začne 
dolgo pred slednjim, je verjetno, da bo novopečen 
lastnik igre najprej skušal popraviti vnebovpijočo kri- 
vico slovenske neuvrstitve v Brazilijo. Ali prevzel ka- 
terokoli od ostalih 202 polno licenciranih izbranih 
vrst, med njimi hrvaške in nigerijske, ki v Fifi 14 ma- 
njkata. Kavčni Katanci se lahko denimo odločijo, da 
postanejo kapitan izbrane vrste. Pri tem izbereš ob- 
stoječega nogometaša ali narediš svojega. Od tod na- 
prej z njim sodeluješ na vseh obveznih in neobveznih 
srečanjih, pri čemer nadzoruješ le in samo njega. 


Dva Kranjca, Koren in Petek se v Katančevih očeh borijo za prevzem si 


9. ' kapitanskega položaja v slovenski reprezentanci. Komu bo uspelo? 

Toda najprej si je treba selektorjevo naklonjenost pri- 
boriti skozi uvodna srečanja, kjer se trudiš imeti na 
koncu tekme čimboljšo oceno. Pri tem ne štejejo le 
goli, marveč podaje, držanje ukazane pozicije in pod- 
obno. Ocena se sproti na zaslonu vidno niža in viša 
ter je primerjana s tekmeci za pozicijo v repki. Vmes 
si rahlo krepiš ali slabiš formo s sodelovanjem v mini- 
igrah, kjer vadiš strele, podaje in slično. 

Modus, ki je v NBA 2K že stalnica, je dolg in kar nale- 
zljiv. Toda ocenjevanje je preveč okostenelo. Svoje 
vloge se moraš držati kot pijanec plota, ne upoštevaje 
situacijo na zelenici, in hitro fašeš znižanje cifre, če- 
prav si kot branilec prevzemal pobudo v napadu, ker 
si videl priložnost, ali kot napadalec reševal rit lenim 
bekom. Poleg tega si na milost in nemilost prepuščen 
muhastim kolegom, ki včasih tako pleteničijo, da bi 
najraje kar sam postal trener in jim v garderobi dal 
tinte piti. Oj! Daj žogo, kmetavz! 


"ai, vaiiii!" se dere , ko gleda 
miganje tolstih brazilskih riti. 


[xbox 360 


Electronic Arts 

Nova, boljša zgodba 


Zato na splošno bolj sedeta normalni World Cup, kjer 
se pač podaš na obstoječi turnir, ali kvalifikacijski 
način, v katerem si nadzornik vse reprezentance in 
klasično menjavaš med igralci. Tu se sprehodiš skozi 
vse prijateljske in uradne tekme na oficielnem kole- 
darju ali si narediš svojega. Srečanja, ki jih ne maraš, 
lahko simuliraš z dokaj realnimi rezultati. Tretja mož- 
nost je 'story of gualifying'. Tam najdeš več deset sce- 
narijev iz resnične bitke za vstopnico na mundial. V 
86. minuti moraš denimo zmagati kot azzurri proti 
Bolgarom ob neodločenem rezultatu ali v vlogi urug- 
vajskega bombarderja Luisa Suareza štirikrat zadeti 
proti Čilencem. Zmoreš? 

Tak modus je za World Cupe klasika in kar se dol- 
goživosti tiče, ne nadomesti menedžerstva iz Fife 14. 
A pohvalna sta tako število kot kakovost izbranih za- 
gat. Takisto je moč odkleniti ločene skupke scenari- 
jev za nam najbolj blizke države, ki v svetu žogobrca 
nekaj pomenijo, od Nemčije in Francije do Anglije ter 
ZDA. To storiš v zameno za virtualne kredite, ki jih 
imaš mogoče že vnaprej kup, saj se prenesejo iz Fife. 
Za taiste nabaviš zgodovinske drese, žoge in podobne 

vzdušne drobnarije. Med njimi so tudi vnovični posku- 
si za zmago po porazih na tekmah, kar je najbolj upo- 
rabna zadeva. Čudo prečudno, da ni free 2 play za- 
služkarstva v slogu kupovanja navideznih soldov za 
prave. Daleč smo prišli, da moram EA v tem pogledu 
pohvaliti :). 

Klinično naštevanje ne zaobjame čarobnosti, ki jo 
znajo ti elementi (po)ustvariti. Slovenskih scenarijev 
ni, saj smo daleč premalo važni. Toda navijači, ki jim 
srce bije za druge države, bodo navdušeni, ko bodo v 
vlogah omiljenih reprezentanc podoživeli prelomne 
trenutke. Ali opazovali, kako z lastnim igranjem pri- 
spevajo k vsakodnevnemu vzpenjanju ekipe po sve- 
tovni internetni lestvici. Slovenija je v tem trenutku 
solidna petdeseta! 


Pokliči Zahota, 
bo on uredil 


Tovrstni detajli iz Brazilskega kupa naredijo pretežno 
uživantski špil, v katerem vlada drugačno vzdušje kot 
v Fifi. Po eni strani zaradi južnoameriških glasbenih 
ritmov in eksplozivno pisanih uvodov v dogodke, kjer 
nad zelenice poletijo baloni in na tribunah ter v mestih 
pred videozasloni nebrzdano raja mladež v čudnih po- 
krivalih. Med dogodki atmosfero ustvarja angleški 
čvekaški par Men in Blazers, mala internetna senzaci- 
ja, ki podcastovsko debatira o fuzbalu, ribah, čipsu, 
pivu in bedi angleške reprezentance. Škoda, da se 
začneta prehitro ponavljati, saj ju ne streamajo. 

Po drugi pa zavoljo igranja. Nikakršno presenečenje 
ni, da akcija na zelenici ni bistveno drugačna od tiste 
v običajni Fifi. Poudarek je znova na hitrem, akcij- 
skem fuzbalu, ki se v nekaterih pogledih spogleduje z 
realizmom, a je občutno manj tehničen kot sorodni 
Pro Evo. Ne Grčija, Brazilija je to! Važni so brzopeti 


prodori, ronaldinjovski triki in bombastični goli. Dru- 
gače rečeno, šteje zabava. Obrambo se da držati, to- 
da igra očitno favorizira napad, saj so kontre učinko- 
vite celo proti formalno najbolj trdnim bunkerjem (ul- 
tra defensive), golgeter z nabildanimi statistikami, kot 
je 'pace', pa bo zmogel ob enakovrednosti ostalega 
vreči na rit slehernega branilca. Klin, ki klin izbije, je 
kajpak nasprotni naskok. V World Cupu je našteto še 
za kanec očitneje, saj je privzeti tempo malo hitrejši in 
streli še močnejši kot v Fifi. Projektili domala strgajo 
mreže. To prispeva k hitremu zadovoljstvu, tako pro- 
ti konzoli kot na spletu, kjer se udejstvuješ v posa- 
mičnih tekmah, virtualnem turnirju in kvalifikacijah, 
urejenih na podlagi standardnih lig iz Fife. 

Je pa res, da so nekoliko obrzdali doseganje golov z 
glavo, med drugim zaradi naslanjanja bekov za rame- 
na tistih, ki jih preskakujejo. Koti so rahlo bolj taktični 
zaradi tega, ker lahko s štirimi vnaprej določenimi na- 
stavitvami sotrpine zgoniš v sredino ali jih razporediš 
kako drugače (seveda ne po lastni izbiri, to bi bilo že 
PESniško). Umetna pamet je kljub luknjam, kot so 
pogosto utekavanje soigralcev v ofsajd, še malo bolj 
sposobna in življenjska, vštevši golmansko ter sod- 
niško. Pa dodali so porcijo animacij pri stiku teles, ki 
se borita za žogo. No, ta je še zmerom nekoliko pre- 


(Leo Messi se je prebil skozi luknjasto japonsko obrambo in dosegel drugi 
1 gol za a Rejenilno: Do konca te dllalajke tekme v igri jih je zabil š Še pet. 


več očitno z elastiko pripeta nanje, dočim ves anima- 
cijsko-fizikalni pogon občutno zaostaja za tistim v Fifi 
14 za PS4 in xbox one. World Cup je namreč storjen 
le za playstation 3 in xbox 360, konzoli, ki v Braziliji 
prevladujeta. Računalnikov je tam doli in na drugih 
trgih mnogo, toda EA se ni odločil za PC-verzijo, če- 
prav dotična od predhodnice ne teče na next-gen po- 
gonu Ignite. Razumi, kdor more. 


Drago kot Šmarna gora 


Na podlagi alinej bi človek rekel, da ne gre niti za Fifo 
14 v1,5, bolj za 1,2. Toda vtis, ko nekaj časa igraš, je 
zadosti drugačen, da World Cupa ne moreš odpisati 
kot nekaj, kar so naredili v dveh tednih. Črnobelo gle- 
danje, cinizem in udrihanje čez EA so privlačni, ven- 
dar si jih špil ne zasluži. 

Vsaj ne počez. Količina novosti namreč tako formal- 
no kot izkušenjsko vseeno ni taka, da bi upravičila 
založnikovo trženjsko odločitev. World Cup namreč 
tržijo po polni ceni dobrih 50 evrov, kar je preveč. 
Utopično bi bilo pričakovati, da bomo tovrstno vsebi- 
no dobili kot brezplačno zaplato za Fifo 14. Definitiv- 
no pa bi bilo primerneje, če bi za digitalno nadgrad- 
njo plačali 20 evrov ali jih odšteli 35 v samostojni fi- 
zični obliki. V doživetju so namreč nepričakovane 
luknje, na primer igranje kvalifikacij kar na brazilskih 
štadionih (?!). 

Najbolj pa je treba upoštevati, da ima izdelek manj 
vsebine in krajši rok uporabe kot normalna FIFA. Ak- 
tualen bo do 13. julija, ko se bo resnično prvenstvo 
izteklo, nakar bo hitro ugasnil in jeseni ga bo pognal 
le še redkokdo, zlasti na spletu. S poslovnega stališča 
je cena umevna, pač kujejo železo, dokler je vroče. Z 
gledišča razgledanega in kakovost terjajočega kup- 
ca, ki noče imeti razširjene analke, pak ne. 

izenačili, do konca je deset minut, olivarji pa potrebujejo zmago 


paniji, tu je eden iz niza njenih scenarijev. Finci so | 


e bi mi kdo pred leti rekel, da bo kmalu pri vrhu 
lestvic popularnosti igra z imenom Plants vs. 
Zombies, bi najprej preveril, če mu je v kri vdrl 
seč in ima zdaj resne težave z možgansko opno. 
A mogoče je PopCapov špilič na računalnikih in mobilni- 
kih razturil prav zaradi norega imena. (Ej, navsezadnje je 
uspel tudi nemogoče klicani Flappy Bird, tako da šur, 
zakaj pa ne.) Oziroma z njim povezane zasnove, ko si v 
maniri tower defensa po vrtu razpostavljal rože za 
mrcevarjenje lačnih zombakljev. Trupelca so lazila z de- 
sne proti levi po več ravneh, ti pa si sadil sončnice, kak- 
tuse in podobno floro ter opazoval, kako mrtvece samo- 
dejno zasipa z izstrelki. Bilo je plitko in dolgovezno, a 
kratkočasno in všečno mnogim, ki niso bili zadosti spre- 
tni za resnejša branjenja s stolpiči oziroma se jim z njimi 
ni ljubilo ukvarjati. 
V podobno smer stopa odvrtek Garden Warfare, ki zele- 
njadarske bitke bistveno spremeni. Kakor bi tržnica, kjer 
pri prijaznih tetah kupuješ bio radič, lepega dne mutirala 
v otroško igrišče, je strategijo zamenjalo tretjeosebno. pege z 
večigralsko streljanje v omejenih arenah. Ne tako veli- > vam V 
častno kot v Titanfallu, divje kot v Call of Duty: Ghosts 
in kompleksno kot v Battlefieldu 4, vendar humorno, pi- 
sano, razgibano in preprosto žurersko. Ter niti ne tako 

V središču pozornosti so znova bitke med sprtimi rastli- 


nami in zombiji, in sicer v dveh temeljnih okusih. Prvi je 
'garden ops', kjer s še do tremi drugimi ljudmi po inter- 
netu na strani klorofilnikov sodeluješ v boju proti 
mrličem. Ti prihajajo v naraščajoče težkih valovih in ne 


smejo uničiti branjenih vrtičkov. Na nižjih težavnostih 
so valovi dokaj umirjeni. Na višjih pa nad druščino hitro 


privrši še kaj drugega kot navadni zombaklji, med kate- Na tej karti v načinu garden ops je vrtiček, ki ga rastje brani pred trupli, na 


tao tak 5 vedrom ha glavi, bralec časopisov, dobro vrhu stopnic. Po njih skuša priti šef s slike, seveda pa to ni edini prehod. 
zaščiteni v krsti, eksplozivnež in tako dalje. Pojavijo se Ivy; VZ AVE 3 ) UNKORKONKORKTIKTIŠKI 


namreč močnejši, šefovski mrtvaki, na primer jeti, ple- 
salec, bombaš in mišičnjak z električno macolo. 

Pri obrambi si pomagaš s sajenjem rož v statične tegel- 
ne, med njimi strojnice in zdravilne sončnice, obnavlja- 
jo življenjsko energijo. Če tolpa opravi z vsemi valovi, je ACErENo 
treba globoko vdihniti, opustiti zavetje njive in oddirjati 

do zbirnega mesta. Tam med vse močnejšimi zombij- 

skimi naskoki sčasoma dočakaš Norega Davida, za se- 

rijo tradicionalnega rednecka, ki prileti s kmetavzar- 

skim kombijem in vso karfijolo odpelje na varno. 

Vrtičkarski rompompom 


Pričakoval bi, da bodo garden ops hitro izgubili na priv- 

lačnosti, a so te dejansko sposobni zadržati za lep čas. 

Zlasti če je druščina uigrana in raznolika po izbranih po- 

klicih. Med običajnimi, polšefovskimi in šefovskimi va- 

lovi se pojavijo nepredvideni, ki jih uravnava avtomat 

na srečo, iz tal se dvignejo nagrobniki, ki jih je dobro 

uničiti, a je treba za to oditi z vrta, in zombaklji radi na- e č — - ; 
valijo iz več smeri hkrati. Vrt je namreč zmerom odprt. Eno od orožij zombijskega soldata je močna bazuka, ki pa ne ustreli v tre- 


nutku. Medtem ko se kadaver pripravlja, ga lahko šavje mimogrede fenta. x: 

na več koncih, tudi zgoraj in spodaj, zaradi česar je tre- 
ba pokrivati različne prehode. To pa zagotavlja dinami- 
ko in adrenalin. 

Posebej sem bil presenečen nad solidno oblikovanimi 
prizorišči v modusu garden ops. V izvedenkah starega 
načina horde so karte v veliko igrah nedomišljijske in se 
akcija zvečine osredotoča na bojevanje. V Garden War- 
fare pa so zemljevidi na prvi pogled simpl, a so raznoli- 
ki in za dobro izrabo terjajo kar nekaj preučevanja ter 
privajanja. Škoda, da jih je samo pet in da so zgolj iz- 
rezki prizorišč za tekmovalni internetni multiplayer. Lo- 
kalni za dva na razdeljenem zaslonu je sicer vdelan, a je 
polovičarski, ker sodelujoči igralec ne more razvijati 
svojega zelja. 

menjajo. Tu imajo trupla lastne umetnopametne 
sodelavce, saj lahko iz tal vlečejo računalniško 
vodene manjše kadavre. 

Modusa sama po sebi res nista nič posebnega. So 
pa druge privlačnosti, začenši s krasno, barvito, ri- 
sankasto grafiko, ki puhti od samosvojega sloga 
in heca. Težko je brez nasmeha gledati čudaške 
segniteže, ki se šepaje in z mongoloidnimi frisi 
prebijajo čez ovire ter se kruto spopadajo s svežim 
sočivjem. Oziroma lačno cvetje, ki med ostudnim 
kruljenjem golta trohneče meso. A še bolj privlači 


Gniloba in trohnoba 


Spletni multi je središče udejstvovanja, in sicer do te 
mere, da moraš imeti za vsakršno igranje zlato na- 
ročnino na Xbox Live (zraven dobiš šifro za dva dni). 
Tvorita ga dva temeljna modusa: team vanguish in 
gardens 8 graveyards. Prvi je moštveni deathmatch, 
kjer se dve moštvi s po dvanajstimi igralci borita, ka- 
tero bo prej doseglo petdeset fragov. Drugi rože prisi- 
li, da branijo zaporedoma nanizane cilje, ki jih v ome- 
jenem času napadajo zombiji, nakar se člani ekip za- 

Kaktus ni najboljša izbira za boj od blizu, ne glede na to, kako ga okinča- 

4m Zombijski nori znanstvenik je s teleportiranjem in dohtarstvom zanimiv 


združek lastnosti. Namenjen je predvsem nekoliko naprednejšim igralcem. 
k Hondi , 


Goo Blaster 


4 Pluski na zaslonu kažejo, kje je ranjenec, ki ga je moč v okviru časovne 
» omejitve oživiti. Zelo koristne so tudi sličice, ki dajo vedeti, kje so sovragi. 

deseterica stopenj, ki je tako kot v garden ops krasno raz- 
gibana. V obmorskem mestecu se boji odvijajo na lesenih 
pomolih in med dalmatinskimi hiškami, grad obiluje s so- 
banami, razdrapano okoliško hribovje je polno sotesk in 
vzpetin, idealnih za zasede, tu je divjezahodna tematika, 
dočim v idilični vasici na strehah čakajo snajperisti. 


Snajperisti? Da, vrste rastlin in zombijev iz starih PvZ se 
do neke mere prenesejo v Garden Warfare, kjer delujejo 
kot poklici. Vsaka stran ima štiri temeljne. Pri rož'cah so 
to mali zeleni grahovski strelec - peashooter, sončnica, 
mesojeda rastlina in kaktus. Pri zombijih pa soldat, 
inženir, športnik in znanstvenik. Proti pričakovanjem se 
njihove sposobnosti ne pokrivajo docela. Mesojedka je 
denimo učinkovita samo od blizu, lahko se potopi v tla in 
meče pasti, česar zombiji nimajo. Na drugi strani se 
inženir teleportira in zdravi kamerade, dočim slednje pri 
rastlinah počne sončnica, ki zmore postati statičen laser. 
Domet veščin sicer ne seže blazno daleč, a kar je, je do- 
bro udejanjeno. 

Vsaka služba ima tri sposobnosti, ki jih odkleneš z izpol- 
njevanjem ciljev v slogu 'pokončaj X nasprotnikov'. To 
storiš kmalu, dlje pa traja pridobivanje variant. V navidez- 
nih zavojčkih kart, ki jih kupuješ za z igranjem pridobljeni 
denar brez mikrotransakcij (!), najdeš inačice posamičnih 
poklicev. Te so opremljene s samosvojimi orožji in imajo 
še druge lastnosti. Zombijski soldat recimo dobi ostro- 
strelko, navadna sončnica pa se spremeni v kovinsko, ki 
je težja, manj občutljiva in počasnejša. Ene same nad- 
močne verzije ni, saj je vsaka močna v določenih situaci- 
jah in šibka drugod. Kaktus zna metati mine in pošiljati 
naokoli leteči česen, ki rešeta spod oblakov, vendar je od 
blizu precej šibkejši od drugih klas. Kameradi ga morajo 
ščititi, da je učinkovit, kar poudari moštveno naravo igre. 
Saj gre brez sodelovanja in bitke vsak zase so lahko kul. 
Toda ekipa, ki ve, kaj počne, bo zmagovita. 


Solatka za vsakogar 


Dvomim sicer, da bodo za Garden Warfare rastli klani, 
kajti organizirano, zagreto hardcore občinstvo bo ta pisa- 
na reč pustila hladno. A to je logična posledica narave 
igre s starostno oznako PEGI 7, saj gre v bistvu za uvod v 
resne večigralske streljanke. Špil na prijazen način pred- 
stavi pristope in mehanike, ki jih odraslejše nažigačine 
skrivajo za nasiljem ter osornostjo do začetnikov. Za zma- 
go je treba sodelovati ... ubadaš se z deathmatchem, za- 
vzemanjem ključnih točk in valovi sovražnikov ... oživljaš 
padle sotrpine ... razvijaš lik ... in tuhtaš, kateri poklic ozi- 
roma sposobnost se v dani situaciji najbolj splača upora- 
biti. Le da je vse skupaj prijazno, benigno in nekrvavo, 
poleg česar niti ni plitko in stane polovico toliko kot 
'odrasli' špili. Verzija za xbox one pride ugodnih 36 evrov, 
ona za PC, ki izide 27. junija, bo gotovo še manj. 

Nekje je pač treba začeti in Garden Warfare je dobra 
vstopna točka za celodnevna 6 celonočna geekanja, ko 
si starejši. V slogu Titanfalla ne umreš takoj, saj imaš kar 
nekaj energije, razen če te posnajpajo v betico. Celo tako 
imenovani 'boss mode' lahko izbereš namesto poklica - v 
njem za nekaj minut postaneš poveljnik, ki kakor v Batt- 
lefieldih motri bojišče iz ptičje perspektive in razpostavlja 
koristne zadeve za moštvo. Oziroma poženeš način wel- 
come mat, kjer imajo slabi igralci v naslednji rundi več 
energije. Nič čudnega, da skozi slušalke slišiš veliko 
otroških glasov in da te nihče ne zmerja, da si peder s ko- 
smato mamo. Pravo pribežališče normalnosti, ti rečem. 


Sneti med motikanjem opazi, da na 
pomlad vse oživi. Celo trupla! 


xbox one / xbox 360 PopCap /EA 

ez igralno osnovo " 
Trials Fusion nimam' 
pripomb. V tej arkad- ""/ 
ni dirkačini s 3D-grafi- 
ko, a na 2D-planjavo pripetim 
dogajanjem z motociklom šibaš z leve 
proti desni. Trudiš se s čimboljšim časom 
in čimmanj padci doseči cilj, od česar je od- 
visna žlahtnost pridobljene kolajne. Rekord 
se zapiše na spletno lestvico, kjer ga primer- 
jaš s svetom in prijatelji. 
Nezakomplicirano nadzorno shemo s plinom, za- 
voro in nagibanjem šoferja dojameš takoj. Vic 
je v podrobnostih, v subtilnosti, ki finsko se- :, 
rijo Trials poganja že od začetka tisočletja, " : 
ko se je rodila kot špilček v brskalniku. Plin 
je analogen, se pravi, da ga doziraš kot z na- 
vijanjem prave ročke dočim početje nadzo- 

ruje dinamična, realistična fizika, ki vlada tako kole- 
som kot obesam in dirkaču. Pospeševanje pri dvi- 
gnjenem sprednjem kolesu brž povzroči, da zadnje 
uide. Uspešna vožnja po ritenski gumi je zgolj posle- 
dica pazljivega lovljenja ravnotežja in precizno od- 
merjenega pospeševanja. Sunkovito metanje voznika 
naprej na balanco in nazaj na zic pa preklada težo in 
botruje 'zajčjim skokcem', bunny hopom, s katerimi 
motor premaga navidez nemogoče ovire. 

V tem je vic Trialsov. Ne v divjem pičenju s čimvišjo 
hitrostjo, ki ga je dosti le na začetniških stopnjah, 
marveč v spretnostnem prebijanju čez zapreke. Spr- 
va so to majhne skale in velike skakalnice. A v vsa- 
kem delu serije ne mine dolgo, da začneš naletavati 
na zaboje, rampe, navpik postavljene ploščadi in še 
kaj bolj odbitega. Nič čudnega ni, če z dvokolesni- 
kom balansiraš na gromozanski krogli, obešeni nad 
globeljo, in se vihtiš skozi ognjene obroče. 

Pri teh kasnejših izzivih se pokaže, kako izpiljene, do- 
mala perfektne arkadne igre so Trialsi. Padec in 
uspešno prebitje čez oviro velikokrat ločita delec se- 
kunde, ko nisi pravilno reagiral, milimeter preveč pri- 
tiska na plin, drobec premalo nagiba. Na zaslonu ni 
števcev, marveč vse delaš po občutku, kot recimo v 
Deluxe Ski Jumpu. Tako padaš, se pojavljaš pri na- 
zadnje obiskani nadzorni točki, znova odletavaš v 
prepad in spet vstajaš. A se učiš in izboljšuješ, piliš, 
vztrajaš, se vračaš, dokler nisi Fred Astaire kolesa, 
Tina Maze amortizerja, Ricky Carmichael auspuha. 
Nakar pride nov del in cikel se ponovi. 


[4 


Na štirikolesne ATVje v špilih imamrlepe spo- 
mine še s spectruma, tale v-Fusion pa me je 
dodobra razočaral. Morda.ga osmislijo. 


Naprej nagnjen čakam, da se pri visoki hitrosti po; 
ce in pristanem sto metrov niže. V zraku pa bom na zicu izvajal trike. 


ženem-s-skakalni- ) 


FMX Mode -Aimfora kighiacore by performing tricks. There is a time limit 


Padavši spet 


Trials Fusion, torej. Ne gre se čuditi, da je nova in- 
karnacija dolgometražnega niza vse prej kot prelom- 
na, saj je nekdaj neodvisni studio RedLynx zdaj del 
Ubisofta in kot tak podložen korporativnim odločit- 
vam. Zato pričakuj slično krovno izkušnjo kot pri 
prejšnjem delu, Trials Evolution (J226, 87). 

Nova je zlasti okolica, saj se iz dokaj normalne sodob- 
nosti preselimo v kovinsko bodočnost, prepredeno s 
kovino, neonom, plazemskimi žarki in lebdečimi plo- 
vili. Je pa res, da ne gre za popolno prestavitev v wi- 
peoutovsko futuro, marveč za spoj - fuzijo, heh, sta- 
rega in novega, kot bi čez obstoječe položili omenjene 
elemente. Še najbolj sveža sta zato moški in ženski 
glas para umetnih inteligenc, ki s suhimi, zbadljivimi 
in ciničnimi komentarji v slogu GLaDOS iz Portala us- 
tvarjata kriptično, rahlo srhljivo vzdušje. Saj ne, da je 
zgodbe količkaj, je pa razpoloženje zanimivo. Toliko, 
da se ne vprašaš, kje je torta. 

Poudarek je na novih progah v kampanji. Oseminpet- 
deset jih je, razdeljenih na osem vse težjih enot. Od 
nadvse lahkotnega začetka sredi zelenila in zložnih 
ramp, obešenih pod nebom, se prek arktičnih planjav 
in džungle preselimo med strmo skalovje, polno zeva- 
jočih prepadov ter gibljivih platform, kjer nekaj deset 
spodletelosti ni nič nenavadnega. Ponekod sem failal 
stokrat in več in menim, da so steze proti koncu težje 
kot kadarkoli v osnovnih Trialsih (ne štejem mojstrs- 
kih dodatkov za Evolution). Navpični klanci, postav- 

ljeni za prepadi, in poševne škatle, viseče v niču, so 
standard, in Fusion je epizoda, v kateri si mojstri na- 
brusijo zobe. Ali si jih polomijo. 

Ne zadosti spretni bodo deležni manj vsebine, saj se 
zahtevnost hitro povzpne. Marsikaj odpade tudi na do- 
datne, posebej zafrknjene cilje in iskanje veveričjih 
skrivnosti, za katere se moraš med drugim vreči z mo- 
torja sredi skoka. Je pa res, da je nadzornih točk og- 
romno, da so tu sprostitveni izzivi, kot je simulacija 
smučarskih skokov, in da se je moč vedno potopiti v 
tisoče prog, ki jih je z urejevalnikom naredila skup- 
nost. Oziroma se tega lotiš sam, kar ob uradnih pri- 
učitvenih videih na YouTubi in ustrežljivosti editorja ni 
večji podvig. Kmalu klamfaš in šeraš, da je veselje. 


Dvoje koles, četvero? 


Temelji so torej trdni in Fusion se jim dovolj podreja, 
da je vnovič nastal odličen spretnostni izziv z nalezlji- 
vim piljenjem rekordov, zbiranjem štirih vrst medalj 
(ko končaš kampanjo, se odklene pridobitev platina- 
stih) ter tekmovanjem z do tremi prijatelji na isti kon- 
zoli. A prav pri slednjem se pokažejo nepričakovane 
razpoke. Manjka namreč spletni multiplayer, ki je bil 
del Evolutiona. Bojda ni bil zadosti obiskan, zato so ga 
ukinili. V redu, naj bo edinole lokalen, kjer so dirkači 
razporejeni vsak na svoj trak skozi okolico. A kaj smo 
dobili v zameno? Ničesar! Turnirski modus je brez- 
plačno obljubljen za prihodnost, kar budi vtis polo- 
vičarstva. 

TRIALS NA DLANI 


Pogrešam čase, ko so RedLynx objavljali slike nali- 
tih članov ekipe, časnikarjem (okej, meni) pošiljali 
majice s tematiko Trialsov in na svojo pest delali za- 
ključene, izvirne igre. Odkar jih je pred tremi leti po- 
basal Ubisoft, so postali bolj korporativni in neodzi- 
vni. Izdajatelj ima pač strategijo in ta vključuje ne- 
kompletni Fusion, ki ga bodo do polnega statusa 
spravili šele do prihodnjega leta. Ter 'sinergijsko' 
povezavo z odvrkom Trials Frontier za i0S. 

Ta ni plačljiv, marveč brezplačen, free 2 play, kar je 
v osnovi dobro. Umeščen je na risankast, malce 
steampunkovski divji zahod, poanta pa je enaka — 
priti do kraja proge na desno. Steze so kar v redu, z 
akrobatskimi rampami in predori, kjer se za tabo 
ruši kamenje, in nekaj različnimi tematikami. Fizika 
je slična, čeprav ne tako dodelana kot na konzoli, 
nadzor pa kljub tapkanju po ikonicah na dotikabil- 
nem zaslonu niti ni slab in omogoča izvedbo zaple- 
tenejših manevrov. No, ker ekran ni nadomestilo za 
joypad, je izziv nižji kot pri Fusionu. Je pa struktura 
zanimivejša saj v Frontier nadgrajuješ motocikle, 
kar je na PS4 izostalo, in pomagaš pri rasti mesta, 
kjer si prebivalci dajejo naloge. Frontier in Fusion 
sta povezana skozi Uplay, kjer s končanjem do- 
ločenih prog v prvem dobiš akrobatske oblekice v 
drugem. 

A seveda mora priti pomislek, in ta je direktno ve- 
zan na brezplačniško naravo špila. Za udejstvovanje 
potrebuješ gorivo, ki ga skozi tekme zmanjkuje in 
se samodejno obnovi, ko miruješ. Spočetka ga je 
dosti, toda za kasnejše dirke ga potrebuješ več. 
Kmalu prideš v položaj, ko bodisi počivaš, kar je za- 
radi kompulzivne narave igre težko, bodisi plačuješ 
za virtualni bencin. Evro na evro in se nabere. Saj je 
Frontier simpatičen, ne bi pa zanj dal več kot nekaj 

bruseljskih. Bojim se, da bom v manjšini ... 

W <9 Za večigralstvo je bolje, darimaš velik zaslon, saj znajo biti od zvečine oddaljeni kameri in več stezah — 
motorinčki dokaj majhni. Skoda, dani modusa, kjer bi si hodil, ee, vozil v zelje. Tak bi bil res žur. 


Le-to se pri multiju še zdaleč ne konča, kajti Fu- 
sion vsebuje bore malo igralnih novosti. Fizika je 
malodane enaka in s tem prijemi, ki jih uporab- 
ljaš za kolovratenje čez ovire. Motocikli pa so da- 
leč od izvirnih in številčnih - generičen in švohot- 
no zavrgljiv, močnejši in okornejši, poskočnejši in 
teže nadzorljiv, na koncu odklepabilno kolo. Pri- 
čakoval sem širši, zanimivejši nabor. Tega goto- 
vo ne prispeva štirikolesni ATV, ki ga nadzoruješ 
na peščici stopenj in je čisto brezzvezen, saj one- 
mogoča akrobacije. Vse preveč okoren je za sub- 
tilni nadzor, ki odlikuje motorje, in njemu name- 
njene proge so prav dolgočasne. 

Drugi oglaševani dodatek so triki, ki jih lahko s 
potegi desne gobice izvaja voznik. So odbiti, saj 
možiček v luftu stopi na sedež, se postavi na gla- 
vo ali plapola za lebdečim motorjem, vendar niso 
zares intuitivni in privlačni. Nekoliko nerodno jih 
je izvajati, saj hitro nastane ukana, ki je nisi na- 
črtoval, in do izraza pridejo le na kakih osmih ni- 
vojih, kjer je poanta v štetju točk za početje ne- 
umnosti v luftu. Prijem resda popestri, od prej 
znano udejstvovanje, a zdi se mi nekoliko posilje- 
no nabit na osnovo, ki je po mojem niso načrto- 
vali s tonyhawkovskimi prijemi v mislih. 


Luknja v roru 


ATV in triki naredijo več škode kot koristi, saj v 
že tako ne preveč obsežni kampanji odžirajo pro- 
stor klasičnemu motociklističnemu udejstvova- 
nju. Res je, da so svetla točka nekatere cepitve 
prog - če si bolj spreten oziroma izbereš določe- 
no vozilo, greš po drugi poti kot sicer. A ko sem 
prispel do kraja, sem bil preprosto dosti manj iz- 
polnjen in zadovoljen kot v Evolutionu, še zme- 

Barvanje je vse, kar lahko zares počneš z vozili, naj 
gre za dvo- ali štirikolesnik. To bi morali dodelati. 


' TIKO-PANDA 


rom višku trailsovske akcije. Niti rezervnih delov in 
nadgrajevanja vozil ni, tako da jim lahko spreminjaš 
samo barve, medtem ko je nabor docela kozmetičnih 
oblačil za dirkača sila enoličen ter omejen. Dostop do 
cot dobivaš z višanjem izkušenjske stopnje, ki je sa- 
ma sebi namen, medtem ko imaš denarja toliko, da 
ne veš, kam z njim. Te plati res niso dobro premislili. 
Mehankarija v tak arkadni naslov niti ne sodi, a ni re- 
snično svežih elementov - voznikov z osebnostmi kot 
v SSXu, cross-platform lestvic, kjer bi se v okviru 
Ubisoftovega servisa Uplay merili lastniki posamičnih 
inačic, umetne pameti, saj v puščavništvu ni nobene- 
ga nasprotnika razen duhca tvoje najboljše vožnje. 
Splošni vtis pri Fusionu je, da ne gre za kompleten 
špil. Res je, da v digitalni distribuciji stane 20 evrov, 
kar ni pretirano (pri tem velja izpostaviti, da ni inači- 
ce za pri nas razširjeni PS3). Toda manko spletnega 
večigralstva, slabo štirikolesno vozilo, polovičarski 
triki, ohrnih šest prog za lokalni multi in nekatere teh- 
nične pomanjkljivosti, kot je vidno počasno nalaga- 
nje tekstur na PS4 (česa takega si v next-genu ne bi 
smeli privoščiti), dajejo vedeti, da to še ni to. 

In res ni. Igra neprestano posiljuje z oglaševalskim 
sporočilom, da je že moč kupiti 'sezonsko vstopnico! 
za šest kompletov dolpotegljive vsebine - DLC, ki bo- 
do prispeli v naslednjem letu. Kupi zdaj! Takoj! Seve- 
da jih bo moč nabaviti posamič, a v tem primeru bo 
zbiratelj ob še več denarja kot pri enkratno plačanih 
20 evrih za season pass. Skupni strošek je enak, če 
kupiš inačico na fizičnem mediju za 40 EUR, kjer je 
zraven koda za ves prihajajoči DLC. Lahko, da bo ta 
zaokrožil igro, dodal manjkajoče elemente, osmislil 
obstoječe gradnike in upravičil izdatek za polno igro. 
Lahko pa, da ne bo. Kako optimističen in zaupljiv si? 


v prihodnosti sreča slabša GLa- 
DOS in Trialse. Zdaj hoče nazaj. 


/XBO /X360/PC RedLynx / Ubisoft 


Na vseh platformah, tudi X360, Fusion teče s 60 sličicami na se- 


| kundo- Logično, saj je grafika severnjaško hladna in okolica pre- 
težno mrtva. Česar ne slišiš, je zelo poslušljiva klubska glasba. 


i 


antazije je v igrah, kolikor hočeš. Sta Tolkien 
in Dungeons 6 Dragons za to poskrbela. Manj 
je pravljic, teh enostavnejših, krajših zgodbic, 
ki so tradicionalno sad ljudskega izročila. 
Kakšna je razlika, sprašuješ? Hobit, Gospodar Prsta- 
nov, Kolo časa in podobna fantazijska literarna dela, 
ki močno odsevajo v špilih, imajo več skupnega z mi- 
ti, so daljša in bolj kompleksna. Dobra stara pravljica 
pa je, če uporabim kar definicijo iz leksikona Litera- 
tura, "pripoved o realnih pripetljajih, povezanih s 

of Light 

čudnimi, fantastičnimi, neverjetnimi dogodki. Zanjo 
so značilne ostra delitev dobrega in zlega, ponavlja- 
joči se motivi in liki, mistična števila, povezanost ce- 
lotne narave in nadnaravnega. Dogajanje je pogosto 
grozljivo, vendar je konec skoraj zmeraj srečen (ka- 
zen za hudobne, plačilo za dobre)." Točno tak je 
Child of Light, ne le lahkotna erpegejka, marveč pra- 
va sodobna umetna pravljica. Taka, ki bi zlahka biva- 
la med platnicami ilustrirane knjige, če si je Ubisoft 
ne bi zamislil v interaktivni obliki. 


S slike so razvidni temeljni gradniki boja: trak, ki odreja, kdaj je kdo na vrsti, dre- 
vesca z mano, druščina levo, sovrag desno. Lintvern je le en od mnogih šefov. 4 

KO EH NM 
Nekateri prizori so resnično taki, kakor bi stopili 


dr s pagin mladinske slikanice. Razlika med de- 


kličino in titanovo velikostjo ustvari pravljičnost. 


Rimarije zemlje Ni-je 
Zapletenosti v zgodbi ni, tudi večplastno moralo v 
slogu Poslednjega samoroga bi težko našel. Gre za 
klasično bitko dobrega z zlim, kjer slednjega poose- 
blja črna mačeha, prvega pa plemenitaška družina v 
19. stoletju. Dete luči je rdečelasa potomka avstrij- 
skega vojvode Aurora, ki se znajde v Lemuriji, čudež- 
ni deželi onkraj. Tam sreča Ignaciusa (iz 'ignis', latin- 
sko za ogenj), leteče kapljičasto bitjece, ki ji bo stalo 
ob strani. Pridružili se ji bodo še drugi posebneži, med 
njimi bojevit kunec in belolasa deva. Čaka jih popo- 
tovanje k starodavnim templjem, kjer junakinja, po- 
imenovana po latinski besedi za zoro, v zrcalni povr- 
šini vodnjakov zre v očeta in sproti obračuna z vsemi, 
ki ji stojijo na poti. Nazadnje s črnikavo coprnico, 
pravo zmajevko, ki hoče raznolikim bitjem v Lemuriji 
vladati z okovano visoko petko. Sledi razplet, vezan 
na naravo krajev, kjer dostikrat stojijo avstrijski in 
naši gradovi, in otroci lahko gremo spat. 

Iskalec literarne naprednosti in prispodobne globine 
bo razočaran, toda fabula ima drugačne kvalitete. V 
spominu ostane boleča Aurorina ljubezen do očeta, 
čemur se pridružijo spomini na mater. Prav tako so tu 
številne govoreče živali in nakaze, od vran do polde- 
monskih mišičnjakov in čudaških dvornih norcev, ki 
se radi menijo tako s punco kot med sabo. ln kakšno 
bi bilo junaško dekle, če ne bi sčasoma zraslo in z 
glasbilom vračalo vere v srca? Zlasti je impresivno, 
da je vse besedilo rimano, in čeprav to terja napred- 
nejše poznavanje angleščine ter so verzi mestoma 
nekoliko posiljeni, je učinek krasen. Ko Ignacij ob 
Aurorinem joku pravi "Will someone please explain / 
how water falls with no rain?", se zares počutiš, kot bi 
listal po tekstu v kiticah. 


Za oko, za uho 


To nadgradi ostala izvedba. V prvi vrsti lična grafika, 
skozi katero ilustrirano oživi. Child of Light spremlja- 
mo v pogledu od strani in je docela dvodimenziona- 
len, a hkrati nič nazobčan in retro. Sposobnosti mo- 
dernih platform so izkoriščene in radoživo se mešajo 
slogi, tako da pred nami zaživijo celotna oljna platna, 
risbe s svinčnikom in malarije z vodnimi barvami. 
Kljub temu pa se nenehno ohranja sanjava kakovost, 
dosežena z zabrisanimi robovi in pastelnimi barvami. 
Celoten mise-en-scene je usmerjen v občutek melan- 
holične zasanjanosti, ne toliko žalobnosti kot otož- 
nosti. Krovni vtis je tisti otroškega čudenja ob fanta- 
stičnih delih Lemurije, ki se odstirajo pred nami. Naj 
bo temni grad, podvodna kristalna votlina, ukleti 

Sprva je Aurora punčka, ki komajda vihti čarobni meč - tega, ja, potegne iz ska- 
le —, in še teči ne zna prav dobro. A kmalu se spone zdrobijo in rodi se ženska. uš 

Rdeči dvorni norček je ključni del druščine, saj edini poseduje zdravilsko copr- 

gozd, obmorsko skalovje ali želodec prijaznega tita- 
na, raznolike okolice ne manjka. 

Prav tako je za prste obliznit zvočna plat. Ne toliko 
govor, ki je omejen na glas pripovednice, in učinki, ki 
so precej standardni, kot glasbena podlaga. Le-to je 
udejanjila kanadska indiepop pevka in skladateljica 
Beatrice Martin, znana po odrskem imenu Coeur de 
Pirate, Piratsko srce. Nagrajena mlada glasbenica se 
rada izraža s tesnobnim dekliškim glasom ter klavir- 
jem, in prav slednji tvori hrbtenico muzikaličnega iz- 

nijo. Njegov sivi kolega pa opravlja nalogo krepilca. Ni ga modro zanemarjati. 


razja v Detetu luči. Tu ni simfoničnih orkestralij in 
grandioznosti, marveč intimne, minimalistične, umir- 
jene skladbe, ki poudarjajo občutenja ter melodiko. 
Slednje je sploh fino, saj so melodije močne in očar- 
ljive. Ko se klavirju pridruži čelo in slišiš zasanjano fi- 
nalno pesem, te takoj prime, da bi si soundtrack omi- 
slil v ločeni obliki, denimo na Itunes, kjer ga že pro- 
dajajo. Žal ga ni v dražji deluxe izdaji. V njej so obe- 
sek za ključe, 24-stranska knjiga risb in poster, ki ga 
je oblikoval Yoshitaka Amano. 

NAREDI SI SVOJO 


Volkodlak, pazi, trak! 


Kultni orientalski ilustrator Yoshitaka, ki je njega dni izdelal pred- 
stavitev zgodnjih Final Fantasyjev, je le ena od povezav Child of 
Light z japonskim igranjem vlog. JRPGje so si frankofonski avtorji 
vzeli za močan zgled pri oblikovanju potezno-realnočasovnega bo- 
jevanja, ki spomni na tradicionalni sistem ATB (Active Time Batt- 
le) iz Fantasyjev. 

Ko se Aurora, ki simbolizira vso druščino, med vandranjem dotak- 
ne sovražnika, se preseli v ločeno areno. Na levi sta največ od tvo- 
jih likov, na desni pa največ štirje nasprotniki, pri čemer v zanimi- 
vem stilističnem prijemu vsi udeleženci stojijo na skalah nad prepa- 
dom. Pozornost pritegne časovni trak na spodnjem delu zaslona, 
kjer so ikone junakov in sovragov. Vsaka sličica s sebi lastno hi- 
trostjo polzi na desno, dokler ne doseže skrajnega roba, ko je na 
vrsti za dejanje. Ključnega pomena je območje na koncu traku, v 
katerem je mogoče prehiteti sovražnika in mu z lastno akcijo pre- 
prečiti dejanje - ga potisniti po traku nazaj. 

Najbolj domiselno pri tem je, da je moč z letečim Ignacijem, ki ga 
usmerjaš z desno gobico na joypadu ali z miško v računalniški 
inačici, nasprotnike upočasniti. A energije za to dokaj hitro zmanj- 
ka in iz drevesc, ki rastejo po areni, je ne dobiš dosti. Obenem tai- 
sto moč uporabljaš za počasno zdravljenje svojih herojev. 


Glavar drvar 


Treba se je torej odločiti, kdaj in kako boš zalogo porabil, kar ni 
vedno jasno. Pravljični robavsi so namreč raznoteri, od spektralnih 
konjev prek vodnatih duhov do okostnjaških kentavrov, in imajo 
nemalo sposobnosti. Nekateri se znajo s protiudarci žolčno izzvati 
na prekinitve, pri čemer se vprašaš, če se splača drezati vanje, dru- 
gi so bolj občutljivi na magijo ter manj za fizične udarce. Zelo važni 
so elementi ogenj, voda, elektrika in luč, kjer leži potencial za naj- 
močnejše udarce in največje izgube energije. Nato so tu zdravlje- 
nja, bariere, pohitrenja in upočasnjevanja, pa napitki iz nikdar ne 
zadosti polne bisage. 

Pod črto je borilni sistem nadvse simpatičen. Ni najbolj globok, a je 
vse prej kot plitek in odvrgljiv. Špil ima tri težavnostne stopnje in že 
na srednji naletiš na boje, kjer je nujno menjavati like, upočasnje- 
vati ta zoprne tolovaje in dvigati roke v bran. Navsezadnje nimaš 
blazno ultimativnih moči ali priklicev, summonov. Igra je dokaj nor- 
malna, delavska, brez hitrih izhodov iz zafuranih situacij, od koder te 
reši le veščina. Veterani zvrsti in tisti, ki želijo več izziva, bodo takoj 
šli na hard, kjer bodo brez premišljenega igranja tenko piskali. To 
vključuje nepretirano rabo napojev, ki jih ni moč kupiti, marveč le 
najti po skrinjah v bolj ali manj odmaknjenih predelih. Tam so prav 
tako dragulji, ki orožjem dajejo dodatne moči in zaščite. 

Zlasti ne gre brez premisleka pri razvoju vnaprej specializiranih li- 
kov, ki ne morejo biti punčke za vse. Vsak ima tri poti po razvojnem 
drevesu, ki peljejo skozi krepitve določenih plati in pridobivanje 
vnaprej danih moči. Na običajni težavnosti to ni upoštevanja vredna 
plat, na višjih pač. Sploh v new game 4, kjer začneš znova z vsem 
pridobljenim in so sovragi še bolj nabriti. Nočeš videti, kako tu ne- 
pripravljene stolčejo šefi, med njimi zmaji, troli in pajki. 


Je to ptič? Ne, deklič! 


Kljub dobršni količini vojskovanja Dete luči ni en sam boj. Večini 
nasprotnikov se je moč ogniti in če igraš na easy, je za uspeh dovolj 
le nekaj mlatenja. Morda ti bolj dogaja odkrivanje dežele, katere de- 
li so nanizani premočrtno, a imajo skrite kvartirje in so kadarkoli 
dostopni s krovnega zemljevida. Prav tako so tu neobvezni kvesti, 
stranski šefi, par cepitev nalog in liki, ki jih brez raziskovanja ne 
najdeš. Ni pa igra strukturirana metroidvanijsko, da bi s pridoblje- 
nim sposobnostmi obiskoval že odkrito in si tam utiral pot dalje. 

Sprva se čudiš dokajšnji nerodnosti Aurore, a punca pridobi spo- 
sobnost letenja in občutek je odtlej drugačen, soroden Aguariji. 
Povzpneš se pod oblake, švigaš po votlinah, zaplavaš pod gladino. 
Kar pa ne pomeni, da si varen. Leteti je treba med skalami in ostmi, 


Odprta omara / iz nje pa punčara / 
prišla je živet / v 


svet. 


/XBO / PC / PS3 / X360 / wii U Uhisoft 

Primer klasične svetlobne ugankice v Child of Light. Senco z enega od podstav- 
kov je treba usmeriti tako, da se bo prekrila z rezbarijo na durih. Ne, ni težko. K 


Kače so v pravljicah stalni sovražnik in Dete luči ne ostane brez njih. Triglava 
pošast te zna zastrupiti in upočasniti. Če te razbije kot kanto, greš malo grindat. 

w it | 1 4 si MA He 
; Na trenutke je nekoliko težko razločiti, kateri del okolice je prepreka in kate- 
ri ne. A kjer je to važno, na primer v močnih vetrovih ali tokovih, dvomov ni. 


ter paziti na tokove, ki te hočejo odnesti. Poš- 
kodbe je moč pozdraviti z lučkicami, ki jih 
spustijo lesketajoči se grmi, a le, če kroglice 
pobereš v pravilnem vrstnem redu. Ta minii- 
grička je pokim Raymanu, saj igra temelji na 
njegovem pogonu Ubi Framework. 

Tej izvirni namešanosti modificirano potezne- 
ga boja in arkadnega spreletavanja so dodane 
še popestritvene ugankice. Včasih je treba po- 
tisniti zaboj ali najti pot po blodnjaku s primer- 
janjem simbolov na ozadjih in vratih, drugod 
premakniti sence v mesta na mozaikih. Za to 
je neobhoden Ignacij, ki je koristen tudi sicer, 
saj z njim po nebu jagaš lučkice in z razdalje 
pritiskaš svetlobna stikala, da začasno zadržiš 
pasti. Če je volja, ga lahko upravlja drugi igra- 
lec, s čimer se vzpostavi podobno sodelovalno 
večigranje kot v wiijevem galaktičnem Mariu. 


PT 


Dete luči, dekla moči 


Bitke proti koncu postanejo malce dolgove- 
zne, saj zmanjka različnih sovražnikov. In na- 
grade za raziskovanje bi lahko bile boljše od 
vedno enakih napitkov ter demantov. Vendar 
je to skrajni domet kritike, ki jo namenjam te- 
mu posrečenemu izdelku. Temu, ki je kljub in- 
die občutku in digitalni distribuciji nastal v ve- 
likem studiu kot projekt ljubezni in navdiha. 
Si pa z neodvisnicami deli nekaj zelo dobro- 
došlega, in sicer ceno, ki znaša ugodnih 15 
evrov. Za to v osnovi dobiš kakih šest ur pra- 
vljičnega frpjstva, ki ga je moč na krilih kako- 
vostnega bojnega sistema dodobra podaljšati. 
Vendar igra s tabo ne ostane toliko zaradi te- 
peža monstrumov kot zaradi pravljične iz- 
kušnje, ki jo dočara. 

staja - lahko pa bi jo naredili zdaj, ko je Sguare 

Enixov montrealski studio postavil trdne temelje 
za tovrsten odvrtek. Mobilniška inačica znanega mo- 
rilca s črtno kodo na betici namreč ni tretjeosebna ak- 
cijada, kakršnih smo vajeni, temveč iz nagnjenega 
zgornjega pogleda opazovana, potezna strategija. Ta- 
ka s samosvojo predstavitvijo. Štirje skupki stopenj 
so predočeni kot škatle, iz katerih skočijo navidezne 
igralne plošče s statičnimi figuricami Hitmana in ljudi 
ter z okoljskimi elementi, od dreves in klopi do baze- 
nov in streh. Vse je videti, kot bi bilo izdelano iz svet- 
leče plastike, vtis pa je fantastičen ter izviren. 


K: mi je znano, namizna igra Hitman ne ob- 


bi me zagledal in planil name. Restart level. 


Kar moraš početi, je, da s potegi prsta premikaš 
okravatenega ubijalca. Pa še to ne kamorkoli, temveč 
le po vnaprej določeni mreži. Ko narediš korak ti, isto 
storijo stražarji ali druge osebe. Običajno moraš priti 
do vrat do naslednjega prizorišča, kar te sčasoma pri- 
pelje do tarče umora. Sprva je postopek lahek, kasne- 
je v okviru stotih stopenj pa dosti težji. Treba je na- 
mreč najti pot med varuhi, ki se gibljejo ali stojijo in 
bolščijo v neko smer. Če te zagledajo, takoj skočijo 
nate in ti zbijejo figurico s plošče - kakor ti njim, če jih 
začopatiš. Ob nekrvavi 'smrti' moraš od začetka stop- 
nje, so pa te telefonično kratke, tako da je Hitman Go 
v bistvu niz miselnih ugank. Pestrijo jih dodatni ele- 
menti, recimo kamni za preusmerjanje pozornosti in 
rovi, ter dodatni cilji, kot so 'ne ubij nikogar' ali 'opra- 
vi nivo v manj kot X potezah'. Ker je odklep naslednje- 
ga kompleta nivojev odvisen od tega, koliko ekstra ci- 
ljev si naredil, se izkaže, da niti niso tako postranski. 
Nasprotno, kvalitetno podaljšajo igranje, saj te prisili- 
jo, da razmišljaš drugače in optimiziraš dejanja. 


Stopnje se odklepajo premočrtno, v enem igranju 
pa ni moč opraviti vseh dodatnih ciljev. Zato se nanje 
kasneje vračaš in opaziš, kako dobro so narejene. 

Še največji minus je to, da je včasih vse skupaj nad- 
vse primitivno in okorno. Na primer tedaj, ko se kot 
debil sprehajaš med vročima točkama le zato, da so- 
vražniki prihlačajo na ustrezna mesta, da se lahko od- 
kradeš mimo. Občasno res pogrešaš kakršnekoli ma- 
lo naprednejše možnosti za dvig kompleksnosti, na 
primer čakanje pri miru, četudi bi bili postanki omeje- 
ni, ali gibanje skupaj z zaklonom v slogu teglov rož, ki 
te skrijejo. Tudi situacije se na daljši rok nekoliko pre- 
več ponavljajo. A za tistih par evrov je Hitman Go do- 
ber in izviren možganski izziv, ki kaže, kako lahko ve- 
liko franšizo uspešno prirediš drugačni napravi, pri 
tem pa obdržiš njenega duha. 85 Sneti 

Sguare Enix e iOS (Android sledi) 


Estetika je ostra, minimalistična in nadvse zanimi- 
va. Sicer se nič ne premika, a videti dekle, ki čudaško 
miruje v vodi, je na nek način bolj privlačno, kot če bi 
kravlala gor in dol po bogataškem bazenu. 


Masterja so zadnje čase na prenosnih konzolah 

kar priljubljeni. Založniki, zlasti Nippon lchi, ig- 
rajo na nostalgično noto in zrelejši generaciji prodaja- 
jo izkušnje iz mladosti. 3DS je dobil kul serijo Etrian 
Odyssey in odlični Soul Hackers. Na vito pa so usme- 
rili Demon Gaze, ki se v grobem ne razlikuje od ome- 
njenih. 


p rvoosebni frpji v slogu Wizardryja in Dungeon 


Mestoma naletiš na vidne sovrage. Pred močnej- 
šimi igralci praviloma puščajo uporabna sporočila v 
stilu Dark Souls. Veliko pa jih je otročje navihanih. 


Iz prve osebe po korakih blodimo skozi gozdove, po- 
kopališča in sobane gromozanskega gradu v deželi 
Misrid. Ta je v razsulu ter posejana z nevidnimi in vid- 
nimi sovragi zaradi vstajenja princa teme. Druščina 
šteje do pet članov, ki jim določiš raso, poklic in port- 
rete. Rasa vpliva na porazdelitev osnovnih statistik in 
izbiro poklica, izbira kožice pa botruje hecnim prime- 
rom, kjer imaš v zvončico odetega krulečega škrata. 

Ko tako vandraš, te vsake toliko naskočijo nevidni 
capini. Tedaj se preseliš na ločen kulisni zaslon, kjer 


Pri borbah je treba paziti tudi na ugrabitve. Večja 
zver ti člana enostavno pohrusta in dokler se ga ne 
naveliča ali je ne ubiješ, ga ne moreš uporabljati. 


se odvije potezni boj. Pred nevidno bratovščino se po- 
stavijo ploski, statični sovragi, od žuželk prek letečih 
hrčkov do manjših in večjih božanskih bitij. Poseb- 
nost je, da so razporejeni v do štiri ravnine, zato je tre- 
ba paziti na doseg orožja in primerno zaščito za ra- 
zlične razdalje. Spretno je treba menjavati med čarob- 
nim in fizičnim branjenjem ter napadanjem. 

Vlogo imajo tudi demoni, ki jih kakor pokemone sp- 
roti lovimo s posebnim očesom. Ti po tistem, ko jih 
ulovimo, postanejo člani odprave, ki jih vodi vita. Da- 
jejo nam pasivne in aktivne veščine ter doprinesejo 
mogočne udarce. Vendar ne morejo biti vseskozi akti- 
vni, kajti če jih preveč priganjamo, nas začno tepsti. 
Taktično je bojevanje bolj uravnoteženo kot v Etrian 
Odyssey, saj ne terja toliko tlačanstva, pri uspehu pa 
je poudarek na opremi in veščinah. 

Med fajti prebivamo v krčmi, kjer oderuška lastnica 
počivanje mastno zaračuna. Zaradi tega je treba ek- 
spedicije maksimalno izkoristiti. Če ne plačaš, po 
penzionu ne moreš pecati joškatih animejskih bab. S 
spretnim govorjenjem pa lahko lastnico slečeš, še 
preden primeš za meč. Oni pravi. Mačkasto Pinay 
lahko pitaš z gobami in sladicami ter jo smeš na kon- 
cu božati vsepovsod. Drugače je že brez drog prismu- 
knjena in ovohava ženske spodnjice ter tvoj povšter. 
Poleg par gejevskih referenc in še več ubadanja s 
spodnjim perilom mimogrede poflodraš še nagico v 
krsti. Pač običajen dan v hotelu. 


Zgodba se odvija skozi 2D, napol animirane ske- 
če, ki so praviloma naphani z dvomljivim tekstom. 
Takim, ob katerem dečvam sramežljivo pordijo lička. 


V temnicah je videz resda pradavninsko pikslast, bo- 
rilne arene pa statične. Toda Demon Gate je zabaven 
starošolski frp, kjer široko dostopnost zagotavljajo 
štiri težavnosti. Zgodba je tipična za ta žanr in nič kaj 
posebnega, a zna prijetno presenetiti s skeči in celo 
nekaj zasuki. Petdeset ur, kolikor špil terja na normal- 
ni težavnosti, je hitro mimo, saj vleče in se nato ne 
konča. Še kaka dva ducata ur potrebuješ za vse ek- 
skluzivne kose opreme in mikastenje dveh posebnih 
šefov, nakar je čas za povsem solidni new game. Ja- 
ponološki klic: več tega, prosim! 84 Raveer 
Nippon Ichi e PS vita 


Paolo Giordano: 
SAMOTNOST 
PRASTEVIL 


aola Giordana so rodili leta 1982 v 
p'::. in je po izobrazbi fizik. Ko 

ga je sredi dvajsetih prijelo, da bi 
pisal kaj več od formul, je nastal njegov 
prvi roman Samotnost praštevil. Kljub 
matematični kulisi je to nepričakovan 
vlak čustev, kjer Giordano podobno kot 
naš Nejc Gazvoda v ospredje postavlja 
mlade, ki blodijo po razkrojeni družbi. 
Pri tem se ne izneveri svoji analitični na- 
ravi in najde perfekten način za prikaz 
človeških osamelcev - praštevila. 


praštevil 


Praštevilo ni deljivo z nobenim drugim 
razen s seboj in z enico. Ti puščavniki 
že od davnine vzburjajo matematike. 
Do novega raziskovalnega preboja je 
prišlo pred kratkim, in to ravno na po- 
dročju, ki si ga je Giordano izbral za 
osrednji motiv - praštevilskih dvojčkih. 
To so pari, ki se med seboj razlikujejo 
za števko dve, na primer 17 in 19, 29 in 
31 ter tako naprej v neskončnost. Ka- 
kor se ta števila med sabo ne morejo 
zares povezati, jih druži nenavadna bli- 
žina, da so si med sabo bolj podobna 
kot vsem drugim v neskončni vrsti cifer. 
V romanu sta taki človeški praštevili 
Alice in Mattia, ki ju pisatelj slika od 
otroštva do zgodnje odraslosti. Alice se 
duši v priučeni nemoči in konflikte not- 
ranji na pasivno-agresiven način. Mattia 
nosi krivdo zaradi izginule dvojčice z 
motnjo v razvoju in se zaklepa v svet 
številk ter samopoškodb. Duševna in 
telesna prtljaga oba potiska k tlom, a 
hkrati nobeden od njiju ni le žrtev, vrže- 
na v nepošteni svet. Okolica ju oblikuje 
ravno toliko, kot se s svojimi odzivi ob- 
likujeta sama. 

Lika delujeta tuje, pa hkrati boleče isk- 
reno in nenarejeno. Povsod pride do iz- 
raza Giordanova dojemljivost za pod- 
robnosti in profanosti iz telesne ter du- 
ševne plati življenja. Te se pogosto tika- 

ČRKOŽER 


jo prebavne cevi in v glavnem vzbujajo 
neprijetne občutke, čeprav so hkrati do- 
volj sporadične, da iz njih izhajajoče 
blokade ostanejo neimenovane in ne- 
diagnosticirane. Da je Paolo tako sp- 
reten pri slikanju duševnega dogajanja, 
ni naključje, saj rad bere psihološke 
razprave. 

Ker bralec to nenavadno knjigo dobe- 
sedno pohlasta, je fizikov pisateljski us- 
peh odmeval izven škornja. Nato se je 
vrnil na faks in dokončal doktorat o os- 
novnih delcih, letos pa je izdal še svoje 
drugo delo, Človeško telo. Tu se razpiše 
o italijanskih vojakih v Afganistanu, kjer 
butne na plan bikovstvo medvrstniške- 
ga nasilja, cepljenega z grozo bojišča. 
Za pristnost je med pisanjem dvakrat 
odpotoval na Bližnji vzhod. Če je prva 
knjiga prikazovala muke nevsakdanjih 
ljudi v vsakdanjih okoliščinah, je z dru- 
go knjigo obratno. Ker pa se tu prepleta 
več zgodb, je tok bolj razdrobljen in 
bralca ne zveže tako silovito kot Prašte- 
vila. A vseeno je Telo dobro branje in še 
sreča, da imamo obe knjigi v odličnem 
slovenskem prevodu. Navi 


Jussi Adler-OIsen: 
FAZANARJI 


anska ima ob Joju Nesboju še eno 
zelo močno kriminalno pero, ki ga 


vihti 64-letni Jussi Adler-Olsen. 
Narava očetove službe, ki je bil uspešen 
seksolog in psihiater, je družino vodila 
po številnih danskih psihiatričnih bol- 
nišnicah. Ne gre dvomiti, da so te iz- 
kušnje prispevale k bujni in pogosto iz- 
prijeni kriminalno obarvani domišljiji pi- 
satelja, ki je ovenčan s številnimi lite- 
rarnimi nagradami. V slovenskem pre- 
vodu smo ga spoznali lani z napeto, po- 
litično obarvano kriminalko Komora. 
Sledili sta Izginotje, ki ga zaznamujejo 
verske blaznosti, in delo z neusmijenim 
tempom - Fazanarji. 
Na mizi komisarja Carla Morcka se sk- 
rivnostno pojavi primer umorjenih brata 


FA ZANARJI 
ij 


in sestre izpred dvajsetih let. Morilec je 
v zaporu, a kmalu postane jasno, da ne 
gre le za enega storilca. Osumljencev 
se drži kri iz podobno okrutnih umorov, 
gre pa za pomembne može iz danskega 
poslovnega sveta. Bralca hkrati zaposli 
brezdomka, ki je bila z osumljenci in- 
timno povezana v srednješolskih letih, 
zdaj pa se izogiba vsem. A skrivnost, ki 
je noče več držati zase, je najtemnejša 
od vseh! Morcka in njegovega kolega 
Asada sledi vodijo v preteklost ter na 
različne lokacije danskega podeželja. 
Kopičijo se žrtve, sledijo si umori, izsi- 
ljevanja, grožnje, smrt grozi tudi Morcku 
in Asadu, zaključek pa je razburljiv. 
Fazanarji, Izginotje in Komora pripadajo 
seriji Oddelek O (skupno so izdali pet 
naslovov). V njih spoznavamo Morcka, 
ki se ukvarja predvsem z nerešenimi in 
nerešljivimi primeri. Morek je policist 
starega kova: rad pogleda v kozarec, 
ima načeto zdravje, pesti ga kriza sred- 
njih let, je ločenec z uporniškim najst- 
niškim sinom in vsaka njegova poteza 
je pod drobnogledom mlajših šefov ter 
povzpetniških kolegov. Pri reševanju pri- 
merov mu pomaga neustrašni Sirec 
Asad, ki ima težave z danščino. Toda 
njegov praktični, da ne rečem 'kmečki' 
način razmišljanja je protiutež in hkrati 
izjemna pomoč bistremu Morcku. 
Adler-Olsen se je na sceni prvič pojavil 
v Komiklexu, prvi danski enciklopediji 
stripov, nakar se je v drugi polovici osem- 
desetih ukvarjal predvsem z založništ- 
vom. Med njegovimi pomembnejšimi 
deli velja izpostaviti politična trilerja 
The Alphabet House in The Washington 
Decree, medtem ko se The Company 
Basher posveča krutemu gospodarske- 
mu svetu. Njegova dela, ki bodo zago- 
tovo navdušila ljubitelje Folletta, Gris- 
hama, le Carreja in Cobena, kar kličejo 
po neodvisnih (evropskih) ekranizaci- 
jah. Nemara jih dobimo. Krištof 


Neil Gaiman: 
KAJ PA MLEKO 


eil Gaiman, mojster temačno srh- 
N ljivih zgodb z nezgrešljivim britan- 

skim humornim podtonom, je v 
zadnjih šestih letih s pomočjo Mladin- 
ske knjige in Sanj izvedel manjši desant 
na slovenski knjižni trg. Odrasli bralci 
lahko uživajo v romanih Nikolikje, Dob- 
ra znamenja (ta je spisal skupaj s Terry- 
jem Pratchettom) in Ameriški bogovi, v 
družbi mlajših pa še v zgodbah Corali- 
ne, Pokopališka knjiga in Zvezdni prah. 
Opise domala vseh najdete na Joker.si. 
Rdeča nit njegovih pisarij so mrakobne 
permutacije realnosti, ki so od koordi- 
natnega izhodišča resničnega sveta od- 
maknjene ravno toliko, da ti med bra- 
njem stalno poskakujejo dlake na tilni- 
ku, na kožo pa ti kure transplantirajo 
svojo polt. A ravno na tej točki se Gai- 
manova najnovejša bukvica, otroška 


časoplovna avantura Kaj pa mleko, od- 
makne od avtorjeve uhojene poti. V njej 
namreč prevladuje vedrina, nekakšna 
otroška iskrivost in radoznalost, ki z zvr- 
hano žlico golta pustolovščine. Mrakob- 
ne skrivnosti so tokrat na počitnicah. 
Zaplet je preprost. Mama je odšla na 
znanstveno konferenco in preostanek 
družine prvo jutro njene odsotnosti ob 
zajtrku ugotovi, da je zmanjkalo mleka. 
Otroka ostaneta brez kosmičev in očka 
brez čaja. Zato slednji nemudoma skoči 
v četrtno trgovinico, a se od tam sumlji- 
vo dolgo ne vrne. Ko končno se, sinku 
in hčerki naplete opravičilo za zamudo. 
Tako začne pripovedovati o nezemlja- 
nih, ki ga ugrabijo z ulice, nakar jim po- 
begne skozi časovni portal. Tam sreča 
profesorja Brihto Stega, dinozavrskega 
znanstvenika v časoplovnem balonu 
oziroma stegobrihtini zrakoplovni ose- 
bonosni žogi, opremljeni s krasnopo- 
potovalnim časovnim strojem. Njune 
dogodivščine ju vodijo od trebušnih gu- 
sarjev prek južnoameriškega plemena, 
ki časti enookega vulkanskega boga 
(potegniti se da kako vzporednico s 
Pratchettovim Ericom), gradu vampir- 
jev z govorno posebnostjo in še nekaj 
prizorišč do zaključnega spopada na 
vesoljski ladji, kjer se je vse skupaj za- 
čelo. Gaiman s pomočjo tetrapaka mle- 
ka, ki ga je oči odločen prinesti otro- 
koma, s svežino preigrava klišeje in pa- 
radokse popotovanja skozi čas, ki bi 
zlahka našli mesto v lahkotnejši epizodi 
Doctorja Who. 


NEIL GAIMAN 


PA MLEKO? 


KAJ 


prevede! 


(ič 


Posebej velja omeniti mojstrske ilustra- 
cije večkrat nagrajenega Britanca Chri- 
sa Riddella, ki glavnemu junaku zgodbe 
nadene kar podobo avtorja izpred kakš- 
nega desetletja. Iskrive risbe s kompen- 
dijem vseh likov na koncu knjige pope- 
strijo bralno izkušnjo in na trenutke celo 
prevzamejo štafetno palico pripovedi. 
Ta povest je najboljša vstopna točka v 
Gaimana za otroke. Za starše in druge 
odrasle pa napeto in špasno čtivo, po 
katerem si boste zaželeli golido neho- 
mogeniziranega polnomastnega mleka 
naravnost izpod vimen. StricBedanc 

SLIKOSUK 


THE AMAZING 
SPIDER-MAN 2 


trašansko fin je občutek, ko od filma ne pričaku- 
S: ničesar, a te prijetno preseneti. Po prvem 

Spider-Manu v novi seriji s predpono Amazing, 
ki je prišel pred dvema letoma, si res nisem predstav- 
ljal, da bi lahko bilo nadaljevanje kaj posebnega. Re- 
boot brez režiserja Sama Raimija in zvezdnika Tobyja 
Magutera je bil sicer kar zabaven. A vnovično žvečenje 
dostikrat videnega Pajkomoževega nastanka in obra- 
čunavanje s povprečnim negativcem Lizardom nista 
pustila najboljšega vtisa. Lovila sta se tudi novi obraz 
Petra Parkerja, Andrew Garfield, in sveži režiser Mark 
Webb. (Webb, razumeš?) Toda nadaljevanje preseže 
prvenec in se v več pogledih uveljavi kot najboljši Spi- 
dey po Raimijevi enici. Vsaj če ne iščeš zgolj akcijske- 
ga rompompoma, marveč te zanimajo liki in občutki. 


Še en 'lik' v filmu so ljudje na ulicah, kjer se Spidey 
udarja z nasprotniki. Njihovo pozornost hoče geekasti 
Elektro in zaradi česar sovraži popularnega Pajkca. 


V dogajanje pademo in medias res, ko se zveza med 
Petrom in Gwen Stacy zaradi bremen krha, na sceno 
pa stopita Lizardov sin Harry Osborn in čudaški hišnik 
Max Dillon. Prvi hira in meni, da mu bo Spideyjeva kri 
pomagala, medtem ko se drugi spremeni v električno 
bitje, ki ima Pajkca za najhujšega sovražnika. Electra 
upodobi oskarjevec Jamie Foxx, čigar igralski skillzi 
so potrateni, saj ga večinoma gledamo v polbožji obli- 
ki, ki spomni na playstationovo serijo Infamous. Raz- 
tur, ki ga od superjunaških filmov pričakujemo, je bolj 
epski in mogočen kot v Amazing Spider-Manu, ne do- 
seže pa Avengerjev in Supermana. Kar je smiselno, 
saj Spidey ni mogočen, temveč cilje doseže s hitrostjo, 
spretnostjo in rabo dokaj umirjenih nadnaravnih spret- 
nosti. Kjer ne zaležejo mišice, pridejo prav možgani, ki 
jih prispeva tudi mična Gwen, nič kaj cvileče in nebo- 
gljeno žensko bitje. Hvalabogu. 

Prav Gwen in Peter sta gonilna sila filma, bolj kot sicer 
okej razsuvanje New Yorka, kjer pod milijoni voltov 
razpada Times Sguare in se rušijo stolpnice. Njuna 
zveza je bistveno manj klišejska in odvrgljiva kot tista 
med Tonyjem Starkom in Pepper Potts v Iron Manu, 
kaj šele med Thorom in Jane Foster ali Supermanom 
in Lois Lane. Sta dokaj realen par s pač nekoliko hec- 
nimi težavami, kar ju naredi bolj človeška, kot je za 
žanr običajno. K temu nemalo prispevata igralca, saj 
Andrew in Emma kar prasketata in sta tako ljubimca 
kot prijatelja, zaveznika kot sovražnika. To pa zato, 
ker sta par v resničnem življenju, kar se občuti. 
Usmerjenost v osebe se odraža še drugod v filmu. Ha- 
rryja je boleče opazovati, kako skozi bolezen drsi v 
blaznost, dobrodošel je podrobnejši uvid v preteklost 
Petrovih staršev. Največ pa prispeva Parkerjeva teta, 
ki v čustvenem prizoru pove, da je bila ona tista, ki je 
Petru brisala nos, medtem ko je on malikoval fotra in 
živel izven realnosti. Preprosto, pristno, življenjsko. 

Electrov nastanek je v filmu drugačen kot v stripu leta 
1964 in je povezan s teorijo zarote, ki se tiče firme 
OsCorp. Ta je vnovič zbirališče pokvarjencev. 


Posledica je za zvrst nenavadno topel film, ki zaradi 
pisanosti biva na drugem koncu oboda kot Nolanov 
Batman, a se mu približa po kakovosti nastopajočih 
in pozornosti, posvečeni kobajagi 'stripovsko' plitkim 
likom. Obenem ne pozabi na v redu akcijo in lahko- 
ten humor, po katerem je Spider-Man znan, od Petro- 
vih ponesrečenih eksperimentov do prisotnosti zlob- 
neža Rhina, ob katerem cepaš. Če si pristaš hardcore 
razčefuka, boš nad Amazingom 2 morebiti nekoliko 
manj navdušen, a vsekakor pelji na ogled kako pun- 
co. Plus točke garantirane. Sneti 

Hotel bi, da bi bil Neverjetni mrežopletec na sporedu 
še dolgo, ampak najbrž ne bo. 


THE NUT JOB 


oprodukcije v svetu risank niso nič novega, a 
K: vidimo ameriške studie sodelovati z 

evropskimi ali japonskimi hišami. Tokrat pa sta 
režiser Peter Lepeniotis in scenarist Lorne Cameron 
delovno silo poiskala v Južni Koreji. Čemu, postane 
jasno, ko ugotoviš, da gre za par neodvisnikov, ki sta 
se po službah pri Disneyju odločila iti na svoje. 
Nut Job je živalska parodija na filme, ki se ukvarjajo z 
roparskimi druščinami, kot sta Italian Job in Ocean's 
Eleven. V njem spoznamo veverička Sandija, ki se z 
ostalimi živalmi v parku ne razume najbolje. Ni mu 
mar za skupno blaginjo, marveč raje poskrbi zase in 
svojega podganjega prijatelja Frenda. Ena njunih es- 
kapad povzroči, da živali v parku ostanejo brez ozim- 
nice, in kazen je temu primerna - Sandija izženejo v 
mesto. Podjetni glodavec pa po naključju odkrije 
trgovino z lešniki, kjer je zaloge hrane za več let. To- 
da, kako si jo prisvojiti? Da je naloga še težja, je trgo- 
vina v resnici baza človeških kriminalcev, ki kanijo iz 
nje oropati sosednjo banko. Nakar je tu še veverička 
Tina, ki upa, da bo Sandija odvadila sebičnosti ... 
Čeravno ima štorija velik potencial, ga končna izved- 
ba niti ne skuša doseči, marveč ostane skrajno pre- 


Veveriček Sandi ni ravno lik, ki bi ga gledalec vzlju- 
bil. Izvirno se imenuje Surly, tečka. Je čisti antiheroj, 
ki pravilno postopa le zato, ker nihče drug ne. 

prosta. Namesto dramatičnih zasukov streže s kla- 
sičnimi gegi iz Toma in Jerryja, zraven pa navrže ne- 
kaj straniščnega humorja. Prav tako je očitna podob- 
nost s projekti, na katerih sta delala avtorja. Scenarij 
v srži ni dosti drugačen od Over the Hedge, pod kate- 
rega je takisto podpisan Cameron, Frend pa bi lahko 
bil dvojček podgančka iz Ratatouilla. Korejski dopri- 
nos se predvsem kaže v tem, da žverce rade plešejo 
Gangnam style, s katerim v odjavni špici postreže še 
animirani Psy. Mulčadi bo vsa reč simpatična, dočim 
se bo odrasležu obisk kina zdel vprašljiv. Ne bo pa 
imel nič proti ogledu v dnevni sobi. Guattro 

Oreške že kradejo po vseh okoliških kinematografih. 


SON OF BATMAN 


i predstavljaš Batmana kot očeta? Mogoče kot 
S strica, ki v štumfih pušča skrivnostna darila in 

razmeče barabe na šolskem dvorišču, kot fotra 
pa definitivno ne. Preveč dela ima z lovom na krimi- 
nalce in preveč je temačno premaknjen. A pri DC Co- 
mics so drugačnega mnenja in so lik njegovega sina 
Damiana v stripe uvedli že leta 1987. Zamislili so si 
ga kot plod vroče noči med Brucem Waynom in Talio 
al Ghul, hčerko Batmanovega nekdanjega mentorja 
Ra's al Ghula. Tistega, ki je temnega viteza naučil nin- 
jitsuja in kako izgledati res kul v črnem, nakar sta se 
sprla, kot si videl v filmu Batman Begins. 


Z računalnikom rutinsko izdelana animacija v teh vi- 
deorisankah ni za vikat in Son of Batman ni izjema. 
Občutek je stripovski, nedvomno namenoma. 


Taisti lik s prav tem ozadjem srečamo v animiranki 
Son of Batman, ki povzame in predrugači več duca- 
tov narisanih zvežčičev. Po drami v gradu organizaci- 
je League of Assassins se Damian znajde v Gothamu 
v oskrbi Netopirja in njegovega prijetno zajedljivega 
BAT-lerja. Mali ni le svojeglav, marveč po dedkovi 
zaslugi krut in krvoločen. Zato imata z Brucem kon- 
kretne razprtije, saj kot vemo, Batman ne ubija. A 
sčasoma si Damian pridobi njegovo zaupanje in Robi- 
nov kostum, prav kakor v stripih. Še dobro, kajti 
ogroža ju ubijalsko sposobni sovrag, Deathstroke. 
Kljub zanimivim temeljem Son of Batman ni na ravni 
nekaterih prejšnjih netopirskih ploščkovnih izrisank, 
na primer odlične The Dark Knight Returns. Štorija je 
za Batsov univerzum obstranska, Deathstroke pa na- 
vzlic maškaradnosti in torturi družinskih članov ni na 
ravni blaznih lopovov, kot je Joker. Šepajo tudi drugi 
sovražniki, kot so šeprtljavi šinobiji in bedni ljudje-ne- 
topirji, dočim so animacija, govorci ter logika na nizki 
ravni. Je pa nekaj borilnih scen dobrih in kul je, da 
Damian ni ne klišejski razvajen prinčevski drek, ne 
priden fant, ampak nekje vmes. Pa dobro brca falot- 
ske riti in toliko, da ne fura batmobila, ki ima po no- 
vem dva zica. Ja, tako je, ko si omisliš familijo. Sneti 
Družinsko dramo, ob kateri bi se orosilo oko Shake- 
spearu, najdeš na polici. Pravi ali virtualni. 


v 


Kaj vse si je človek zamišljal, da nanj preži iz oceanov — orjaška hobotnica kra- 
ken, morski psi z gobci epskih dimenzij, sirene, zaradi katerih pesmi naj bi 
mornarji vodili ladje na čeri. se posveti Godzili, eni izvirnejših tovrstnih 


".w 


izmišljotin, ki je dolgo tega zaživela na platnu in dala zagona sorodnim filmom. 


odzila je tiranozavru podoben kuščar, ki 
razbija New York, taca in žre imovino ter 
leže jajca, iz katerih pride raptorski pod- 
mladek. A ne? Takega imaš zelo verjetno 
v spominu zaradi istoimenskega ameriš- 
kega filma iz leta 1998, v katerem sta 
ostanek prazgodovine po Manhattnu pre- 
ganjala danes že nekoliko pozabljena 
Matthew Broderick in Jean Reno. 

Vendar je to švoh Godzila na prvo žogo, 
kakor je značilno za poflastega režiserja 
Rolanda Emmericha, tradicionalno zadol- 
ženega za prazne spektakle brez vsakrš- 
nih presežkov. Naslanja se zlasti na Jur- 


ski park in bolj malo upošteva bogato ja- 
ponsko tradicijo. Za mnoge, tudi zame, je 
bila Emmerichova uničevalka kvečjemu 
bleda senca impresivnega bitja, ki Japon- 
cem pomeni toliko kot Superman Ame- 
ričanom. Originalni Godzila je veličastni 
monstrum, tako mogočen, da noče umre- 
ti niti okroglih šestdeset let od tedaj, ko se 
je prvič pojavil. Še zlasti, ker ga podpirajo 
mnoge druge orjaške spake v posebnem 
žanru kaiju eiga, 'filmi o velikih pošastih'. 
Toda da bi doumeli razcvet zvrsti in prilju- 
bljenega zobatca, je treba seči še malo 
dlje v preteklost in na drugo celino. 

Nesrečni zmaj 


Petdeset metrov visok kuščar, ki je leta 1954 prilo- 
mastil iz morja in zavzeto uničeval Tokio, je resda ja- 
ponska pogruntavščina. Njegovo ime, v izvirniku 'go- 
jira', je skovanka iz besed 'kujira' - kit in 'gorira' - go- 
rila. Vendar še zdaleč ni nastal iz nič ali na podlagi do- 


desetih letih minulega stoletja naslonili ravno na tisti 
vir, ki je Godzilo kasneje tako izmaličil, na Hollywood. 
Očarani so bili, ko so videli film The Beast from 
20,000 Fathoms (1953). V tem izdelku studia Warner 
jedrski poskus na Arktiki odmrzne dinozavra, ki uleti 
v New York in ga razturi. Beast se je zgledoval po dru- 

V 'Beštiji spod 20.000 sežnjev" je bil obujeni di- 

nozaver animiran s tehniko stop-motion. God- 

zila pa je bil preoblečen človek, zaradi česar je 
bilo njegovo gibanje bolj naravno. 


gih filmih z dobro hranjenimi monstrumi, med dru- 
gim King Kongu (1933). A bistven je bil nuklearni 
element, ki je pritegnil japonsko pozornost. Ni na- 
mreč minilo dosti časa od druge svetovne vojne, ko 
sta ameriški jedrski bombi zravnali z zemljo Hiro- 
šimo ter Nagasaki. 
Japonci iz studia Toho, med njimi režiser Ishiro 
Honda, ki je plodno sodeloval z legendarnim Akiro 
Kurosawo, so zamisel o obujenem dinozavru še bolj 
povezali s sevanjem. Pri tem jim je pomagalo na- 
ključje, ko je ribiška ladja Daigo Fukuryu Maru - 
'Srečni zmaj številka 5' zašla v območje ameriškega 
jedrskega poskusa. Po vrnitvi v luko so začeli mor- 
narji umirati, kar je v deželi obudilo strahove pred 
razcepljenim atomom. Dogodek je dodatno navdih- 
nil ustvarjalce filma, ki so se umrlim poklonili z 
enim od prizorov - ime ladje vidimo na rešilnem pa- 
su plovila, ki ga na začetku uniči Godzila. Hkrati pa 
je bil odlična brezplačna reklama. 


King Kong, 'osmo čudo sveta', so oglaševali kot ultimativ- 
nega monstruma. Meni se je od nekdaj zdel uboga para, 
ki jo zvlečejo od doma, dokončno pa ga potolče baba :(. 


Srepenje iz gumigvanta 

Hitro posneti Godzila je bil na Japonskem megahit, 
saj so prodali deset milijonov kinovstopnic. V revni, 
od vojne shirani državi, kjer mnogi niso imeli za riž! Po 
eni strani je tak sprejem doživel, ker je bil narejen ka- 
kovostno. Danes črno-beli film (barvna kinematogra- 
fija je takrat seveda obstajala, a na Japonskem še ni 
bila razširjena) je sicer videti primitiven. A treba je 
reči, da se je postaral mnogo bolje kot marsikateri 
drugi iz tistega obdobja. In celo od številnih kasnejših, 
ki so uporabljali računalniške učinke. To pa zato, ker 
so bili v studiu Toho mojstri miniatur. Godzila sam je 
bil človek v gumijasti obleki, katere tekstura je spo- 

minjala na drevesno lubje kot simbol nature. 
Vse, kar se je rušilo, pa so bile micene, na roko 
narejene hiše, barake, ladje, mostovi, stolpi, na- 
brežja in slično iz lesa, kartona ter lepila. 
Modernemu gledalcu je hecno, ko jasno vidi, da 
razpadajo igračke. Vendar sam občudujem obrt- 
niško spretnost avtorjev. Šli so v take detajle, da 
so izdelali človečke na tankcih, hidrantke in mi- 
cene koše za smeti. Ob tem zbledi kasnejša me- 
galomanskost Zvezde smrti in Tisočletnega so- 
kola v Star Wars ter vesoljskih postaj v Kubric- 
kovi Odiseji 2001. Sredstva so imeli in znanje 
tudi, saj je bila japonska povojna industrija fil- 
mov obsežna in kvalitetna. Poleg tega je kame- 


Gozdila je v izvirnem filmu iz 1954 nadvse rad hodil 
skozi večnadstropne stavbe in bil podoben rušilni 
moči velike bombe v močno upočasnjeni verziji. 
Streljali so ga s tanki, topovi, letali ... Nič. 


ra v Gozdili mirna in fotografija jasna, s čisti- 
mi, neprizadeto objektivnimi kadri, kar gre pri- 
pisati režiserjevim izkušnjam z dokumentarci. 
V to pa se vpletajo umetniški prizori, na primer 
tisti Godzile v ozadju, medtem ko je oko ka- 
mere uprto v ptičjo kletko. Sporočilo je jasno: 
v ospredju je človeku podrejena narava, toda 
iz ozadja prihaja njena prečiščena destruktiv- 
na moč. 


Sporočila izza repa 
Druga sestavina Godzilinega uspeha je nič kaj 
zamaskirana prispodobnost, ki jo je začutil še 
tako kmetavzarski obdelovalec bambusovih 
gozdičev. Marsikateri Japonec je v petdesetih 
živel v strahu. Množice so poprej verjele, da je 
država v drugo svetovno vstopila, da bi se ob- 
ranila pred imperialističnimi silami, in da je 
zmaga zagotovljena, ker je cesar božanstvo. 

V originalu še ni bilo jasno, da mu izrastki iz 
hrbta dajejo posebne moči, kot je uničujoč za- 
dah. V kasnejših filmih so začeli žareti, s čimer je 
pošast napovedala izbruh iz zmajskega gobca. 


Poraz jih je postavil na realna tla, vsaj načeloma so 
dojeli, da so bili oni agresorji in zločinci. 
Godzila je simbolizirala dvoje. Prvič: napad nečesa 
neustavljivega, nerazumljivega in radioaktivno jedr- 
skega, kar ne le lomasti in podira, marveč ima le- 
den ter ognjen zadah! In drugič: kazen za neumnost, 
prevzetnost in nespoštovanje okolja. Na kopno na- 
mreč ta ostanek pradavnine prilomasti zato, ker mu 
človek s podvodnimi vodikovimi bombami uniči 
dom ter mu z ribolovom odvzame vir hrane. Ni nak- 
ljučje, da v prvem delu filma govorijo o bajkah, ki 
svarijo pred pogoltnostjo in samopašnostjo. 
Godzila, ki zleze iz morja, od katerega so Japonci živ- 
ljenjsko odvisni, je utelešenje obojega. Je hodeča, 
upočasnjena jedrska eksplozija in istočasno streznitev 
človeka, ki ni več najmočnejše bitje, marveč zgolj be- 
ži in gleda, kako se podira njegov ponos, velemesto. 

Za poraz Godzile ni odgovorna vojska, temveč 
mladi znanstvenik Daisuke. V ozadju teče tekma 
med njim in konkurentom, ladijskim kapitanom, 

za srce mične ter vdane Emiko. 

Kateri je bil zadnji špil z Godzilo, ki si ga igral? Sam 
sem moral dobro pomisliti — in še tedaj se iz glave ni- 
sem spomnil nobenega. To pa zato, ker gre za cenene 
izdelke, namenjene temu, da ždijo na polici supermar- 
keta in se zmuznejo v nakupovalne košarice lahkover- 
nežev brez okusa. Poleg tega jih je dosti narejenih le za 
japonski trg in so konzolastične — računalniške verzije 
so ostale v osemdesetih z Godzillo za C64. Se najbolj v 
poštev prideta Godzilla: Destroy All Monsters za xbox iz 
2003 in Godzilla: Unleashed za PS2 iz 2008, ki sta bila 
zgolj precej zanič. Domet licence v igralnem smislu naj- 
bolje oriše novi Godzilla: Smash3 za mobilije, kjer daješ 
tri dragulje v vrsto, kar botruje pošastkovemu uničeva- 
nju mesta. Ajej. 

Če bi rad izkusil vzdušje filmov z velikimi pošastmi, se 
je treba zateči drugam. Za božjo voljo ne k igri Pacific 
Rim, ki je obupna, marveč k izdelkom, ki na prvi pogled 
ne sodijo v žanr. Take so pospešeni tretjeosebni stre- 
ljanki Earth Defense Force 2017 in 2025, avtomatna 
razbijalka stolpnic Rampage in dobra stara amigina 
uspešnica It Came from the Desert, kjer si branil mesto 
pred invazijo velikanskih mutiranih mravljincev. Cine- 
maware je s tem ustvaril jasen poklon holivudskemu B- 


filmu z znanstvenofantastično tematiko in japonskemu 
iste baže. Najboljši špil s turbopošastki nasploh je se- 
veda kultni playstationov Shadow of the Colossus, kjer 
se dizajn velikanov, po katerih plezaš, v marsičem zgle- 
duje po kaijujih. 


Najbolj nenavaden izlet drugam pa je Godzila naredila v 
The Revenge of Shinobi, od strani gledani Segini se- 
kljalki za mega drive iz leta 1990, kjer kuščarjeva neu- 
radna inačica našega nindžo ugonobi z dvema ognjeni- 
ma pljunkoma ali enim zamahom špehatega repa. Ven- 
dar le v zgodnji inačici, kajti licenčniki so se brž zbunili, 
tako da so morali avtorji mutiranega dinota zamenjati z 
manj kulerskim skeletnim. 


Navadno orožje temu sovragu ne pride do živega in 
v enem od prizorov se v Godzilino nogo zaleti vlak, 
simbol industrializacije. Pošasti ni nič, lokomotiva 
in kamioni pa letijo vsepovprek. Na kraju sta ji kos 
šele znanost s superorožjem in samomorilsko deja- 
nje. Mimogrede, v filmu ni posamičnih junakov, 
zmerom gre za skupine, kar odseva azijsko zanaša- 
nje na skupnost. Zanimiv detajl. 

Vse je bilo z namenom, kajti filmotvorci so vedeli, 
kaj počno. Tematika od začetka do konca je strah 
pred bombo. Oziroma več njimi, kajti film močno 
kanalizira tudi uničenje druge vrste - ko so zavezni- 
ki na japonska mesta iz zraka odmetavali zažigalne 
bombe. Te so zaradi leseno-papirne konstrukcije 
tamkajšnjih domov povzročile nesluteno uničenje, 
čemur so sledile bolezni, lakota, trpljenje in smrt. V 
Godzilinem trobljenju je moč zaslediti zvok sirene, 
ki opozarja na letalski napad. Ne dvomim, da so šli 
ob tem marsikomu v občinstvu lasje pokonci. 


Nazarenska žlahta 


Gozdila, ki ga kupiš tako na devedeju kot blu-rayu v 
Criterionovi kolekciji, je prispodoben film, kljub vi- 
dezu cenene ZF-akcijade namenjen predvsem odra- 
slim. Bojazni je danes manj, a zlahka si predstavljaš, 
kakšen učinek je imelo razdejanje na platnu pred 
šestdesetimi leti, ko so bili vtisi zaradi vojne sveži. 

PLOT THE SCREEN HAS EVER KNOWN 

Vendar sporočilnost ni trajala dolgo, saj je uspeh 
prinesel obilno komercializacijo. Že z nadaljeva- 
njem leto kasneje se je začel koncept filmov 'kaiju 
eiga' premikati v lahkotnejšo smer. Dobra primer- 
java je Rambo, kjer je enica drama, poznejši deli 
pa rompompomi. Gromozanska beštija, ki mečka, 
sežiga in ledeni vse pred sabo, je bila privlačna za 
širše množice, zlasti mladež, in tja se je napotila 
vsebina naslednjih filmov. Doslej se jih je nabralo 
osemindvajset, a čisto mogoče je, da sem kakega 
zgrešil v poplavi naslovov, kot so Godzilla vs Ghi- 
dorah: The Three Headed Monster, Godzilla vs. 
King Kong in Godzilla vs Spacegodzilla. Lonček 
so seveda pristavili še drugi studiji s svojimi mon- 
strumi. 

Tematika je jasna - Godzila se bori z raznoraznimi 
fantazijskimi velenasprotniki, ki so vzniknili kot 
gobe po dežju, od triglavega zmaja do orjaškega 
molja in celo robotskega Mechagodzille. Skupno 
jim je, da so odbiti in megalomanski ter da 'juna- 
ki' sklepajo zavezništva proti drugim. Godzila dobi 
nove sposobnosti, kot je radioaktivni žarek, in se v 
Godzilla Raids Again spopade z drugim dinozav- 
rom Anguirusom, nakar ta kasneje postane prija- 
teljski. Studio Toho je licenciral celo Frankenstei- 
novo pošast, ki zrase čez vse meje in ima potom- 
ce, dvoje dlakavih velespak, sumljivo podobnih 
Chewbacci. 

Godzilla Raids Again so naredil v pol leta, da bi v 
godzilamanijo zaslužili čimveč. V njem se monstrum 
pri mestu Osaka spopade s štirinogim Anguirusom. 


Taka je pač japonska odbitost, ko ne veš natanko, ali 
se s prizori zafrkavajo ali mislijo resno. Ko denimo 
Godzila ubije molja Mothro, ta izpusti radioaktivni 
prah, ki prekrije prej poraženega triglavega zmaja 
Ghidoraha, nakar se ta prerodi v večkrat močnejšega 
pozoja z energijskim ščitom! V Destroy All Monsters 
pa nadzor nad Godzilo prevzamejo vesoljci, tako da 
se mora zemeljski odred predimenzioniranih živali 
spopasti med sabo. 

Pri vsem tem je očitno, kako so pošasti postajale vse 
bolj človeške. V devetdesetih so bile že domala 
luštne, kar je še ena posledica namenjenosti mladim. 
Tudi po tem se ločijo različne, časovno zakoličene se- 
rije teh monstrumov, kot so showa (1954-1975), hei- 
sei (1984-1995) in millenium (1999-2004). Seveda 
pa se kaiju produkcija ni končala pri filmih, saj so na- 
stale številne risanke, stripi in akcijske figurice ter fil- 
mi v drugih deželah, kot je korejski Dragon Wars. 


Dragon Wars je bil pred osmimi leti korejski poskus | 
unovčenja azijske fascinacije z velikimi pošastmi. V 
njem uletijo orjaške kače, igralci pa so bili kljub 
seulskemu poreklu zahodni. Je dober? NE. 


Lej, že leze iz 
Piranskega zaliva! 


Uspeh japonskih kaiju eiga je zavohal Hollywood, ki 
se z lastno produkcijo ni mogel preveč postavljati. 
Plima filmov z velikimi pošastmi, ki jo je na zahodu 
sprožil The Beast from 20,000 Fathoms, je bila krat- 
kotrajna in se je po naslovih, kot so bili The Creature 
from the Black Lagoon, Them! in Tarantula, polegla 
še pred koncem petdesetih. Temu so sledila opo- 
našanja za drobiž, ki so žanru prinesla dodaten slab 
sloves, recimo uradno najbednejši film vseh časov, 
Plan 9 From Outer Space. Zato so začeli v ZDA 
uvažati japonske filme, ki so jih zanikrno sinhronizi- 
rali in jim včasih kratkomalo dodali naknadno pos- 
nete prizore. Tak je bil amerikanizirani Gozdila: King 
of the Monsters, v katerega so nasilno vtaknili bele- 
ga poročevalca. 

V Emmerichovi Godzili (1998) se je dalo kokičasto 
uživati, ni pa nikakor bila dorasla japonskim 
inačicam. Te so medtem dosegle epske proporce 
in računalniške učinke skombinirale z miniaturami. 


Vse skupaj je ipak trajalo zadosti dolgo, da se je pri- 
sotnost megatečnob ohranila. Iz te prsti so vzklili 
Spielbergov Jaws, Jacksonov posodobljeni King Kong, 
v izbranih teatrih prikazovani tokijski Godzilla: Final 
Wars (2004), Abramsov Cloverfield in pred kratkim 
Torov veličastni poklon Pacific Rim. Ter najnovejši 
Godzilin rimejk, ki je prišel v kina ravno 15. maja, ko 
izide ta Joker. Ker ga nismo videli do časa, o njem ne 
morem soditi. Dokazuje pa, da je Godzila popkulturna 
ikona, znana po vsem svetu, ki jo je moč kadarkoli 
potegniti iz naftalina. Kralj pošasti, prav zares. 


Moja osebna ocena Pacific Rima je 10/10. Del To- 
rov poklon robotskim animejem in kaiju eigam je 

poslastica za tovrstne geeke, ki niso tako okoste- 
neli, da bi terjali vedno enako obravnavo snovi. 


ls AWESOME! 
-and hor same! 

dAPANSKO NAD- 
POSASTKOVJE 


MOTHRA 

V izvirniku je gromo- 
zanski molj Mothra 
nastopil v lastnem fil- 
mu leta 1961, kjer je s 
skrivnostnega otoka 
priletel v Tokio reše- 
vat dvoje pet pedi vi- 
sokih domorodskih pevk, ki ju kapitalisti ugrabijo 
za nastope v cirkusu. Ja, vem. Droge. Vojska ga 
napade z ATOMSKIMI TOPOVI (/srepo gleda), a 
vse razmeče s silnim vetrom. Letečnež se je kas- 
neje pridružil Godzili, najprej kot nasprotnik in na- 
to kot prijatelj. Vlogo je imel v več kot štirinajstih 
filmih in se pojavi tudi v aktualni ameriški Godzili. 


GAMERA 
Gamera je orjaška 
kornjača, ki je službo 
prvič nastopila že le- 
ta 1965 kot še ena 
naravna sila, ki jo za- 
krivimo ljudje — je 
mutantska posledica 
nuklearne eksplozije. 
Izmislili so si jo pri Tohu konkurenčnem studiu 
Daiei. Odbitosti žanra primerno hodi po dveh no- 
gah, v ustih ima zobe, ki jih želve drugače nimajo, 
lasti si dvoje oklov in za vsak primer še leti. Spos- 
obna se je tudi zapreti v oklep in se ozdraviti. Ga- 
mera zunaj Japonske ni tako znana kot Godzila, a 
je doma dobila že štiri filme. 


RODAN 

Izvirno japonsko ime 
tega kruleža je Ra- 
don, kar je okrajšava 
za 'pteranodon'. Te- 
mu ustrezno gre za — 
krilatega zavra, ki je 
bil sprva Godzilin 


nasprotnik, kasneje 
pa je z njim združil moči proti silnejšim grožnjam, 
kakršna je Ghidorah. Sprva je bila njegova spos- 
obnost delanje orkanskega vetra iz kljuna, kar pa 
so ukinili, ker je bila preveč podobna Godzilinemu 
radiacijskemu zadahu. V zameno je pridobil druge 
veščine, kot sta curek ognja v inačici Fire Rodan in 
prenos življenjske moči v druge. 


KING GHIDORAH 
Ker so se zemeljski 
Godzilini nasprotniki 
izkazali za pusije, so 
morali avtorji po dos- 
tojnega sovraga oditi 
s planeta. Nazaj so 
prinesli Kralja Ghido- 
raha, brezrokega tro- 
glavega zmaja IZ VESOLJA (/še bolj srepo gleda), 
ki ima dva repa, leti, bruha ogenj in je nasploh 
čezvse zajeban. Sprva je bil Ghidorah tako mo- 
gočen, da so morale zemeljske nakaze združiti sile 
proti njemu. Pozneje pa ga je bil sposoben Godzi- 
la ugonobiti z lesketajočim x-ray veležarkom ali 
karkoli so mu scenaristi za tisti del pač načarali. 

Joker z iznakaženo naslovnico 


se še vedno spomni davnega, z rožnatimi odtenki prežetega 
lica Jokerja 70, ki ga niso natisnili tako, kot smo bili predvideli. 


ojstnodnevni Joker leta '99 je bil pošte- 
no naphan, saj je imel dvanajst strani 
več. A kakšnih jubilejnih prispevkov, 
analnih objav in nepozabnih člankov te- 
daj še nismo počeli. Pisali smo o splet- 
nem bančništvu, laserskih tiskalnikih in nastavitvah 
za Grand Prix Legends, največ strani pa smo napolni- 
li z aktualno mečino ter železnino. Osrednjo pozor- 
nost smo namenili mesec prej testiranemu voodooju 
3000, katerega tehnologijo smo popisali na dolgo in 
široko ter trmasto zagovarjali mnenje, da je boljši od 
rive TNT2. Čeprav je podpiral teksture zanikrne veli- 
kosti 256 x 256 in izrisoval le 16-bitno sliko. 
Opisov je bilo za majski mesec presenetljivo veliko, 
najslabši spomin pa imam na Hidden 6 Dangerous. 
Recenzentsko kopijo te drugosvetovnovojne koman- 
dovščine smo, tako kot vse ostale špile v tistem času, 
dobili od založbe, in sicer zlatkota s flomasterno ozna- 
ko 'review'. To ni bilo nič neobičajnega, saj smo red- 
no dobivali softver na CD-Rjih celo dva meseca pred 
izidom. Skratka, dotičnemu špilu, ki je bil načeloma 


privlačen in z dobro taktično komponento, smo naj- 
bolj očitali visoko težavnost, zlasti na rovaš nezmož- 
nosti shranjevanja položaja. No, ko je igra nekaj ted- 
nov kasneje prišla v štacune, se je v njem čudežno 
pojavila opcija 'save game'. Najbrž so češki razvijalci 
prebrali prve opise in uspeli popraviti kodo, preden je 
šla v razmnoževanje. Mi pa smo izpadli debilčki tako 
pred bralci kot pred distributerjem. 

Še nekaj debilnega se je primerilo v Jokerju 70. Po- 
glejte naslovnico bolj natančno. Spredaj je rdeč ferra- 
ri, kaj pa je tisti rožnati bolid za njim? V vsej zgodovini 
formule ena vendarle ni bilo dirkalnika take barve. 
Primerila se je tiskarska oziroma montažerska napa- 
ka. Ena od dekel, ki so montirale filme na pole, se je 
zmotila in zamenjala rumeni ter magentni film. Če bi 
bila fotografija drugačna, bi se pomota opazila že pri 
prvem izpisu. A zamenjava barv ni imela učinka na 
rdečega ferrarija, niti na svetlomodrega benettona, 
zato se očitno nikomur ni zdelo nič narobe. Nasrkal 
ga je le rumeni Jordan, ki je posledično postal pinki, 
in takisto napisi. Žal je bil to edini mesec, ko nisem 

osebno nadzoroval tiska, kajti bil sem na E3ju. O, ka- 
ko sem škripal z zobmi! Zaradi računalniške montaže 
se dandanes kaj takega na eni sami strani ne more 
zgoditi. Lahko pa pijan tiskar še vedno narobe vstavi 
plate v stroj oziroma nalije napak barvo v rezervoarje, 
kar bi rezultiralo v celotni narobe stiskani poli oziroma 
osmih straneh. Na čimmanj pijanih tiskarjev, torej! 

stylus 900 »« DVD Dx3 


Kako nastajajo slovenske 44 


laserski tiskalniki » 


Descent 3 (91) si od prvih dveh hitro ločil po no- 
vem vmesniku in grafiki. Ostala je odlična strelska 
izkušnja s pravim trirazsežnim gibanjem po ozkih 
rudniških jaških, ki je še danes izziv, če nisi hobot- 
nica. Res škoda, da je bil edini posnemovalec tega 
pristopa Forsaken iz 1998. No, v trojki si s plovil- 
cem v lovljenju navdušujoče brihtnih robotkov 
prvič pokukal na površje. Zal je bil to zadnji sta- 
rošolski Descent, rod pa je nadaljeval Freespace. 


hormonikaš 1999 


Dolfe je vedno dobrodošla tarča, zato se nadejamo, 
da ga bomo videli in pihnili v prihajajočem Wolfen- 
steinu. Tole pa je prizor iz klona Volčje skale, polj- 
skega Mortyrja (75). Igra je bila sicer solidna, ven- 
dar slovansko nedodelana in se je v resnici pretira- 
no šlepala na slavo znamenitega staroste 3D-stre- 
ljank. Izvirna je bila časoplovba, kajti druga polovi- 
ca se je odvijala v prihodnosti s primerno drugačno 
opremo. A naci je naci, kamorkoli ga postaviš. 

Če hočeš podoživeti akcijske filme iz osemdesetih 
na možganski način, Jagged Alliance 2 (87) ostaja 
favorit, ki ga novodobne predelave niso presegle. 
Tropski otok z do zob oboroženimi, zagorelimi 
plačanci 4 testosteron, ki je silil iz enovrstičnic? To! 
Glede na enico so nadgradili izometrični potezni 
boj, spopad pa se je razdivjal še na strateški karti 
otoka, kjer ti je računalo z osupljivo predrznostjo 
kradlo postojanke. Odličen tekmec X-Comom. 

Prizorišče letošnjega svetovne- 
ga prvenstva v žogobrcu je 
Brazilija, peta država tako po 
velikosti kot po številu prebi- 
valcev, ki jih je 200 milijonov. 
Od tam so nam domači mesto 
Rio, plaža Copacabana, ples 
samba, znani karneval in revne 
favele. Z malih zaslonov pa su- 
perzvezdniški nogometaši, kot 
so Ronaldinho, Kaka in Rober- 
to Carlos. Manj znano pa je, da 
je Brazilija federacija iz 26 
zveznih držav, da njena pre- 
stolnica ni največja metropola 
Sdo Paulo, temveč leta 1960 
umetno ustanovljeno mesto 
Brasilia, in da več kot 40 od- 
stotkov populacije tvorijo rjavo 
obarvani, ki jim pravijo 'pardo'. 
Ter da v Braziliji playstation 4 
stane največ koderkoli, namreč 

4000 realov ali 1300 evrov. Ve- 
liko bolj razširjen je PS3, kar 
naj bi bil eden od razlogov, da 
je EA igro 2014 FIFA World 
Cup Brazil naredil le za dotični 
sistem. Mi vam podarjamo tri 
kose tega špila in še en izvod 
neusmiljene frpjke Dark Souls 
2. Z nečim je pač treba poglo- 
biti žalost ob neuvrstitvi Slove- 
nije. Zaporedoma nanizane čr- 
ke pri pravilnih odgovorih dajo 
res ne težko besedo, povezano 
s sireni podobni dretjem južno- 
ameriških komentatorjev ob 
zadetkih. Vpiši jo na stranko do 
6. junija in se nadejaj, da ti bo 
sreča mila. Katancu ni bila. 


1. Na brazilski zastavi je v 
portugalščini, uradnem jezi- 
ku, napisano geslo. Katero? 


TV-VODITE- 
LJICA IN 
IGRALKA 

(KATARINA) 


Izžrebanci kražke: Vanja Bobaš iz Raven na Koroš- 
kem (trojček filmov), Anže Zolnir iz Zalca (Grid 2). 
Rešitev: STOTNIK AMERIKA IN DRUGI MASCČEVALCI. 


9) 'red in napredek' 
r) 'mast na babe' 

x) 'do nebes in naprej' 

n) 'mater je vroče' 

2. Brazilski nacionalni šport 
ni curling, marveč nogomet. 
Njihova proslavljena repre- 
zentanca, ki ji pravijo 'selegao 
(selekcija oziroma izbor), se 
odpravlja po kateri naslov 
svetovnih prvakov? 

i) po prvega, ker vsi vemo, da 
je fuzbal šport, kjer zmagajo 
Nemci 

e) po drugega, enkrat jim je 
celo ratalo 

o) po šestega, znabiti jim 
uspe! 

a) po dvajsetega, doslej so še 
vedno zmagali 


3. Največja svetovna pridelo- 
valka česa je Brazilija? 


u) poželjivih mulatk 

e) kokosovega olja 

a) risank s papagaji, ki govori- 
jo in si znajo pripraviti omleto, 
ne bi pa preživeli treh minut v 
džungli 

0) kave 


4. Edson Arantes do Nasci- 
mento —- 

e) Ronaldo 

a) Garrincha 

i) Neymar 

0) Pele 


5. S čim se ukvarja familija 
Gracie? 

0) z brazilskim jiu-jitsujem, 
obliko juda 

e) s prodajo banan 

i) z zastopanjem Microsofta in 
xboxa v Braziliji 

U) s capoeiro, brazilsko boril- 
no veščino, ki združuje ples, 
akrobacije in glasbo 


KRAD- 
LJIVEC, 
ZMIKAVT 


Geselj, ki izhaja iz prelestne kražkine slike, napiši 
v glasovnico, ki jo poišči na rumeni strani Joker.si, 
do 6. junija inkluzivno. 


6. Na gori Corcovado nad 
Riom de Janeirom stoji 30 
metrov visok kamnit kip Kri- 
stusa Odrešenika, ki tehta 
635 ton in so ga klesali od 
1922 do 1931. V kakšni pozi 
ima roki? 

t) sklenjeni v molitev 

f) potegnjeni nazaj, kot da bo 
ravnokar naredil hadoken 

|) razširjeni kot simbol miru 
y) z njima se drži za glavo, ko 
gleda tatiče, ki kradejo po Riu 

ing. Krili vrat sta se drse razprli in Erik je kot 
vsako jutro stopil v dvigalo ter pritisnil gumb s 
številko 13. V sivi obleki in z rjavim kovčkom 
v roki je čakal, da se dvigne do svoje pisarne 
in otvori dan, poln analiziranja podatkov. 
Služba še zdaleč ni bila sanjska, niti plača baj- 
na, a lahko bi bilo slabše. Sam si je rad rekel, da je na 
pozitivni ničli, in ta izraz ga je vedno pomiril. Kar je ve- 
ljalo za njegovo službo, je to, da je bila varna. Erik sicer 
ni vedel, kdaj je varnost postala vrednota za ambicioz- 
nega, živahnega mladeniča, polnega upov in sanj. A kaj 
hočemo, pota Gospodova so od nekdaj bila skrivnostna. 
Vsako nadstropje je opazoval nalaganje in odlaganje 
enoličnega, brezizraznega tovora dvigala. Ni želel opazi- 
ti, da je tudi sam postal poslobot, kot je rad v mislih po- 
imenoval ostale. Ni opazil, da je ta skovanka žalosten 
klic na pomoč njegovega nekoč kreativnega uma. Ding. 
Dvanajst. Kot običajno je po tem nadstropju v dvigalu 
ostal sam. 
Vrata so ponovno zdrsnila skupaj in Erik je čakal neobi- 
čajno dolgo. Dvigalo je končno zadrhtelo in na zaslonč- 
ku se je pojavila navzgor obrnjena puščica, a tokrat brez 
pripadajoče številke. Interval med nadstropji se mu še 
nikoli ni zdel tako dolg. Očitno je dvigalo poklical nekdo 
z vrha in je ta ukaz v sistemu imel prednost. Kako je ne 
bi, ve se, kje so pomembni ljudje, se je pri sebi nasmeh- 
nil Erik. Pa se vendar obrestuje, da na delo prihajam ne- 
koliko prej, je pomislil v trenutku, ko se je dvigalo usta- 
vilo. 
Skozi vrata so tokrat vstopili trije mlajši moški, zatoplje- 
ni v burno razpravo. 
"Si slišal? Mesto glavnega kreativca je baje prosto. Šef 
naj bi kmalu izbral novega," je z razburjenim glasom de- 
jal prvi in si ob tem zategoval kravato. 
"Kdo pa tega ni slišal? Sigurno bo izbran kdo od zgoraj. 
Celo nadstropje zase, razgled, lepa plača in ugled. Kon- 
čno se te upošteva in povsod vedo zate. Sanje, fantje, 
sanje," je zavzdihnil drugi in si popravil pobegli koder 
las. 
"Nič, poglejmo, če se že kaj govori, kdo bo ta srečni piz- 
dun. Za prilizovanje ni nikdar prezgodaj," se je zarežal 
tretji. Ding, in že jih ni bilo več. 

Erik je prvič slišal ljudi iz podjetja tako govoriti o 
glavnem kreativcu. Do zdaj so se vsi le pritoževali, 
on pa je moral skrivati svoje mnenje. Bolje za- 
ničevati in biti del družbe kot samevati zaradi dru- 
gačnosti. Opazil je, da se dvigalo ponovno vzpenja. 
Očitno ga potrebuje nekdo še više. 

Ding. Tokrat je vstopil urejen moški srednjih let. 
Erik ga je prepoznal iz fotografij. Šef podjetja. 
"Živjo, Erik. Ravno tebe sem iskal," mu je nasme- 
jano ponudil roko. 

"Pozdravljeni, gospod Vrhunec," je v odgovor za- 
drhtel Erikov glas. 

"Poslušaj, zagotovo si slišal, da je mesto glavnega 
kreativca prosto. Seveda si, kdo pa ni," se je za- 
hahljal gospod Vrhunec. "Torej, kot mi je znano, si 
delaven in prizemljen ter si včasih kar prekipeval 
in moj šesti čut se ne moti. Brez ovinkarjenja - bi 
rad postal novi glavni kreativec?" 

Za Erika se je čas ustavil. Ni mogel verjeti, kaj se 
dogaja. Biti glavni kreativec so bile njegove sanje, 
vse, k čemur je njega dni stremel. Hotel je vprašati 
gospoda Vrhunca, ali se šali, a si ni drznil. 
"S-s-seveda," je komaj izustil. 

"Odlično, potem pa le do vrha, da si ogledaš svoje 
novo delovno mesto," ga je lopnil po hrbtu gospod 
Vrhunec in smeje stopil skozi vrata stoječega dvi- 
gala. 

Erik ni pomnil, da bi mu srce kdaj tako razbijalo. 
Seveda ne, saj ni še nikdar občutil, kako je, če se ti 
uresničujejo sanje. Skušal se je pomiriti. Ding. Na 
zaslončku se je s tremi žarečimi črkami izpisala be- 
sedica TOP. Prispel je na vrh. 

Vrata dvigala so se odprla in Erik je ostrmel. Težko 
je bilo zajeti prizor, ki si ga je nekoč tako vneto 
predstavljal. Povsod sledovi ustvarjanja, neverjeten 
razgled in detajli, vzeti praktično iz njegovih misli. 
Kot da bi sam načrtoval prostor. Šele nato je opa- 
zil, da na stolu za mizo sedi moški. Pogledal je po- 
drobneje in obstal. 

Zrl je v vidno boljšo različico sebe. 

"Presenečen?" je vprašal njegov dvojnik, se dvignil 
s stola in zakorakal proti dvigalu. 

"Poglej okrog sebe, Erik. Ti je všeč?" 

"Vse to sem ustvaril jaz. Jaz, ki sem idealen ti. Ose- 
bno izpopolnjen, srečen, uspešen, neverjetno ust- 
varjalen. Poglej vsa ta priznanja, poglej slike te 
srečne družine. Misliš, da si sposoben tega?" 

Erik je, še vedno šokiran, zamrmral: "Ne vem, pa 
že. Rad bi bil." 

"Rad bi bil! Saj si lahko, jaz sem vendar ti! Vsaj v 
mladosti si bil sposoben tega, ali si še vedno, pa 
veš zgolj sam. Bi lahko pogledal mladega sebe v 
oči in se mu opogumljajoče nasmehnil, ko bi ti 
vzneseno razlagal svoje sanje? Sanje, ki jih živim?" 
Erik je pogled obrnil proti tlom: "Rad bi. Kaj naj 
storim?" 

"Ne vem, to moraš ugotoviti sam. Jaz sem ti zgolj 
pokazal, kaj bi lahko bil, ostalo je odvisno od tebe," 
je dejal ta človek, ta poosebitev njegovih želja, in s 
kretnjo pomembneža ošinil svojo drago zapestno 
uro. "Čas je, da se vrneš." 

Sanjski pogled je izginil za vrati in dvigalo se je 
začelo spuščati. To bi torej lahko bil on. Ne, to bo 

on! Znova so se prebudile tako dolgo potlačene ambi- 
cije in odločnost. Začutil je celo kanček zavisti in po 
dolgem času nemir, ki ga ni hotel zatreti. 

Takrat je opazil, da v dvigalu ni drugačna zgolj njego- 
va miselnost. Običajno monotona glasba je imela 
drugačen zven. Ponavljal se je interval, ki ga je Erik 
takoj prepoznal. Tritonus. Diabolus in musica. Nena- 
doma ga je spreletel srh. Ding. 

Vrata so se odprla in pred mizo gospoda Vrhunca je 
znova stal njegov dvojnik, le da je bila njegova drža 
sključena in pogled povešen. Vrhunec je rohnel: "To 
je navadno sranje! Niti kreativno sranje, ampak na- 
vadno sranje! Kako si sploh drzneš s tako mongoloid- 
nostjo predme?! Marš nazaj za mizo! Srečo imaš, da 
nisi odpuščen! Spizdi, preden si premislim!" 

Vrata so se sunkovito zaprla in dvigalo je drvelo navz- 
dol. Ding. 

Sedaj že razcapan dvojnik je z mobilnikom v roki bes- 
no korakal po sobi: "Kako lahko rečete, da je ideja za 
kurac, potem pa jo brez sramu ukradete?! Ja, ja, zani- 
kajte, vsi ste isti, prekleti pizduni. Bomo videli, kdo se 
bo zadnji smejal. Dosegel bom svoje, pa če je to zad- 
nja jebena stvar, ki jo storim!" 

Erik je imel želodec v grlu, in ne le zaradi bliskovitega 
spusta dvigala. Kaj se dogaja, je bilo vprašanje, ki se 
mu je vžgalo v misli in stopilo odločnost kot lanski 
sneg. Ding. 

Zaraščen, shujšan moški je klečal na kolenih in upor- 
niško gledal moža v obleki. Celo Erik ga ni takoj pre- 
poznal kot različico sebe, tako se je spremenil. Pred 
njegovim čelom je komaj opazno nihala pištola. 
"Vztrajaš, da nam ne boš več zaupal svojih zamisli? 
Potem si ravnokar postal zelo moteč element. Ne mis- 
li, da si nenadomestljiv. Zadnje besede?" 

Takrat se je v dvigalu nenadoma pojavil Erikov dvoj- 
nik z vrha, popolno nasprotje moškega na kolenih. 
Njegov izraz je bil opazno bolj zlovešč kot prej. 

"Ali vidim strah v tvojih očeh, Erik? Ali omahuješ? Si 
nisi še pred trenutkom obljubljal, kako bo sedaj vse 
drugače?" ga je očitajoče vprašal. 

"Ja, sem, ampak ... poglej ..." je zatrepetal Erikov 
glas. 

"Nič ampak. Ti poglej. Poglej mu v oči. Ali vidiš? Več 
ima skupnega z menoj kot s teboj. Pogum, odločnost. 
Življenje. Vidiš strah kot pri tebi? Ne. Vsi umremo, 
Erik, koliko pa nas zares živi? Če kaj, bi moral občutiti 
zavist. Jo sploh še lahko? Zavist, ker je imel jajca po- 
skusiti. Zavist, ker ne bo vse življenje negotov. Zavist, 
ker njegova pot do sreče ne temelji na potlačevanju 
nesreče." 

Kot da bi ga slišal, se je pogubljeni dvojnik takrat ko- 
maj opazno nasmehnil: "Poskrbel sem, da bodo vsi iz- 
vedeli za vas. Gnoji." 

Zaničevalno je pljunil možu na čevelj. Bang. Vrata so 
se zaprla. 

"Brez obžalovanj, Erik. Veš, česa bi se moral resnično 
bati? Poglej na desno." 

Erik se je, vidno zlomljen, počasi obrnil. V ogledalu je 
zagledal svoj odsev. Bil je sam. Zaslonček je ponovno 
deloval in na njem se je izpisala številka 13. 

Ding. 

Vv kinu od 29. maja 
ruDi v DIGITAL 39 


LED televizor 
SAMSUNG UE32F5000 


Uživajte ob naslednji stopnji neprekosljive kakovosti 
slike. Napet akcijski film, športni dogodek ali 
predvajanje videoposnetka preko spleta, imajo različne 
zahteve za optimalno predvajanje slike. Tehnologija 
Intelligent Viewing (pametno gledanje) samodejno 
optimizira celo vrsto parametrov in tako omogoči, da 
bo vaša slika vedno jasna in ostra. 


Možen je nakup v količinah, primernih za gospodinjstva. Ponudba velja v vseh trgovinah Big Bang od 15, 5, do 15, 6, 2014 oziroma do prodaje zaloc 

Big Bang Asistent 
vam nudi 


k BREZPLAČNO vrhunsko svetovanje, 

4 BREZPLAČNO dostavo, 

% BREZPLAČEN vnos v stanovanj 

4 BREZPLAČEN odvoz vašega starega aparata, 
x ugodno montažo in/ali priklop bele tehnike, 


računalnikov, televizorjev in ostale avdio-video opreme. 


asistent. bigbang.si 

